
LECTORI BENEVOLO. 



En iterum tibi offcro compendium Logic» et Meta- 
physicse in meliorem formam, redactum et aliquibus 
additamentis auctum. Quarta hsec editio, perpaucis 
tantum exceptis, eandem doctrinam, qiiam in superiori 
editione exposui, continet. Nisus sum ductum sequi 
Divi Thomse Aquinatis, quo duce nullus est timor in 
errorum scopulos incidendi, eo autem relieto, experi- 
entia constat facilem patere aditum omnibus erroribus 
qui nunc temporis grassantur. 

a. AD. B. (3- 



PROLEGOMENA. 



, § I. Philosophia, ut nomen ipsum indicata est amor 

aut studiosa inquisitio sapientiae. Sapientiae inunus est 
res per ultimas ipsarum rationes cognoscere. Hinc Phi- 
losophiae objectum est investigare ultimas rerum ratio- 
nes, quatenus eas solo rationis nostrae lumine assequi 
possumus. Definiri igitur potest : Scientia quce de ultimis 
rerum rationibus universim tractat Hujus definitionis 
. sensus melius post absolutum Philosophiae cursum intel- 
ligetur. 

§ 2. Partes hujus scientise sunt : 

1. Logica, quse tradit regulas recte ratiocinandi. 

2. Metaphysica generalis, seu Ontologia, quae de 
proprietatibus entium in genere agit. 

3. Metaphysica specialis, quae de natura entium in 
specie tractat ; haec complectitur : 

a) CosMOLOGiAM, quse de natura et origine niundi as- 
pectabilis, de legibus quibus idem mundus regitur, de 
elementis corporum eorumque proprietatibus sermonem 
habet. 

^) PsYCHOLOGiAM, quse de entibus vita praeditis trac- 
tal. 

e) Theologiam naturalem, quae de Deo agit, qua- 
tenus solo lumine rationis IpsTus infinitam naturam in- 
vestigare nobis licet. 

4. Philosophia moralis, quae agit de morum prin- 
cipiis, deque officiis quibus tenemur tum erga Deum, tum 
erga alios homines. 



ComptmUum Philosophia:. 



LOGICA. 



§ 3. Logica est vel naturalis vel acquisita. Prima 
est naturalis quaedara dispositio animae insita, per quam 
facultatibus ad cognoscendum destinatis recte uti possit 
homo. Altera est ipsa logica naturalis ope reflexionis 
et disciplinae exculta; potestque definiri cum Sancto 
Thoma : " Scientia quae est directiva ipsius actus ratio- 
nis, per quam scilicet homo in ipso actu rationis ordi- 
nate, et faciliter, et sine errore procedat " (in lib. i, 
"Poster." lect. i). Ipsa dividitur in Dialecticam et Cri- 
ticam. Prima tradit leges recte ratiocinandi ; altera 
tractat de fontibus, quibus certas cognitiones haurire 
possumus. 

Logica valde necessaria est ad alias scientias rite com- 
parandas ; nam cum sola logica naturali, cegre admodum 
et non sine errandi periculo procedere possemug, nec 
possemus scire num recte ratiocinati simus. Ex defectii 
Logicse, errores quae nunc temporis grassantur, saepe ori- 
ginem ducunt. 



LIB. I. 

DE DIALECTICA. 



§ 4. Tres sunt actiones diversae quibus mens nostra 
ad rerum cognitionem pervenit. 

I. Notio seu Idea, qua " mens simpliciter res appre- 
hendit. 



f 

2. Judic^um, quo mens aliquam notionem de alia affir- 
mat aut negat. 

3. Ratiocinium, quo ex duobus judiciis alterum eruit, 
atque ita e notis ad cogiiitionem ignotorum procedit. 
Haec ultima operatio mentis est proprium objectum logi- 
cae ; sed quia ratiocinium judicia supponit, judicium 
autem notionibus constat, necesse est seorsim de notio- 
nibus aut ideis et de judiciis tractare. 



GAP. I. 

DE NOTIONIBUS EJUSQUE SIGNIS. 

§ 5. NoTio seu Idea est actus mentis, quo ipsa ali- 
cujus objecti notitiam accipit, quin tamen de ilio aliquid 
aut affirmet aut neget. 

Idea spectata ut actus mentis, vocatur subjectiva j si 
vero spectatur ut repraesentatio objecti percepti, vocatur 
objectiva. 

Omnis idea est tum subjectiva, tum objectiva, quia est 
actus vitalis quo mens aliquid percipit, etsi objectum 
perceptum nullara habeat physicam existentiam, aut non 
habeat in rerum natura eundem modum existendi quem 
in niente habet. 

Non est confundenda repraesentatio sensibilis seu phan- 
lasma cum ipsa idea; haec percipit notas seu proprietates 
rei quae sensu non att^nguntur, illa ad sensum spéctat et 
solum externa corporum accidentia in concreto exhibet. 

§ 6. Idea ratione modi quo objectum percipitur, mul- 
tipliciter dividitur : 



+ 

I. Clara reprsesentat objectum ita ut mens illud ab 
aliis possit secernere. 

* 2. Distincta non solura exhibet objectum ut distinc- 
tum ab aliis, sed etiam plures notas* per quas ab aliis 
distinguitur. 

3. Completa exhibet omnes notas essentiales, praecipuas 
necessarias, variasque accidentales relationes, quantum 
sat est ad objectum bene cognoscendum, etsi haud dubio 
melius adhuc cognosci possit. 

4. Adaquata ea esset, quae exhiberet omnes objecti 
notas, omnesque ejus relationes, ac proinde recte ap- 
pellari potest cotnprehensiva.\ Omnis ergo idea clara 
est, sed nuUius rei adsequatam ideam habere pos- 
sumus. 

5. Positiva^ quae repraesentat notas objecti per quas 
ipsum cognoscibiie est ; negativa vero repraesentat pro- 
prietates alterius, cujus ipsa est negatio seu privatio, ut 
idea * tenebrarum,* * nihili,' * mali.' 

6. Explicita^ quae hic et nunc quoad suas notas per- 
cipitur ; implicita^ quae in idea jam concepta continetur, 
sed nondum percipitur. 

§ 7. Idea ratione objecti perceptì est : 

I. Simplex^ quae unica constat nota, ut idea *entis'; 
composita^ quae pluribus notis constat et in plures resolvi 
potest, ut idea * hominis.' 



* Notae dicuntur illae rerum proprìetates per quas res cognoscibiles fiunt, sunt- 
que : a) essentiales^ sine quibus res nec esse nec concipi potest ; B) necessaritr^ 
sine quibus res esse non potest, tametsi earundem conceptus non requiratur expli- 
cite ad eam concìpiendam ; e) accidentales^ quae enti quidem insunt, verum ab eo, 
salva ejus natura abesse possunt. 

t Plures auctores completam vocant adaequatam ; sed tu ne hanc ultimam a 
comprehensiva distineuunt. 

2. Concreta exhibet subjectum aliqua forma vel ejus 
jEd)sentia .affectum, ut * homo/ * dulce,' 'caecus.' Ab- 
stracia exhibet formam vel ejus carentiam ut separatara 
a subjecto, ut * humanitas,' * dulcedo,' * caecitas/ 

Forma significat determinationem quamcumque, qua 
subjectum afficitur, sive ab eo sit distincta realiter, 
sive non. Concretum triplex habetur : Metapliysicuifiy 
in quo forma realis est et identica cum realitate sub- 
jecti ; sic homo est concretum metaphysicum. Physi- 
cutiiy in quo forma realis est, sed a subjecto diversum, 
ut albus, Logicum resultat a sola mentis cogitatione, ut 
cognitufn. 

3. Singularis exhibet certum individuum seu objectum 
cum suis notis individuantibus, ut * Petrus,* * hic homo.* 
Notae individuantes hoc versiculo ccntinentur : 

Forma^ figura ^ Ic/cus^ tetn^us^ stirps^ patria^' nomen. 

Ad singularem pertinet collectiva^ ut idea * mundi,' 

* sjrlvse,' *exercitus,' si hsec individuorum collectiq est 
determinata. 

4. Particularis exhibet individuum aut individua in- 
determinata, ut *aliquis homo,' *aliqui homines.* 

5. Universalis exhibet proprietatem vel proprietates 
quse pluribus individuis communes sunt, et de singulis 
seorsim sumptis prsedicari possunt; ut * homo,' * animai,* 

* vita.* Universalis differt a collectiva, quia haec de pluri- 
bus quidem prsedicatur, sed non seorsim sumptis. 

§ 8. De Universalibus. 
' Notio seu Idea universalis exhibet aliquid unum quod 
de multis dicitur. Quaedam notiones universales de om- 
nibus omnino rebus prsedicari pòssunt, ac proinde vo- 
cantur transcendentales. . Eae sunt quatuor : Ens^ Unuvi^ 

Verufity Bonum, Ens est notio qiiae ut elementum in 
omnibus ideis invenitur ; ceterae notiones transcenden- 
tales exhibent ens sub certis quibusdam respectibus, ut 
deinceps in Metaphysica tradetur. 

Alise notiones universales de pluribus quidem, non 
vero de omnibus dicuntur, ut sunt species, genus, dif- 
ferentia, proprium et accidens. 

1. Species est id quod communem individuorum essen- 
tiam constituit, ut Miomo/ *triangulum aequilaterale.' 

2. Genus est id quod pluribus speciebus commune est, 
ut * animai.' . a^ -^< 

3. Differeniia est id per quod species a specie sub eo- 
dem genere contenta differt, ut * rationale ' et * irratio- 
naie ' relate ad genus * animai.* Species exprimet totam 
rei essentiam, genus vero et differentia partem ipsius ex- 
hibent ; genus partem determinabilem, differentia par- 
tem determinantem. 

4. Propriuniy quod et attributum dicitur, est id quod 
extra essentiam rei est, sed tamen illi necessario advenit ; 
hinc onini, soli, toti ac semper convenit speciei, ut *risi- 
bilitas,* quae homini propria est. 

5. Accidens est id quod rei inesse potest vel ab ea ab- 
esse, salva ejus natura. 

Notanduni est nomen accidentis etiam tribui proprio, 
quatenus proprium significat aliquid quod advenit essen- 
tÌ3e rei. Cum tamen proprium necessario advenit essen- 
tise, dicitur accidens speciei ; et accidens quod est quin- 
tum praedicabile dicitur accidens individui. 

Quinque istae notiones vocantur praedicabilia, quia ex- 
liibent communes modos, quibus aliquid de aliqiio prae- 
dicari potest. 

Quid sit genus, quid species, quid genus proximum, 

quid remotum, quid differentia, ex subjecto paradigmate 
colligi potest : 



SUBSTANTIA 

/ \ 

incorporea corporea 

/ 
Corpus 

/ \ 

inanimatum animatum 

/ 

VlVENS 

/ \ 

carens sensu sentiens 

/ 

Animal 

/ \ 

irrationale rationale 

/ 

Homo. 



In columna me- 
dia continentur ge- 
nera et species ; ge- 
nera media respectu 
superioris sunt spe- 
cies, respectu vero 
inferioris sunt gene- 
ra. In aliis colum- 
nis habentur diffe- 
rentiae. 



§ 9. In qualibet idea universali considerandse sunt ex' 
tensio et comprehensio.ì Haec est collectio proprietatum 
quas idea universalis m se complectitur-;fyllla est multi- 
tudo objectorum aut individuorum de quibus idea illa 
praed icari potest ; haec objecta vocantur ideae inferiora 
seu subjecta. Sic idea * hominis ' complectitur notas sub- 
stantiae viventis, sentientis, et rationalis ; haec est ejiis 
comprehensio. Sed individua de quibus idea haec prse- 
dicari potest, ut * Petrus,* * Paulus,* constituunt ejus ex- 
tensionem. Ex dictis patet, decrescente comprehen- 
sione, crescere extensionem, et vice versa. 



/ 

§ IO. Idese quse de individuis praedicantur, ad genus 
aliquod supremum reduci possunt ; quae genera cate- 
GORiiE vocantur seu prìEDicaménta. Ab Aristotele 
decem ponebantur : Substantia^ Quantitas^ Relatio^ Qua- 
litasy ActiOf Passio^ Ubiy Quando, Situs^ Habitus. De his 
plura in Metaphysica dicenda sunt. 

• '§11. De signis idearum. Signum generatim est 
'T^quodcumque notum, in quo aliud cognoscitur." Illud 
potest esse vel naturale^ ut fumus est signum naturale 
ignis ; vel arbitrarium aut conventionale^ siculi ramus 
olivae aut vexillum album est signum pacis. Ideas et 
affectiones nostras per signa sensibilia manifestamus, ut 
sunt gestus, voces, scripta. Inter ea eminet vox arti- 
culata seu vocabulum, terminus. Qugedam voces et 
gestus sunt naturalia signa affectionum, sed vox ariicu- 
lata seu terminus est signum arbitrarium, quia diversae 
voces articulatae adhibentur a variis nationibus ad easdem 
res significandas, et ssepe eadem vox apud varias nationes 
diversas omnino habet significationes. 

Termini secundum vim significandi sunt univoci, 
sequivoci, analogi. 

Univocus est quando idem nomen diversis rebus appli- 
catur, ita tamen ut in omnibus eadem ratio per nomen 
significata inveniatur. Sic * animai ' univoce de homine 
et de bruto dicitur. 

JEquivocus dicitur quando idem nomen diversis rebus 
imponitur, sed ratio per nomen significata est prorsus 
diversa, ut * ursus animai,* * ursus constellatio.' 

Analogus est quando idem nomen diversis rebus 
applicatur, et ratio per nomen significata diversa qui- 
dem est, verum adest aliqua relatio inter istas diversas 

rationes. Analogia hsec est vel attributionis vel pro- 
portionis. •' 

Analogia atiributionis habetur quoties res quse eodem 
nomine significantur dicunt relationem ad eandem rem, 
sed diversimode. Sic * sanum * dicitur de medicina, de 
cibo, de vultus colore, ob relationem quam habent ad 
animalis sanitatem. Res ad quam cetera analoga refe- 
runtur, et a qua denominantur analoga, vocatur analo' 
gum princeps. Forma denominans in analogo principali 
est intrinsece, in aliis solum per extrinsecam habitudi- 
nem, ut patet de sanitate quae animali soli proprie con- 
venit. Sed prseter liane analogiam attributionis habetur 
et altera, quando nempe aliqua perfectio pluribus vere et 
proprie convenit, sed uni quidem per se, aliis vero per in- 
trinsecam dependentiam a priori ; sic * ens ' prsedicatur 
de substantia et de accidente, de Deo et de creatura. 

Analogia proportionis est in iis quae sunt secundum 
aliquam proportionem similia. Sic * homo crudelis ' vo- 
catur tigris, quia quemadmodum tigris se habet ad victi- 
mas quas devorat, sic se habet homo crudelis ad eDS quos 
opprimit. / 

§ 12. Termini secundum objecta significata sunt : 

1. Absfracti aut concretiy pronti aut ideam abstractam 
aut concretam exprimunt i 

2. Absoluti aut connotativi, Absoluti significant ali- 
quid subsistens, aut etiam formas abstractas, sine rela- 
tione ad subjectum cui insunt ; ut * lapis,* * doctrina,* 
* homo,' * virtus.* Connotativi significant aliquid adhae- 
rens aut adjacens subjecto, ut *candidum,' *doctum.* 
Dicuntur connotativi, quia praeter suam significationem, 
etiam subjectum de quo dicuntur, connotant. 




i 

3. Simplices aut complexi. Simplex dicitur qui pluribus 
non coalescit, ut * homo/ * domus/ * respublica.' Com- 
plexus pluribus constat qui seorsim sumpti munere ter- 
mini fungi possunt, ut ^ Plato philosophus.*(^ Terminus 
qui rem seu subjectum significat, socdXwx principalis ; qui 
vero rei affectionem, incidens dicitur. | Hic autem est vel 
explicativus, si nempe convenit principali juxta totam 
illius extensionem, ut * homo mortalis ' ; vel resirictivus^ 
si eì non convenit juxta totam illius extensionem, ut 
'homo-doctus.* 

§ 13. Termini secundum extensionem significati 
sunt vel communes vel proprii. Proprius significat cer- 
tum individuum seu objectum ideae singularis, ut * Pe- 
trus/ Communis ille est qui de pluribus singillatim 
dicitur juxta eandem significationem, ut ' Pater/ *filius.' 
Id quod per se et immediate in his terminis com- 
munibus significatur est comprehensio ideae universalis, 
mediate vero significantur etiam individua ad quse liaec 
idea sese extendit. Terminus ergo communis fieri pò- 
test : 

1. Singularisy vel per pronomen demonstrativum prae- 
fixum, vel per adjectionem incidentis quod ipsum ad de- 
terminatum individuum restringit ; ut * hic homo,' * filius 
Petri.' 

2. ParticulariSy per prsefixionem signi particularitatis, 
ut aliquis, unus, duo ; vel etiam quando ipse est prsedi- 
catum propositionis affirmantis, ut deinceps dicetur. 

3. Universalis,, quando usurpatur in numero plurali, 
vel quando prsefigitur signum universalitatis, ut * omnis,' 
*nullus.* 

4. Collectivusy quando significat omnia et singula indi- 

vidua sub nomine contenta, sed per modum unius ; ut 
" Omnes partes sequant totum." 

5. IndefinituSy quando nullo signo affixo ejus extensio 
determinatur ; tunc ejus extensio desumenda est ex con- 
textu orationis. v 

§ 14. De terminorum suppositione. Suppositio ter. 
minorum est eorum usus ; termini enim inserviunt ad 
sfgnificandum ideas et objecta per eas reprgesentata. 
Suppositio hsec est : i, materialis^ seu usus vocis prò se 
ipsa, ut " Mus est vox articulata "; 2, forìtialis^ seu usus 
vocis prò re significata, quae vel logica est, si usurpatur 
vox prò objecto pronti in mente existit, ut " Animai est 
genus"; vel realisy si usurpatur prò objectis pronti sunt 
a parte rei extra mentem, ut " Homo est animai." Haec 
suppositio realis formalis iterum esse potest vel particu- 
laris vel communis j si communis est, vel adhibetur so- 
lummodo prò natura significanda, et tunc vocatur abso- 
luta ; vel prò individuis ad quae se extendit idea univer- 
salis, in quo casu \ocdX\xx per sonalts, - 

§ 15. In suppositione personali, si vox usurpatur prò 
omnibus individuis simul siimptis, vocatur colkativa^ ut 
"Omnes Apostoli sunt duodecim"; si vero usurpatur 
prò omnibus individuis separatim sumptis, dicitur distri- 
òutiva, ut ^^ Omnes Apostoli sunt honorandi." 

Suppositio distributiva esse potest : 

1. Completa^ quae supponit prò omnibus individuis ter- 
mino communi subjacentibus, ut " Omnis homo est ani- 
mal." 

2. Incompleta^ quae supponit prò omnibus speciebus 
quae subsunt termino communi, ut " Historia naturalis 
tractat de omnibus notis animalibus." 

Haec duae suppositiones sunt vel simpHciter distribu- 
tivae, ut in allatis exemplis ; vel exceptionem patiuntur, 
ut " Omnes in Adamo peccaverunt '*; " Omne animai fuit 
in arca Noe "; in quo casu dicitur suppositio distribu- 
tiva accommoda, Talis exceptio fieri non potest, nisi vel 
ratione vel auctoritate sufficiente constet eam esse facien- 
daxQ. n. 



GAP. IL 

DE DIVISIONE ET DEFINITIONE. 

§ i6. Di VISIO est totius in suas partes distributio. 
Totum est id quod unum est, sed in plura, quse partes 
vocantur, resolvi potest. Totum actuale est id quod 
partibus constat ; illud est logicum, si partes a sola 
mentis consideratione pendent ; nietaphysicum, si partes 
consistunt in variis gradibus entitatis, abstractione sal- 
tem separabiles, ut si in animali consideratur ratio sub- 
stantiae, viventis et sentientis ; physicum, si partes re- 
aliter sunt distinctae et separabiles. 

Totum potentiale est quod non habet partes actu, sed 
potentia. Ut notio universalis respectu inferiorum ; ut 
genus quoad species. 

Divisio, ut recte fiat : 

1. Sit adaequata, i. e., partes totum sequare debent. 

2. Nullum divisionis membrum sit toti diviso sequale. 

3. Unum divisionis membrum non aliud includat. 

4. Sit brevis, ne confusio oriatur; bine dividatur primo 

in proxima et immediata membra, deinde si opus fuerit, 
singula membra in suas partes dividantur. 

§ 17. Definitio est oratio quse rei naturam breviter 
explicat. Id quod definitione explicatur vocatur defini- 
tum. Definitio est vel nominalis vel realis. Prior adhi- 
betur ad explicandam vocis alicujus significationem ; 
tales definiiiones inveniuntur in vocabulariis ; ad eam 
etiam revocantur etymologiae. Ssepe necessariae sunt, 
quando nempe sermo est de natura rei determinanda de 
qua controversia est ; oportet enim talem dare vocis sig- 
nificationem, quae non possit rejici ab adversario. 

Realis definitio explicat rei per vocem significatae na- 
turam, ac proinde enumerat notas quse distinctam aut 
completam objecti ideam exhibent. Ipsa est triplex : 

1. Essentiaits, quae enumerat notas rei essentiara con- 
stituentes, ut " Homo est animai rationale." 

2. Descriptivay quae fit ponendo genus rei, ac deinde 
unam aut plures ìpsius proprietates, vel etiam collectio- 
nem aliquam accidentium quae soli illi rei conveniunt. 
Ad hanc etiam pertinet definitio causalis, quae fit ex ge- 
nere et causa aliqua rei externa, ut est vel causa efiiciens, 
vel exemplaris, vel finalis, ita tamen ut complexio generis 
et causae rei tantum definitae conveniat, v. g., " Horolo- 
gium est machina ad lioras indicandas constructa." 

3. Genetica^ quae explicat modum aut rationem qua 
res gignitur, v. g., " Circulus est figura plana exurgens ex 
motu lineae rectae circa fixam sui extremitatem." 

§ 18. Praecepta ad bene definiendum sunt: 
I. Definitio sit definito clarior; debet enim definitum 
per eam explicari. 



i8 , Compendium Philosophi/B. , 

e//<i xv»-^^'-^ t^cU<,.^^-^ "^^^U^jjj t^ 

2. Nec latior sit, nec angustior definito ; ita ut defìni* 
tum poni possit prò definitione, salva propositionis veri- 
tate. 

3. Non sit negativa, quia definiti© debet dicere quid 
res sit, non vero quid non sit. 

4. Quando fit definitio essentialis, fiat per genus proxi- 
mum et differentiam ultimam. . ^^ 



GAP. III. 

DE JUDICIO ET PROPOSITIONE. 

§ 19. JuDiciUM est actus mentis duas ideas per affirma- 
tionem jungentis, aut per negationem separantis. Iste 
actus versatur circa objectivam idearum identitatem aut 
diversitatem. Junguntur si earura objectiva identitas 
percipitur, secus vero separantur. 

Judicia sunt : i. A priori^ si identitas aut diversitas 
idearum ex sola earum consideratione elucet, aut elucere 
potest. Haec etiam vocantur judicia necessaria^ absoluta^ 
pura, analytica, 

2. A posteriori^ quando sola experientia nobis de hac 
identitate aut diversitate constare potest. Haec dicuntur 
judicia experimentalia^ empirica ^ hypothetica^ synth etica. 

Judicium est vel mediate vel immediate evidens prouti 
requirit aut non requirit ratiocinium ad detegendam ide- 
arum identitatem aut diversitatem. 

§ 20. Propositio est judicium verbis expressum. Om- 

nis propositio tribus constai elementis, subjecto, prgedi- 
cato, et copula. Prima duo constituunt materiam, copula 
vero formam judicii expressi. Haec elementa in omni 
propositione habentur, etsi non semper diserte expriman- 
tur, ut " Venio," quod aequivalet propositioni " Ego sum 
veniens." 

§ 21. Propositio ratione forMìE est vel affirmans vel 
neganSy pronti vel affirmatur vel negatur idearum identi- 
tas. Hinc ut propositio sit vere negans debet particula 
negativa copulam afficere. Unde propositio " Malum est 
non ens " inter affirmativas, quod attinet formam logi- 
cam, recensenda est. 
* In affirmante propositione, praedicatum sumitur juxta 
totam suam comprehensionem, sed juxta partem solum- 
modo suae extensionis ; hinc praedicatum hujus proposi- 
tionis est terminus particularis. In propositione *' Homo 
est intelligens," asseritur hominem habere omne id quod 
in idea * intelligentise * continetur, sed non dicitur homi- 
nem esse * omne intelligens '; quia sunt alia entia intelli- 
gentia praedita. Attamen si tantum patet quantum sub- 
jectum, ut in definitione essentiali reali, praedicatum est 
universale. 

In negante propositione praedicatum sumitur juxta to- 
tam suam extensionem, sed non juxta totam suam com- 
prehensionem. In propositione " Homo non est lapis," 
asserimus nuUam esse identitatem inter hominem et ea 
omnia subjecta ad quae idea lapidis sese extendit ; ast, 
etsi negemus homini formam lapidis, non ideo negamus 
omnia ea quae in idea lapidis continentur, nempe * sub- 
stantiam, corpus.' Praedicatum ergo hujus propositionis 
est terminus universalis. 

§ 22. Juxta EXTENSiONEM suBjECTi propositionis, ipsa 
est vel universalisy vel singularis, vel particularisy vel in- 
definita (§ 13). Propositìo cujus subjectum est terminus 
coUeclivus determinatus est singularis. 

Propositio universalis est : 

1. Metaphysice universalis^ quando praedicatum omni- 
bus et singiilis subjecti inferioribus necessitate absoluta 
competit, ita ut nulla exceptio sit possibilis, ut " Circulus 
est rotundus " ; " Homo est animai rationale." 

2. Physice universalis^ quando praedicatum convenit 
subjecti inferioribus singulis ob constantiam legum phy- 
sicarum, ita tamen ut non repugnet fieri per Deum ali- 
quam exceptionem, ut " Omne corpus est grave." 

3. Moraliter universalis^ quando praedicatum ut pluri- 
mum competit subjecti inferioribus, sed identidem occur- 
runt exceptiones, ut " Juvenes sunt inconstantes." Talis 
propositio vera quidem est, quoad singularia vero nihil 
ex ea stricte concludi potest. 

Propositionis indefinitae valor pendet a natura sub- 
jecti. 

1. Si terminus communis plurali numero ponitur, pro- 
positio per se est universalis, ut "Senes sunt queruli.** 

2. In narrationibus significatio subjecti pendet ex con- 
textu. 

3. Si suppositio subjecti est materialis, vel logica, vel 
absoluta, propositio indefinita est singularis, ut ** Homo 
est nomen *' ; " Animai est species.** 

4. Si suppositio subjecti est personalis, propositio est 
universalis, vera, si praedicatum subjecto convenit saltem 
morali universalitate ; secus est falsa. Hinc falsae sunt 
propositiones : ** Sinensis est Christianus,** " Homo est 
niger." 

§ 23. Propositio unum habens prsedicatum et subjec- 
tum, vocatur simplex j quae vero plura subjecta aut plura 
habet praedicata, composita dicitur. 

Propositio composita potest esse vel aperte vel occulte 
composita. 

De propositionibus aperte compositis. i. Copula- 
tiva ea est quge plura subjecta aut plura praedicata par- 
ticulis copulativis ^/, neCy etc, connectit ; ut " Vita et 
mors pendent a Deo." Quae propositio ut vera sit, ne- 
cesse est, ut omnes simplices propositiones, in quas re- 
solvi potest, verae sint ; si vel una simplicium falsa est, 
tota propositio neganda est. 

2. Adversativa plura subjecta aut praedicata conjungit 
particulis adversantibus sedy tainen, eie, ut " Plato non 
est bonus miles, sed sublimis philosophus." Hujus pro- 
positionis partes aliquam saltem oppositionem inter se 
habere debent. De cetero quoad ipsius veritatem idem 
dicenduni ac de superiori. 

3. Relativa ea est quae partes suas connectit parti- 
culis relativis ubi^ ibi^ qualis, talisy etc. Veritas ipsius 
pendet a veritate statutae relationis. Hinc falsa est 
propositio : " Tanti valet homo, quantam habet pe- 
cuniam." 

4. Causalis partes suas conjungit particulis causalibus 
quia^ nam, etc, ut ** Beati mundi corde, quoniam Deum 
videbunt." Ut vera sit, requiritur : i, ut partes ipsius 
verae sint, quia affirmantur aut negantur ; 2, ut id quod 
tanquam causa alterius ponitur, revera ejus sit causa. 
Hinc falsa est propositio : " Petrus bonus est quia dives '*; 
nara etsi verum sit Petrum et bonum esse et divitem, ta- 
men non ideo bonus quia dives. • 

5. Hypothetica nihil absolute aut categorico affirmat, 

sed solum dependentiam mutuam inter partes pròposi- 
tionis exprimit. Ea est : 

a) Conditionalis^ quae constat duabus partibus, quarum 
una ponitur tanquam conditio alterius. Conditio aut an- 
tecedens pars ea dicitur quae habet praefixam particulam 
conditionem cxprimentem ; altera vocatur conditionatum 
aut consequens» Qusecumque sit qualitas aut forma pro- 
positionum, quibus conditionalis constat, ea affirmans est 
si nexus asseritur, negans si negatur. Cum in illa solum 
attendatur nexus inter propositiones, veritas ipsius non 
pendet a veritate antecedentis aut consequentis, sed a 
ventate nexus. Hinc vera est propositio : ** Si habes 
alas, potes volare " ; falsa : " Si pluit, dies est," etsi re- 
vera dies esset et plueret, quia nullus est inter ea nexus. 

b) Disjunctiva plures enunciationes aut terminos par- 
ticulis disjunctivis vel^ auiy etc, connectit, ut " Homo 
aut peccator est aut justus.** Partes hujus propositionis 
sibi adversari debent, ita ut si una sit vera, reliquae sìnt 
falsae; hinc necesse est ut disjunctio sit completa, et ut 
duo vel plura membra non possint simul esse vera. 

e) Conjunctiva negat duas enunciationes simul esse 
veras, ut ** Corpus non potest simul moveri et quies- 
cere ** ; membra ipsius debent esse incompatibilia. 

§ 24. De propositionibus occulte compositis. 

1. Exclusiva ea est cujus subjectum aut prsedicatum af« 
ficitur particulis solum, tantum, etc, ut " Solus Deus est 
seternus." Ista in duas propositiones resolvitur, " Deus 
est seternus " ; **nullum aliud ens est aeternum." Ad 
veritatem hujus propositionis requiritur ut omnes pro- 
positiones in quas resolvi potest verae sint. 

2. Exceptwa ea est quae per particulam excipientem 

prcBtery etc, excludit aparticipatione prgedicati unum vel 
plura qiise in extensione subjecti continentur, ut "Omnes 
homines in Adamo peccaverunt praeter B. V. Mariam." 

3. Comparativa^ ea quae comparationem aliquam ex- 
primit, ut *^ Virtus est auro pretiosior." Ipsa supponit 
tria judicia : " Virtus est pretiosa " ; ** Aurum est pre- 
liosum " ; " Pretium virtutis excedit pretium auri," Ut 

"sit vera, debent illa tria judicia esse vera. 

4. Reduplicativa^ ea quae contin'et particulam gemi- 
nantem a/, qua^ guatenus^ etc, quae subjectum quasi re- 
plicant, V. g., "Homo, qua liber, ens morale est." Ista 
propositio continet tres partes, " homo est liber," " homo 
est ens morale," ** ratio hujus ultimi est ejus libertas." 
Ut vera sit propositio, necesse est ut omncs proposi- 
tiones in quas resolvitur verae sint, et ut id quod de 
subjecto asseritur ei competat ratione reduplicationis. 
Hinc falsa esset propositio, " Petrus, quatenus dives, 
beatus est " ; quia divitiae non sunt vera causa beatitatis. 

§ 25. Complexa ea est cujus aut subjectum aut praedi- 
catum, aut utrumque est terminus complexus. Conti- 
nent istse propositiones aliam incidentem, sive explicite^ 
ut " Deus, qui omnipotens est, creavit mundum " ; sive 
implicite, ut " Deus omnipotens creavit mundum." Istae 
propositiones simplices sunt, quia non habent nisi unum 
subjectum et unum praedicatum. Propositio incidens 
est vel explicativa vel restrictiva (§ 12). Incidens ex- 
plicativa non influit in veritatem propositionis princi- 
palis, quia non constituit nisi unam ideam cum subjecto 
aut praedicato ; incidens restrictiva^ si subjectum afficit, 
influit in veritatem propositionis principalis, quia asserit 
praedicatum non convenire subjecto nisi sic restricto. 

§ 26. Modiilis habet complexionem quoad formam, 
quia non soliiin asserii praedicatiim convenire subjecto, 
sed et modiim exprimit quo illi conveniat. Modi isti 
sunt quatuor : necessarium, continge )is, possibile et impos- 
sibile, Propositio non est modalis nisi modus expressus 
per adverbium sumi possit ut pra^dicatum proposilionis 
cujus subjectum est propositio absoluta, ut " Deus est 
necessario " ; quae oequivalet isti, ** Deum esse est neccs- 
sarium." Hajc propositio vera est aut falsa prò u ti mo- 
dus aut convenit aut non convenit dicto. Hinc falsa 
est, " Deus necessario creat." 

§ 27. De opposiTiONE PROPOsiTiONUM. Propositioues 
idem habtntes subjectum et prsedicatum differre possunt 
vel qiiantitate^ ut universalis et particularis ; vel qualitate^ 
ut affirmans et negans. Has propositiones veteres litteris 
A, E, I, O, hoc pacto exprimebant : 

Asserit A, negat E, veruni generaliter ambo. 
Asserit I, negat O, sed particulariter ambo. 

Oppositai sunt propositiones quoe habcnt idem praedi- 
catum et subjectum, quarum una affirmans est, negans 
altera. Earum autem oppositio varia esse potcst, ut 
patet ex subjecto schemate : 

A contrariae E 

cr ^x vvO- cr 

?? ^a- ^ 

I subcontrariae O 

§ 28. Coniradictorie opponuntur A cum O, et E ciim 
I ; quia una tanlum negat quantum sufficit ut altera rcd- 
datur falsa. Non possunt ambae esse simul verae ; quia 
si A vera est, praedicatum omnibus subjecti inferioribus 
competit, ergo O non potest esse vera. Si vera est E, 
nulli ex subjecti inferioribus competit praedicatum, ergo 
falsum est quod asserì t I. Non possunt ambae simul esse 
falsae, nam si falsa est A, vera est O, et si E falsa est, 
necesse est ut I sit vera. 

Contrarie opponuntur A et E. Una earum plus negat 
quam necesse est ut altera reddatur falsa. Non possunt 
esse simul verae, ut patet ; sed possunt simul esse falsae, 
nam etsi praedicatum non sit omnibus tribuendum, non 
ideo asserì potest omnibus esse negandum. Hinc ex 
veritate unius infertur fàlsitas alterius, sed non vice 
versa. 

Subcontrarice non sunt vere oppositae, quia non habent 
idem subjectum formale. Possunt esse simul verae in 
materia contingente, non vero in necessaria ; sed falsae 
non possunt esse simul ; nam si falsa est I, vera est E, 
ergo etiam O; sic pariter, si falsa est O, vera est A, ac 
proinde etiam I. Subalterne^ nullo pacto opponuntur, 
ut per se patet. 

Quod attinet propositionem singularem, oppositio con- 
tradictoria fit mutando ipsius formam, ut " Caesar est 
bonus, Caesar non est bonus." Singulnris propositio 
cum universali opponitur contrarie, quia ambae falsae 
esse possunt. 

Quod spectat propositiones compositas, ad forman- 
dam contradictoriam, id solum negandum quod sufficit 
ad eas reddendas falsas. Hinc satis est negare unam 
partem propositionis compositae, secus enim plus negari 

posset quam opus est ; sic si dicitur : " Petrus et Paulus 
sunt boni," coiìtradictoria ipsius est : "Petrus et Paulus 
non sunt boni"; '* Nec Petrus nec Paulus bonus est," 
contraria est, quia tum hsec tum prior falsa esse potest. 

§ 29. Propositiones dicuntur cequipollenteSj si, quamvis 
diversa ratione enuncientur, etindem tamen valorem 
habent ; ut, ** Omnis homo est mortalis ; Nullus homo 
est immortalis ; Nullus homo non est mortalis." 

Converti dicitur proposito, si manente ipsius veritate, 
subjectum fit prgedicatum, et vice versa. Ut hoc recte 
fiat, debet servari eadem terminorum quantitas. 

Hinc : I. Propositio universalis affirmans fit particu- 
laris (§ 21) ; negans vero remanet universalis. 
• 2. Propositio particularis affirmans manet particularis ; 
negans vero converti non potest. 

Conversio hsec est simplex^ si propositio conversa ean- 
dem retinet quantitatem; hoc obtinet in propositione 
negante universali et in particulari affirmante. Per ac- 
cidens fit conversio, si quantitas propositionis mutatur, 
quod locum habet in propositione universali affirmante. 



GAP. IV. 

DE RATIOCINIO. 



§ 30. Ratiocinium est mentis operatio, qua, percepta 
duarum idearum identitate aut diversitate mediante ter- 
tia idea, quae ut medium comparationis inter eas fuit as- 
sumpta, hanc identitatem aut diversitatem affirmamus. 

In ratiocinio duplex habetur actus apprehensionis, per- 
ceptio nempe identitatis aut diversitatis duarum idearum 
cum tertia idea, et perceptio identitatis aut diversitatis 
harum duarum idearum inter se, quatenus haec resultat 
ex primis illis perceptis relationibus. Ratiocinium ergo 
tribus constat judiciis quorum duo priora enunciant 
comparationem terliae ideoe cum aliis duabus, tertium 
enunciat convenientiam aut discrepantiam perceptam 
mediante hac comparatione, vocaturque conclusio. Si 
duo priora judicia sunt analytica, ratiocinium dicitur 
purum, et conclusio analytica est. Si ambo sunt syn- 
thetica, ratiocinium dicitur empir icum ; si unum tan- 
tummodo est analyticum, ratiocinium vocatur niixtum ; 
in utroque casu conclusio est synthetica. 

Ratiocinium verbis expressum est argumentatio, seu 
oratio qua propositio una ex aliis infertur. Praecipua 
argumentatio ad quam ceterae reduci possunt est syl- 
LOGiSMUS, seu oratio constans tribus propositionibus ita 
dispositis, ut ex duabus prioribus tertia inferatur. Hae 
tres propositiones dicuntur materia syllogismi, nexus 
duarum priorum cum tertia vocatur consequentia, atque 
formam syllogismi constituit. Duae priores dicuntur 
prce?nisscB^ tertia vocatur consequens seu conclusio* Duo 
termini qui in conclusione junguntur sunt extrema j sub- 
jectum conclusionis est extremum minus^ praedicatum 
vero extremum viajus. Terminus quocum extrema com- 
parantur vocatur medius, Prsemissa majus extremum 
continens vocatur major^ altera minor» Generatim ta- 
men dicitur fnaj'or quse primo loco ponitur. Syllogismus, 
cujus praemissae sunt verse et in quo adest nexus prae- 
missarum cum consequente, dicitur materialiter et for- 
maliter verus. 

§ 31. Ad formalem syllogismi veritatem detegendam 
sequentes regulse servandae : 



V 



1. Tum re, tum sensu triplex modo terminus esto. 

2. Latius hunc, quam praemissae conclusio non vult. 
- 3. Nequaquam medium capiat conclusio oportet. 

4. Aut semel aut iterum medius generaliter esto. 

5. Utraque si prsemissa neget, nil inde sequetur. 

6. Ambse affirmantes nequeunt generare negantem. 

7. Nil sequitur geminis ex particularibus unquam. 

8. Pejorem sequitur semper conclusio partem. 

I* et 3* Regula patent ex natura ratiocinii. Duse 
ideae cum tertia comparari debent ; ergo tres solum ter- 
mini requiruntur ; si plures sint, nulla fit comparatio. 
In conclusione debet effectus comparationis enunciali ; 
ergo medius in conclusione inveniri non potest. 

2" Reg. Si terminus latius patet in conclusione, jam 
idem non est ac ille qui in praemissis adhibetur ; ha- 
bentur ergo plus quam tres termini. 

4" Reg, Si medius bis particulariter sumitur, duplicem 
sensum. habere potest in utraque prsemissarum ; ergo 
iterum habentur quatuor termini. 

5* Reg, Si utraque praemissarum negans est, medius 
terminus ab utroque extremorum discrepat ; bine nulla 
fieri potest comparatio. 

6" Reg. Si praemissae sunt affirmantes, medius /Cum 
utroque extremo convenit ; ergo concludi non potest 
extrema non convenire. 

7" Reg, Praemissae pariiculares sunt vel ambae affirman- 
tes, vel una negans est. Si prius, omnes termini sunt 
particulares (§ 21), ideoque medius bis particulariter 
sumitur. Si posterius, unus tantum terminus universalis 

est, 1. e., negantis praedicatum. Jamvero ille est vel 
unum ex extremis, et medius bis particulariter sumitur ; 
vel est medius, et in praemissis ambo extrema sunt par- 
ticulares termini, et in conclusione unum est universale, 
quia praedicatum negantis, ideoque latius patet conclusio. 
8* J^eg, Si una praemissarum est negans, conclusio ne- 
gans sit oportet, ut patet per se. Si una est particularis, 
et conclusio debet esse particularis. Nam sint ambae 
praemissae affirmantes, eo in casu unus terminus in prae- 
roissis erit universalis, nenipe subjectum aut majoris aut 
minoris ; si hic est unum ex extremis, medius bis par- 
ticulariter sumitur ; si medius, tunc extrema in prae- 
missis sunt particularia, talia ergo debent esse in con- 
clusione. Si una propositi© est negans, duo termini uni- 
versales sunt in praemissis, i. e., subjectum universalis et 
praedicatum negantis. Si conclusio esset universalis, 
ambo extrema essent termini universales. Hinc aut me- 
dius bis particulariter sumeretur, aut conclusio latius 
pateret. / 

§32. Istae regulae ad hanc reduci possunt : Una prcR- 
missarum continere debet conclusionem^ et altera ostendere 
eam ibi contentam esse. In majori dicimus medium ter- 
minum identicum esse cum majori extremo ; si ergo me- 
dius etiam identicus est cum minori, jam implicite as- 
seritur majorem continere conclusionem, et hoc ostendi- 
tur explicite per minorem. Hoc valet etiam prò nega- 
tivo syllogismo, in quo negans praemissa ut continens 
habetur, et altera ut declarans conclusionem esse con- 
tentam. 

Principia in quibus fundatur rectitudo conclusionis 
sunt : Quce sunt eadem uni tertio sunt eadem iiiter se^ et 

Qua non sunt eadem uni ieriio ncque eadem sunt inter se. 
Haec principia immediata gaudent evidentia. 

DE FIGURIS ET MODIS SYLLOGISMORUM. 

§ 33* Veteres Logici, ut facilius vitia syllogismorum 
detegerentur, figuras et modos syllogismorum tradebant. 
Figura determinatur per positionem medii termini, nw 
dus autem per quantitatem aut qualitatem propositionum 
syllogismi. 

Quatuor dantiir figurae ; sì per M exprimitur medius 
terminus, per P majus extremum, per S extremum minus, 
figurae sic repfaesentari possunt : 

xa Figura. aa Figura. 3a Figura. 4a Figura. 

M est P, P est M, M est P, P est M, 
S est M, S est M, M est S, M est S, 
Ergo S est P. S est P. S est P. S est P. 

§ 34- Q"od modos syllogismorum attinet, ex quatuor 
litteris A, E, I, O, terna et terna sumptis, 64 combina- 
tiones fieri possunt, ex bis tamen 53 aperte excluduntur 
per regulas § 31 datas. Hinc remanent solum undecim 
combinationes possibiles : 

Affirmantes. Negantes. 

/ A ^ 

1. A, A, A. I. A, E, E. 4. E, A, O. 

2. A, A, I. 2. E, A, E. 5. A, O, O. 

3. A, I, I. 3. A, E, O. 6. O, A, O. 
4- I, A, I. 7. E, I, O. 

§ 35. Prima figura ea est quae habet medium termi- 
num subjectum majoris et prsedicatum minoris. Duae 
regulae servandae : 

1. Minor debet esse affirmans, quia si negans est, 
major est afl&rmans et conclusio negans. Hinc P non 
esset idem in conclusione ac in praemissis. 

2. MajorMebet esse universalis, quia secus medius bis 
particulariter sumeretur. 

Ista figura- quatuor continet modos : 
i) A. **Qmne animai est mortale, 

A. omnis homo est animai, 

A. ergo omnis homo est mortalis." 

2) A. " Otnnis actus virtutis est amabilis, 

I. aliqua actio hominis est actus virtutis, 

I. ergo aliqua actio liominis est amabilis." 

3) E. " Nullus lapis est homo, 
A. marni or est lapis, 

E. ergo marmor non est homo." 

4) E. " Vitium non est amandum, 

I. aliquge actiones hominis sunt vitium, 
O. ergo' aliquae actiones hominis non sunt aman- 

V d3é." 

Secunda figura ea est in qua medius terminus est prae- 
dicatum praemissarum. 

I* Reg, Una praemissarum est negans, secus M bis 
sumeretur particulariter. 

2" Reg. Major est universalis, secus enim P particularis 
esset in praemissis et universalis in conclusione, quae sem- 
per negans est. Quatuor habet modos : 
i) E. " Vitium non est amandum, 
A. virtus est amanda, 
E. ergo virtus non est vitium." 
2) A. " Homo est animai, 
E. lapis non est animai, 
E. ergo lapis non est homo." 

3) E. " Materia non est simplex, 
I. aliqua entia sunt simplicia, 

O. ergo aliqua entia non sunt materia." 

4) A. " Materia est extensa, 

O. aliqua entia non sunt extensa, 
O. ergo aliqua entia non sunt materia." 
Tertia figura habet medium terminum subjectum utri- 
usque prsemissae. 

i" Reg. Minor est affirmans. Vide i*" Reg. i* Fig- 
urae. 

2* Reg, Conclusio est particularis, quia S in prsemissis 
est particularis, eo quod sit prsedicatum affirmantis. Sex 
habet modos : 

i) A. " Omnis homo est ratione praeditus, 
A. omnis homo est animai, 
I. ergo aliquod animai est ratione prgeditum." 

2) I. ** Aliqua animalia sunt alba, 
A. omnia animalia sunt mortalia, 

I. ergo aliquod mortale est album." 

3) E. " Materia non est capax cogitandi, 
A. materia est divisibilis, 

O. ergo aliquod divisibile non est capax cogitandi." 

4) A. " Humani judices instituti sunt propter bonum 

commune, 
I. aliqui humani judices sunt pravi, 
I. ergo aliqui qui pravi sunt, instituti sunt propter 

bonum commune." 

5) O. "Aliqui Sacerdotes non sunt sancti, 

A. omnes Sacerdotes habent potestatem offerendi 
sacrificium, 

O. ergo aliqui habentes potestatem offerendi sacri- 
ficium non sunt sancti." 

6) E. " Mendaci non est credendum, 

I. aliqui mendaces sunt historiographi, 
O. ergo aliquibus historiographis non est creden- 
dum." 
Quarta figura. Medius terminus est prsedicatum ma- 
joris et subjectum minoris. 

I** Reg, Si major est affirmans, minor est universalis, 
ne medius bis sit particularis. 

2* Reg, Si minor est affirmans, conclusio est particu- 
laris. 

3* Reg, Si una praemissa negans est, major est univer- 
salis. Quinque habet modos : 
i) A. ** Lapis est divisibilis, 

A. omne divisibile est extensum, 
I. ergo aliquid extensum est lapis." 

2) I. " Aliquis homo est sanctus, 
A. omnis sanctus Deo placet, 

I. ergo aliquis Deo placens est homo." 

3) A. " Omnis verus Christianus est miles Christi, 
E. omnis miles Christi non est servus diaboli, 

E. ergo servus diaboli non est verus Christianus." 

4) E. ** Bonus judex non accipit munera ad jus dicen- 

dum, 
A. qui accipit munera ad jus dicendum Deo dis- 

plicet, 
O. ergo aliqui qui Deo displicent non sunt boni 

judices." 

5) E. " Irijustitia non est virtus, 

I. aliquae virtutes maxima difficultate exercen- 

tur, 
O. ergo aliquid quod maxima difficultate exercetur 
non est injustitia." 

§ 36. Isti modi figurarum hìs versiculis continentiir : 
Barbara, celarent, darii, ferioque prioris. 
Cassare, camestres, festino, baroco secundae. 
Tertia darapti, disamis, datisi, felapton, 
Bocardo, feriso, habet ; quarta insuper addit 
Bramantip, camenes, diramis, fesapo, fresison.* 
Non est putandum barbaras istas voces sine Consilio 
fuisse adhibitas. 

Prima figura est praecipua figura syllogismorum, in qua 
major continet conclusionem, minor autem ostendit eam 
ibi contentam esse ; unde in ista figura evidenter patet 
veritas conclusionis. Non hoc ita evidenter apparet in 
aliis figuris, bine necesse est reducere illas ad primam 
figuram. In versibus autem illis traditur modus quo haec 
reductio fieri debeat. Consonantes ostendunt, quomodo 
ceterae fìgurae ad primam reduci possint. Litterae ini- 
tiales B, C, D, F tradunt ad quemnam modum primae 
figurae reduci possit syllogismus. S, P docent conver- 
tendam esse propositionem, quae per vocalem, quam ipsae 
S, P sequuntur, exprimitur ; S simpliciter, P per accidens. 
M indicat mutandum esse locum praemissarum ; C in 
medio, reductionem ad primam figuram non posse fieri 
dì ree te. 

Sit syllogismus secundae figurae : Homo est animai ; 
lapis non est animai ; ergo lapis non est homo, qui 
exprimitur per vocem CAmEstrEs, Reducendus est 
ergo ad modum Celarent primae figurae. S quae se- 
quitur litteras E indicat minorem et conclusionem sim- 



* Combinationes Htterarum A, E, I, O, terna et tema sumpta, quae syllogìs- 
mum eflìcere possunt, sunt quidem undecim tantum, sed modi, ut patet ex versi- 
bus, siint decem et novem ; quia in variis figuris esedem litterarum combinationes 
repetuntur, ut celarent et cessare : feria et feriso^ etc. 

pliciter convertendas esse ; M lociim praemissarum mu- 
tandum esse. Quo facto obtinemus : Nullum animai 
est lapis ; atqui homo est animai ; ergo homo non est 
lapis. 

Sit adhuc syllogismiis : Materia est extensa ; atqui ali- 
qua entia non sunt extensa ; ergo aliqua entia non sunt 
materia. Hic syllogismus secundae figurae exprimitur per 
vocem BArOcOy unde non potest directe ad primam 
figuram reduci. Sed id potest fieri indirecte. Suppona- 
tur enim, concessis praemissis, conclusionem esse falsam, 
tunc ejus contradictoria esset vera. Et fornietur syllo- 
gismus primae figurae : Materia est extensa ; atqui omnia 
entia sunt materia ; ergo omnia entia sunt extensa. Si 
ergo falsa esset conclusio primi syllogìsmi, ostenderetur 
negandam esse ejus minorem, quae tamen jam admissa 
fuit ut vera. 

§ 37r Syllogismi continentes propositionem composi- 
tam categoricam ad simplices syllogismos spectant, eas- 
demque sequuntur regulas. Animadvertas oportet in 
syllogismo cujus praemissa est aut exclusiva aut excepti- 
va, eam partem praemissae considerandam esse a qua vis 
argumenti pendet. Syllogismus, " Solus Deus est aeter- 
nus, mundus non est Deus, ergo mundus non est aeter- 
nus," recte concludit, quamvis videatur esse contra se- 
cundam regulam ; quia vis argumenti pendet a negante, 
** Quod non est Deus non est aeternum *'; minor specie 
negans est, quia tóedius terminus est " Quod non est 
Deus *'; unde minor sic exponitur : " Atqui mundus est 
aliquid quod non est Deus." 

§ 38. Syllogismi qui habent compositara propositionem 

hypotheticam speciales sequuntur regulas et nomina spe- 
cialia habent. Sunt sequentes : 

Syllogtsmus conditionalis^ qui continet prsemissam con- 
ditionalem. Duplici constai figura : i, Affirmata condi- 
tione in nìinori, affirmatur conditionatum in conclusione ; 
2, Negato conditionato in minori, negatur conditio in 
conclusione ; nam supposita conditionalis ventate, posila 
conditione ponitur conditionatum ; negato conditionato, 
ncque habetur conditio. Sit exemplo, "Si sol lucet, dies 
est ; atqui sol lucet, ergo dies est " ; aut, " atqui dies 
non est, ergo sol non lucet." Duae aliae figurae vitiosae 
sunt, nam affirmato conditionato, non potest inferri con- 
ditio ; et negala conditione, non potest semper negari 
conditionatum, quia conditionatum a variis conditionibus 
pendere potest. Sic non valet, " Si sol lucet, djes est ; 
atqui dies est, ergo sol lucet ** ; neque, " atqui sol non 
lucet, ergo dies non est." Si vero conditio sit unica 
ratio cur conditionatum verificetur, istge figurae conclu- 
dunt, quia tunc reducuntur ad hoc, " Si est A, etiam est 
B ; et si non est A, neque est B." Syllogismus conditio- 
nalis ad simplicem reduci potest : directe, si conditionis 
et conditionati idem est subjectura ; indirecte, si diversa 
habent subjecta. 

§ 39- Syllogismus disjunctivus est cujus major est pro- 
posiiio disjunctiva. Ut rite concludat, haec servanda 
sunt : I, Disjunctio debet esse vera ; 2, Negato uno 
membro in minori, cetera disjunctive in conclusione 
affirmantur ; 3, Affirmato uno membro in minori, cetera 
copulative negantur ; 4, Negatis omnibus praeter unum in 
minori, hoc in conclusione affirmatur. Regulae istse per 
se patent. 

§ 40. Syllogismus cotijunctivus est ciijiis major est pro- 
positio conjunctiva. Cum asseramus in majori duo illa 
membra simul vera non posse esse, patet, uno affirmato, 
aliud negari debere ; sed non sequitur, quod negato uno, 
aliud debeat affirmari, nisi oppositio in majori sit contra- 
dictoria, v. g.: "Homo non potest simul ambulare et 
sedere, atqui Petrus ambulat, ergo non sedet "; sed non 
valet, ** atqui Petrus non ambulat, ergo sedet,'* quia non 
est contradictio in majori, sed contraria sunt ipsius duo 
membra. 

DE ALIIS ARGUMENTORUM SPECIEBUS. 

§41. T. -£'///^^;;/^w« est syllogismus truncatus, cui una 
ex praemissis deest. Quaepam ex prgemissis desit, de- 
prehenditur ex extremo quod deest in antecedenti. Si 
neutrum extremum est in antecedenti, syllogismus inte- 
ger aut conditionalis aut disjunctivus est. 

2. Sorites constat plurimis praemissis ita dispositis, ut 
prsedicatum primae fiat subjectum sequentis, et ita dein- 
ceps ; in conclusione subjectum prioris connectitur cum 
ultimo praedicato. Sorites est acervus syllogismorum, 
potestque resolvi in tot syllogismos quot sunt praemissae, 
una dempta. Sit v. g. Sorites : 



A est B, 
B est C, 
C est D, 
D est X, 
Ergo A est X. ^ 



Iste sic BestC, ) CestD, ì DestX, 

resolvi AestR, >• AestC, v Aestl>, 

potest: ergo A est C; ) ergo A est P; ) ergoAestX. 



Ut rite concludat, requirìtur : i, Ne sit praemissa ne- 

.gans inter affirmantes ; quia secus in resolutione soritis 

haberetur aut negans in syllogismi praemissis et affir- 

mans conclusio, aut conclusio latius pateret. Medius 

terminus negans esse potest, unde fieri potest ut una 
praemissarum sit specie negans. 2, Praemissa quae proxi- 
nie antecedit conclusionem negans esse potest ; quo in 
casu et conclusio negans erit. 3, Excepta prima prae- 
missa, omnes aliae debent esse universales, quia secus 
unus ex mediis bis particulariter sumeretur. Si prima 
praemissa est particularis, et conclusio erit particularis. 

3. Dilemma est syllogismus disjunctivus cujus major 
habet duo membra sibi contradictorie opposita, et ex 
utroque aliquid contra adversarium concluditur, v. g., 
illud Tertulliani in Apologetico, "Vel nocentes sunt 
Cliristiani vel innocentes. Si nocentes, cur inquiri pro- 
hibes ? Si innocentes, cur delatis poenam irrogas ?" Ut 
rite concludat debet contradictio esse vera ; secus ad- 
versarius effugium haberet* Id quod infertur debet 
revera fluere ex utroque membro, et non esse solum pro- 
babile, secus enim adversarius argumentum retorqueret 
deducendo argumentum probabile oppositum. 

§ 42. De inductione. Ea est argumentatio qua de 
subjecto universali concludimus quod de inferioribus 
ejus singillatim affirmavimus docente experientia. Ea 
est vel completa vel incompleta^ prouti vel de omnibus vel 
de multis subjecti inferioribus affirmavimus quod deinde 
toti universali tribuimus. Completa inductio rigorose 
concludit et facili ratione ad syllogismum primae figurse 
reducitur. Incompleta utimur ad leges physicas inves- 
tigandas. Etenim, factis plurimis experimentis, si con- 
stanter vidimus eundem effectum produci, concludimus 
a natura hujus causae pendere ut in talibus circumstan- 
tiis sic et non aliter agat. Individua autem quae eande^ 
naturam habent, debent etiam habere ea quae ad hanc 






Liber Primus, 39 

naturam pertinent. Recte ergo inferimus propositionem 
universalem. Principia quibus hic utimur, quorum prae- 
cìpuuin est Or do naturcR est constanSy sunt analytica ; 
unde si certo constat factum in pluribus notatum con- 
stans et uniforme esse, conclusio erit physice universalis 
et certa. Haec inductio etiam adliibetur ad agendi mo- 
dum hominum investigandum, sed quia homines liberi 
sunt, universales inde deductae non sunt nisi valde pro- 
babiles, vel ad summum moraliter universales. 

Materialistse et Positivistse, qui omnia principia a 2:)riori 
negant, ratiocinium ad solam inductionem reducere vo- 
lunt, ipsumque syllogismum meram inductionem esse, 
et nos omnia principia universalia ope inductionis for- 
mare affirmant. Hoc autem omnino falsum est. Ipsa 
inductio ut fieri possit, necessario supponit varia prin- 
cipia a priori, ut principium contradictionis, causalitatis, 
constantiae ordinis physici, etc. Omnis inductio ad ve- 
rum syllogismum reduci potest, cujus major est : Ordo 
naturae est constans. Nisi ergo admittantur haec princi- 
pia a priori, nulla inductio foret possibilis. Principium, 
" Ordo naturae est constans," inductione obtineri non 
potest, quia fieret circulus vitiosus ; imo neque ipsa ex- 
perimenta institui possent absque cognita veritate istius 
principii, nam ut fiant experimenta, certiores esse de- 
bemus sensus nostros rite adhibitos nos non decipere ; 
jamvero hoc judicium ferre non possemus nisi jam nobis 
constaret de constantia ordinis physici. 

§ 43. De argumentatione probabili. Haec fit cum 
ex utraquevel alterutra praemissa probabili concludimus. 
Conclusio ejusrhodi non est nisi probabilis, et syllogismus 
ipse vocatur dialecticus^ quia in utramque partem plus 

minusve dìsputal)ilis est conclusio. Utilis tamen est, 
quia Siepe viam ad certitudinem sternit. Argumenta 
lirec procedunt vel ex analogia vel ex hypothesi. 

Analogia est argumentatio per quam ab una propor- 
tione nobis comperta, aliam inferimus ; unde quaedam 
imperfecta inductio est. His fere principiis nititur : 
Quod in uno simili uni valete vai et etiam in ceteris^ et e 
converso* Causce similes producunt effectus similes. Ites 
similes habent proprietates similes^ finesque similes, Dis' 
similibus dissimilia conveniunt^ etc. Ad analogiam etiam 
spectat exemplum, necnon argumentatio a majori ad 
minus, a minori ad majus, a pari, a contrario; ista ulti- 
ma quandoque dant certitudinem, sed haec ex aliis prin- 
cipiis pendet. 

Hypothesis est propositio cujus veritas nondum est de- 
monstrata, quae tamen assumitur vera, quia facta com- 
mode explicat. Ut gignat probabilitatem debet ipsa esse 
possibilis, nec debet repugnare experimentis, nec verita- 
tibus cognitis, et facta, quae explicanda assumit, commode 
explicare debet. 

• § 44. Argumenta indirecta. Ea thesìm non pro- 
bant, sed inferunt aliquid ex quo conclusio colligitur, vel 
ejus refutatio obtunditur. Ea sunt : 

a) Argumentum ab absurdo, si ostenditur ex proposi- 
tionc contradictoria ei quae probanda est, sequi absurdura. 

b) Argumentum negativuM^ quando ostendimus contra- 
dictoriani nostrge propositionis nullam h abere prò se ra- 
lionem, v. g., "Nulla alia causa hujiis effectus assignari 
potest " ; " Gratis asseritur, ergo gratis negatur " ; *' Nul- 
la hujus rei necessitas," etc. Hoc argumentum caute 
adhibendum est. 

e) Instantìam afferra dicimur cum propositionem uni- 
versalem irapugnamus, allegando factum particulare in 
quo ea non verificatur, aut ostendendo forniam argu- 
menti vitiosam esse per applicationem ejusdem formae 
alii materiae, ita ut evidenter argumenti falsitas pateat. 

d) Argumentum ad hominem. Eo utimur cum adhibe- 
mus principia adversarii, etsi falsa sint aut dubia, ad 
nostram thesim confirmandam. 

e) Reiorsio argumenti, quando sumpta una ex proposi- 
tionibus adversarii, contradictoriam conclusionem dedu- 
cimus, vel aliquid quod ipsi non arrideat. 

y) Argumentum per distractionem^ cum omissa argu- 
menti solutione adversarium provocamus ad illud expli- 
candum quod explicare aut non vult aut non potest. 

g) Argumentum ad ignorantiam, cum provocamus ad- 
versarium ad solvenda argumenta nostra, aut ad meliora 
proponenda. 

h) Argumentum ad invidiami quo utuntur ii, qui ad- 
versarii doctrinam risui et odio exponunt, deducendo 
consectaria, quae fluunt ex tali doctrina. 

Haec ultima argumenta optima sunt ad protervum ad- 
versarium retundendum, sed parum plerumque inserviunt 
ad probandam veritatem. 

§ 45. De sophismatibus. Sophisma est argumentum 
quod speciem veri habet, sed falsum et absurdum con- 
cludit. Aliud est in voce, in re aliud. Vocantur etiam 
fallacia in dictione, et extra dictionem. 

Sophisma in voce est : i. ^quivocatio et ambigtntaSy 
quando in syllogismo sunt tres termini apparenter, sed 
quatuor in re. 

2. Sophisma sensus compositi et sensus divisi. Illud lo- 

cum habere potest in propositionibus modalibus, et in eis 
quanim unum extreniorum constai pluribus partibus con- 
junctione ety vel^ connexis. V. g., ** Peccator non potest 
salvar!" veruni est in sensu composito, quia peccator, ut 
peccator, salvari non potest ; sed falsum in sensu diviso, 
quia peccator potest a se removere peccatum per poeniten- 
tiam et salvari. ** Duo et tria sunt quinque " verum est 
in sensu composito, falsum in "sensu diviso, quia dicere 
non possumus, duo sunt quinque, tria sunt quinque. 
Sophismata in re sunt : 

1. Fallacia accidentìs, cum ab eo quod contingenter et 
variabiliter inest subjecto ad subjectum ipsum procedi- 
mus, concludendo id, quod de uno dicitur, de alio etiam 
dici debere. Ut si mala quae ex rei abusu procedunt rei 
ipsi tribuuntur. 

2. Capito dicti simpliciter et secundum quid, Dictum 
simpliciter est quod effertur sine addito coarctante aut 
minuente ; dictum secundum quid, quod cum tali addito 
effertur. Sopii isma hoc fit cum ab uno dicto ad aliud 
transitus, v. g., " Licet edere carnes, ergo qui die veneri 
carnes edit non peccat.*' 

3. Ignoratio elenchi seu redargutionis, quando sophista 
objicit adversario aliquam contradictionem quae revera 
non existit ; unde sophista adversarium redarguere vi- 
detur, sed revera id non facit. 

4. Petitio pnncipii, quae fit cum idquod probandum est 
aliis verbis proponitur, aut ut concessum supponitur. 
Ad hoc sophisma reducitur circulus vitiosuSy qui fit cum 
quis idem per idem probat. 

5. Fallacia consegue ntis, quae admittitur in condilionali 
syllogismo, si non deducitur conclusio juxta regulas. 

6. Fallacia iwn causce prò causa, cum quis sic arguit : 

*• Hoc post hoc ; ergo ex hoc " ; ai\^ si occasionem aut 
conditionem ut causam effectus ponit ; aut si verba dan- 
tur prò causis, ad tcgendam ignorantiam. 



GAP. V. 

DE METHODO. 

§ 46. Methodus est ordo quem mens in comparanda 

sibi scientia sequitur. Quando agitur de veritate in- 

^venienda aut aliis tradenda, haec duo praestare oportet : 

I, Probare veritatem ; 2, Probatas veritates coordinare 

inter se ad eas melius percipiendas aut aliis tradendas. 

§ 47. De veritatis probatione. Demonstratio est 
argumentatio legitima ex certis principiis, quse ut prae- 
missae inserviunt ad conclusionem demonstrandam. 
Hsec principia debent esse certa et evidentia, secus enim 
nec conclusio certa esset. Hinc patet : i. Veritates 
quae ut praemissae inserviunt debere esse priores seu 
magis notae quam conclusio. Veritates autem possunt 
esse priores seu magis notae vel natura sua, vel quoad 
nosi Veritates magis notae natura sua sunt eae quae in 
se continent rationera aliarum veritatum. Verit^es 
magis notae quoad nos sunt eae quae nobis inserviunt 
tanquam medium ad cognitionem aliarum veritatum 
obtinendam. Generatim loquendo, veritates magis notae 
natura sua non sunf magis notae quoad nos, quia in prae- 
senti rerum ordine ex effectibus ad causas investigandas 
procedimus. Principia ergo quae adhibentur in demon- 
stratione priores et magis notae debent esse quoad nos. 

2. Non omnes veritates esse demonstrabiles. Nam 
si omnes demonstrari deberent, nulla demonstratio pos- 
sibilis foret ; deberemus enim progressum in infìnitum 
instituere. 

Demonstratio est vel directa vel itidirecta, Prior fìt 
cum ostendimus praedicatum tribui debere aut non de- 
bere subjecto, mediantibus aliquibus notis qiiae subjecto 
et praedicato certo insunt. Altera fìt ostendendo ex pro- 
positione contradictoria ei quae probanda est, sequi ab- 
surdum. Haec ostendit propositionem esse admitten- 
dam, illa insuper dat rationem cuV admitti debeat. 

Directa demonstratio, si medium quo utitur spectes, 
vel est a priori, vel a posteriori. ^ Demonstratio a priori 
ea est in qua veritas conclusionis, a parte rei, pendet a 
veritate praemissarum ; ut, si a causa deducitur effectus, 
a conditione conditionatum, a ratione rationatum. \ Haec 
adhiberi non potest nisi ratio rei (vocatur ontologica) sit 
etiam prior et notior menti nostrae (seu in ordine logico). 
Demonstratio a posteriori procedit contrario modo ; in ea 
veritas praemissarum in ordine ontologico pendet a veri- 
la,Je conclusionis. 

§ 48. Principia seu veritates quae assumuntur ut fun- 
damentum demonstrationis, alia influunt virtute, et sunt 
ea quae ex natura ratiocinii, certitudinis vel materiae de 
qua agitur, supponuntur. Alia actu influunt et sunt 
praemissae adhibitae in argumentatione. Haec sunt vel 
analytica vel synthetica (§ 19), et utraque sunt vel per 
se nota, vel mediante ratiocinio praecedente. Inter prin- 
cipia nota per se seu immediate evidentia, alia sunt com- 
niunia, i. e., omnibus ratione utentibus innotescunt, ut 
principium contradictionis, causalitatis, etc. Alia sunt 

principia particularìum scientiarum, quae eis patent qui 
definitionem subjecti intelligunt. Cognitiones immedi- 
atae syntheticae versantur circa singularia, easque per 
sensum apprehendimus ; syntheticae mediatae efforman- 
tur experientia ope ratiocinii, quae per inductionem fiunt 
universales. 

§ 49. Methodus alia est analytìca^ synthetica alia. Pri- 
ma procedit a singularibus ad universalia, a composito 
ad partes. Altera e contrario ab universalibus ad par- 
ticularia, ab elementis ad compositum. Analysis re- 
solvit, synthesis e contra componi t. Exemplum nobis 
praebet Geometria, quae a linea incipit et deinde con- 
siderat superficies et solida, et methodo synthetica utitur ; 
Geometria analytica e contra ab equatione generali se- 
cundi gradus procedit ad determinandas omnes pro- 
prietates sectionum conicarum, hinc a composito ad 
partes procedit et analysi utitur. 
f Notandum est nullam esse scientiam quae aut sola 
analysi aut sola synthesi utatur. In coordinandis veri- 
tatibus ad corpus doctrinae afformandum, synthesi uti- 
mur ; sed in investiganda aliqua quaestione, aliquando 
analysis, aliquando synthesis prseferenda est ad finem 
obtinendum. 

§ 50. Si considerantur principia ex quibus proficisci- 

mur ad scientiam adquirendam, variae methodi a phi- 
losophis statutae sunt : methodus nempe ontologica et 

psychologica. Prima deducere vult initium scientiae 

ex cognitione Dei. Altera initium sumit a cognitione 

alicujus effectus. Ista iterum dividitur, i, in nietho- 

dum empiricam, quae statuit scientiam acquiri deberi 

per experientiam, qua facta sive exteriora sive etiam 
interiora observantur ; et per inductionem, qua facta illa 
fiunt universalia. 

2. In methodum idealisticam, quae rejecta observa- 
tione factorum, a solis ideis menti humanae insitis, scien- 
tiam omnem eruere conatur. 

3. In methodum rationalem, quge tum factorum ob- 
servatione, tum evidentibus principiis rationis utitur ad 
scientiam comparandam. Haec ultima methodus sola 
vera est, quia sola conformis est modo quo ad veritatem 
cognoscendam progredimur. Sed demonstratio hujus 
propositionis patebit ex eis quae deinceps tractanda sunt 
de origine Idearum. 

§51. Duplici modo in cognitionem veritatis pervenire 
possumus : vel enim eas nosmetipsi apprehendimus, vel 
eas admittimus ob auctoritatem testium, quibus tuto 
fidere valemus. Has veritates credimus, illas vero sci- 
mus. Scientia tamen non consistit in mera factorum 
cognitione, quam experientia acquisivimus, ncque in 
horum factorum mera classificatione, ncque in cogni- 
tione plurium veritatum quas ope ratiocinii obtinuimus- 
Ad scientiam requiritur, ut multarum veritatum ad idem 
objectum pertinentium mutuas relationes et dependen- 
tiam perspiciamus.ys Hinc scientia est cognitio rerum 
per sua principia vel per suas causas.y 

Scientia in se una quidem est, quia omnis veritas in 
Deo fundatur, ac proinde veritas una est, sicuti Deus 
unus est. Sed Deum in bac vita non intuemur, et scien- 
tiam nostram a rebus haurimus. Hinc scientiae varise 
dantur prò diversitate objectorum quae considerare pos- 
sumus. Objectum tamen scientiae distinguendum est in 

objectum materiale et in oh^^oXyxva formale. Primum est 
illud circa qiiod scientia veirsatur, altenim est respectus 
sub quo illud scientia considerat. Hinc idem objectum 
materiale potest esse objectum variarum scientiarum, et 
econtra, plura objecta materialia ad eandem scientiam 
pertinere possunt. Scientia ab objecto formali suam 
speciem sumit, seu objectum formale est ratio quare una 
ab alia scientia distinguitur. 

Omnium scientiarum quae circa res naturaliter cog- 
nitas versantur, Metaphysica primatuna tenet, quia ejus 
objectum praestantissimum est in ratione scibilis, etenim 
ipsa considerat rerum ultimas et altissimas rationes ; 
atque ejus principia fundamentum praebent principiis 
ceterarum scientiarum. Theologia, ut scientia est, Meta- 
physica nobilior est, quia nititur principiis a Deo reve- 
latis. 

" Omnis scientia humana principiis fidei subordinata sit 
necesse est, quia veritates revelatae altioris sunt ordinis, 
et ea credimus ob auctoritatem Dei revelantis. Inter 
eas et veritates quas lumine rationis attingimus nulla 
potest esse oppositio, quia et istse et illae a Deo proce- 
dunt, et Deus sibi contradicere non potest. Hinc quid- 
quid fidei principiis contrarium esse cognoscitur ut 
omnino falsum rejiciendum est. 



LIB. IL 

DE CRITICA. 

Critiche munus est disserere de fontibus ex quibus 
veritatem haurire nobis licet. Hinc aliquà dicenda 
sunt de veritate ; deinde de certitudinis tum definitione 
tum existentia disputandum ; postea Iractandum est de 
mediis quibus certitudinem acquirere possumus ; et tan- 
dem stabiliendum est quid sit generale criterium veri- 
tatisseu ultimum motivum certitudinis. 



GAP. I. 

DE STATU MENTIS RELATE AD VERUM. 

§ I. Veritas, cum sit una ex transcendenlalibus 
notionibus (I. § 8), definiri non potest. Verum de 
omni ente dicitur, quia orane id quod est, quatenus est, 
verum est. Verum est metaphysicum, logicum et mo- 
rale. Metaphysicum est rei realitas seu cognoscibilitas 
independenter a nostro intellectu. Logicum est cog- 
noscibilitas rei relate ad intellectum, et in conformitate 
intellectus cum objecto consistit. Morale est confor- 
mitas sermonis cum mente. 

Falsitas ventati opponitur, et consistit in difformitate . 
positiva intellectus ab objecto. Difformitas positiva ab 
objecto in eo sita est, quod mens detrabat objecto quod 

ei convenit, aut ei tribuat quod tribuendum non est. 

48 

Negativa diflformitas consistit in eo qijod mens objecti 
intelligibilitatem non exhauriat ; haec falsitatem non con- 
stitiiit, quia id quod mens de objecto cognoscit verum 
est. Falsitas, ex dictis, non opponitur nisi ventati logicse 
et morali. Veritas logica, quse striato sensu veritas est, 
solura intellectus operationibus competit. Hinc vera 
esse dicimus ideas et judicia ; sed non eodem modo. 
Ideae semper verae sunt, quia sunt objecti repraesenta- 
tiones in mente. Judicium est verum si res, quam mens 
repraesentat, se habet ut enunciatur per affirmationem 
aut negationem ; falsum si aliter se habet ; veritas ergo 
logica, judicio applicata, recte dicitur adsequatio rei et 
intellectus. 

§ 2. Prof. I. Nulla mentis apprehensio, per se 

SPECTATA, FALSA EST. 

Apprehendere objectum est illud percipere, prouti 
menti prsesens est quin de ilio judicium efformetur ; ap- 
prehensio per se consideratur, i. e., remoto influxu quo- 
cumque antecedentis judicii. 

Froò. Mens percipiens vel exprimit in se objecti si- 
militudinem, vel non ; si primum, perceptio est vera ; si 
alterum, nulla est perceptio, quia percipere quod non 
est, est nihil percipere. — Insuper mens in perceptione 
simplici nihil tribuit objecto quod ei non sit tribuendum, 
nihil ei detrahit quod detrahere non debeat ; si enim hoc 
faceret, jam judicaret. Ergo perceptio est semper ob- 
jecto conformis, adeoque vera. Hinc patet falsitatem 
esse solum in judicio ; hoc autem fit : 

I. Tribuendo rei perceptae notam aliquam ultra eas 
quas mens percipit ; ut, si videndo aurichalcum dicam 
esse aurum. 

2. Quando Qbjecti proprietates quse sensui apparent 
ei tribuuntur realiter ; ut, si videam baculum partim in 
aquam imniersum, et ex eo quod appareat fractus dicam 
eum revera fractura esse. 

3. Si nìens denegai rei id quod in illa non percipit, 
solum ex eo quod id non percipiat. 

In simplici ergo apprehensione sive sensibili sive in- 
tellectuali, nunquam invenitur falsitas. Quae vulgo di- 
cuntur ideae falsse, non sunt merae perceptiones, sed re- 
sultant ex praecedenti aliquo judicio. Sic qui sibi fìngit 
ideam Dei injusti aut crudelis, id non facit per simpli- 
cem conceptum, sed per judicium. Aut enim jungit 
duas ideas per judicium aut simplici conceptui entis 
injusti nomen Dei per judicium applicat. 

§ 3. Ignorantia est carentia seu defectus cognitionìs ; 
est ipsa invincibilis^ si nulla ratione deponi potest ; vinci^ 
bilisy si deponi potest. Error est assensus falso aut dis- 
sensus vero praestitus. Unde plus dicit quam ignorantia, 
atque semper ab actu voluntatis pendet ; quia intellectus 
per se ad falsum non determinatur. Dubium est status 
mentis assensum aut dissensum suspendentis ob errandi 
formidinem ; dubium tst posttivum^ si mens suspensa hae- 
reat ob rationes utrinque eam inclinantes ; negativum, 
si prò utraque parte nullae aut pene uUae sint rationes. 
Opinio est assensus mentis alicui propositioni praestitus 
ob sat solidas rationes, quae tamen non omnem errandi 
formidinem excludunt. Tale judicium etiam vocatur 
probabile. Si rationes assensum determinantes sumantur 
ex ipsa rei natura, probabilitas est intrinseca; secus vo- 
catur extrinseca. Probabilitas capax est graduum. Pro- 
positio, sive .probabilior, sive seque sive minus probabilis, 

qiiaiD altera ei opposita, dicitur solide probabilis, si ra- 
tiones, quae prò ea militant, ejusmodi sint, ut, etiam in 
concursu rationum quae stant prò altera, adhuc valeant 
virura prudentem ad assensum movere. 

§ 4. Certitudo est status mentis firmiter adhaerentis 
veritati cognitae propter rationes quae omne errandi peri- 
culum excludunt. Subjectiva- dicitur quatenus conside- 
ratur. ipse actus mentis veritati adhaerentis; objectiva 
quatenus consideratur veritas cui mens firmiter adhaeret. 
Si certitudo subjective consideratur, nempe prò firma 
tantum adhaesione mentis, ea utique falsa esse potest, 
et sic error enasci tur. Si vero tum subjective tum ob- 
jective spectatur, nulla falsa certitudo datur. Juxta di- 
versitatem motivorum, ob quae mens veritati adhaeret, 
certitudo varie denominatur : 

1. Certitudo metaphysica habetur quando mens per- 
cipit necesse esse ut praedicatum tribuatur subjecto, ita 
ut ne per Dei omnipotentiam quidem aliter fieri queat. 
Si praedicatum essentialiter convenit subjecto, certitudo 
haec vocatur absoluta ; si vero ei convenit propter ali- 
quod factum contingens, certitudo est metaphysica hypo- 
thetica. Sic intrinsece repugnat "me, dum cogito, non 
existere " ; factum tamen meae cogitationis est contin- 
gens. 

2. Certitudo physica habetur quando praedicatum tri- 
buitur subjecto ob constantiam legum physicarum seu or- 
dinis hujus mundi. 

3. Certitudo moralìs ea est quae nititur constantibus 
hominum moribus. Sic certum est " matres suam pro- 
lem amare." Certitudo tum physica tum moralis excep- 
tiones in casibus particularibus admittit : prior, quia 

leges physicae a Dei libera voluntate pendent; altera, 
quia homines liberi sunt. Saepe tamen nobis constai 
nullam exceplionem de facto locum habuisse, et tunc 
certitiido ista aequivalet metaphysicse. Moralis certi- 
tudo, stricte dieta, distinguenda est a maxima illa proba- 
bilitate quae ex eo oritur quod nullum rationabile mo- 
tivum habeamus dubitandi, quamvis sciamus rem aliter 
se posse habere. 

§ 5. Certitudo, quatenus excludit omnem errandi for- 
midinem, non potest gradus admittere, quia exclusio 
dubii in indivisibili est : aut enim dubium excluditur, 
et adest certitudo ; aut non excluditur, et nulla habetur 
certitudo. Hinc patet certitudinem non posse conside- 
rali veluti ex plujribus gradibus probabilitatis coalescen- 
tem. 'Quo major est probabilitas, eo magis accedimus 
ad certitudinem, sed certitudo nunquam oriri potest per 
novum gradum probabilitatis additum, quia quantus- 
cumque sit gradus probabilitatis, semper major vel 
minor manet errandi formido. Si consideratur inten- 
sitas actus adhsesionis, graduum capax est certitudo, 
quia varia motiva omne dubium excludentia plus mi- 
nusve mentem percellere possunt, ita ut cum majori 
aut minori intensitate ipsa firmiter veritati adbaereat. 



GAP. II. 

DE EXISTENTIA CERTITUDINIS. 

§ 6. Certitudinis existentia est factum quod omnis 
philosophus supponere debet, quodque nec debeat nec 

possit probari. Supponendum enim est nos existere et 
cogitare. Qui serio negaret se existere aut de sua exis- 
tentia dubitaret, inter homines sanae mentis haberi non 
posset. Insuper si quis se existere neget, aut de sua 
existentia dubitet, hoc ipso supponit se existere ;~affir- 
mando enira aliquid de se ipso, se ipsum affirniat. Sup- 
ponendum est nos babere intellectum, qui est facultas 
apta ad cognitionem veritatis. Qui caret intellectu in- 
capax est ratiocinii, dubii, negationis, etc. Cum ergo 
habeamus intellectum, certum etiam est nos posse ha- 
bere certitudinem de multis rebus. Intellectus enira 
qui nihil certo cognoscere posset, nullam posset habere 
cognitionem, ac proinde non esset intellectus. Ergo de 
existentia certitudinis nulla quaestio moveri potest, siqui- 
dera demonstratio existentiae certitudinis aeque absurda 
est ac ejus negatio. Distinguere quidem possumus cer- 
titudinem philosophicam a certitudine vulgari seu na- 
turali, sed hae duo certitudines specie non differunt. 
Philosophi enim certitudo nihil aliud est quam certitudo 
naturalis clarior et distinctior reddita ope reflexionis et 
analysis, Hinc philosophus non solum certitudine gau- 
det, sed etiam rationem hujus certitudinis dare potest. 

§ 7. Fuere tamen qui dixerint nos posse imo et de- 
bere de omnibus dubitare. Hi dicti sunt * sceptici.' 
Ex bis aliqui de omnibus volebant dubitare ; alii, ad- 
raissa subjectiva cognitione, ejus ohjectivitatem negabant. 

Prof. II. Absurdus est scepticismus universalis. 

Thesis probari non potest, sed solum declarari. Qui 
affirmat scepticismum affirmat et ut certa admittit plura 
principia, ac proinde hac ipsa sua dubitatione affirmat 
nos certitudinem habere. Etenim ipse admittit se cog- 

noscere quid sit dubium, certitudo, affirmatio, negatio, 
etc. Affirmat se existere, se nullam videre rationem cur 
assensum praebeat, etc. Ergo absurdus est univ^rsalis 
scepticismus. 

Objici posset : i°. Quod exstitit non est absurdum : 
sceptici autem exstiterunt. 

2*. Quod refutari non potest non est negandum : scep- 
ticismus refutari non potest. 

3^ Nescimus quomodo certitudinem acquirimus. 

Principia ad solvendas difficultates : 1°. Sceptici qui 
exstiterunt, id non fuere de facto, sed solum ore tenus ; 
quia haec dubitatio universalis absurda est. 

2". Scepticus vera argumentatione refutari non potest, 
sed hoc ncque necesse est ; sufficit ut videamus scepti- 
cismum absurdum esse. 

3™. Aliud est factum certitudinis, aliud ejus expli- 
caiio. Factum certum est, sed de modo quo eam certi- 
tudinem acquirimus multa liinc inde disputantur. 

§ 8. De diihio methodico, Cartesius invexit in Phìlo- 
sophiam dubium quod methodicum vocatur. Vult ipse 
ut semel in vita de omnibus dubitemus, ut hoc pacto 
mens nostra a praeconceptis opinionibus sese liberet, 
eaque solura admittat quae certa sunt. Huic insistens 
metlìodo, ipse invenit se non posse de sua existentia 
dubitare, ac statuit primum suae Philosophiae princi- 
pium, ** Cogito, ergo sum." Deinde ponit ut legem 
generalem, " Id omne est verum quod dare et distincte 
percipimus.*' Ex hac lege Dei existentiam deducit, ac 
de veracitate divina infert veracitatem nostrarum facul- 
tatum, unde tandem, ut ipse putat, ad certitudinem de- 
venit. Multa hic veniunt reprehendenda : 

1. Vult de omnibus dubitare, et tamen rationi fidare 
debet, eique de facto fidit. 

2. Statuit ut primum principium, ** Cogito, ergo sura." 
Ast illud * cogito ' vel exprimit solum factum cogita- 
tionis, et tunc nihil inde concludi potest, nisi admittatur 
ut certuni principium, " Quod cogitat existit " ; vel est 
factum propositione expressum, et tunc supponitur vera- 
citas intelligentise, quia ut mens hoc principium enun- 
ciet, debet ip$a reflectere supra facta interna, subjectum 
a sua affectione distinguere et judicium efferre. Debet 
insuper supponere principium contradictionis, a quo cer- 
titudo omnis principii pendet. 

3. Incidit ipse in circulum vitiosum. Nam ex princi- 
pio, " Quidquid in idea clara et distincta continetur, id 
verum est," probat Deum existere, et ex Dei existentia 
et veracitate deducit firmitatem istius principii. 

Ex his ergo iterum patet nos ante omnem philosophiam 
debere absque ulla dubitatione admittere : i. Factum 
nostrse existentiae. 2, Aptitudinem mentis ad cognitio- 
nem. 3. Principium contradictionis. Cum eo qui haec 
non admittit disputare nec possumus nec debemus. 



GAP. III. 

DE MEDIIS CERTITUDINIS ACQUIRENDìE. 

§ 9. Media ad certitudinem sunt, i, Intuitus immedia- 
tus per quem cognoscimus veritates necessarias per se 
nobis notas. 2, Ratiociniwn quo attingimus veritates 
mediatas. 3, Conscientia manifestai nobis nostras inti- 
mas affectiones. 4, Sensus externi attingunt objecta 

sensibilia nobis praesentia. 5, Per testium auctoritatem 
cognoscimus facta tum praeterila, tura coaeva. Ista media 
etiam dicuntur motiva aut principia certitudinis, fontes 
aut criteria veritatis. 

§ IO. Frop. III. Immediatus intuitus conveni- 

ENTIiE AUT DISCREPANTIiE INTER DUAS IDEAS EST MOTI- 
VUM INFALLIBILE CERTITUDINIS. 

Immediatus intuitus habetur quando mens absque ullo 
ratiocinio statim percipit relationem identitatis aut dis- 
crepantiae inter duas ideas. Hoc obtinet in primis ra- 
tionis principiis, ut " Toium est majus sua parte," 

Prob, In intuitu immediato mens percipit praedicatum 
convenire subjecto ita ut de bac percepta convenientia 
dubitare nequeat, etsi quam maxime velit. Mens enim 
evidenter videt ejusmodi esse subjectum, ut, ni praedi- 
catum ei tribuatur, ipsum destrueretur. — Insuper mens 
habere potest certitudinem (§ 6). Atqui si vera non es- 
set nostra propositio, hoc esset impossibile. Nam cum 
prima principia sint fundamentum aliarum cognitionum, 
si mens in eis falli posset, in omnibus falleretur. 

Objici potest : I^ Haec thesis demonstrari non potest, 
quin in circulum vitiosum incidamus. 

2°. Nonnulla principia quae dicuntur immediate evi- 
dentia sunt falsa, falsum enim probatur ex principiis 
theologiae principium : Quae sunt eadem uni tertio sunt 
eadem inter se. Nam falsa est illatio : Pater est Deus ; 
Filius est Deus ; ergo Pater est Filius ; et tamen medius 
terminus, cum sit singularis, aequivalet universali, unde 
non est in syllogismo vitium centra secundam figuram. 

3". Falsum est principium, ** Ex nihilo nihil fit," quia 
ex nihilo Deus creavit mundum. 

4®. Omnia judicia nostra experimentalia sunt, quia 
omnes ideae nostrae a sensibus pendant ; et liinc omnia 
judicia inductione obtinentur. 

5". Mens essentialiter fallibilis est, ergo etiam in primis 
raiionis principiis errare potest. 

6*. Judicia hsec sunt inutilia, quia tautologica, praedi- 
catum enim idem est ac subjectum, idem ergo esset dicere 
A=A. 

Principia ad soiv. diff,: i"*. Thesis vera demonstratione 
non eget, sed sufficit eam explicare, est enim evidens 
per se. 

2". iPrincipium, Quce sunt eadem uni teriio, conveniunt 
quoque inter se^ est principium evidens ; ast addi debet : 
sub eo respectu sub quo cum tertio conveniunt, et non 
sub omni respectu. Hinc in syllogismo, " Pater est 
Deus, Filius est Deus, ergo Pater est Filius," conclusi© 
non est legitima ; quia in praemissis asseritur Patrem et 
Filiura convenire in Deitate, in conclusione affirmatur 
identitas personarum, quae non est in praemissis ; quia 
lìon solus Pater est habens Deitatera, eo quod natura 
divina sit tribus personis communis. 

3™. Ex nihilo nihil fit s i. e-, nihilum non est subjectum 
activitatis, nec materia ex qua aliquid fiat ; sed Deus po- 
test efficere ut id quod non est, fiat existens. 

4™. Omnia judicia nostra non sunt experimentalia (I. 
§ 19), etiam si verum sit omnes ideas a sensibus pen- 
dere. Nam ideae non sunt ipsa judicia, sed dementa 
aut materia judiciorum. In primis principiis cognos- 
cimus convenientiam idearum statim ac eas ideas per- 
cipimus. 

^, Mens humana essentialiter fallibilis est, non eo 
sensu ut semper falli debeat, sed quod falli possit, ita 

tamen ut saepe constet eam deceptam non fuisse. Si 
semper falleretur, non esset mens. 

6". Principia analytica reduci possunt ad formulam, 
A=A ; sed non ideo sunt tautologica, quia etsi sit iden- 
titas inter praedicatum et subjectum, praedicatum subjecti 
notionem explicat. 

§ II. Prof. IV. Non possumus dubitare de valore 

OBJECTIVO IDEARUM. 

Sermo hic est praesertim de ideis primitivis et commu- 
nioribus, ut * entis,' * veri,* * substantiae,' * causae.' Ob- 
jective reales sunt ideae, si omne id quod in eis conti- 
netur expressum revera sit in objectis extra mentem ad 
quae referuntur. 

Prob. Qui negat objectivum valorem idearum affirmare 
debet nos nihil cognoscere posse, mentemque ventati 
cognoscendae ineptam esse. Nulla enim est cognitio, si 
idea non est conformis objecto per eam repraesentato. 
Omnia principia quae ex idearum relationibus exurgunt, 
neganda essent. — Insuper nemo de se ipso aliquid affir- 
mare posset, si ideae non essent objectivae ; si enim ideae 
* existentiae ' et * substantiae * non essent objectivae,» dicere 
nemo posset, " Ego existo," " Ego sum substantia." — 
Denique ipsa negatione et dubitatione affirmatur thesis 
nostra. Qui enim negat objectivitatem idearum, aut de 
ea dubitat, supponere debet ideis " objecti, conformitatis, 
dubitationis, negationis, subjecti dubitantis, etc," respon- 
dere realia objecta ; secus enim nihil negare posset, 
inepte loqueretur, et nesciret quid diceret. Hinc etsi 
non possemus explicare quomodo istae ideae sint objec- 
tivae, quod minime concedimus, scimus tamen eas esse 
objectivas. 

§ 12. De natura idEìE universalis. Objectum con- 
ceptus seu ideae universalis potest esse vel directum vel 
reflexum, Primum habetur cum intellectus apprehendit 
quidditatem aut essentiam alicujus rei sensibus perceptae, 
avocata consideratione ab individuo seu concreto ob- 
jecto in 'quo illa invenitur. Alterum obtinetur cum intel- 
lectus in illam quidditatem aut essentiam jam directe 
perceptam, cogitatione revertitur, ut eam comparet cum 
individuis aut existentibus aut possibilibus ad quae illa 
relationem dicit. Hinc eam concipit ut formam quae in- 
veniri potest in indefinito numero individuorum. 

In prsesente propositione sermo est de universali re- 
flexo. Multiplex fuit opinio circa universales ideas. 
Nominalista volebant eas esse mera nomina exprimentia 
confusam collectionem multorum individuorum. Con-^ 
ceptualistce admittebant eas esse conceptus sed non objec- 
tive reales. Aliqui Realista volebant universalia existere 
per se et independenter a mente eas concipiente. Omnes 
istae positiones falsae sunt. 

Prof. V. Universalia non sunt mera nomina, et 

QUAMVIS NULLAM EXTRA MENTEM REALEM EXISTEN- 
TIAM IÌABEANT EARUM OBJECTA, NON SUNT IPSA MERUM 
MENTIS FIGMENTUM, SED HABENT FUNDAMENTUM IN RE. 

Prob» I. Idea universalis ea est quse exhibet unum ali- 
quid, quod pluribus inest individuis, et de singulis dici 
potest. Atqui mens talia percipit, quia percipit similitu- 
dines inter individua, quae similitudines apprehenduntur 
ut proprietates pluribus entibus communes, ita tamen ut 
singulis vere insint. Jamvero id quod mens percipit, 
percipiendo hsec universalia, non sunt mera nomina ; 
nomina enim et vocabula sunt signa idearum quse adhi- 
beri non possunt, nisi intelligatur id quod per ista signa 

significatur. Ea autem quse per vocabula signi ficantur, 
quando sermo est de universalibus, non sunt singularia, 
ut per se patet. Neque sunt confusa collectio individu- 
orum ; quia terrainus coUectivus de pluribus quidem di- 
citur, sed non de singulis ; ipse praeterea pendet a mul~ 
titudine, universalis autem idea semper eadem manet, 
sive uni sive pluribus applicetur. Ergo universalia non 
sunt mera nomina. 

II. Objectum ideae universalis percipitur ut abstractum 
ab omnibus notis individuar» tibus ; nihil autem ejusmodi 
extra mentem existit. Ergo universalia non existunt re- 
aliter extra mentem. 

III. Universalia non sunt universales conceptus, qui- 
bus nihil objectivi respondet. Nam universalia non 
sunt merae formae menti insitae, sed depromuntur ex ipsa 
rerum singularium natura. Efformantur enim per ab- 
stractionem et intentionem universalitatis. Per abstrac- 
tionem intellectus avocat cogitationem ab individuis in 
quibus aliqua natura invenitur, aut inveniri potest, et non 
attendit nisi ad ea, quae essentiam ipsius naturse con- 
stituunt. Deinde per intensionem universalitatis, qua- 
tenus mens reflectit supra abstractam notionem illius 
nalurae et cogitat ipsam ad plura individua indetermi- 
nate referri posse. Praeterea natura, quae a conceptu 
universali repraesentatur, revera in singulis individuis 
ejusdem naturae invenitur, et de iis vere praedicatur. 
Insuper si universalibus nihil objectivi responderet, nulla 
scientia objectiva existere posset. Etenim scientiae sine 
universalibus nullae sunt. Hinc falsus est conceptualis- 
mus, et praeterea probatum est universalia, quamvis actu 
sint in intellectu, tamen fundamentaliter esse in rebus, 
ac proinde non esse merum figmentum mentis. 

• 

Hinc I. Universale a nobis perceptum pendei tum a 
mente, tum a rebus ; res prsebent materiara, seu proprie- 
tates in rebus existentes, mens vero forraam cognitione 
praecisiva et comparativa. Intellectus enim naturam in 
concreto existentem considerai ut praecisara ab omnibus 
notis individuantibus, et percipit eam naturam omnibus 
enlibus ejusdem speciei-esse communem. 

2. Universalia sunt objective realia ralione viatericBy 
quia proprietates perceptae revera in individuis inveni- 
untur. 

Realistarum objectiones : i°. Quod mens percipit debet 
esse siculi percipitur, secus falsum seu nihil perciperetur. 
Hinc universalia a parte rei existunt. 

2^ Unitas et idenlitas, quae per universalia percipi- 
untur, debent esse reales. 

3**. Universalia existunt ante mentis operationem ; se- 
cus veritas a mente huraana penderei. 

4**. Universalia sunt aeterna, immutabilia et neces- 
saria. 

Nominalistarum objectiones : 5*. Mens non percipit nisi 
individua, ergo nulla dantur universalia. 

6**. Si perciperet universalia, perciperet id quod non 
est. 

'f. Non potest mens abstrahere essentiam a notis indi- 
viduantibus ; quia* 

8**. Notae individuantes cum essentia physica identifi- 
cantur. 

9**. Essentias rerum non cognoscimus ; mens ad uni- 
versalia formanda inductione uti debet, ut deprehendat 
similitudinem inter entia ; ergo aut jam existit in mente 
typus universalium, aut nullae dantur ideae universales, 
sed sunt solum nomina. 

• 

IO*. Terminus homo geqiiivalet termino omnes homines^ 
ergo universalis terminus exprimit solummodo confusam 
multitiidinern individuorum. 

Principia ad soIik diff- : i". Quidquid mens percipit 
debet esse id qiiod percipit, sed non est necesse ut in se 
habeat eundem essendi modum, quem in mente habet. 

2". Unitas et idenlitas universalium sunt reales non 
physice^ sed logice. Naturae quae existunt sunt similes, 
sunt ìdtxìiicdd specijìcey non autem numerice ; tamen eorum 
identitaset similitudo, quae percipiuntur, revera in rebus 
existunt. 

3°. Ante mentis operationem existìt prolotypus uni- 
versalium in mente divina, et etiam existunt res singu- 
lares, quae menti praebent fundamentum ad formandos 
conceptus universales, sed non existunt ideae universales. 
Non ideo facit mens veritatem, quia in concipiendis uni- 
versalibus a rebus pendet. 

4™. Prototypus universalium in mente Dei est aeternum, 
immutabile et necessarium ; ast ideae nostrae universales, 
subjective spectatae non sunt aeternae, objective autem pos- 
sunt dici aeternae, immutabiles et necessariae, non positive 
sed negative, quia objectum universale consideratur prae- 
scindendo a conditionibus temporis et loci, et quiaessen- 
tiam repraesentat, quae aliter esse non potest quam est ; 
et quia res a quibus cognitionem universalium haurimus^ 
sunt conformes exemplaribus divinis in mente divina 
existentibus. 

5". Entia realiter existentia singularia sunt, sed unum- 
quodque suam habet essentiam, quam mens, praecisis 
notis individuantibus, concipere potest, et haec est ob- 
jectum ideae universalis. 

6°. Si mens perciperet universale ut existens extra 

mentem, perciperet id quod non est. Ast id locum non 
habet. 

7". Mens de facto abstrahit essentiam a notis indivi- 
duantibus. 

8". Inter essentiam pbysicam et notas individuantes 
non est distinctio entitativa seii realis, sed habetur dis- 
tinctio virtualis (vide inferius Lib. III. § 16)^ quia ratio 
formalis essentiae objective diversa est a ratione formali 
notarum individuantium ; bine mens ipsam essentiam 
potest considerare, prsecisis notis individuantibus. 

9". Universale a nobis adacquate non cognoscitur, at- 
tamen quod de eo cognoscimus revera in rebus invenitur, 
ac proinde mens suo objecto conformis est. 

Omnium entium essentiam intime non cognoscimus ; 
multorum essentiam concipimus per proprietates gene- 
ricas et qualitates proprias ; hoc tamen non impedit 
quominus universalem de eis conceptum formemus. 

Mens concipiendo universale directum non procedit 
per inductionem, sed per simplicem abstractionem, ad 
quod perceptio unius individui sufficit, quia illud habet 
eam essentiam, quam mens considerai prsecisis notis in- 
dividuantibus. Hinc in ilio actu non utitur nec com- 
paratione cum aliis similibus entibus, nec ratiocinio, sed 
sola vi intellectuali sibi a Creatore indita. Hoc tamen 
universale non est id quod perei pitur, sed quo mens per- 
cipit. Universale reflexum, quod consideratur in idea 
universali de qua nunc sermo, supponit comparationem 
individuorum, existentium vel possibilium, ut percipian- 
tur proprietates quae communes illis sunt. Ad hanc 
comparationem instituendam non requiritur typus ali- 
quis menti innatus, sed sufficit universale directum jam 
a mente perceptum. 



04 Cotnpendium Philasophia. 

io". Termini homo et omnes homines sunt sequivalentes 
quoad extensionem, sed non quoad vini signifìcandi ; 
primus exprimit naturam, et connotat individua quibus 
illa natura competit ; alter directe exprimit individua, et 
indirecte tantum naturam quae eis communis est. 

\J § 13. Prof. VI. Ratiocinium materialiter et for- 

MALITER VERUM EST INFALLIBILE MOTIVUM CERTITU- 
DINIS. 

Haec thesis, ut per se patet, demonstrari non potest, 
quia ejus demonstratio eam jam veram supponeret, sed 
sufficit eam explicare et ostendere debere eum, qui eam 
neget, etiam principium contradictionis rejicere. 

Prob, In omni ratiocinio materialiter et formaliter 
vero una prsemissarum continet conclusionem, altera 
ostendit eam ibi esse contentam (I. § 32). Si ergo con- 
clusio esset falsa, major propositio affirmaretur vera et 
falsa eodem tempore, quod est absurdum. 

Objici potest : i**. Conclusio cognoscitur jam in prae- 
missis, ergo nullam veritatem per ratiocinium assequi- 
mur ; non potest ergo esse motivum certitudinis. 

2°. Perfectum est ratiocinium antequam conclusio de- 
ducatur. 

3°. Ratiocinium ssepe in errorem ducit. 

4^ Veritas unius ratiocinii per aliud demonstrari debe- 
ret, et sic haberetur progressus in infinitum. 

Principia ad solv, diff, : i". Conclusio cognoscitur in 
praemissis implicite^ non vero explicite. De facto constat, 
nos ope ratiocinii plures veritates invenire. 

2". Quando medium terminum actu cum utroque ex- 
tremo comparamus, et eorum convenientiam percipimus, 
ratiocinium jam est absolutum ; ut patet ex dcfìnitione 

ratiocinii. Hinc ratiocinium perfectum est antequam 
conclusio verbis enuncietur. 

3"*. Multi in errorem inducti sunt non vi ratiocinii rite 
adbibiti, sed quia aut falsa, ambigua, incerta principia 
adbibuerunt, aut quia sophistice ratiocinati sunt. 

4". Ratiocinii rite adhibiti veritas non demonstratur 
per aliud ratiocinium, sed fundatur in evidenti percep- 
tione nexus inter praemissas et conclusionem. 

§ 14. De Conscientia. Per conscientiam anima sui 
ipsius et suarum, quse actu sunt, affectionum existen- 
tiam apprehendit. 

Prof. VII. Conscientia de existentia nostra et 

AFFECTIONUM QUìE ACTU SUNT, EST MOTIVUM INFAL- 
LIBILE CERTITUDINIS. 

Prob. Conscientia nihil aliud est nisi actus mentis quo 
conscii sumus nos hoc vel ilio modo affectos esse. Atqui 
mens non potest haec conscire et videre, nisi revera in 
eo statu inveniatur, hoc eo magis quia mens percipiens 
et objectum perceptum identificantur. 

Notandum est hic agi non de causis sive internis 
sive externis harum afifectionum, sed solummodo de 
eanim existentia. Causae per ratiocinium investigandae 
sunt. 

Objici potest : i^ Dubitamus aliquando de ipsa exis- 
tentia affectionum quas conscimus, ut de dolore pecca- 
torum. 

2^ Conscientia testatur eodem tempore contradictoria, 
frigus nempe et calorem. Ergo illi fidere non debemus. 

3**. Testatur dolorem ubi non est, v. g., in corpore, 
imo etiam in partibus jara non existentibus, ut in crure 
aut brachi© amputato. 

4^ Amentes sentiunt ea quae non sunt, v. g., se esse 
reges, etc. 

Principia ad solv, diff. : i°^. Quando dubitamus de 
actuali dolore peccatorum, dubium non versatur circa 
existentiam doloris, sed circa ejus qualitatem aut mo- 
tivum, quod non pertinet ad conscientiam. 

2™. Argumentum propositum duplici vitio laborat. In 
ma Jori enim sermo est de sensatione frigoris et caloris, 
et in minore de ipso frigore et calore. Deinde non est 
conscientia quae refert sensationem frigoris et caloris, 
hoc enim perlinet ad sensum communem. Sed ncque 
ipse sensus communis refert contradictoria ; nam sen- 
sationes frigoiis et caloris non sibi contradicunt, quia 
una non negat alteram, referuntur enim ad diversas 
partes corporis. 

3™. Ad conscientiam pertinet solum testari nos experiri 
dolorem. Non testatur conscientia dolorem esse in cor- 
pore aut in aliqua parte corporis ; hoc enim pertinet ad 
sensum communem. li quibus crus vel brachium am- 
putatum est, sentiunt dolorem in ea nervorum ramifica- 
tione, quae antea ad partem amputatam protendebatur, 
et hunc dolorem vi habitudinis aut phantasiae putant 
esse in membris amputatis. 

4". Amentes et somniantes revera experiuntur in ani- 
mo affectiones, quas putant se habere, sed decipiuntur 
circa ejus causas. 

§ 15. Memoria, quamvis eo sensu sit fallibilis quod 
non semper exhibeat distincte omnes praeteritas affec- 
tiones, et quod homo saepe ex praecipitatione judicet se 
habuisse affectiones quas aut non habuit, aut non eo 
modo, nec in ea serie, nec in iis circumstantiis, quo 



Liòer Secundus, 67 

judicat eas adfuisse; attamen, teste nostra conscientia, 
memoria saepe quasdam affectiones olim habitas ita menti 
exhibet, ut constanter, uniformiter et invincibiliter de- 
termineraur ad judicandum eas olim adfuisse. Quando 
memoria eas ita exhibet, impossibile est ut ea tunc 
fallatur. 

§ 16. De corporum existentia. Fuerfe qui nega- 
rint corpora realiter existere, et qui dixerint corporum 
repraesentationes carere omni objectiva realitate. Hi 
vocati sunt * idealistae. ' Alii volebant existentiam cor- 
porum nobis non innotescere nisi per revelationem. 

Prof. Vili. Corpus nostrum existit. 

Prob. Conscientia constat inesse nobis determinatio- 
nem, constantem, universalem et invincibilem, ad ju- 
dicium proferendum, " Corpus nostrum existit." Atqui 
tale judicium .falsum esse non potest, quia intellectus 
non potest determinari necessario ad actum nisi a suo 
proprio objecto, quod aliud non est nisi visa veritas. 
Ergo corpus, nostrum existit. Major propositi© patet, 
quia ipsi idealistae coguntur, etiam inviti, eas actiones 
singulis diebus peragere, quae corporis existentiam sup- 
ponunt, quippe qui edunt, bibunt, pericula quae ex aliis 
corporibus eis imminent caute vitant. — Cum hoc argu- 
mentum non fundetur in revelatione, patet revelationem 
non esse necessariam ad existentiam corporis cognos- 
cendam. 

Objici potest : 1°. Nullus est nexus inter spiritum et 
corpus; ergo nullo modo probari potest existentia corporis. 

2". Actus sentiendi sunt tantummodo in anima, et 
conscientia non refert nisi affectiones animae, ergo ex 
eis corporis existentiam deducere non possumus. 

3^ Si sensationes supponuntur esse in supposito hu- 
mano, jam supponitur existentia corporìs, et hinc fìt 
circulus vitiosus. 

4^ Deus posset in nobis has sensationes producere, 
quin corpus nostrum existat. 

5". Deus posset errorem invincibilem permittere. 

ó"". Mens necessitari potest ad falsum, ut fìt in amen- 
tibus. 

7**. Voluntas ad malum inclinatur; ergo etiam intel- 
lectus ad falsum determinari potest. 

Principia ad solv* diff. : i". Nexus inter nostrum spi- 
ritum et corpus est illa intima unio substantialis, qua fìt 
ut corpus ab anima informata constituatur una sub- 
stantia vivens. Ille nexus nobis innotescit per illam 
necessitatem judicandi nobis impositam, qua pronuncia- 
nius corpus nostrum existere, quod judicium oritur ex 
ipsa rei evidentia. 

2°*. Actus sentiendi non sunt in sola anima, sed in 
composito 1) umano; et hos actus refert conscientia nos- 
tra. 

3". Sensationes supponunt corpus in ordine reali seu 
ontologico, sed non in ordine logico ; sentimus quidem 
sensationes in concreto, proinde sensatio etiam attingit 
ipsum corpus, ast intellectus per sensationem ducitur ad 
judicandum corpus suum existere. 

4". Si Deus in nobis prodiiceret hos sensus, aliter eos 
perciperemus, et nulla esset necessitas eos ad corpus 
nostrum rcferendi. Posita hac necessitate, impossibile 
est Deum per se omnes istas affectiones in nobis pro- 
ducere, quia Ipse nos deciperet. 

5". Deus potest permittere errorem invincibilem per 
accidens, ut fìt in amentibus, sed non errorem invinci- 

bilem cui totum humanum genus subjiciatur; quìa hu- 
jus erroris Deus Ipse esset auctor, eo quod natura nostra 
ad hunc errorem determinata esset. 

Ratio nullo modo hunc errorem corrigere posset, quia 
necessario determinatur ad judicandum corpus nostrum 
existere. 

6°. Intellectus amentium non necessitatur ad judicia 
falsa, ex eo quod falsa percipiat ; quia falsum qua tale 
non est ens, et quod non est, a mente videri non potest. 
Amentes ob defectum in organis corporeis impediuntur, 
quominus reflexionem debitam rebus a se perceptis ad- 
hibeant. Hinc ex imperio voluntatis, quamvis indelibe- 
ratse, intellectus ad judicium determinatur. 

7™. Voluntas non ita inclinatur ad malum, ut illud 
necessario amplectatur, quia ipsa libera est ; imo non 
potest inclinari ad malum nisi sub ratione boni illud 
ei praesentetur ab intellectu. Ergo non sequitur intel- 
lectum necessario posse ad falsum propensum esse. 
Nulla enim facultas nisi ab objecto suo proprio ad 
actum determinari potest. Objectum autem intellectus 
est verum. 

§ 17. Cum absque dubio admittenda sit corporis nos- 
tri existentia, etiam admittenda est realitas sensuum 
externorum. 

Prof. IX. Ex relatione sensuum externorum 

CERTO NOBIS CONSTAT ALIA CORPORA GENERATIM SUMP- 
TA EXISTERE. 

Prob. Omnis facultas requirit objectum sibi propor- 
tionatum in quod tendat et in quo quiescere possit ; 
hoc patet ex natura facultatis, quae est. tendentia ad 
aliquid. Atqui facultatis sensitivse objectum proportio- 

natum aliud non est nisi corpus; nam spiritus a sensu 
attingi non potest, eo quod non habeat colorem, etc. 
Objectum imaginarium prò sensibus externis nullum est 
objectum. Ergo sola objecta materialia sunt objectum 
facultatis sensitivse ; ergo existunt corpora a nostro cor- 
pore distincta. — Insuper apprime distinguimus Inter eas 
apparentias, quse a nostra pendent activitate, seu quae 
sunt objectum imaginationis, et eas quae ab activitate 
nostra sunt independentes. Priraas prò lubitu modifi- 
camus, alias modificare non valemus, sed sentimus nos 
ab eis pendere. Istae ergo apparentise habent causam 
externam distinctam et independentem, quae alia non 
est nisi corpora a nostro distincta. 

Notanda : i°*. Objectum imaginarium potest esse ob- 
jectum imaginationis, non autem sensuum externorum, 
ut tactus, visus, etc. 

2°^. Quando angeli apparuerunt, si visibiles facti sunt, 
habebant saltem corpora aerea, ac sic poterant terminare 
sensus externos. 

§ i8. Prof. X. Cognitio sensibiltum corporum 

QUALITATUM, QUAM OPE SENSUUM, SI SANI SINT RITE- 
QUE ADHIBITI, ACQUIRIMUS, CERTA EST. 

Non hic agitur de corporum natura, neque de ipsorum 
intima essentia, sed solum de qualitatibus, quae et qua- 
tenus sunt sensibiles ; neque de modo quo hae qualitates 
insunt corporibus, sed quales sunt respectu nostri. Sen- 
sus sani esse debent, ut per se patet, secus enim ineptum 
essent instrumentum ; eos autem sanos esse per experi- 
entiam constat. Si sani non sunt, plerumque dolore af- 
ficiuntur, aut, si nullus adsit dolor, possumus sensationes 
praesentes cum praeteritis vel cum aliorum sensationibus 

2". Sunt qui ob defectum in oculis varios colores dis- 
tinguere non possunt. Isti a sensibus non falluntur, 
quia juxta leges physicas res aliter pcrcipere non pos- 
sunt ; neque invincibiliter in errorem inducuntur, quia 
ad aliorum experientiam recurrere possunt. 

Objici potest : 1°. Per sensus nos saepe' decipimur, quia 
baculus panini in aquam immersus apparet fractus. 

2^ Turris quadrata a longinquo visa apparet rotunda. 

3^ Sensus referunt in corporibus inesse colorem, sa- 
porem et odorem, quae tamen non sunt in eis, sed in solo 
sentienti. 

4^ Ut per sensationem acquiramus cognitionem qua- 
litatuni corporum, deberet esse identitas inter sensatio- 
nem et objectum. Atqui nulla est identitas inter haec 
duo, nani color et sonus prouti sunt in sensatione non 
sunt iidem in objectis. 

Principia ad* solv* diff, : i". Sensus circa sensibile 
proprium nunquam fallitur, sed circa sensibile commune, 
id est circa id quod a pluribus attingitur ; error potest 
esse, si unus tantum adliibet^ir, qui error facili ratione 
corrigitur quando alii sensus etiam adhibentur. De 
cetero, sensus ipse non fallitur, quia ipse refert impres- 
sionem juxta leges physicas ; mens fallitur si judicat 
rem ita revera esse ut sensus eam reprsesentat." Et sic 
patet responsio ad duas primas objecliones. 

3*". Sensus non referunt sensationem caloris, coloris, 
soni, etc, esse in corporibus, sed solum testantur exstare 
sensationis objectum, quod illas sensationes in nobis ex- 
citat. Ad intellectum pertinet investigare earum causas. 

4". Debet esse sijnilitudo^ non vero identitas ; et haec 
similitudo non debet esse similitudo naturse, sed reprae- 
sentationis. Affectio producta in organis non est id 

quod cognoscitur, sed quo objectum cognóscitur ; unde 
similitudo repraesentationis sufficit. Insuper quoraodo 
possent adversarii estendere non esse identitatem Inter 
perceptionem et objectum, nisi prò certo habent percep- 
tiones istas esse objectivas ? 

§ 19. Principium cui innititur certitudo physica illud 
est, Ordo naturcz est constans. Hoc principium est abso- 
lute certum et analyticum ; non quidem co sensu quod 
constantia hsec impprtet omnimodam impossibilitatem 
alicujus exceptionis, sed quod repugnet Deum creasse 
mundum absque constantia ordinis physici, etsi ob fines 
sapientissimos eis derogare possit, quando et quomodo 
ei placuerit. Hinc possibilitas miraculi non excluditur 
per hoc principium. Patet autem hujus principii veritas. 
Si enim ordo naturse constans non esset, homo non pos- 
set suam vitam tueri, nec vivere in societate, quia guber- 
natio et administratio societatis in constantia legum phy- 
sicarum fundatur ; prudentia evaderei impossibilis. — Imo 
ipse ordo moralis ab homine custodiri non posset, eo 
quod bonitas aut maìitia multorum actuum pendeat a 
relatione quae intercedit inter facultates sensitivas earum- 
que objecta, et multa jura ordini physico innituntur. 
Non acquiritur hoc principium per experientiam, etsi 
ipsum per eam confirmetur ; si enim per experientiam 
acquireretur, hoc- fieri deberet per sensuum applicatio- 
nem, quae applicatio veritatem hujus principii supponit. 
Gaudet ergo principium hoc immediata evidentia. Om- 
nes illius principii cognitionem possident ; pueri vix usum 
rationis assecuti ilio utuntur. Ipsa animalia instinctive 
per illud diriguntur. 

§ 20. De auctoritate. Facta quae ipsi non vidimus, 



74 Compendium Phiiosophia, 

ab aliis qui eis prsesentes fuere, cognoscere possumus. 
In isto casu motivum nostrae certitudinis est testium auc- 
toritas, quae percipitur evidenter connexa cum veritate 
facti a testibus narrati. Horum factorum non habemus 
scientiam sed fidem. Si fides hominum auctoritate niti- 
tur, fides humana vocatur ; si auctoritate Dei loquentis, 
dicitur fides divina. 

Prof. XI. Per testimonium hominum possumus 

SiEPE CUM OMNI CERTITUDINE COGNOSCERE FACTA NOBIS 
COiEVA. 

Prob, Ssepe nobis evidenter constat, testes et scire 
veritatem et eam velie dicere, seu constat nec deceptos 
esse nec decipere velle^ Ergo potest nobis de veritate 
facti certo constare. Si enim testes verum sciunt, illud- 
que dicere volunt, nec insuper decipere possunt etsi vel- 
lent, nullum dubitandi motivum superest. Hoc autem 
soepe constat. Constare enim potest testes non fuisse 
deceptos, si agatur de facto sensibili, obvio, magni mo- 
menti, a multis viso ; lune enim omnis hallucinatio red- 
ditur impossibilis. Pariter ex circumstantiis factum nar- 
ratum comitantibus, cognoscimus an testes aut voluerint 
aut potuerint decipere. Si testes sunt multi, diversae in- 
dolis, opinionis, diversarum partium ; si diversis agitantur 
cupiditatibus, si factum non seque omnibus favet, sed 
plerisque aut dedecori est aut damnum affert, maximeque 
displicet, impossibilis est horum testium conspiratio in 
mendacium. Homo enim natura sua veritatis amans, ab 
ea non deflectit, nisi spe alicujus aut utilitatis aut delec- 
tationis consequendse. Ubi haec motiva non habentur, 
ncque ullum motivum mendacii adest. Si prseterea fac- 
tum narratum non solum non affert emolumentum nec 
delectationem, sed polius damnum ; si contrarium est 

gentis aut partium amori proprio, etc, prorsus impossibile 
est invenire decipiendi motivum. Certitudo haec vocatur 
moralis, et in prsesenti casu aequivalet certitudini meta- 
physicse (§ 4). 

Objici posset : 1°. Certitudo haec pendet a probitate 
testium quae nos latet. 

2°. Uniuscujusque testimonium seorsim sumptum est 
solum probabile. 

3". Ergo collectio omnium testium non dat nisi con- 
geriem probabilitatum ; quia 

4*. Testimonium uniuscujusque in collectione non mu- 
tat suam naturam. 

5°. Homines semper liberi sunt, ergo etiam multi testes 
in mendacium conspirare possunt. 

6°. Miracula saltem per tale testimonium non possunt 
probari, quia homines rudes de eis judicare non pos- 
sunt ; et quia 

7". Certitudo physica, quae contra miraculum est, ma- 
jor est quam certitudo moralis, et illi cedere debet. 

8°. Saepe facta a multis narrata fuere inventa falsa. 

Principia ad solv. diff. : 1°*. Non desumitur certitudo 
moralis a probitate testium singularium, haec enim saepe 
nos latet ; sed ex circumstantiis in quibus testes inveni- 
untur, quaeque efficiunt ut conspiratio in mendacium sit 
impossibilis. 

2". Etiam unius testis auctoritas certitudinem dare 
potest, si in eis invenitur circumstantiis, quae omne men- 
dacii periculum excludunt. 

3". Hinc certitudo haec non est congeries probabili- 
tatum. Etsi enim uniuscujusque testimonium seorsim 
spectatum non esset nisi probabile, omnes tamen testes 
simul sumpti in talibus inveniri possunt adjunctis, quae 

omne fallendi periculum excludunt. Eorum testimonium 
simul cum circumstantiis, per modum unius sumendum 
est. 

4". Uniuscujusque testimonium in collectione cum 
aliis positura in se ipso non mutatur, sed aliter se habet 
relate ad nos. 

5°*. Omnes testes, in se considerati, liberi sunt ad men- 
tiendum. Ex collectione testium constare nobis potest 
eos de facto non esse mentitos. 

6". Miracula etiam possunt esse objectum testimonii, 
quia testes non debent judicare de supernaturalitate 
facti, ncque de ipsius causa, sed solum testari factum 
ipsum quatenus sensibile est. 

7™. Certitudo moralis non opponitur certitudini phy- 
sicae. Scimus Deum posse miracula patrare ; si ergo per 
hominum testimonium, debitis adjunctis munitum, con- 
stai de aliquo miraculo, etiam constat Deum alieni legi 
physicDe derogasse. 

8™. Non est necesse propugnare hoc vel illud factum 
particulare. Ut thesis nostra falsa reddatur, necesse 
esset probare factum aliquod, omnibus requisitis ad- 
junctis munitum, falsum inventum fuisse. 

§ 21. Prof. XII. De factis prìEteritis SìEpe cum 

OMNI CERTITUDINE PER HOMINUM TESTIMONIUM CON- 
STARE NOBIS POTEST. 

Frob. Saepe nobis constare potest, traditionera per 
quam factum aliquod ad nos pervenit, in facti veritate 
niti, et incorruptam usque ad nos pervenisse. De hoc 
enim certiores fieri possumus per historias vel per monu- 
menta, ut sunt nuraismata, statuse, imagines, inscriptiones, 
institutiones sociales, festa, religiosae ceremoniae, consue- 

tudines, etc. Per ea regredì nobis licet usqiie ad prinios 
testes, atque judicium ferre an deceptio locum habere 
potuerit. 

Objici potest : i**. Traditiones saepe inventae fuere 
falsae. 

2". Traditiones S3epe per successivas generationes mu- 
tantur. 

3°. Testes mediati non eandem fidem merentur ac 
immediati. 

4". Monumenta facili ratione fingi possunt, et multa 
spuria esse inveniuntur. 

5". De valore historiae constare non potest, quia multa 
facta mendacia narrata fuerunt. 

Principia ad solv. diff, : 1°. Hic non agitur de omni- 
bus traditionibus, quae passim circumferuntur, sed de eis, 
quae monumentis indubiis usque ad originem ascendunt. 

2". Facta levis momenti dum per hominum ora trans- 
volant, ssepe deformantur et mutantur ; facta autem pub- 
lica et illustria deformari quidem possunt quoad qu3e- 
dam adjuncta, non vero ita facile quoad substantiam. 
De celerò ea solum facta ut certa admittenda sunt, de 
quibus est constans traditio indubiis monumentis con- 
firmata. 

3". Testes mediati aeque ac immediati fide digni sunt, 
quia documentis historicis et monumentis certis constare 
nobis potest, eos nec deceptos fuisse nec deceptores 
esse. 

4". Saepe de monumentorum genuinitate dubitare pos- 
sunius, ast saepe etiam eorum genuinitas nobis constat. 

5°*. Historiae et monumenta, non seorsim, sed omnia 
simul consideranda sunt ; antequam admittantur juxta 
leges criticas expendantur necesse est. 

§ 22. De sensu natuRìE communi. Per sensum na- 
lurse communem intelligimus eam mentis dispositionem, 
qua nos, usum rationis assecuti, determinamiir ad quae- 
dam judicia mores et vitam socialem spectantia ; ut 
" Bonuni est faciendum," " Numen est colendum/* etc. 

Prof. XIII. Judicia sensus naturìE communis 

SUNT INFALLIBILIA. 

Prob. Judicia haec sunt constantia, uniforraia et inva- 
riabiliter semper eadem ubique locorum et temporum, 
ut constat monumentis historicis. Ergo debent habere 
causam constantem, universalem et invariabilem. Ista 
autem causa alia esse nequit nisi ratio humana eviden- 
ter veritatem illorura judiciorum perei piens. Ergo haec 
judicia sunt infallibiliter vera. Nana intellectus non po- 
test ad actum necessitari independenter a voluntate, 
nisi a ventate. — Confirmatur hoc exeo, quod omnes aliae 
causae ab adversariis prsetensse ; ut sunt traditi©, educa- 
ti©, spes et timor, prsejudicia, passiones, leges humanae, 
non sint causae constantes, neque eaedem apud omnes 
gentes, neque invariabiles omni tempore apud eandem 
gentem. Ergo non possunt ipsae effectum constantem et 
universalem producere, ut sunt haec judicia sensus na- 
turae communis. 

Non possunt haec judicia explicari per caecum impul- 
sum. Nam intellectus non potest necessario determi- 
nari ad actum nisi a ventate percepta. Verum quidem 
est rudes non posse explicare cur praedicatum conveniat 
subjecto in illis judiciis, sed idem dici debet de primis 
rationis judiciis. Aliud est percipere convenientiam 
inter praedicatum et subjectum, aliud rationem hujus 
convenientiae assignare. Ad primum sufficit ipsa evi- 
dentia ; posterius requirit studium et supponit analysim 

idearum. Certitudo horum judiciorum non pendet a 
consensu hominum, sed a percepta ve ritate. Non est 
ergo sensus naturae communis speciale motivum certitu- 
dinis, sed mentio de eo facta est quia inservire potest ut 
argumentum cpntra pervicaces adversarios. 

Contra thesim argumenta desumi possunt ex sequenti- 
bus capitibus : 

1°. Negando ista principia esse universalia, quia multi 
athei semper exstiterunt. 

2°. Quia circa moralia principia magna est diversitas. 

3°. Ipsi idololatrae, quia falsos deos admiserunt, Ipsum 
verum Deum negarunt. 

4°. Consensus totius orbis per aliquot tempus fuit in 
idololatriara. 

5°. Plura praeterea falsa communi consensu admissa 
fuerunt. 

Principia ad solv. diff, : 1°. Athei practici multi ex- 
stitere, athei theoretici nulli, nec esse possunt. Potest 
quidera mens ita passionibus obcaecari, ut identidem vel 
ad breve tempus dubitet de Numinis existentia ; ast 
nunquam potest usque ad habituale dubium pervenire, 
quia nemo sanae mentis veritatem hanc non cernere 
potest. 

2°. Circa prima principia moralitatis nulla fuit diversi- 
tas apud varias gentes, sed erraverunt ipsae in eorundem 
applicatione aut in deductis principiis. 

3°. Qui falsos deos admittit,cogeretur quidem vi logi- 
cae consequentiae Ipsius Numinis existentiam denegare ; 
quia vero homines non semper ex admissis principiis 
omnia consectaria deducunt, minime sequitur eos de 
facto alicujus numinis existentiam non agnoscere. 

4". Consensus in polytheismum nec universalis fuit 

nec constans ; ast omnes populi convenerunt in admit- 
tenda aliqua superiori Causa totius mundi. 

5™. Sensus naturae communis non est idem ac consen- 
sus communis. Unus respicit solum veritales morales 
aut sociales, alter ad quaecumque sese extendere potest. 
Prior fundatur in evidenti perceptione, ideoque ab omni- 
bus admittuntur judicia sensus naturae communis, quia 
omnes et singuli eorum veritatem percipiunt. Posterior 
fundari potest in praejudiciis, educatione, auctoritate 
doctrinali, etc, ac proinde nunquam fit revera universalis 
et constans. Hinc ex eo quod aliquo tempore opinio 
quaedam universaliter praevaluerit, non sequitur eam esse 
veram. 



GAP. IV. 

DE ULTIMO MOTIVO CERTITUDINIS. 

§ 23. Praeter media ad certitudinem acquirendam de 
quibus hactenus locuti sumus, necesse est ut habeamus 
criterium generale, per quod verum a falso certo dijudi- 
care possimus. Tale criterium nos habere omnes prò 
comperto habent, sed non omnes idem criterium assign- 
ant. Sunt qui admittunt solummodo criterium extrinse^ 
cupiy nempe vel auctoritatem generis humani, vel ipsam 
divinam revelationem prò iis saltem veritalibus quae ad 
metaphysicam et philosophiam moralem spectant. Alii 
vero solummodo assignant criterium mere subjectivum^ 
nempe ideam claram, sensum intimum, instinctum cre- 
dendi, aut impulsum ad aliquid ut verum haberidum. 
Omnes isti phil^sophi in errore versantur. 

§ 24. Prof. XIV. Neque consensus generalis 

HOMINUM, neque REVELATIO DIVINA, SUNT ULTIMUM 
MOTIVUM CERTITUDINIS. 

Frob* Criterium veritatis debet esse menti intrinsecum. 
Si enim esset extrinsecum, mens illud prius cognoscere 
deberet, atque certitudinem de ilio habere, ut eo utatur 
tanquam norma veritatis. Ergo tale criterium non po- 
tasi esse ultimum motivum certitudinis. Jamvero et 
consensus hominum et revelatio divina sunt criteria ex- 
trinseca menti. Ut iis utamur, multas alias veritates sup- 
ponere debemus, jam certo cognitas. Quod enim attinet 
consensum hominum, deberemus scire illum consensum 
esse ultimum motivum certitudinis ; omnes homines con- 
venire in aliqua ventate admittenda, nos non esse de- 
ceptos in percipiendo illum consensum. — Insuper illud 
criterium prò generalitate hominum impossibile esset et 
prorsus inutile, quia an omnes in eandem veritatem con- 
veniant omnino ignorant, nec de hoc unquam inqiiirunt. 
Quod spectat revelationem divinam, oportet scire Deum 
esse, Deum locutum esse, Deo loquenti nos credere de- 
bere, miracula esse vocem Dei, ea fuisse patrata, etc 
Ni enim hsec nobis constent, revelationem ipsam admit- 
lere non possumus. Qui ergo revelationem ut solam 
normam certitudinis statuunt, ipsam revelationis possi- 
bilitatem subvertunt. Quod si restringatur necessitas 
illius ad veritates metaphysicas et morales, jam conce- 
ditur illam non esse ultimum criterium, quia prò verita- 
tibus physicis et mathematicis aliud admittitur ; et hsec 
assertio involvit aPiam absurditatem. Nam si physicae 
veritates apprehendi possunt absque revelatione, sup- 
ponendum est nos cognoscere intellectualiter res finitas, 
et nos habere cognitionem principii causalitatis. Ergo 

etiam Dei et animae cognitionem habere possemus. Pos- 
semus pariter cognoscere varias relationes inter nos et 
Deum, ac proinde etiam percipere moralitatis principia^ 
quae in his relationibus fundantur. 

Centra thesim objici potest : i*. Ni recurramus ad 
consensum generis humani, nescire possemus an alii 
idem percipiant ac nos, et, 2^ suspicio in nobis oriri 
potest an simtis sanae mentis. 

3**. Ratio uniuscujusque fallibilis est; bine ad ratio- 
nem generalem recurrere oportet. 

4*. Sine revelatione nulla cognitio veri Dei et princi- 
piorum moralium haberi potest, ut patet ex historicis 
monumentis ; et solummodo, accepta revelatione, potest 
mens invenire argumenta ad probandas veritates quae 
spectant ordinem moralem. 

5*. Deus est principium omnis certitudinis, ergo etiam 
ultimum ejus motivum. Hinc revelatio requiritur ad 
certitudinem. 

Principia ad solv* diff. : i™. Cum prima rationis prin- 
cipia sint immediate evidentia, nuUus est timor ne alii 
homines ea aliò modo percipiant. Veritas una est et 
una pariter natura intellectus ; quod ergo uni evidenter 
verum est non potest alteri esse evidenter falsum. 

2™. Absonum est supponere nos debere consulere gè- 
nus humanum, ne suspicio in nobis oriatur nos stultos 
aut mente captos esse ; qui bisce defectibus laborat, alio- 
rum consensum inquirere non potest ; qui autem illum 
inquirere vult, debet jam supponere se non esse stultum 
aut mente captum. 

3". Ratio nostra non est ita fallibilis ut semper errare 
cogatur, sed plura cum omni certitudine cognoscere po- 
test. Si autem ratio individualis semper errasset, etiam 

ratio generalis, quae non potest esse nisi collectio ratio- 
num individuarum, semper in errore versaretur. Quod 
enim unicuique individuo essentialiter compe.tit, hoc 
etiam toti collectioni tribuendum est. 

4". Sine revelatione potest homo aliquas veritates tum 
de Deo tum de moralitate percipere, sed nemo posset 
totum complexum earum veritatum sine uUa erroris ad- 
mixtione cognoscere. Revelatio veritatum pertinentium 
ad ordinem naturalem non est physice sed moraliter ne- 
cessaria. Homines quidem post revelationem acceptam 
possunt melius et expeditius demonstrationes veritatis 
perficere, quia revelatio intellectum dirigit, perficit et 
roborat ; sed hoc non ostendit absque revelatione homi- 
nem nullam veritatem metaphysicam aut moralem de- 
monstrare posse. 

5". Deus est principium nostrse certitudinis, quia est 
creator intelligentiae, et fons totius veritatis. Si autem 
principium certitudinis significat motivum formale nos ad 
assensum determinans, Deus non est principium certitu- 
dinis ; hoc enim non potest esse aliud nisi ipsa veritas 
manifestans se intellectui. Insuper Dei cognitio non 
est prima mentis cognitio, quia Deum non immediate 
intuemur. 

§ 25. Prof. XV. Neque idea clara et distincta 
Cartesii, neque sensus intimus, neque instinctus 

CREDENDI, neque IMPULSUS CìECUS ADMITTENDI ALI- 
QUID UT VERUM, POSSUNT ESSE ULTIMUM MOTIVUM CER- 
TITUDINIS, AUT CRITERIUM VERITATIS. 

Frob, Criterium veritatis non potest esse quid mere 
subjectivum ; quia debet esse norma juxta quam verum 
a falso dijudicamus, bine necesse est ut illa norma sub- 

jectiviim actum determinet. Omnis autem facultas de- 
terminatur a suo objecto ; et objectum intellectus est 
veritas ipsi manifestata. Ergo criterium veritatis debet 
esse ipsa objectiva veritas evidenter manifestata intel- 
lectui. Atqui omnia in thesi enumerata sunt quid mere 
subjectivum. Nam idea clara et distincta proprie sump- 
ta est repraesentatio objecti, quae certitudinem non gig- 
nit, sed certitudine afìfìcitur, et claritas atque distìnctio 
ejus plerumque pendet a dispositione subjecti atque a 
gradu attentionis. Insuper haec claritas et distìnctio 
abusui sunt obnoxise, quia quisque, prò libito, posset 
errores suos per eas defendere, jactando claram et dis- 
tinctam ideam rei se habere. 

Conscientiae testimonium nos certiores reddit de factis 
internis. Per illud conscii sumus nos certitudinem ha- 
bere, ast illud certitudinem non causat, sed eam jam 
existentem supponit. 

Instinctus credendi et impulsus caecus non possunt 
esse criterium veritatis, quia intellectus non potest ne- 
cessario ad actum determinari nisi a suo objecto, quod 
est ipsa veritas objectiva intellectui sese manifestans. 

§ 26. Prof. XVI. Evidentia rei objective et on- 

TOLOGICE SPECTATA EST ULTIMUM MOTIVUM CERTITU- 
DINIS, AUT CRITERIUM VERITATIS. 

Prob. Propositio aliqua dicitur evidens, quae ita menti 
manifestatur vel immediate vel mediate per rationes eam 
probantes, ut mens necessitetur ad judicandum praedi- 
catum tribui debere subjecto, vel necessitate absoluta vel 
hypothetica^ ac proinde rem ita esse et aliter esse non 
posse. Evidentia tum subjective tum objective spec- 
tanda est. Subjective spectata est ipsa clara et distincta 

cognitio rei ; sic considerata non potest evidentia statui 
ut criterium veritatis. Objective autem est ipsa objec- 
tiva veritas rei, menti ita sese manifestans, ut assensum 
necessario extorqueat; et sic considerata est criteri- 
um veritatis, seu ultimum motivum certitudinis. Nam 
quando veritas ita sese manifestat menti, mens certi- 
tudine rei afficitur et quiescit in veritatis possessione, 
nec ulterius jam progredi potest. — Prseterea hoc etiam 
patet ex refutatione aliarum opinionum ; nihil enim aliud 
remanet nisi evidentia objectiva rei ad certitudinem 
gignendam, et si hoc criterium non valeret, nulla jam 
nobis superesset via ad certitudinem. — Insiiper hoc cri- 
terium habet omnia quae requiruntur. Est enim menti 
intrinsecum; est ultimum, quia ulterius mens progredi 
non potest ; est sufficiens, quia quando mens percipit 
rem ita esse et aliter esse non posse, de veritate rei 
nullatenus dubitare potest; et valet prò omnibus veri- 
tatibus quse mens naturaliter cognoscere potest. 

Contra hanc thesim objici posset : i*. Evidentia est 
mera affectio animse. Hinc non potest esse criterium 
veritatis, quia secus 

2°. Veritas ipsa a mente penderet. 

3**. Certitudo reduceretur ad hoc : Verum est, quia 
sic mihi videtur. 

4^ Non differt evidentia hsec a sententia Cartesii, 
quse antea rejecta fuit. 

5*. Si dicitur veritatem objectivam esse criterium, hoc 
significaret veritatem esse criterium veritatis, quod est 
tautologia. 

6°. Evidentia non est ultimum criterium, quia praeter 
eam requiruntur attentio et reflexio. 

7°. Non sese extendit ad omnes veritates, quia facta 

quae per testimonium hominum accipimus eyidentia non 
sunt. 

8*.- Certitudinem non habemus nisi de ea conscii si- 
musy ergo sensus intimus est ultimum motivum certitu- 
dinis. 

9°. Ultimum criterium in necessitate sic et non aliter 
judicandi reponenda est, quia tunc solummodo certitu- 
dinem habemus, quando ita ad judicandum necessitati 
sumus. 

IO*. Evidentia probari non potest, et tamen debet, 
quia 

1 1*. Datur falsa et vera evidentia, bine aliud criterium 
requiritur. Nam ^ 

12°. Saepe homines per falsam evidentiam decipiuntur. 

13**. Criterium veritatis est veritas divina, quia ipsa est 
mensura omnis veritatis. Et 

14*. Eatenus certi sumus de veritate, quatenus ideae 
nostrae correspondent ideis divinis. 

15°. Evidentiam statuere prò ultimo criterio veritatis 
est admittere theoriam Protestantium et Rationalista- 
rum. 

16°. Nullum datur generale criterium veritatis ; nam 
facultates cognoscendi hujusmodi sunt ut veritates certo 
arripere possint; ergo nullum aliud criterium generale 
requiritur. 

17°. Multae sunt veritates quae sunt certae quin sint 
evidentes. Etenim 

18*. Evidens est veritas quae ab intellectu videtur, 
quarum nempe cogniti© ex perfecta visione consurgit, 
sicuti per lumen intellectus vidimus prima principia et 
ea quae in ista principia resolvere possumus. Ast hoc 
in omnibus veritatibus non obtinet. 

19**. Si homo rudis interrogaretur, cur certus sit de sua 
existentia, respondebit : Quia id mihi conscientia testatur. 
Et si iterum interrogaretur quanam ratione prò certo 
habeat quod corpora existant, respondebit : Quia sensus 
externi id renunciant. 

20**. Etiam in evidentibus veritatibus, evidentia est 
causa cur intellectus necessario assentiatur, sed non est 
causa cur eas certo cognoscat. 

* 

§ 27. Principia ad solv. diff. : i". Evidentia sttbjeciive 
spectata est mera animi affectio, non ita evidentia spec- 
tata objective, 

2". Veritas non pendet a mente, sed mens per eam 
ad actuiil determinatur. 

3". Non reducitur evidentia ad hoc : Verum est quia 
sic mihi videtur, sed sic exponi debet : Res vera est, 
quia veritas ejus sic se menti manifestat ut non possit 
non videre rem sic esse et aliter esse non posse. 

4™. Principium Cartesii est sohimmodo subjectivum, 
nos autera statuimus criterium in evidentia objective 
spectata. 

5™. Veritas ohjectivét est criterium veritatis subjectivcB, 
quod nullam tautologiam involvit. 

6". Attentio et reflexio ad certitudinem habendam re- 
quiruntur ut conditio, non sunt autem motivum formale 
seu ratio determinans nostrae certitudinis. 

7". Facta quae per testimonium hominum accipimus 
non fiunt evidentia intrinsece sed extrinsece^ seu fiunt 
evidenter credibilia. Nam in casu ideo certi sumus de 
facti narrati veritate, quia videmus evidenter talem 
nexum inter testimonium et facti veritatem intercedere 
ut impossibile sit factum non verum esse. 

8". Conscientia supponit facta quae ipsa testatur, 
lìinc non est ipsa ultimum motivum certitudinis verita- 
tum quas cognoscimus, sed per eam conscii sumus nos 
certitudinem habere. 

9". Necessitas illa judicandi rem ita esse et aliler esse 
non posse, ab ipsa evidentia objectiva producitur, est- 
qiie ejus necessarius effectus. Hinc illa necessitas, quae 
subjectiva est, non potest esse criterium veritatis ; hoc 
enim non potest esse nisi illud quod talem necessitatem 
menti imponit, nempe evidentia objectiva, Absente illa 
judicandi necessitate, nulla est evidentia, quia causa non 
existente ncque ejus effectus existere potest. 

10°. Evidentia nulla eget probatione, quia ipsa per 
semet ipsam sese manifestat. • 

1 1". Nulla datur falsa evidentia, unde nullum requiri- 
tur aliud criterium quo veram a falsa evidentia distin- 
guamus. Non est possibile ut mens evidenter videat 
id quod non est; quia id quod non est nulla ratione 
a mente videri potest. 

12™. Nemo ab evidentia in errorem induci potest. 
Deceptio, si locum habet, non potest esse in iis quae im- 
mediate evidentia sunt, sed solum in eis quae ràtiocinium 
supponunt. Mens admittit aut principium aut factum, 
quod evidens non est, sed quod nititur praejudiciis, aut 
prreconceptis opinionibus, quodque ut verum habetur 
sine ullo examine ; et facto ratiocinio, evidentia cotise- 
quentice, quae revera adest, cum evidentia consequeniis 
confunditur a mente. Fieri etiam potest ut principia 
admissa vera sint sub aliquo respectu et in ratiocinio 
ut simpliciter vera supponantur. In istis casibus eviden- 
tia non decipit, quia id quod evidenter videtur, nempe 
nexus inter praemissas et conclusionem, revera adest ; 

sed deceptio oritur ex defectu attentionis et reflex- 
ionis. 

13°. Criterium veritatis quoad nos non est ipsa divina 
veritas, quia hanc immediate non intuemur. Omnia 
quidem vera sunt veritate divina, quae est fons omnis 
veritatis, sed nos debemus veritatem a rebus creatis hau- 
rire ; bine evidentia sola prò nobis criterium veritatis 
esse potest. 

14™. Ad certitudinem habendam opus non est compa- 
rare ideas nostras cum divinis exemplaribus. Si enim 
hoc necesse esset, deberemus hujus comparationis esse 
conscii, quod tamen nullo modo accidit. Teste con- 
scientia scimus nos veritatem a rebus creatis haurire, et 
nos Ipsum Deum per ratiocinium cognoscere. 

15™. Evidentia est criterium veritatis solummodo prò 
iis quae naturaliter cognoscere possumus. Revelatis ve- 
ritatibus assentimur propter auctoritatem Dei loquentis. 
Protestantes volunt interpretari Scripturam sacram juxta 
solam individuae rationis evidentiam. Rationalistae no- 
lunt admittere nisi ea quae ratio per se ipsam evidenter 
intelligere potest. Utrumque negamus. Neutrum ex 
nostris fluit principiis. 

16™. Facultates cognoscendi sunt quidem media cog- 
noscendi, et hoc sensu etiam criteria vocari possunt ; sed 
certi non possemus esse de cognitionibus nostris, nisi 
quatenus videamus res ita esse ut aliter esse non possint 
sive absolute sive hypothetice. Haec autem visio intel- 
lectualis est evidentia. 

17™. In omnibus veritatibus ratione cognitis, ut certi 
simus de iis debemus videre prsedicatum convenire sub- 
jecto, vel absoluta vel hypothetica necessitate ; haec autem 
intellectualis visio est evidentia. Quoad veritates cog- 

nitas per auctoritatem humanam jam responsum est in 
, numero 7"*. 

18". Cum in omnibus veritatibus ratione cognitis de- 
beamus videre praedicatum convenire subjecto, ut dictum 
est, patet eas omnes nobis esse evidentes, sive mediate 
sive immediate. 

19". Si ab istis hominibus iterum quaereretur cur ipsi 
tum conscientiae tum sensuum externorum testimonio 
fidem adhibeant, utique responderent, se videre ita res 
esse ut aliter esse non possint. 

20™. Cum evidentia sit causa quare intellectus ad as- 
sensum cogatur, dici debet evidentiam etiam esse causam 
ttltimam nostrae certitudinis. 

§ 28. Quaeri potest num mens ab evidenti ventate 
resilire possit. Directe quidem hoc fieri nequit ; intel- 
lectus enim cum sit potentia necessario agens, ventati 
evidenter propositae necessario assensum praebet. In- 
directe vero per influxum voluntatis id fieri potest, non 
quidem circa veritates immediate evidentes, ast circa 
mediatas, aut eas quae extrinsece fiunt evidentes. Ubi 
praemissae sunt evidentes intellectui, et conclusionis rec- 
titudo percipitur, non potest voluntas assensum impedire; 
antequam vero hunc assensum evidentia necessitet, po- 
test voluntas intellectum a consideratione objecti avertere 
et ad aliud considerandum dirigere, quod eo facilius eve- 
nire potest, quo ratiocinium est implexius et prolixius. 
Quo praestito, potest eadem voluntas intellectum deter- 
minare ut solummodo fucatas rationes consideret, quae 
faveant falsitati oppositae, ac sic dubium promovere, aut 
etiam efficere ut intellectus veritatem neget, falsitatemque 
affirmet. 

§ 29. De errore ejusque causis. Quid sit error jam 
supra dictum est (§ 3). Ex dictis etiam constat errorem 
solummodo locum habere in judicio sive immediato sive 
mediato (§ 2). Erroris objectum est falsitas, sub aliqua 
specie veri proposita ; quia falsitati, ut tali, mens nun- 
quam assentiri potest, eo quod objectum mentis sit veri- 
tas. NuUus error est physice necessarius, quia mens 
non potest necessario determinari nisi a suo objecto, 
quod est veriias evidenter proposita. Seclusa hacce 
necessitate orta ex evidenti perceplione, mens a sola 
voluntate determinari potest. Unde error semper a vo- 
luntate pendet. Verum quidem est errorem aliquando 
esse posse moraliter necessarium (ut dicunt, invincibilenì)^ 
utpote contingere potest, tantam esse difficultatem vitandi 
errorem, ut voluntas de facto eum non evitet, etsi ab- 
solute hoc prsestare posset. Opinio pariter potest esse 
falsa, ac proinde assensus opinioni prsestitus erroneus ; sed 
si opinionem ut meram opinionem habemus, proprie non 
erramus, quia non judicamus opinionem esse ccrtam sed 
probabilem, quod verum est, dummodo rationes prò opi- 
nione sint satis solidae. Hinc assensus opinioni solide 
probabili praestitus non est imprudens. 

Error a voluntate procedit, ipsa enim movet mentem 
ad falsitati assensum praestandum, quae ei sub specie veri 
offertur. Unde errores fontes esse possunt : 

I^ Errores in mente jam recepti, i. e., prsejudicia, 
quibus utimur ut principiis certis, quaeque varia sunt prò 
varietate indolis, educationis, nationis, etc. 

2^ Testium auctoritas sive historica sive dogmatica. 

3**. Confusio idearum, relationum, factorum, propositio- 
num et illationum similium inter se. Mens vel imagina- 
tione ducta, vel oblivione laborans, vel sequivoca vocum 

significatione decepta, unam ideam alteri substituit, et 
defectu debitae reflexionis et attentionis falsas illationes 
ut veras admittit. Qui defectus oriri potest in subjecto 
ex mentis limitatione, defatigatione, perturbatione, aut 
etiam ex voluntatis arbitrio ; ex parte vero objecti ex 
multiplicatione relationum quae considerandae veniunt. 

4**. Voluntas induci potest ad assensum intellectus ur- 
gendum, quia vel existimat bonum sibi esse si propositio, 
quae evidens non est, vera sit ; vel quia putat malum sibi, 
ut diutius suspendat assensum. Prius quidem, eo quod 
talis assensus sit praejudiciis, cupiditatibus, desideriis aut 
fini intento magis confo rmis ; posterius, ob impatientiam, 
vanitatem aut necessitatem sese determinandi. Volun- 
tas non potest determinare intellectum ad assensum, nisi 
sit aliqua confusio in mente, quae confusio saepe prae- 
existit ; saepe etiam voluntas male affecta erga veritatem 
studiose satagit mentis attentionem a ventate avertere, et 
undique fucatas rationes conquirere quibus serenitatem 
mentis obnubikt. 

Metaphysica, Ut ipsum nomen declarat, est scientia 
quae tractat de rebus limites naturae visibilis transcen- 
dentibus, quatènus istae solo lumine naturali attingi pos- 
sunt. Dividitur in generalem et specialem; haec de natura 
corporum et spirituum tractat, illa de ente in genere. 
Nemo est qui videre non possit quanta sit hujus scientiae 
et utilitas et necessitas, quippe quae tradit doctrinam de 
iis conceptibus et principiis, sine quibus omnes alias 
scientiae fundamentis suis destitutae essent. Ipsa moralis 
disciplina nulla esset sine principiis metaphysicis, et 
omnes errores qui nunc temporis grassantur oriuntur vel 
ex negatione horum principiorum, vel ex confusione 
conceptuum de quibus haec scientia traòtat. Hinc nihil 
mirum quod inimici religionis Metaphysicam vilipendant, 
eamque ex numero scientiarum excludere conentur, as- 
serentes objectum hujus scientiae vel nimis obscurum vel 
etiam arbitfarium aut imaginarium esse. 



LIB. III. 

DE METAPHYSICA GENERALI, SEU DE ONTOLOGIA. 

§ I. Cum Metaphysicae generalis munus sit de ente in 
genere sermonem habere, quid ens in genere sit prius de- 
finiendum venit, deinde demonstrandum nomen entis in 

genere non univoce sed analogice de omnibus dici, atque 
ideam entis in genere non confundendam esse cum idea 
Dei. Ens autem concipi potest vel ut possibile vel ut 
existens. Hinc quid possibilitas sit, et in quonam illa 
fundetur, investigandum venit. Et quoniam ens orane 
est id quod est per suam essentiam, quid sit essentia, 
natura et existentia definiendum. Denique panca de 
principiis dicendum quse de notione entis dimanant. 

Hisce statutis in secundo capite agendum erit de pro- 
prietatibus quae omnibus entibus communes sunt : de 
unitate nempe, de ventate et de bonitate rerum. 

In tertio capite descendemus ad tractandum de cate- 
goriis. 

In quarto capite de causis entium disserendum erit, et 
denique in ultimo hujus libri capite de aliis entis par- 
titionibus agemus. 



GAP. I. 

DE ENTE IN GENERE. 

§ 2. Quid sit ens optime intelligimus. Idea enim en- 
tis in omni perceptione et judicio contenta est, quia nihil 
nisi sub ratione entis concipi potest. Definiri tamen 
proprie non potest, quia est idea omnium prima et sim- 
plicissima. Nihilominus ejus descriptio sic dari potest : 
Ens generalissime acceptum est qiiidquid aliquomodo per 
se et positive intelligitur, seu quidquid intelligibile proprie 
est, Verbum esse v€\. significat rem actu existere, vel 
significat aliquam realitatem, quse, etsi actu non sit, 
potest tamen esse mentis objectum. Unde etiam idea 

entis hunc duplicem sensum admittit. Entis conceptus 
est conceptus transcendentalis, qui omnibus rebus appli-y>^ 
cari potest, sed qui de omnibus non dicitur univoce. 

§ 3. Prof. I. Nomen entis in genere non est 

UNIVOCUM SED ANALOGUM. 

Prob, Nomen entis ideam quidem exprimit, quae de 
omnibus dicitur, huic vero idese non correspondet eadem 
ratio, quae uniformiter eis insit. Ergo non est univocum 
(I. § II). Etenim, "substantia et accidens/' " finitum 
et infinitum," in ipsa ratione entis objective discrepant, 
utpote ens per se, et ens in alio ut in subjecto, ens a 
se et ens ab alio, diversas rationes entis habent; neque 
possunt isti essendi modi haberi ut differentiae specificae 
notioni entis adjectse ; siquidem isti modi non sunt extra 
notionem entis, siculi notio rationalis est extra notionem 
animalis. Est tamen notio entis analoga, in quantum 
quaedam existit similitudo inter ea quae entia dicuntur, 
sed ita ut forma, quae per hoc nomen signifìcatur, non sit 
solura in analogo principali, sed sit intrinseca utrique 
analogo. 

§ 4. Prof. II. Idea entis in genere non est idea 

ENTIS infiniti, SEU DeI. 

Prob, Idea entis in genere toto coelo differt ab idea 
entis infiniti. Prior enim est idea omnino indeterminata, 
nullam in specie proprietatem reprsesentans ; idea entis 
infiniti est idea omnino determinata, definitas repraesen- 
tans perfectiones, quae soli Deo propriae sunt. Objectum 
prioris ideae est quid logicum, alterius est maxime reale. 
Ergo idea entis in genere non est idea entis infiniti. 

Objici potest contra hanc thesim : i^ Idea entis in 
genere est idea entis simpliciter, adeoque est idea Dei. 

2^ Est ens sine addito, absque limitibus ; ergo eadem 
conclusi©. 

3*. Idea entis in genere est prima mentis idea, prima 
autem mentis idea est idea Dei ; quia 

4*. Deus est prima veritas ; et quia 

5^ Ex finitis idea Dei formari non potest. 

6*. Finitum enim intelligi non potest, quin cognosca- 
tur infinitum, quia finitum est negatio infiniti. 

7". Ni admittalur ideam Dei esse primam ideam per 
qiiam omnia alia cognoscimus, non potest probari idearum 
objectivitas. 

Friticipia ad solv, diff, : i". Ens in genere sicuti ens 
infinitiim dicitur ens simpliciter, seu ens sine addito, sed 
diversimode. Prius, qwxdi prcescindit ab omni perfectione 
determinata; aliud, quia^jcr/»^/Vomnem imperfectionem. 
Primum est ens simpliciter in ordine logico^ alterum in 
ordine reali. 

2*". Ens in genere prsescindit a limitibus, i. e., ncque 
limitatum ncque illimitatum ens repraesentat. Ens infini- 
tum positive excludit omnes limites. 

3". Idea Dei non est prima mentis idea, quia ipsa per 
ratiocinium efformatur. 

4™. Deus est prima veritas in ordine ontologico^ non 
vero in ordine logico ; isti duo ordines minime identifi- 
cantur, nam ipsa experientia teste patet, nos, generatim 
loquendo, ex effectibus ascendere ad causarum cogni- 
tionem. Jamvero causae suis effectibus, sive natura sive 
tempore, priores sunt. 

5™. Creatse res nos ducunt in cognitionem Dei tum 
per viam analogise, tum per viam remotionis qua omnes 
imperfectiones amoventur, ut dicetur in sexto libro. 

6° Idea entis finiti non formatur ab idea entis infiniti, 

nam non potest ens infinitum concipi limitatum ; hoc 
enim duo contradictoria conjungeret. Ut ideam limitis 
habeamus, non est necesse ut prius concipiamus ens in- 
finitum, sed sufficit ut videamus esse in uno ente perfec- 
tiones quae non sunt in altero. Limes non est negatio 
infinitatis, sed alicujus perfectionis. Imo idea limitis 
jam includit ideam finitudinis. 

7™. Idearum objectivitas probata fuit in libro prsece- 
denti independenter ab idea Dei. 

§ 5. Enti opponitur nihilum, quod est negatio essf^ 
quia autem esse significare potest esse vel existentiae vel 
possibilitatis, nihilum est vel existentiae vel possibilitatis 
seu nihilum absolutum. Existentiae notio cum simpli- 
cissima sit, definir! non potest. 

§ 6. Ens existens est id quod actu est ; ens possibile y 
quod actu non est, sed esse potest ; unde etsi possibile 
non sit aliquid physice existens, tamen est aliquid reale, 
in quantum cognoscibile. 

Possibilitas alia est interna, alia externa. Aptitudo 
enim ad existendum potest considerar! tum ex parte ip- 
sius entis possibilis, tum ex parte causae quae efficere 
valeat ut rès illa existentiam accipiat. Possibilitas igitur 
interna concipitur per non repugnantiam notarum seu 
proprietatum quibus ens intrinsece constituitur. Sic 
homo est possibilis, quia nulla est repugnantia ut anima- 
litas cum rationalitate conjungatur; sed circulus quad- 
ratus est impossibilis, quia hae duae notae consociar! non 
possunt. Ast mera consociabilitas notarum, si agitur de 
entibus finitis quae natura sua non existunt, non sufficit 
ut ens existere valeat de facto, nisi sit causa quae potens 
sit existentiam ei tribuere. 

Interna aut metaphysica inìpossibilitas oritur ex repug- 
nantia notarum, ut circulus quadratus, materia cogitans ; 
illiid simpliciter est non ens^ seu nihiluni absolutum. Si id 
quod possibile est etiam a vi creata produci potest, habe- 
bimus physicam possibilitatem j quod vero nulla vi creata 
producibile ^%X^ physice est impossibile. Moraliter impos^ 
sibile dicitur id quod quidem, absolute loquendo, a causa 
finita fieri possit, tamen attentis circumstantiis, difficulta- 
tibus aut naturali inclinatione agentium aut nunquam aut 
raro et cum difficultate fiat. 

Nos possibilitatis notionem a rebus existentibus hauri- 
mus, nam ab ipsis derivamus cognitionem proprietatum 
entiuni, et pariter cognoscimus quaenam proprietates 
consociabiles sunt, et quse sibi invicem repugnant. Sed 
res creatae quamvis suam cognoscibilitatem habeant (si 
enim cognoscibiles non essent, non possemus eas cognos- 
cere), eam tamen non habent a semetipsis, sed a Deo, 
qui est origo omnis veritatis seu entitatis. Nam res om- 
nes creatae sunt qusedam similitudines aut imitationes 
infinitae perfectionis divinae. Deus contemplans suam 
essentiam, videt quibusnam modis ista infinita perfectio 
imitabilis est ad extra, et sic in sua mente habet exem- 
plar omnium rerum quse sunt aut fieri possunt, res autem 
qiice sunt aut esse possunt sunt exemplata, sive actuata 
sive actuabilia. Hsec divina exemplaria igitur sunt fun- 
damentum et ratio totius possibilitatis, et bine possi- 
bilitas interna, quatenus in Deo fundatur recte dicitur 
ratio rei, veritas et cognoscibilitas rei. Haec exemplaria 
in mente Dei existentia nos non intuemur, quia ipsam 
Dei essentiam immediate non cognoscimus. Attamen 
quia omnes res creatae sunt juxta haec divina exemplaria, 
adeoque eis conformes sunt ; nos etiam, eas cognoscendo, 

in cognitionem, non adaequatam sed inadaequatam, divi- 
narum exemplarium devenimus, et nostrse cognitiones 
eis exemplaribus conformes sunt. Et sub hoc respectu 
dici potest nos omnia in divina ventate contemplari. 

§ 7. Circa liane possibilitatem varii errores refutandi 
sunt. Sunt enim qui aiunt possibilitatem pendere unice 
aut a Dei potentia aut a Dei libera voluntate. Alii 
e contra eam admittunt omnino independenter a Deo, 
ita ut etiamsi Ipse non esset, adhuc permaneret intrin- 
seca rerum possibilitas. 

Prof. III. Possibilitas interna non pendet nec 
A Dei potentia nec a Dei voluntate. 

Prob. Non pendet a Dei potentia, quia terminus po- 
tentiae est esse physicum non autem ideale, atqui possi- 
bilitas interna est quid mere ideale. — Non ideo res pos- 
sibilis est quia Deus eam potest facere, sed ideo eam fa- 
cere potest quia possibilis est. Nam secus dicendum 
foret ideo aliquid esse impossibile quia Deus id facere 
non posset, et sic potentia Ejus limitaretur. Ast si di- 
citur Deum irapossibilia facere non posse, quia, cum re- 
pugnantiam seu contradictionem involvant, impossibilia 
sunt nihil, et nihilum non potest esse terminus alicujus 
actionis ; nulla inde sequitur Dei potentiae limitatio. 

Non pendet possibilitas interna a Dei voluntate ; nam 
ut voluntas aliquid velit, illud cognoscere debet, quia 
nihil volitum quin prsecognitum. Ergo Deus non potest 
velie facere possibile, quin illud cognoscat, seu quin pos- 
sibile jam supponatur possibile. — Si Deus sua voluntate 
faceret possibile, posset Ipse velie ut impossibile sit pos- 
sibile, quod est contradictorium. — Actum esset de scien- 
tia, quia de nulla re dicere possemus eam fieri aut esse 

non posse, etiamsi contradictionem involveret. — Nulla 
esset certitudo, quia ipsum contradictionis principium 
posset esse falsum. — Denique si unica ratio possibili- 
tatis esset Dei voluntas, nihil impossibile esse posset. 

Objici potest : i*. Si a Dei voluntate non penderent 
possibilia, ejus omnipotentia limitaretur, quia esset ali- 
quid quod facere non posset, cum non posset facere ut 
impossibile sit possibile. 

2*. Deus in creando non esset omnino independens, 
quia sua voluntas penderet a possibilibus. 

3". Non crearet Deus res ex nihilo, sed ex ipsarum 
possibilitate. 

4°. Sublata Dei voluntate aut potentia, nihil esset pos- 
sibile ; ergo possibilitas rerum a Dei voluntate aut po- 
tentia pendet. 

Principia ad solv, diff, : i™. Cum impossibile sit nihi- 
lum, et nihilum non possit esse terminus alicujus actionis, 
non limitatur Dei omnipotentia. 

2". Deus in creando est omnino independens, quia 
ipsa interna et externa possibilitas a Deo Ipso pendent. 

3™. Deus in creatione non extrahit ens creandum ex 
interna possibilitate, neque componit possibilitatem cum 
existentia, sed facit ut id quod erat possibile, quodque, 
antequam existeret, nihil erat in se ipso, sit existens. 
Possibile ens existebat quidem a tota seternitate in mente 
divina, non quidem per identitatem cum perfectione ipsa 
quse divinas ideas fornialiter constituit — quia ideae divi- 
nae sunt ipsa Dei essentia, concepta ut imitabilis — sed 
tanquam terminus illius imitationis, qui cognoscebatur 
a Deo posse condi extra seipsum (Liberatore, ** Metaph. 
Generalis,** § 103), Hinc patet ipsas ideas exemplares 
in Deo existentes distinguendas esse a possibilibus ; 

idese enim exemplares Dei, cum sint Ipse Deus, nec cre- 
antur nec creari possunt ; possibilia vero quae sunt ter- 
mini idearum divinarum, creantur, sed isti termini a Deo 
cogniti, ante creationem nullam in se ipsis existentiam 
habent. 

4° Sublata Dei potentia, tollitur possibilitas externa ; 
et etiam sublata Dei voluntate, eadem possibilitas tol- 
leretur, quia de facto nihil pò test existere nisi Deus 
velit. 

§ 8. Prof. IV. Possibilitas interna non potest a 
Deo esse independens. 

Prob, Possibilitas interna est aliquid, quod non pen- 
det a creata intelligentia, quia haec eam intelligendo non 
eam facit, sed eam invenit ; ergo debet a Deo pendere. 
Concipitur enim ut aliquid seternura, immutabile et ne- 
cessarium. Ergo si a Deo non penderet, oporteret ad- 
mittere esse aliquid aeternum, immutabile et necessarium 
independenter a Deo, quod est absurdum. — Possibilitas 
interna non est aliquid physice existens, sed aliquid 
ideale. Sed nihil ideale existere potest nisi in intellectu 
aliquo. Nam platonicae formae per se existentes absurdse 
sunt. Ergo si possibilitas interna a Deo esset indepen- 
dens, deberet existere allquis intellectus a Deo indepen- 
dens, seu deberet aliquis alius Deus admitti. 

Objici potest : I^ Etiam si supponeretur Deum non 
existere, adhuc veritas existeret, nam adhuc verum foret 
bis duo efficere quatuor. 

2*. Saltem tunc verum esset Deum non existere. 

3^ Possumus cogitare de interna possibilitate quin de 
Deo cogitemus. Ergo ea est independens a Deo. 

Principia ad solv, diff. : i". Si Deus non existeret, nul- 

lum esset ens, adeoque nulla veritas. Quiaverum et ens 
convertuntur. 

2". Si Deus non existeret, nullus esset intellectus qui 
hoc judiciura, "Deus non existit," eff ormare posset. 

3". Etiam is, qui Deum ignorat, aliquid possibile per- 
cipere potest, et possumiis cogitare de interna possibili- 
tate quin de Deo cogitemus ; sed si volumus rationem 
possibilitatis assignare, Deum excliidere non possumus. 

§ 9. Prof. V. Interna rerum possibilitas pendet 

TUM AB INTELLECTU TUM AB EèSENTIA DeI. 

Prob, Interna possibilitas est aliquid ideale, quod non 
potest existere nisi in intellectu, quia ergo ipsa a Deo 
necessario pendet, evidens est eam ab intellectu divino 
pendere. Intellectus divinus non potest veritatem nisi 
in Se Ipso intelligere, quia secus ejus scientia a rebus 
penderet, neque praeter Deum est aliquid a quo suam 
scientiam haurire posset. Ergo Deus intelligit rerum 
possibilitatem cognoscendo suam divinam essenliam qua- 
tenus Ejus divinae perfectiones imitabiles sunt ad extra. 
Hinc possibilitas interna remote pendet a divina es- 
sentia. 

Objici potest : i^ Si rerum possibilitas est ipsa Dei 
essentia, sequitur Pantheismus, quia cum possibilia cre- 
antur ipsa Dei essentia crearetur. 

2^ Scientia supponit suum objectum, et illud non fa- 
cit, ergo saltem ab intellectu divino non potest pendere 
possibilitas. 

Principia ad solv. diff. : i". Possibilia non sunt ipsae 
idese di vinse formaliter sed terminative tantum. Un de 
quando possibilia creantur, neque ideae divinae creantur, 
neque divina essentia sese ad extra ponit. 

2". Divinus intellectus supponit ipsam divinam essen- 
tiam ut objectum quse est fundamentum omnium idea- 
rum quas divinus intellectus concipit. De cetero anim- 
advertendum est Deum, quia omnia uno actu infinito 
intelligit, non habere, proprie loquendo, nisi unicam ide- 
am, quse tamen utpote infinita, omnia distincte et adac- 
quate repraesentat. 

§ IO. De essentia et de existentia. 

Essentia rei dicitur id per quod res est id quod est in 
sua specie. Haec essentia ab antiquis ** quidditas rei " 
vocabatur, quia respondet qusestioni quid est res, 

Essentia dicitur de omnibus sive substantiis, sive pro- 
prietatibus, sive accidentibus, nam omnia haec habent id 
per quod sunt id quod sunt. Sed stricto sensu essentia 
dicitur de entitate substantiali specifica. 

Distinguere oportet inter realem seu physicam essen- 
tiam et inter notionalem^ quse etiam metaphysica vocatur. 
Prima est ipsa essentia rei prouti est in se, independen- 
ter a nostro modo concipiendi. Altera vero est essentia 
prouti subest conceptui nostro. Prima exprimitur per 
partes reales, ut si dicam hominis essentia constat cor- 
pore organico et anima ratione praedita. Notionalis 
vero exprimitur per conceptum animai rationale. In eo 
conceptu animai realiter idem est ac rationale, quia non 
exprimit partem essentise sed totam, modo tamen adhuc 
indeterminato; additum autem rationale, essentise speciem 
determinat. Attamen etiam essentia notionalis realitate 
objectiva gaudet, quia congruit essentise physicse a qua 
ejus conceptus derivatur, quamvis eam non exhauriat ; 
eo quod reales essentias rerum non adceguate^ i. e., juxta 
totam earum cggnoscibilitatem, attingamus cognitione. 



I04 Compendium Philosophice. 

Essentise physice existentes ncque aeternae sunt ncque 
necessarise, quia in tempore a Deo creantur, et con- 
tingentes sunt ; possunt tamen dici immutabilcs, quia 
essentia entis scraper cadem est, nec niutari potest quam- 
diu ens illud existit. Essentiae in statu intelligibilitatis, 
selcrnse, imrautabilcs et necessariae dici possunt, quia a 
tota seternitate et necessario verum crat quod homo sit 
animai rationale, quod circulus sit rotundus, etc. 

Nos plurium rerum essentias cognoscere patet, quia 
cognoscimus id quod constituit essentiaro spiritus, homi- 
nis; animalis, substantise, etc. Si essentias nullas cog- 
nosceremus, scientia nulla esset possibilis, quia scientia 
non est de singularibus, sed de rerum naturis. Verum 
quidem est nos ignorare de multis quid sit illud quod 
eorum essentiam specificam constituat, illorum essentiam 
determinamus per notas genericas, et per proprietates 
quae ex eorum naturis profluunt, quaeque illis tantum 
competunt. 

§ II. Existenlise conceptus unus ex primariis est qui 
nec debet nec potest definiri ; existere dicimus ens quod 
actu est, hinc existentia est id quo res sistitur actu in 
seipsa, seu extra conceptum mentis et extra causas. 
Quseri potest num existentia distinguatur realiter ab 
essentia actuali in rebus creatis. Distinctionem inter 
essentiam physicam et existentiam admittendam esse 
omnes concedunt, sed Suarez contendit eam distinc- 
tionem solummodo esse mentalem. Quia essentia, ac- 
tualis seu actuata, est essentia existens ; unde nulla 
realis distinctio inter essentiam actualem et existentiam 
inveniri potest. Attamen S. Thomas realem ponit dis- 
tinctionem inter essentiam actualem creatam et existen- 

tìam, quia de solo Deo, qui est actus purus, et habet esse 
irreceptum, dici potest quod sua essentia sit sua existen- 
tia. Creaturae autem habent esse participatum ; in eis 
ergo debet considerari essentia actualis ut potentia non 
objectiva (id est mere possibilis) sed su bj ceti va, qiiae 
actu est per existentiam, et bine adest distinctio realis 
Inter essentiam actualem et existentiam. Talem autem 
distinctionem fundatam esse in rerum natura patet ex 
eo, quod creatura statim ab initio suae creationis habeat 
totam suam essentiam, quia ipsa indivisibilis est nec 
augeri nec minui potest, et tamen non habet totam suam 
existentiam, quia haec successiva est. 

Natura est ipsa essentia considerata ut principium ac- 
tionis ; hinc patet nobis licere determinare essentias re- 
rum per eorum proprium modum agendi quando ipsam 
specifìcam rei essentiam non cognoscimus. 

§ 12. De principiis qUìE a notione entis dimanant. 

Mens, notione entis percepta, per reflexionem esse de 
ipso pronuntiat, ac sic efformat judicium, '* Ens est,** seu 
"Quod est, est"; ejiisque negativum, "Quod non est, 
non est," seu " Nihiluip non est." Hoc primum judi- 
cium est judicium identitatis. Si autem mens comparat 
ens cura non ente^ videt unum esse exclusionem alterius, 
quod cum affirmamus, principium contradictionis affir- 
mamus : Idem non potest simul esse et non esse. Ex im- 
mediata oppositione entis cum ipsius negatione aliud 
efFormatur judicium, quod vocatur exclusio medita et sic 
effertur : Qucelibet res est aut non est, 

§ 13. Prof. VI. Principium contradictionis est 

PRIMUM PRINCIPIUM IN ORDINE LOGICO. 

Proh Si aliud praecederet, illud esset principium iden- 

titatis ; atqui hoc ipsum affirmari non potest absque 
principio contradictionis, ideo enim affirmatur quia evi- 
dens est ; evidens autem non est, nisi quia videtur ejus 
necessitas, quae in eo consistit quod idem nequit simul 
esse et non esse. Ipsum principium identitatis est prin- 
cipium contradictionis incomplete expressum; nam quan- 
do diciraus, **Quod est, est," nisi sit mera tautologia, 
debet illud secundum est aliquid amplius complecti, i. e., 
affirmare debet ipsam objectivam necessitatem ut signi- 
fìcet ** quod est, certo est," seu "quod est, dum est, 
necessario est." Hoc autem est ipsum contradictionis 
principium. Ergo patet conclusio. 

Objici potest : i°. Primum mentis judicium est " Ego 
sum." 

2*. Primum judicium debet esse affirraativum, quia 
negati© in affirmatione fundatur ; principium autem con- 
tradictionis est negativum. 

3**. Principium hoc est modale^ et primum principium 
sit absolutum necesse est. 

4*. Hoc principium supponit principium evidentiae. 

Principia ad solv, diff. : i™. Perceptio nostri ego est 
primum factum perceptum, sed hoc factum propositione 
expressum suam objectivam certitudinem habet a prin- 
cipio contradictionis; ergo principium ** Ego sum" non 
est primum in ordine logico. 

2". Principium contradictionis non est mere negati- 
vum, sed simul affirmativum. Jamvero in ordine affirma- 
tionis certse, ea debet esse prima, sine qua nullum enun- 
tiabile esse potest certum, quod est principium contradic- 
tionis. 

3". Modus ille qui affirmatur in principio contradic- 
tionis, est omnino identificatus cum simplici notione 

esscy non autem ab eo distinctus, unde necesse non est 
ut praecedat alia affirmatio. Modus enim hic nihil est 
quam repugnantia inter esse et non esse. 

4°. Evidentia supponitur tanquam character aut nota, 
non autem ut principium quod primum affirmetur. 



GAP. II. 

DE COMMUNIBUS ^NTIUM PROPRIETATIBUS. 

§ 14. Omne ens est unum, verum et bonum. Tria 
hsec cum ente convertuntur, sed dicunt diversum respec- 
tum : unum entis ad se ipsum, verum ad intellectum, 
bonum ad voluntatem. Haec etiam vocantur transcen- 
dentalia, ut distinguantur ab attributis categoricis, iis 
nempe quae certo quodam genere seu categoria conti- 
nentur* 

Unum est quod est indivisum in se. Hinc unum nihil 
positivi addit enti, sed solum denotat negationem divi- 
sionis in se. Aliqui addunt definitioni, " et divisum ab 
omni alio '*; verum haec verba non exprimunt nisi unum 
ex multis, quia divisio ab aliis supponit multitudinem. 
Deus perfecte unus est, nec tamen supponit entia a qui- 
bus actu divisus sit. Unicum differt ab uno, quia uni- 
cum ita unum est, ut excludat omnem consortem in 
aliquo genere. 

Unitas multiplex est : i. Indivisibilitatis (metaphysica). 
Ea habetur quando ens non solum actu indivisum est, 
sed etiam divisionis possibilitatem excludit, ut *spiritus.' 

2. Compositionis (physica), qu» habetur inter ea quae 
natura ad unum efformandum compositum destinantur : 
unitas * hominis,' * corporis,* etc. 

3. Artificialis^ quae est inter ea quae natura quidam 
sua non ordinantur ad aliquod determinatum composi- 
tum, nexu vero quodam conjunguntur, sive physico, ut 
* partes domus/ sive morali, ut *familia.' 

4. AggregationiSy ut * acervus lapidum.' 

Prima et secunda faciunt unum per se^ et tale unum 
simpliciter dicitur ens. Tertia et quarta faciunt unum 
per accidenSy et sunt ens secundum quid ; sunt enim po- 
tius multa entia quam unum. 

Uni opponitur niultum j multa sunt quae in aliquo entis 
genere divisionem habent, ita ut unum non sit aliud. 
Ens potest esse unum secundum aliquam rationem, et 
multum secundum aliam ; sic * homo ' multus est secun- 
dum partes essentiae. 

Multitudo in unum collecta ideam numeri praebet, 
cujus dementa sunt : i. Unitas, quia est collectio uni- 
tatum. 2. Divisio. 3. Similitudo aliqua multorum, vel 
secundum aliquam rationem determinatam, v. g., * duo 
homines,* qui numerus est concretus, vel secundum in- 
determinatam entis rationem, et est numerus abstractus. 
Numerus ergo sensibus percipi non potest ; sensus qui- 
dem percipit multa, sed non ut multa, i. e., non percipit 
rationem numeri. 

§ 15. Identitas in eo consistit, quodenscumse ipso 
consentii. Ipsa oritur ex unitale entis ; nam cum omne 
ens est indivisum in se, illud etiam cum se ipso consen- 
ti t, seu idem est sibi. Identitas proprie ea est quae con- 
sideratur in aliqua re prouti est in se ipsa, seu respectu 

sui ipsius. Hinc illa- identitas quae consideratur in ali- 
qua re comparata cum alia ; ut si consideramus Paulum 
idem esse specie cum aliis hominibus, et idem genere 
cum brutis, non est proprie identitas, sed solum secundum 
aliquam rationem. Identitas alia est pbysica, alia mo- 
ralis. Prima in eo sita est, quod ens idem est, quia ejiis 
physica realitas perseverat. Altera quod idem est in 
existimatione hominum, etsi physica ejus constituentia 
varientur ; ut domus quae ita pedetentim restanratur, 
ut nulla vetus pars ejus supersit, eadem tamen esse 
dicitur. 

§ 16. Identitati oppoiiitur distinctio, quae in eo con- 
sistit, quod unum ens non est aliiid. 

Distinctio vel realis est vel logica. Realis est carentia 
unitatis inter plura objecta, vocaturque * absoluta/ * re- 
alissima ' (distinctio major), si est rei a re, ut est dis- 
tinctio inter * Petrum * et * Paulum ' ; * realis modalis ' 
(minor) dicitur, si versatur inter substantiam ejusqiie 
varios modos, aut inter modos ejusdem substantiae. Dis- 
tinctio rationis est carentia unitatis inter conceptus ejus- 
dem rei, seu unius rei multiplicitas pronti subest mentis 
conceptibus. Distinctio haec in re non habetur, sed 
ponitur a mente, ita tamen ut mens inveniat in re fun- 
damentum hujus distinctionis faciendae. Nos enim non 
possumus unico conceptu totaliter objectum attingere, 
tum ob objectorum multiplices relationes, tum ob mentis 
nostrae imperfectionem. Hinc objectum in se unum sub 
pluribus conceptibus praecisivis consideramus, ita ut ip- 
sum in mente nostra quandam multiplicitatem habeat, 
et quia conceptus praecisivi diversas habent definitiones, 
in rem ipsam distinctionem mente nostra ponimus. Sic 

idem est in homine * animai * et * ralionale/ attamen dis- 
tinguimus ob diversas definitiones animalis et rationalis, 
prouti praecisive a mente considerantur. Ob eandem 
rationem distinguimus in Deo diversa attributa. Haec 
distinctio vocatur rationis xatiocinata, Etiam vocatur 
distinctio virtualisy quia objectum in quo intellectus 
plura distinguit, etsi revera unum sit, tamen virtute mul- 
tis aequivalet. 

Est alia distinctio rationis, quae vocatur rationis ratiO' 
cinantiSy quaeque locum habet cum mens rem eandem 
pluribus conceptibus exprimit inter se non diversis, 
cujusmodi est distinctio inter definitum et definitionem. 
Definitio exprimit definitum conceptu magia explicito, 
adeoque non rejicienda ut futilis. 

§ 17. Quae inter se distinguuntur vel diversa vel dif- 
ferentia dicuntur. Si eandem essentiam habent, nume- 
rice differunt. Dicuntur etiam differre quae sub eodem 
genere continentur. Quae vero ne in genere quidem 
proximo conveniunt diversa dicuntur. 

Quae inter se distinguuntur possunt esse similia aut 
dissimilia, prouti qualitalibus vel conveniunt vel discre- 
pant. Similis etiam dicitur res quae quodammodo par- 
ticeps est illius qualitatis quae secundum suam essentiam 
in alia re est. Sic creaturae similes dicuntur Deo. 

Quae quantitate conveniunt dicuntur cegualia, secus 
vocantur incequalia. 

§ 18. Veritas est conformitas mentis cum objecto 
(II. § i). Hoc valet etiam prò veritate rerum. Res 
enim ideo verae sunt, quia ideis divinis sunt conformes, 
ad quarum exemplar conditae fuere, Unde intellectus 

divinus se habet ad res ut mensura ad mensuratum. In- 

tellectus autem noster, cum in sua cognitione a rebus 

pendeat, se habet ad res siculi mensuratum ad mensu- 

ram. Res physicse comparata^ ad divinum intellectum 

per se et absolute sunt verae, quia omnes a Deo pendent 

quoad suam essentiam, proprietates et notas individu- 

antes, et sunt id quod Deus vult ut sint. Res com- 

paratae ad nos verae sunt independenter a nostro intel- 

lectu (excipe artefacta), quia earum constitutio ab eo 

non dependet. Falsitas est difformitas rerum ab intel- 

lectu. Relate ad divinum intellectum, nulla res falsa 

esse potest, ut patet ex dictis ; relate ad nostrum, falsa 

dicuntur ea artefacta quae ab idea artifìcis sunt abnormia. 

De cetero quando res dicuntur falsae, ut falsum aurum, 

falsitas non est in re, sed in judicio nostro, in quantum 

putamus res esse id quod non sunt. Verum ergo princi- 

palius est in intellectu quam in rebus. Cum tamen una- 

quaeque res habeat suum esse quo formaliter est, etiam 

habeat suam veritatem necesse est. 

§ 19. Ens prout ad appetitum refertur dicitur bonum. 

Bonum fundatur in perfectione entis ; perfectum autem 

est cui nihil eorum, quae ad ipsum constituendum re- 

quiruntur, deest, quodque tanta pollet virtute quanta ad 

operationem sui propriam exercendam ei opus est, atque 

ita comparatum est ut proprium finem operatione sua 

assequatur. Imperfectum est cui aliquid eorum deest. 

Notio tamen bonitatis non est eadem cum notione per- 

fectionis, sed haec est fundamentum illius ; nam ens ut 

perfectum est in se ipso consideratur, bonum autem dicit 

respectum ad appetitum. Sed ens eo quod perfectum 

est, est principium ex quo aliquid perfici potest ; et 

quia omne ens appetit id quod ipsum perficere potest, 
omne ens, quatenus est ens, etiam bonum est. 

Bonum dividitur in honestum, utile et delectabile. 
Honestum est id quod convenit enti per se et ratione sui. 
Lato sensu suraptum est id quod naturam entis perficit, 
ut * sanitas,* * scientia,* etc. Stricto sensu signifìcat id 
quod convenit enti rationali, quatenus est ens morale. 
Hoc bonum habet rationem finis, sive ultimi sive proxi- 
mi, i. e., per se movere potest appetitum ad sui amorem. 
Bonum delectabile est id quod enti convenit propter de- 
lectationem quam affert, estque quies appetitus in re sibi 
conveniente. Bonum utile est id quod convenit enti non 
per se, nec propter delectationem, sed ratione alterius 
boni, quod per illud obtineri potest. Hinc solum ratio- 
nem medii habet. 

Bonum potest esse conveniens tendentiae entis propriae 
et principali seu ipsius naturse ; vel alieni tendentiae par- 
ticulari. Prius est verum bonum ; alterum non est verum, 
nisi quatenus illa particularis tendentia generali tenden- 
tiae naturae subordinatur; si hoc locum non habet, erit 
bonum apparetts^ quod naturam non perficit sed potius 
dtiturpat. 

§ 20. Malum opponitur bono. Malura non habet en- 
titatem propriam, sed consistit in privatione alicujus per- 
fectionis enti debitae. Malum ergo non est ens, quia 
omne ens, quatenus ens, bonum est ; unde non potest 
dari sunimum malum, quia ipsum esset privatio omnis 
entis, i. e., absolutum nihil. Hinc malum semper sup- 
ponit ens cui aliqua conveniens et debita perfectio deest. 

Malum est vel physicum vel morale. M.dXwTCi physicum 
est privatio boni physici seu naturalis ; morale est pri- 

vatio perfectionis moralis, quse contrahi non potest nisi 
per liberam deviationem a regula morum. Malum meta- 
physicum nullum est nec esse potest, quia, qui tale ma- 
lum aiunt existere, illud ponunt in carentia ulterloris 
perfectionis, seu in limitatione perfectionis constituunt. 
Sed talis limitatio est unicuique enti creato naturalis. 
Ergo nullum malum est, cum malum consistat unice in 
privatione perfectionis debitae. 

§ 2 1. De pulchro. Pulchritudo dicitur unitas in varie- 
tate, Tria in pulchritudinis notione distinguere possu- 
mus, nempe rationem formalem seu essentiam, effectum et 
fundamentum. Ratio formalis consistit in convenientia 
partium seu symmetria objecti. Effectus est delectatio 
quam haec symmetria producit in facultate cognoscendi, 
unde pulchra dicuntur quae visa placent. Fundamentum 
est ipsa bonitas rei pulchrae. Hinc definiri potest pul- 
chrum : Id quod, cum multitudinem partium sibi cobae- 
rentium prae se ferat, manifestatione sui cognoscentem 
delectat (Sanseverino, " Comp." pag. 35, pars ii.) Pul- 
chrum dividitur in artificiosum, naturale et morale. Pul- 
chrum artificiosum est id quod in operibus artificiosis 
humani ingenii splendet. Pulchrum morale invenitur in 
actionibus humanis, quatenus istae regulis morum con- 
formes sunt. Pulchrum naturale illud est quod in sin- 
gulis speciebus rerum existit, et in mundo qui ex illis 
componitur. Singulge enim species cum a Deo creatae 
sint, possident unitatem in varietate, et in unaquaque 
percipitur perfecta symmetria inter omnia quae eas con- 
stituunt. 

Mundus pulcher est, quia maximus ordo inter tantam 
varietatem entium existit. Si vero individua entia con- 

siderantur, potest fieri ut ipsa aliqua nota careant quse ad 
pulchritudinem constituendam requiruntur. Pulchrum 
non invenitur solum in corporibus, sed etiam in rebus 
spiritualibus, quia in eis etiam contemplari licet plura 
principia miro ordine inter se connexa, quae cognita dc- 
lectationem afferunt. Imo Ipse Deus, qui est fons totius 
pulchritudinis, quamvis nulla in Ipso sit compositio, eo 
quod simplicissimus sit, pulcherrimus dicitur, quia om- 
nia Dei attributa cum absoluta unitate in £o intelligi- 
mus. 



GAP. III. 

DE CATEGORIIS. 

§ 22. Categoriae sunt suprema praedicandi genera, et 
sìgnificant diversos modos essendi. Hinc ens est prin- 
cipium categoriarum. Sed ens quod in categoriis poni- 
tur non est esse essentiae, quia non significat diversas 
essentias rerum quo res in certo genere aut specie con- 
stituuntur, sed diversos modos quibus essentiae rerum 
determinate existunt ; modi autem quibus essentiae re- 
rum determinate existunt ab ipsa rei essentiae distin- 
guuntur (§ II). Hinc ens quod in categoriis ponitur 
est esse actuale. 

Ens per categorias non dividitur ut genus per species. 
Quia ens nullo modo genus esse potest. Etenim genus 
per differentias determinatur, quae differentiae sunt extra 
genus. Ergo si ens esset genus, differentiae deberent esse 
aliquid extra ens ; sed nihil reale potest esse extra ens. 
Praeterea genus praedicatur univoce de omnibus specie- 
bus. Sed ens non est nomen univocum (§ 3). 

Categorise ab Aristotele decem poniintur : Substantia, 
Quantitas, Relatio, Qualitas, Passio, Actio, ubi, quando, 
sìtus, habitus. De singulis nunc tractandum nobis est. 

§ 23. SuBSTANTiA. Substantia prout categoria est 
definitur res cui convenit esse in se et non in alio seu 
non in subjecto. Dicitur res cui convenit esse in se seu 
per se^ ut significetur discrimen inter rem et modum quo 
actu est in rerum natura, si ve inter esse essentise et 
ejus existentiam. Per esse in se seu per se indicatur 
substantiam non habere esse suum in alio tanquam in 
subjecto, sed non excluditur causa effectrix quge illi 
existentiam tribuit, quia substantiae creatse non existunt 
a se. 

Substantia est aut prima aut secunda. Substantia 
prima, quae vere substantia est, est individuum ; secund3e 
autem dicuntur genera et species. Substantia quae pri- 
wiam constituit categoriam est substantia prima ; ast 
^on est accipienda ut significat hoc vel illud individuum, 
sed prout denotat modum existendi omnibus individuis 
communem. Hoc modo enim categoria substantiae de 
singulis individuis, quae extra intellectum sunt, prsedi- 
catur. 

§ 24. Absurda est ergo definitio substantiae a Lockio 
tradita, qui ait : Substantiam essecomplexum qualitatum 
quas sensu percipimus, ignota ratione coexistentium. 
Sane complexus ille qualitatum sine subjecto cui inhae- 
reat existere non potest, et hoc subjectum substantia est. 
Hinc notio substantiae non est figmentum mentis, ut 
Lockius asseruit. 

Pejor est definitio Spinozae, qui ait : Per substantiam 

intelligo id quod in se est et per se concipitur ; hoc est 
id cujus conceptus non indiget conceptu alterius xt\ a 
quo formari debeat. Nana ipse confundit conceptura 
esse in se cum conceptu esse a se, et de £acto ex illa am- 
bigua defìnitione deducit unam tantum darì substan« 
liam. 

Leibnitz vult substantiam esse vira ; hoc falsum esse 
patet, quia vis requirit subjectum cui ea insit, ergo sub- 
stantia non est. 

Substantia creata vel simplex est vel composita^ prouti 
vel caret partibus, vel eis certa ratione conjunctis con- 
stat. Dividitur quoque in completam et in incompletam. ] 
Completa ea substantia est quae, sive simplex sit sivc 
composita, natura sua non ordinatur ad compositum sub- 
stanliale formandum, ut * sol/ * angelus.' IncompUtd^ì 
quae natura sua destinata est ad tale compositum, ut 
* anima.* 

§ 25. De supposito et persona. Substantia dicitut 
subsistere quando sui juris est, aut completum suae ope- 
rationis principium, ita ut non sit alterius pars, nec ut 
alterius pars spectari possit. Substantia hoc modo sub- 
sistens vocatur Suppositum, aut, si sermo sit de substantia 
intelligente. Persona, Suppositum est maxime per se, 
quia in subjecto non est ut accidens, neque in toto ut 
sunt partes. Hinc illi primo et per se competit esse, 
totum enim est id quod est, partes autem id quo aliud 
est. Ob eandcm rationem etiam actiones tribuuntur 
supposito, quia ejus est agere cujus est esse. Supposi- 
tum est id quod agìt, partes vero sunt id quo agit ipsum! 
Hinc, I. Si binae substantiae finitae conjunguntur in unam, 
ratio suppositi in neutra est, sed in ipso composito, quia 

cum utraque per unionem perficiatur, utraque rationem 
partis habet. 

2. Substantia infinita est necessario ens personale, quia 
completa, sui juris, et suae operationis completum princi- 
pium, est enim infinite perfecta et independens. 

3. In incarnatione D. N. J. Cliristi, natura humana, 
cum per hanc unionem perficiatur, non habet suam pro- 
priam personalitatem ; et quia e contra persona divina 
perfici non potest, neque suam integritatem amittere, pa- 
tet in Christo rationem personge non exurgere ab utraque 

• substantia, sed a sola divina. Hinc in Christo est una 
persona, eaque divina, quamvis in Ipso sit natura divina 
et humana. Actiones Christi a natura humana elicitae 
sunt vere et proprie actiones Dei, quia actiones sunt sup- 
positorum. Hinc fit ut quamvis istae actiones sint finitae, 
Hieritum tamen habeant infinitum, quia sunt actiones per- 
sonae infinitae. 

4. Personalitas realiter distincta est ab ipsa natura 
singulari. Hanc distinctionem realem philosophi nun- 
quam fuissent suspicati, nisi fidei mysteria eam indicas- 
set. In Christo enim una est persona, eaque divina, et 
sunt duse natùrse. Ipse assumpsit individuam et sin- 
gularem naturam humanam, non tamen humanam per- 
sonalitatem, secus enim duae in Ipso essent personae ; 
sed humana natura subsistit subsistentia Verbi, et hinc 
Christus est vere Deus. 

5. Personae identitas consistit in jugi permanentia 
nostri ego^ hinc non potest reponi in conscientia, ut vult 
Locke. Nam conscientia nostra supponit personalita- 
tem nostram, non enim possemus conscire nostrum ego^ 
nisi jam supponatur existens, essetque sibi semper iden- 
ticum. Insuper si per conscientiam constitueretur iden- 

titas personse, lune quando interrumpitur, etiam persona 
cessare!. 

§ 26. De principio individuationis. Individuiim 
est illud quod est in se indistinctum (seu quod tanquam 
aliqupd CQmmune pluribus intelligi nequit), et ab aliis 
distinctum. Id per quod substantia in esse individui 
constituitur est individuationis principium ; hoc autem, 
docente S. Thoma, in substantiis materialibus est ma- 
teria, non quidem absolute spectata, prout communis est 
et indivisa, sed est materia signata quantitate, seu quse 
ordinem ad quantitatis dimensiones dicit. Quia indivi- 
duationis principium debet esse aliquid substantiale co 
quod ad esse substantiae refertur. Atqui esse substantiae 
materialis ex materia et forma constituitur; forma autem 
non potest constituere principium individuationis, quia 
quantum de se est, nata est pluribus inesse et ipsa in- 
ducit differentiam speciei, non vero individui. Ergo 
sola materia signata quantitate principium individua- 
tionis est. 

Hinc anima humana, quamvis sit immaterialis et ha- 
beat esse suum distinctum a corpore, cum'tamen ad con- 
junctionem sui cum corpore naturaliter destinetur, etiam 
fit individua ex eo, quod ordinem ad suum corpus ha- 
beat. Substantiae vero mere spirituales, ut angeli, cum 
ncque in se ipsis materiarh habeant, neque ad conjunc- 
tionem sui cum materia destinentur, per se ipsas indi- 
vidua sunt, ac propterea non solum numero sed etiam 
specie inter se differunt. 

§ 27. De accidente. Accidens est res cui con- 
venit esse in alio tanquam in subjecto, estque ille modus 

specialis essendi qui mòdo> quo substantia est, opponi- 
tur. 

Accidens quod ad categorias spectat est accidens 
pliysicum seu praedicamentale, non vero accidens logi- 
cum, quod est praedicabile ; sed ut jam de substantia 
dictum fuit, non accipitur accidens nisi prout signifìcat 
niodum communem aliquem essendi in alio. 

Accidentia sunt vel absoluta vel modalia. Prima sunt 
ea quae substantiam ipsam afficiunt. Alia sunt modi se- 
cundum quod substantiam afi&ciunt ; sic extensio est ab- 
solutum accidens, figura vero accidens modale. 

Accidens quamvis ab esse substantiae dependeat, ab 
ea tamen realiter distinguitur. Accidens enim est ali- 
quid quod substantiae advenit aut quod ipsa amittit ; 
ergo esse substantiae non potest esse idem cum esse acci- 
dentis, quia impossibile est unam eandemque rem sibi 
ipsi addi vel ab ea'separari. Ex hoc sequitur minime 
repugnare ut accidens absolutum possit divina virtute ex- 
istere, quin actu inhaereat substantiae. Nam ad naturam 
accidentis absoluti pertinet quidem habere ordinem ad 
substantiam, ita ut exigat esse in subjecto, sed non est 
de essentia ejus ut actu sit in substantia. Si accidens 
absolutum a Dei virtute sustentatur, adhuc servat ordi- 
nem ad substantiam, et non existit per se quod proprium 
est substantiae. Quod autem Deus possit sustentare ac- 
cidens absolutum ex eo patet, quod sicuti Deus po- 
test producere effectus causarum naturalium sine natu- 
ralibus causis, sic potest tenere in esse accidens absolu- 
tum, subtracta substantia per quam conservabatur in 
esse. 

Idem dici non potest de accidentibus modalibus, quia 
haec, cum sint modi secundum quos accidentia absoluta 

afììciunt substantiam, sine illis modalia accidentia exis- 
lere non possuni. Sic figura sine extensione existere 
nequit. 

Actus vitales non possunt separar! a substantia, non 
ob generalem rationem accidentis, sed ob peculiarem 
conditionem propriae naturae, ipsi enim includunt aclu- 
alem mfluxum principii substantialis a quo procedunt. 

§ 28. De quantitate. Omnis res est vel substantia 
vel accidens ; bine cum prima categoria sit substantia, 
reliquae categoriìe accidentia sint oportet. 

Ratio quantitatis proprie consistit in divisibilitate. 
Quantum enim dicitur aliquid ex eo, quod sit divisibile 
in partes. 

Essentia ergo quantitatis non consistit in extensione 
partium in ordine ad se, seu interna ; ncque multo minus 
in extensione partium ad locum, seu'externa. Nam ex- 
tensio partium multitudinem earum supponit ; multitudo 
autem partium nec esse potest nec intelligi sine divi- 
sione, quia, ut ait S. Thomas ("De Pot."q. ix. art. 7) : 
Divisio causat multitudinem. Ergo divisibilitas est pri- 
ma radix omnium proprietatum quantitatis, ac proinde 
essentia quantitatis in divisibilitate reponenda est. 

Quantitas est vel continua vel discreta. Continua ea 
est cujus partes aliquo communi termino conjunguntur, 
ita ut finis unius sit principium alterius. Discreta est 
cujus partes nullo communi termino junguntur. Ipsa 
numerum constituit. 

In quantitate continua tres habentur dimensiones, 
nempe longitudo, latitudo et profunditas. Istae tres di- 
mensiones semper junctae in corpore inveniuntur, tamen 
possumus cogitare longitudinem sine latitudine et prò- 

fimditate, et longitudinem ac lalitudinem sine profundi- 
tate, unde habemus ideara lineae et superficie!. 

§ 29. De relatione. Relatio est respectus unius en- 
tis ad aliud. Tria in relatione inveniuntur : i, subjectum 
quod ad aliud refertur ; 2, terminus ad quem refertur 
subjectum ; 3, fundamentutn relationis, seu ratio quare 
unum ad aliud referatur. 

Relatio est realis vel logica vel mixta. Realis ea est 
quae independenter a mente in rebus invenitur, ut re- 
latio inter patrem et filium. Hsec vocatur uiutua, quia 
ejus fundamentum in utroque extremo realiter existit. 
Logica relatio ea est quam intellectus ponit inter suos 
conceptus, ut est relatio identitatis inter praedicatum et 
subjectum in judicio. Mixta relatio dicitur quando 
fundamentum relationis in uno extremo est reale in al- 
tero logicum ; talis est relatio inter ens necessarium et 
ens contingens. Hsec relatio vocatur non mutua. In 
relatione mutua, posito uno termino, ponitur et alter. In 
non mutua vero non ita, nisi ille ponatur terminus in quo 
realis est ad alterum relatio. Sic dato ente contingente, 
sequitur existentia entis necessari!, non valet autem illatio 
e converso. 

Relatio mente sola percipi potest, quia ad eam perci- 
piendam non sufficit percipere terminos, sed termini ad 
invicem comparar! debent. Sensus quidem percipit lineas 
aequales, sed non earum aequalitatem. 

Non ideo tamen negandum est uUas dari relationes 
reales, nam termini inter quos ordo unius ad alterum 
intercedit sunt reales, et principium ex quo ordo ille 
exurgit, seu fundamentum relationis, pariter reale est. 
Ergo relatio ipsa realis dici debet. 

Relatio realis sola inter categorias nnmcratur, quia ìpsa 
sola denotai modum specialem quo esse in rebus denotatur. 

§ 30. De qualitate. Qualitas est accidens quod 
per se inducit in substantiam specialem modum essendf, 
qui distinctus est a modìs aliarum categoriarum. Nam 
quantitas, relatio, etc, non immediate sed consequenter 
qualificant subjectum. Sic quantitas substantiam quo- 
dammodo qualem efficit, non per se, sed ex eo, quod 
partes quas substantiae tribuit modificali possunt^ vel 
per figuram aut formam externam. Qualitates autem, ut 
scientia, albedo, etc, per se substantiam qtuUcm efficiunt. 

Quatuor dantur species qualitatis. 

Prima est illa per quam substantia ita determinatur ut 
bene aut male se habeat in suo esse aut in operando, 
siculi . saniias, aegritudo. Si difficulter removeri potest 
a subjecto cui inest, ^oczXmx habitus y ut scientia ; si facile 
removeri potest, dicitur dispositioy ut opinio, dubium. 

Secunda qualitas afficit facultatem agendi, et est poten- 
tia aut impotentia. 

Tenia est illud accidens quod in subjecto transmuta- 
tionem sensibilem producit, vel a transmutatione sensi- 
bili producilur, ut melus aut pallor. 

Quarta est accidens quod resultai ex dispositione par- 
tium quantitatis, ut figura aut forma externa. 

§ 31. De actione et passione. Actio significai id 
per quod aliquid ab aliquo originem habet. Quod pro- 
ducilur vocatur effectus ; id a quo producitur est agens 
aut causa efficiens ; id in quo actio terminatur, seu a quo 
actio recipitur, vocatur patiens, et receptio actionis pas- 
sio dicitur. 

Actìonem distinctam esse a substantia patet ex eo, 
quod substantia non semper agit ; hinc cum actio et passio 
indicent specialem modum quo substantia determinatur, 
in ter categorias annumerandae sunt. 

In actione habetur quidam motus qui incipit in agente 
et ad terminum tendit. Hinc actio et passio conveniunt 
in uno motu, sed a se invicem distinguuntur, quia diversa 
est ratio qua agens et patiens se habent ad eundem 
motum. 

Actio est vel immanens vel iransiens. Prima ea est 
cujus effectus in ipso agente invenitur, ita ut idem sub- 
jectum sit principium et terminus actionis, ut est actus 
contemplationis. Altera est actio cujus terminus est 
extra agentem, ut motus causatus ab impactu unius cor- 
poris in aliud. Actio immanens est perfectio ipsius 
agentis. Actio transiens afficit patientem. In actione 
transiente agens non communicat aliquod proprium ac- 
cidens ipsi patienti, quia accidens non potest transire a 
proprio subjecto in aliud subjectum, sed agens virtute 
sua patiens ita afficit ut novus modus in eo oriatur. 

De causis et principiis in sequente capitulo agendum. 

§ 32. De ubi. Accidens substantise corporeae adja- 
cens, quod afficit ut ipsa quodam loco contineatur et 
circurascribatur, dicitur ubi. Locus juxta Aristotelem 
definitur : Immobilis superficies corporis quse aliud cor- 
pus primo ambit et circumscribit, ita ut sequalem cum 
hujus superficie mensuram habeat. Dicitur primo, quia 
locus est illa superficies corporis ambientis quae alteri 
corpori contigua est, et ipsum immediate continet. Im- 
mobilis, quia superficies corporis ambientis, etsi ejus 
partes moveri possint, ut, v. g., aer, non tamen habet 

rationem loci nisi quatenus immobilis concipitur ; seu 
quatenus partes quse prioribus succedunt eandem quam 
pra^cedentes capacitatem inter sua latera servent. 

Ubi categoricum signifìcat esse in loco per modum 
loci, hinc vocatur circumscriptivutn. Esse circumscrip- 
tivc in loco ergo vocatur quando pars corporis sit in 
parte loci, et totum in toto secundum commensuratio- 
nem. Hoc non potest convenire nisi solis corporibus. 
Spirituales substantiae creatae, cum sint fìnitae, sunt in 
loco, non circumscriptivey sed definitive» Sunt in toto 
quidem loco, sed totae etiam sunt in singulis loci parti- 
bus ; hinc a loco nec circumscribuntur nec ab eo com- 
mensurantur. 

§ 33. De spatio. Cum videamus corpora de loco in 
locum mover i, imaginamur quoddam existere receptacu- 
lum separatum a corporibus, quod vulgo spatium voca- 
mus. Sunt qui hoc spatium supponunt realiter existere 
ante omnia corpora, alii eo progressi sunt ut dicerent 
spatium esse ipsam Dei immensitatem. 

Prof. VII. Spatium absolutum quod concipitur 

ANTE CORPORA, NIHIL EST REALITER EXTRA MENTEM 
CONCIPIENTEM EXISTENS. 

Frob. Si spatium absolutum est aliquid reale extra 
mentem existens, illud debet esse vel aliquid immate- 
riale vel materiale. Atqui neutrum dici potest. Non 
est immateriale, quia hoc est expers omnis dimensionis ; 
neque aliquid materiale, quia quantum actu in finitura 
nuUum datur, et quia omne ens materiale quod per se 
existit est substantia materialis seu est corpus ; ergo et 
ipsum egeret spatio in quo collocaretur, et sic haberetur 
progressus in infinitum. Neque accidens materiale esse 

potest, quia accidens sine substantia naturaliter nequit 
existere. Ergo spatium absolutum non existit extra men- 
tem. — Insuper hoc spatium concipitur ut infinitura, aeter- 
num, necessarium. Atqui nihil praeter Deum esse potest 
ejusmodi. Ergo aut spatium est Deus, aut est conceptus 
mentis, quo apprehenditur possibilitas spatii. Prius dici 
non potest. Ergo hoc spatium non est nisi mentis con- 
ceptus. 

Coronaria : i™. Cum spatium habeat trinas dimen- 
siones, et divisibile sit, non potest ipsum esse immensitas 
Dei, etenim immensitas Dei est Ipse Deus, qui divisibilis 
non est. 

2™. Spatium hoc absolutum quod concipitur existens 
ante corpora, nihil aliud est quam mera imaginaria con- 
ceptio, seu ut illud S. Augustinus vocat : spatiosum 
nihil. 

3". Spatium reale consistit in dimensionibus unius 
corporis aliud ambientis, vel si corpus sit quod nullo 
alio corpore continetur, in dimensionibus quibus idem 
corpus intra se clauditur. Hinc spatium ante creatio- 
nem corporum nuUum erat, sed a Deo simul cum cor- 
poribus creatum fuit. 

4". Universum non est in spatio, sed ejus dimensio- 
nes spatium constituunt. Ultra universum nihil est. Si 
Deus extra universum alia corpora crearet, eorum dimen- 
siones novum spatium constituerent. Omnia autem cor- 
pora particularia in spatio sunt, quia inter limites uni- 
versi continentur. 

5™. Si Deus corpora contenta in aliquo vase annihila- 
ret, nihil quidem lateribus interponeretur, latera tamen 
non sese tangerent, quia eundem respectum distantise 
inter se servarent. 

6". Spatium quod, sublatis omnibus corporibus, conci- 
pitur remanere, non est in se mensurabile sed mentaliter. 
Concipimus possibilia corpora, eaque distare quodam in- 
tervallo fìngimus, et buie imaginarìae distantias mensuram 
mente applicamus. 

7*". Si unum solummodo corpus existeret, motus realis 
concipi non posset, quia motus dicit relationem ad ter- 
minum realem, qui ob defectum alterius corporis nul- 
lus esset. Hinc dici non potest universum alio trans- 
ferri posse. Alia auteni corpora in hoc universo mo- 
veri possunt, quia mutare possunt suas respectivas dis- 
tantias. 

§ 34. De categoria quando. lUud accidens per 
quod res corporeae tempore mensurantur vocatur quan-^ 
do. Durati© definitur permanentia rei in suo esse. Tot 
dantur duraliones quot sunt modi quibus aliquid in suo 
esse permanere posse concipitur. Si esse est omnino 
immutabile, duratio vocatur aeternitas, quse soli Deo 
competit. Si esse in se est quidem immutabile, sed ha- 
bet transmutationem adjunctam, ut esse spiritualium cre- 
aturarum, duratio vocatur sevum ; si vero esse rei est 
omnino mutabile, ut est esse corporum, duratio vocatur 
tempus ; et hoc solum constituit categoriam qtcando. 

Tempus juxta Aristotelem est mensura motus secun- 
dum prius et posterius. Prius et posterius signifìcat 
successionem, et mensura successionis motus est tempus. 
Tempus igitur ad modum entis successivi intelligitur. 
Partes sibi invicem succedunt, sed copulantur per ali- 
quod indivisibile, quod nunc aut instans appellatur. II- 
lud quod reale est in tempore est nunc^ sed non nunc 
quod invariabiliter manet, sed quod de priori in poste- 

rius fluit. Quamvis nunc sit indivisibile, tamen ratio 
temporis in eo invenitur, non pronti nunc in se spectatur, 
sed prout praeteritum et futurum in eo copulatur, quia 
nunc est finis prseteriti et initium futuri. 

Hinc, I^ Tempus non est ipse motus> sed ejus mensura 
secundum prius et posterius. 

2^ Tempus nuUum fuit ante creationem rerum corpo- 
rearum. 

3**. Communi consensu apparens motus solis circa 
terram assumptus fuit ut terminus comparationis ad quam 
duratio rerum refertur. 

4°. Tempus nonnisi ab intellectu percipitur, quia ipse 
solus potest percipere relationem in ter praeteritum et 
futurum. Non ideo tamen est notio temporis mere sub- 
jectiva, quia successio in rebus realis est. 

5**. Absurdum est dicere, cum Newton et aliquibus aliis, 
tempus esse ipsam Dei seternitatem, quia aeternitas abs- 
que ulla successione est. 

6°. Tempus non est forma a priori sensibilitatis in- 
temae. Quia forma haec juxta Kantium esset necessaria 
et universalis, ac proinde non potest percipi a sensibili- 
tate. Deinde etsi res in tempore existant, tamen prius 
res percipi mus, deinde ex illarum successione notionem 
temporis haurimus. 

§ 35. De situ. Situs dicitur illud accidens quod ex 
ordine partium quantitatis ad locum existit. Situs non 
est idem ac locus ; nam corpus est in loco prout loca- 
tum, sed dicitur situm prout hoc vel ilio modo in loco 
est, puta cum homo vel sedeat, . vel stet, vel cubet. 
Haec distìnctio patet ex eo, quod, non mutato situ, possit 
mutari ubi, v. g., si homo sedens, permanente sessione, 

ab alio moveretur ; ipse quidem ubi sed non situm muta* 
ret (S. Th., lib. iv. Phys. lect. vii.) 

§ 36. De habitu. Inter accidentia, quae substantiae 
corporeae adjacent, ea etiam recensentur, quae dumtaxat 
instar vestimenti aut ornati ipsi accommodantur. Ad 
categoriam habitus duae substantise requiruntur, sed es- 
sentia habitus non consistit in alterutra^ sed in adjacen- 
tia unius respectu alterius. 



GAP. IV. 



DE PRINCIPIIS ET CAUSIS. 



§ 37. Principium est id a quo aliquid quocumque 
modo consequitur ; id quod consequitur vocatur * princi- 
piatum.' Inter principium et principiatum debet esse 
aliqua intima connexio, quae si externa solum sit, vocatur 
potius initium ; talis est, v. g., connexio inter * auroram * 
et ' diem/ Connexio autem interna potest esse in or- 
dine vel logico vel physico. In ordine logico est 'cum 
unum communicat alteri cognoscibilitatem aut eviden- 
tiam. Hinc habemus principia 'cognitionis,* 'rationis/ 
In oxàÌTìQ physicoy cum unum alteri esse communicat, vel 
tanquam constitutivum essentiae alterius, vel tanquam in 
alterius productionem influens. Hinc habemus principia 
* essendi ' et * existendi.* 

Principium suo principiato prius est ; triplex autem est 
haec prioritas : 

1. Tempore^ cum principium est existens, principiato 
nondum existente. 

2. Natura^ cum principiatum in existentia quidem 
pendei a principio, simul tamen cum ilio incipit existere. 
Sic calor ab igne pendet, sed simul cum ilio exìstit. 

3. Origine^ cuni principiatum ncque naturam ncque 
existentiam diversam habet a suo principio. Talis pri- 
oritas solum inter divinas personas habetur. 

Principium quod alteri communicat esse, vel candem 
individuam naturam illi tribuit, vel naturam a sua dis- 
tinctam. In primo casu retinet ipsum nomen principii, 
secus vero vocatur causa. Sic in divinis * Pater * est 
principium Filii, non Ipsius causa. 

Causa materialiier spectata et tempore et natura prior 
est re producta, quae effectus vocatur ; formaliter autem 
spectata, i. e., ut causa, natura quidem prior est, non 
vero tempore ; etenim relativa quae mutua sunt simul 
ponuntur. 

§ 38. Quatuor dantur genera causarum : materialis, 
formalis, finalis, efficiens. 

De causa materiali et formali. Materia est id ex 
quo aliquid fit. Proprie materia dicìtur solum de sub- 
stantia corporali ; per analogiam autem hoc nomen 
translatum est ad omne id ex quo aliquid fit, unde vo- 
luntas respectu ad actum quem elicit, materia dicitur ex 
qua actus fit. Forma est id quo aliquid fit, seu id, quo 
accedente, materia accipit determinatam entitatem in ali- 
quo genere. Alia est forma substantialis^ accidentalis alia. 
Prior cum materia substantiale compositum facit, ut ani- 
ma respectu corporis quod informat. Altera est id quod 
inhaeret subjecto. Materia consideratur ut potentia ca- 

pax determinationìs, quam a forma accipit ; forma vero 
dicitur actuSi quìa efficit ut compositum ex materia et 
forma sit ad certum actum essendi determinatum. Hinc 
effatum veterum, jEns agii per suam farmam ; agit enim 
per vires quse sibi propria^ sunt, quibus fit ut sit illud 
ens et non aliud. Cum autem et materia et forma in- 
trinsece constituant compositum^ atque ex una parte 
forma a subjecto inhaesionis, e quo educitur, pendeat in 
suo esse, et ex altera parte materia per formam in cer- 
tam determinatam speciem constituatur, et materia et 
forma ut causa compositi habentur. Unde causa mate- 
rialis et formalis. 

§ 39. De causa finali. Finis est id propter quod 
aliquid fìt. Actus quo fìnem volumus dicitur intentio 
finis ; ratio quae ad volendum movet motivum vocatur. 
Actus vel opus ad finis assecutionem conducens est me- 
dium ; si impediraenta removet, remedium dicitur. Finis 
dividitur in finem qui aut cujus gratia^ et est illud bo- 
num cujus assequendi gratia fit actio ;in fìnem cui^ et est 
subjectum cui procuratur finis tanquam ipsius bonum. 
Finis qui est vel objectivus, et est bonum ad quod tendi- 
mus, \t\ formalis^ etest ipsa adeptio hujus boni. Plura 
de bis in Morali Philosophia. 

§ 40. Prof. Vili. Omne agens agit propter finem, 

AC PROINDE DANTUR CAUSìE FINALES. 

Frob, Agens vel intellectuale est vel non. Si prius, 
agit per voluntatem ; voluntas autem est tendentia ad 
bonum, quod per intellectum apprehenditur atque volun- 
tati proponitur; bonum ergo hoc per actum consequen- 
dum est finis, cum sit id cujus obtinendi gratia voluntas 

operatur. Si non est agens intellectuale, agìt ex naturae 
determinatione, seu ex impulsu quem accepit a prima 
causa ; prima autem causa est Intel ligens et sapientissi- 
ma ; ergo omnis eflfectus, qui ab ea procedit, ad certum 
finem dirigitur; ergo etiam entia irrationalia agunt prop- 
ter finem, non quidem ab ipsis, sed a Deo iritentum. 
Finis ergo habet rationem càusse, quia agentia intellec- 
tualia certum finem spectant cujus intuitu sese movent, 
primo ad finis amorem, deinde ad eligenda et exsequenda 
media propter illum. Dantur ergo causae finales. Mo- 
derni quidem has causas irriserunt, ast inepte. Nisi 
enim velimus asserere res omnes casu fortuito exis- 
tere, oportet admittere res omnes a Deo propter finem 
creatas esse. Non possumus semper hos fines determi- 
nare, sed non ideo licet nobis eos negare. Quis enim 
dubitare potest ' oculum factum ad videndum,' * aures ad 
audiendum/ etc? Ergo aliquas causas finales saltem 
cognoscimus. 

§ 41. De causa efficiente. Causa efficiens est id a 
quo aliquid fit. Causae efficientis propria est activitas 
seu vis agendi, per quam nempe effectui existentiam tri- 
buit. Agere dicimus id, quo interveniente, aliqua acci- 
dit mutatio, seu id quod effìcit, ut sit aliquid, quod prius 
non erat. In activitatis exercitio vis agendi dicitur actus 
primus remotus ; eadem vis, cum adsunt omnia ad agen- 
dum requisita, vocatur actus primus proximus ; exerci- 
tium autem activitatis est actus secundus. Hoc actuale 
exercitium est actio ; quae transiens est si mutatio ab 
agente producta in alio recipitur; immanens^ si in ipso 
agente recipitur. Requisita ad agendum aut conditioms 
sunt ea quae virtutem causae disponunt, vel removent 

impedimenta quae actionem prohibent. Differì ergo 
causa a conditione, hsec enim non influit directe in 
effectus existentiara; differì etiam ab occasione^ qua prse- 
sente causa ad agefidum inducitur ; quae tamen nec ac- 
tionem exerit ut sit effectus, nec requiritur per se ut 
causa agat ; posset enim causa agere sine illa. 

Causa effìciens multiplex est : i. Causa //*/>«d5 a nulla 
pendet alia causa, sed ab ea ceterae omnes causse pen- 
de nt, quae causae secundce vocantur. 

2. Causa per se agit id ad quod naturali destinatione 
dirigitur, aut quod ipsamet agere intendit. Causa per 
accidens est agens in cujus effectu aliquid praeter ipsius 
intentionem invenitur, et quod cum actione non est ne- 
cessario connexum. 

3. Principalis est ea a qua effectus primario pendet ; 
instrumentalis^ ea quae a principali ipsa movetur ac regitur, 

4. Necessaria^ quae, positis omnibus ad agendum requi- 
sitis, ab actione ad quam est parata, non se cohibere po- 
test. Libera^ quae, bis positis, agere potest aut non agere, 
aut contrarium efficere. Haec causalitas solis entibus 
intellectu praeditis competit. 

5. Physica^ quae effectum propria virtute, sive principali 
sive instrumentali, causat. 

6. MoraliSy quae aliam causam inducit ad agendum, 
sive jussione, sive Consilio, minis, etc. 

§ 42. Causa in se aliquo modo eam praecontinere debet 
perfectionem, quam sua actione effectui tribuit. Etenim 
si in effectu esset aliquid, quod a causa, quatenus ipsius 
effectus est, non accepisset, illud effectus vel a se ipso, 
vel a nihilo haberet, quod est absurdum. Ast effectus 
triplici modo in causa praecontineri potest : 

1. Formaliter^ cum effectus babet perfectionem ejus- 
dem speciei ac causa, ut in * nube ' est pluvia. 

2. Eminentery cum causa pellet perfectione ordinis 
nobilioris, per quam idem praestat et quidem excellen- 
tiori modo, quod perfectio inferior effectui communi- 
cata. Sic * Deus ' rationeni hominis praecontinet. 

3. Virtualiter^ cum causse activitas ejusmodi est, ut 
per ejus exercitium perfectionem diversi generis effec- 
tui tribuere possit. Sic * artifex ' machinae perfectio- 
nem continet, * Deus * perfectionem materiae. 

Ex dictis patet effectum, ut effectum, nunquam sua 
causa perfectiorem esse. 

§ 43. Cum causa eadem pluribus viribus poUere pos- 
sit, etiam eadem causa diversos effectus praestare potest. 
Hinc effecìuum diversitas non semper causarum multi- 
plicitatem arguit. 

Causa finita non potest agere nisi in praeexistente sub- 
jecto, quia cum non habeat vim creativam, non potest 
ipsa substantiam ex nihilo producere. Hinc debet ipsa 
vel per se vel per aliud esse praesens subjecto in quod 
agit; ubi enim causa non est, ibi agere nequit. 

§ 44. Nos idea& causae et effectus habere in comperto 
est, et pari ter scimus causalitatem non consistere in mera 
unius post alterum successione, sed in eo quod effectus a 
causa in ipsa sua existentia pendeat. Verba activa, ut 
* facio,' * traho,' * moveo,' etc, veram causalitatis ideam 
supponunt, et sensu intimo percipimus activitatis internae 
influxum dum agimus. Verum quidem est nos non vi- 
dere immediate ipsum activitatis principium, sed hoc non 
impedit quominus ideam genericam causae habeamus. 

§ 45. De principio causalitatis. Principium ra- 
tionis suflftcientis sic enuntiatur : Nihil est si/u ratione 
sufficiente, Principium vero causalitatis : Nihil fit siìie 
causa. Prius generalius est, ac respicit tum ordinem ex- 
istendi, tum ordinem essendi et cognoscendi, et omnibus 
re^bus applicari potest. Ipsé Deus rationem sufficientem 
suae existentide in sua infinita natura habet. Principia 
hsec sunt absolute certa. Non defuerunt tamen qui veri- 
tatem principii causalitatis obscurare nisi sunt, quia ex 
eo Dei existentiam deducimus, quam veritatem increduli, 
si possent, de medio toUere vellent, 

§ 46. Prop. IX. Principium rationis sufficientis 

EST ASSOLUTE CERTUM. 

Prob. Nemo hoc principium negare potest, nemo de 
ilio dubitare, quin hoc ipso ejus veritatem supponat. 
Negamus, quia videmus rationem quare praedicatum non 
convenit subjecto ; dubitamus, quia nullam rationem 
affirmandi aut negandi percipimus. 

§ 47. Prop. X. Principium causalitatis est ana- 

LYTICUM ET ABSOLUTE CERTUM. 

Frob, Ad hoc ostendendum sufficit probare, conceptum 
" existentice incipientis aut accipientis " necessario rela- 
tionem dicere ad causam efficientem, seu existentiam 
dantem ; adeoque valere : '* Id quod existere incipit aut 
existentiam accipit est habens causam efficientenT." Atqui 
ita est. Effectus enim est ens quod e statu merse possi- 
bilitatis ad statum existentiae translatum est. Atqui tale 
ens requirit causam. Nam in propositione " Ens A ex- 
istit," quse quidem nunc vera est, sed quae potuisset esse 
falsa, quia ens A non existit necessario, et poterat re- 

mansisse in statu merse possibilitatis, debet dari ratio 
quare praedicatum conveniat subjecto (§ 46). 

Jamvero ista ratio non est ipsa existentia a mente per- 
cepta, mens enim ideo eam videt, quia ea de facto sub- 
jecto A convenit, et de hac ratione nunc quaestio est. 
Non est mera possibilitas, quia hsec facit ut praedicatum 
ei possit convenire, non ut de facto ei conveniat. Non 
pendet hoc a natura entis A, quia contingens est ac in- 
differens ut sit aut non sit existens. Ergo ratio quare 
enti A nunc conveniat praedicatum * existens/ debet illi 
esse extrinseca. Illa autem ratio determinans entis A 
existentiam non potest esse quid mere logicum, quia 
entia logica pbysicae actionis non sunt capacia ; unde 
nec possunt physicam existentiam determinare. Ergo 
debet esse aliquid physice reale. Atqui ens physice 
reale determinans entis A existentiam est causa. Ergo 
omnis effectus requirit necessario causam. 

Coronaria : 1. NuUum ens sui ipsius causa esse potest, 
secus simul esset et non esset : esset, quia ageret ; non 
esset, quia se produceret ; quod est absurdum. 

2. Duo entia non possunt sibi invicem esse causae effi- 
cientes ; quia si A est causa B, et B causa A ; A est ante 
B, quia ejus causa, et non est ante B, quia ejus effectus. 

3. Principium causalitatis non est experimentale, etsi 
experientia illud confirmet. Ipsi pueri per applicationem 
hujus principi! ostendunt se incipere uti ratione. Ipsi 
enim constanter petunt : Cur hoc ? (principium rationis 
sufficientis), quis fecit hoc ? (principium causalitatis). 

4. Hoc principium est objectivum, quia ideae causae et 
effectus sunt objectivae (II. § 11). 

Ergo si datur effectus realis debet dari et causa realis. 
Objici potest : i°. Nos non habemus ideam causae, 

quia experientia solum nobis manifestat successionem 
eventuumi non autem influxum unius in existentiam 
alterius. 

2^ Demonstratio hujus principii supponit quod est in 
quaestione. 

3^ Si hoc principium analyticum esset nulla res con- 
tingens foret, quia omnes veritates contingentes ad hoc 
principium reducuntur. 

4**. Actum esset de voluntatis liberiate. Nam posita 
causa sufiftciente poneretur effectus. 

Principia ad solv, diff, : i". Objectio supponit nos 
ideam causae h abere cum dicitur influxum requiri unius 
in existentiam alterius (§ 31). 

2". Utimur principio rationis sufficientis, quod uni- 
versalissimum, certum et immediate evidens est. 

3". Veritates contingentes non fiunt absoluie sed hypo- 
thetice necessariae. 

4°. Posita causa sufficiente, ponitur effectus si causa 
necessario agit, non vero si libera est. 



GAP. V. 

DE ALIIS ENTIS PARTITIONIBUS. 

§ 48. De ente simplici et composito. Ens simplex 
est ens quod compositione caret. Triplex autem est 
compositio logica^ metaphysica et realis. Logica quae 
constat partibus distinctis quoad solam cogitationera, 
nempe quatenus ens consideratur compositum ex genere 
et differentia. Metaphysica pertinet ad ea omnia in 
quibus actus a potentia, substantia ab accidentibus, 

essentia ab existentìa, et attributa distinguuntur. Phy- 
sica denique ea est, quae partibus re ipsa distinctis con- 
stat. Haec ultima triplex pariter est : substantialisy ut 
compositum ex materia et forma ; accidentaliSy ut domus 
quae constat pluribus substantiis ; integralts, quae parti- 
bus non ad essentiam sed ad quantitatem pertinentibus 
coalescit, ut corpus humanum in quantum variis mem- 
bris donatum est. Absolute simplex est quod omnis 
compositionis expertum est. Talis simplicitas soli Deo 
competit. Spiritus creati sunt simplices, sed non exclu- 
dunt metaphysicam compositionem. 

Notio simplicis non est negativa, quia etsi per exclu- 
sionem partium in cognitionem simplicis veniamus, non 
ideo consistit haec idea in mera partium negatione ; per 
hanc negationem asserimus magnam entis perfectionem, 
nempe identitatem ipsius cum omnibus quae in eo sunt, 
ejusque indissolubilitatem. Pariter conscientia nostra 
refert nobis actus nostros simplices, non ut aliquid nega- 
tivum, sed prorsus positivum. 

§ 49. De ente finito et infinito. Finitura est 
quod limitem habet, infinitum limitibus caret. Limes 
autem est negatio ulterioris perfectionis seu realitatis. 

Infinitum aliud est actu, aliud potentia» Prius est pro- 
prie dictum infinitum, alterum actu semper finitum est, 
sed concipitur capax incrementi sine fine. 

Infinitum actu finitis acceptionibus exhauriri nequit, 
secus' enim haberet limitem ubi illae acceptiones desine- 
rent. Hinc infinitum nec mensurari nec numerari potest, 
quia numeratio et mensuratio fiunt successivis acceptio- 
nibus unitatis ; si ergo numerari aut mensurari posset, 
hoc ipso exhauriretur successivis acceptionibus. Ergo 



138 Compendium Pkilosophia, 

ncque potest infinitum constitui per finiti additionem, 
ncque unum infìnitum esse altero majus, nam hoc ipso 
quod minus essct, non habcret omnia quse in co genere 
habcri posscnt, essctque limitatum. 

§ 50. Prof. XI. Quantitas infinita actu exis- 

TENS REPUGNAT. 

Prob, Quantitas est vel discreta vel continua. Neutra 
potest esse infinita. Quantitas enim continua habetpar- 
tes extra partes, adeoque est limitata per superficies aut 
partes superiores, inferiores et laterales. Ergo est finita* 
Ncque dici potest, quantitatem habere partes extra partes, 
scd non habere ultimas. Nam continuum esscntialiter 
est divisibile. Supponatur ergo continuum infinitum di- 
visum in quatuor partes ; hae partes liraites habent, ergo 
sunt finiiae ; ergo infinitum constitucrctur additione fini- 
torum. — Insuper quantitas rcalis partium saltem possibi- 
lium multitudinc constai, dcbcrct ergo dari numerus actu 
infinitus, qui paritcr rcpugnat. Nam numerus est multi- 
tudo mcnsurata per unum, quia ex unitatibus coalcscit. 
Ergo incipit ab unitatc, ergo initium habct, ac proinde 
non est infinitus. — Praetcrca supponatur infinitus. Ille 
sequabit praeccdcntem numerum adjccta unitatc. Praece- 
dcns infinitus non sit neccsse est, quia nempe crescere 
potest ; et si infinitus supponcrctur, unum infinitum altero 
esset majus, et infinitum coalesccrct ex additione finito- 
rum. Tandem si non rcpugnat numerus infinitus, potest 
dari multitudo hominum infinita, et quia homo duo bra- 
chia, duos pedes, duosque oculos, etc, habct, darctur 
numerus infinitus duplo, quadruplo, ctc, major. 

Objici possct : i*. Datur numerus infinitus, quia pos- 
sibilia a Deo cognita sunt infinita, et numerum constitu- 

unt, quia sunt collectio unitatum, quae a Deo dare et 
dislincte cognoscuntur. 

2**. Actus creaturae rationalis etiam sunt infìniti, et a 
Deo omnes cognoscuntur. 

3**. Po test concipi sertes infinita a parte post, ut dice- 
tur, ergo etiam a parte ante j ergo datar numerus infinitus. 

4**. Materia in infinitum est divisibilis, ergo partes infi- 
nitas numero continet. 

5°. Spatium infinitum est. 

JPrincipia ad solv. diff.: i"*. Ex eo quod termi nis pos- 
sibilibus nullus limes assignari possit, quia Dei potentia 
infinita est, non sequitur possibilitas numeri infiniti, Deus 
enim non cognoscit possibilia sub ratione numeri ; secus 
enim videret limites ubi non sunt. 

2™. Actus creaturae rationalis nullum habent finem, et 
Deus eos dare et distincte cognoscit, non tamen sub ra- 
tione numeri, quia limitem non videt ubi non est. 
~ 3"*. Dato etiam quod possit concipi series sine primo 
termino, illa tamen actu infinita non esset, cum sit actu 
terminata et in dies augeatur. 

4™. Ex divisibilitate materiae non sequitur numerus 
actu infinitus, quia omnis divisio, utcumque protracta, et 
initium et finem haberet, et ejus partes sunt infinitae solum 
in potentia. Si poneretur numerus partium unius conti- 
nui infinitus actu, diviso alio continuo, alius numerus 
infinitus haberetur, quod est absurdum. 

5". Spatium reale non est infinitum ; spatium possibile 
est indefinitum, sicuti possibilia corpora. 

§ 51. Patet nos ideam infiniti habere, quìa finitum ab 
infinito distinguimus ; infinito tribuimus praedicata realia, 
quae finito prorsus repugtlant. Hinc : 

Prof. XII. Idea infiniti non est negativa. 

Prob, Idea negativa (I. § 6) est quando res per suas 
proprias notas non apprehenditur, sed per notas alterius, 
cujiis est negatio aut privatio. Atqui infinitum per pro- 
prias ipsius notas percipimus, nempe ei tribuimus realia 
praedicata, quse ei soli conveniunt. Ergo idea infiniti non 
est negativa. 

Notandum est : i**. Nos procedere a finito ad infinitum 
excludendo limites seu imperfectiones ; ergo hoc ipso 
summam perfectionem affirmamus. 

2*. Vocabula negantia adhibemus ad exprimendum infi- 
niti conceptum, quia haec vocabula a rebus materialibus 
desumimus ; res tamen significata est maxime positiva. 

3^ Infiniti essentiam non cognoscimus intime, quia 
non immediato intuitu eam attingimus, sed per ratioci- 
nium ejus cognitionem haurimus. Exinde non sequitur 
nos de infinito solum scire quid non sity non autem quid 
sity quia revera plura praedicata infinito soli propria cog- 
noscimus. 

4°. Absurda est assertio Lockii, qui praetendit nos 
ideam infiniti efformare accipiendo finitas perfectiones 
interminabili incrementorum serie auctas. 

§ 52. ^ROP. XIII. Infiniti idea est objectiva. 

Frob. Ideae entis, causse, substantiae, limitis, etc, ex 
quibus idea infiniti formatur, sunt objectivae (II. § 11). 
Ergo etiam idea infiniti est objectiva ; mens enim non 
arbitrarie eam sibi format. — Insuper objectum infinitum 
revera existit extra mentem, ut probabitur in Libro VI — 
Praeterea si infinitum extra mentem realiter non existeret, 
mens illud concipere non posset. Etenim infinitum mere 
possibile concipi nequit, quia esset infinitum contingens. 

Cogitare quidem possumus de infinito, quin explicite de 
ejus existentia cogitemus, concipere vero non possumus 
infìnitum ut possibile. 

Notandum est : 1°. Idea infiniti subjective est finita, 
sed repraesentat objectum infinitum. 

2**. Haec repraesentat io non est adacquata, sed inadae- 
quata repraesentatio non est falsa, nec fit ipsa per sensi- 
bìles imagines, sed spiritualis est. 

§ 53. Prof. XIV. Idea finiti non est mere nega- 
tiva. 

JProb. Non apprehenditur finitum per infiniti negatio- 
nem, sed res finitas per qualitates ipsis proprias cognos- 
cimus ; ergo conceptus finiti est positivus. 

§ 54. De ente necessario et contingente. Neces- 
sarinm est id quod est, et non potest non esse ; contingens 
esse potest aut non esse. Contingens necessarium esse 
potest sub aliquo respectu, et tunc dicitur hypothetice neces- 
sarium^ ut distinguatur ab absolute necessario^ quod ita 
est, ut sub nullo respectu non esse non possit. 

Ens absolute necessarium ncque initium neque finem 
habere potest ; si enim aut finem aut initium haberet, 
posset non esse, ac proinde esse contingens. Hinc patet, 
I, ens necessarium esse aeternum ; 2, ipsum esse a se, seu 
existere vi suae naturae independenter ab omni alio ente ; 
3, ens contingens existere non posse, quin existat ens ne- 
cessarium. 

§ 55. De ente mutabili et immutabili. Mutatio est 
transitus entis ab uno modo se habendi ad alium. Hinc 
tri a in mutationehabentur : i, iermitius a quo ; 2^terminus 



149 Compendium Philosophiae* 

ad quem j 3, utriusgue subjectum. Qua tria a veteribus 
&\c€ù2Si\MX privatio^ forma^ materia, 

Variis modis mutatio fieri potest : i. Per successionem 
substantiae ad substantiam, aut per remotionem substan- 
tiae a substantia. 2. Per acquisitionem aut amissionem 
qualitatis. 3. Per determinationem acceptam ad motum 
localem aut ad quietem. 4. Per mutationem ordinis quo 
sese excipiunt partes ejusdem rei, aut quo res una ad 
aliam se habet. 

§ 56. Ens immutabile est illud quod ab uno modo se 
habendi ad alium transire non potest. Mutabilitas est 
intrinseca^ quando ens intrinsecam aliquam determina- 
tionem aut perfectionem accipere potest aut amittere, 
vel, si partes habet, secundum eas diversimode ordinari 
potest. Extrinseca est, quando ordinem quem ad alias 
res habet amittere potest, aut, quem non habet, acqui- 
rere. Haec mutabilitas potest cum absoluta immuta- 
bilitate consistere, quia non est mutatio in ipso ente, 
sed potius aliorum mutatio. Solus Deus absolute immu- 
tabilis est ab intrinseco. Creaturae immutabiles sunt sub 
aliquo respectu. Sic identitas personalis hominis scra- 
per eadem manet, quamvis ipse multis mutationibus 
subjiciatur. 



METAPHYSICA SPECIALIS. 



Metaphysica specialis de variis entibiis existentibus 
tractat, et in tres partes dividitur ; In Cosmologiam, quae 
de mundo visibili et de rebus corporeis sermonem habet. 
In Psychologiam, quae agit de entibus vita praeditis, ac 
praesertim de anima humana. In Theologiam natura- 
lem, quae de Deo Optimo Maximo tractat, quatenus Eum 
lumine naturali cognoscere valemus. 



LIB. IV. 

DE COSMOLOGIA. 

In libro praesenti, qui de Cosmologia tractat, in primis 
de ipso mundo aspectabili sermo erit ; et panca dicenda 
sunt de ejus natura contingente, de ejus origine per 
creationem, de ejus fine, et de legibus quibus ordo ipsius 
constituitur. 

Mundus hic aspectabilis constat entibus corporeis ; 
bine de natura corporea agendum. 

Denique etiam activitas corporum vindicanda est con- 
tra Occasionalistas. 

«43 

GAP. I. 

DE MUNDO ASPECTABILI. 

§ I. Per mundum intelligìmus universìtatem rerum 
quae nomine coeli et terrae exprimimus ; pauca de ejus 
natura^ origifte tifine dicenda veniunt. 

Prof. I. Mundus a nobis cognitus unus est. 

Prob, Omnia astra, ut patet ex Astronomia, mirifice 
inter se ordinantur, atque eisdem legibus communibus 
reguntur. Ergo mundus cognitus unus est. 

Negari non potest alios mundos, separatos et indepen- 
dentes ab hac rerum universitate, existere posse. Dei 
enim potentia infinita est, mundus vero finitus, adeoque 
non repugnat alios atque alios mundos existere. Falsum 
est quod dicit Cartesius, videlicet hunc mundum omnia 
possibilia spatia implere ; existentia unius mundi non 
excludit possibilitatem existentiae alterius, quia amrmatio 
uniiis non est negatio alterius. Aliqui auctores asserunt 
esse plures mundos eo sensu, quod alii globi coelestes 
etiam habitatores ration^ praeditos contineant. Haec as- 
sertio nihil absurditatis prae sefert. Analogia quae habe- 
tur inter nostrum globum et alios planetas videtur requi- 
rere, ut et planetae suos habeant habitatores. Praeterea 
mundus factus est ad Dei gloriam creatis intelligentiis 
manifestandam. Homini autem perpauca de hoc uni- 
verso cognita sunt. Non est ergo absurdum supponete 
esse in aliis .corporibus coelestibus alias creaturas ratio- 
nales, quae haec corf)ora ad Deum ut in finem referant. 

§ 2. Prof. IL Mundus non est ens a se. 

Prob. Ens a se est illud cujus existentia est absolute 

necessaria, ita ut existentia in ipsius entis conceptu con- 
tineatur. Atqui mundus non est tale ens. Nam con- 
cipi potest mundus ut non existens, et alii mundi nostro 
similes concipiuntur possibiles. Ergo mundus non est 
ens a se. — Praeterea ens a se est illimitatum et immutabile. 
Etenim ens limitatum habet gradum perfectionis deter- 
minatum, ultra quem ejus realitas non sese prò tendi t. 
Jamvero huj.us determinationis debet esse aliqua ratio 
(III. § 46), quae ex ipso ente desumi non potest, cum 
non repugnet ens illud vel magis vel minus perfectum 
esse ; neque potuit ens semetipsum limitare, nam cum 
sibi existentiam non dederit, neque poterat hunc vel 
illum modum aut gradum limitatum dare sibi. Ergo 
ratio hujus limitationis ab alio ente pendet, seu ens limi- 
tatum est contingens (III. § 54). Ens a se est etiam 
immutabile ; nam enti quod vi suae naturae existit, quid- 
quid habet, necessarium est, ita ut mutari non possit tale 
ens. Atqui mundus et limitatus et mutabilis est. Nam 
quantitas infinita repugnat, et quia mundus compositus 
est, corpora eum componentia inter se disponi possunt, 
atque modificari, separari et transformari. Ergo mun- 
dus non est ens a se. 

§ 3. Prof. III. MateriìE elementa non sunt en- 

TIA A SE. 

Prob. Materiae elementa sunt finita, mutabilia, contin- 
gentia. Ergo non sunt entia a se. Numerus eorum sup- 
ponitur vel infinitus, vel indefinitus, vel finitus. Non est 
eorum numerus infinitus, quia talis numerus repugnat; 
non est indefinitus, quia ejusmodi numerus non existit 
in re, sed solum in potentia, estque merus mentis con- 
ceptus, et de facto est numerus actu finitus qui concipi- 

tur jugiter augoci. Ergo hsec elementa sunt numero 
finita. Atqui hujus determinationis debet esse aliqua 
ratio. Haec autem ratio non invenitur in ipsis elemen- 
tis, cum in se non repugnet ea esse plura aiit pauciora. 
Ergo haec determinatio aliunde est desumenda, adeoque 
elementa materiae sunt contingentia. — Insuper patet 
eorum contingentia ex indifferentia ad motum aut ad 
quietem, ex eorum figura, etc. 

§ 4. Objici potest : i\ Materiae elementa sunt impro- 
diicta, quia indestructibilia. 

2*. Materiae elementa possent esse necessaria quoad 
substantiam, quamvis contingentia sint quoad modos. 

3^ Etsi singulae partes mundi sint contingentes, totus 
raundus posset esse necessarius et a se. 

4^ Mundus infìnitus est, quia omnia spatia implet, et 
extra illum nihil est. 

Principia ad solv, diff, : i". Materiae elementa destrui 
non possunt per agentia physica, sed destrui possent ab 
Ipso Deo ; eorum destructio nullam implicat contradic- 
lionem. 

2". Quamvis inter substantiam et accidens vigeat dis- 
tinctio realis, attamen accidentia quae limitant et niuta- 
tioni subjiciunt elementa, ipsa afficiunt intrinsece ; bine 
ipsa substantia elementorum materialium contingens est. 
..3"". Omne id quod de partibus singulatim praedicatur 
essentialiter, id etiam de tota partium collectione verifi- 
catur. Omnes autem partes mundi sunt contingentes, 
ergo etiam totus mundus contingens est. Non valet illa^ 
tio a distributivo ad collectivum quando jam in singulitf 
sit initialis aut partialis aptitudo ad effectum produceu" 
dum, quamvis a singulis totalis effectus produci non pos§it« 

4"*: Mundus spatium infinitum non implet, quia nulla 
datur nec dari potest quantitas actu infinita. Extra 
hunc universum, nulla alia sunt corpora, si alii mundi 
non existunt Sed totum non idem est ac infinitum. 
Totum quantitativum semper finitum sit necesse est. 

Nota, Fabulantur increduli motum materiae essentia- 
lem esse, sed etiam si hoc eis concederemus, nihil inde 
conficerent, nam materia adhuc indifferens maneret ad 
hunc vel illum motum. 

§ 5. Prof. IV. Materia non potuit oriri nisi 

PER CREATIONEM. 

Prob, Materia non est ens a se, ergo cum non existat 
vi suae naturae, ab alio ad existendum determinata fuit. 
Hsec causa non potest esse materia ; nam si simplicia 
sint elementa, non potest unum elementum aliud e sua 
substantia educere, quia quod simplex' est, est indivisi- 
bile ; verum si sint extensa, non possunt ipsa agere nisi 
per contactum aut attrahendo aut repellendo ; tales au- 
tem actiones supponunt subjectum praeexistens in quod 
agat materia. Ergo non potest ipsa novam materiam 
producere. Ergo causa materiae est spiritus. Jam- 
vero spiritus non potest eam e sua substantia educere, 
quìa simplex est, nec dividi potest. Ergo debet eam ex 
nihilo educere, seu sua actione debet efficere ut materia 
quae non erat, existentiam accipiat. Talls actio est cre- 
atio. Ergo materia non potuit oriri nisi per creationem. 

§ 6. Objici potest : i^ Non possumus nobis formare 
ideam creationis, ergo ipsa est impossibilis. 

2**. Creatio est productio ex nihilo, ex nihilo autem 
nihil fit. 

3*. Deus non potuit creare materiain, nam potentiali- 

tas debet praecedere actualitatem ; potentialitas autem 
corporum est materia prima, ergo materia prima neces- 
sario existere debet. Atqui materia non potest existere 
absque forma ; ergo materia secunda existit necessario. 

4*. Causa debet praecontinere effectum, Deus autem 
non continet materiam, 

5°. Neque eminenter continet eam, quia ideam ejus 
non habet, hoec enim implicat extensionem. 

Principia ad solv, diff, : i". Non possumus imagina- 
tione repraesentare nobis actum creationis ; sed intelligi- 
mus entia contingentia non esseproducta ex aliquo sub- 
jecto proejacente, quod locum teneat causae materialis. 
Hinc ideam genericam creationis habemus. 

2™. Creatio non repugnat, quia non implicat affirma- 
tionem et negationem ejusdem rei. Ex nihilo nihil fit 
hoc sensu, quod nihilurn non possit'esse causa materialis 
ex qua aliquìd educatur, nec potest esse nihilum sub- 
jectum alicujus actionis. Neutrum autem locum habet 
in creatione. 

3'". Omneens creatum supponit ante creationem poten- 
tialiiatcm ohjectìvain^ i. e., possibilitatem, non vero poten- 
tialitatem subjectivain, Hinc non sequitur materiam pri- 
mam improductam esse. 

4™. Deus non continet materiam formaliter^ sed emi- 
nenter et virtualiter. 

5". Deus non habet sensationem materiae, sed eam in- 
telligit. Idea materiae non est extensa, sed extensionem 
idealiter repraesentat. 

§ 7. Prof. V. Mundus non est necessario ìEter- 

NUS. 

Prob, Mundus est creatus ^ ergo si necessario est aeter- 

nus, ab aetemo necessario a Deo creari debuit ; quod est 
absurdum. Si enim Deus necessitaretur ad eum creandum 
ab seterno, id esset quia mundus requirit creari ab seter- 
no, vel quia Deus natura sua determinatur ad creationem 
ab aeterno. Neutrum dici potest, quia, i, mundus est 
contingens, ergo non solum non exigit aeternam existen- 
tiam, sed nullam requirit, utpote indifferens ad existen- 
dum aut non existendum; 2, Deus cum sit perfectissi- 
mus, mundi existentia non eget, adeoque liber est ad 
creandum aut non creandum. .:r~' ^ 

Objici potest : i . Actio Dei est aeterna, ergo etiam 
ejus effectus, seu creatio ; ncque potuit Deus per totam 
aeternitatem esse otiosus. ^^ ; .;^ -'^^- 

2*? Posita causa sufficiente ponitur effectus. Deus 
autem est causa sufficiens mundi ab seterno. 

3*'. Deus est causa necessaria, quia necessario est. 

4*. Si Deus in tempore creasset, novos actus acquire- 
ret, et mutaretur. 

5*. Deus semper facit quod melius est, melius autem 
est mundum existere ab aeterno. 

6*. Tempus est aeternum, ergo et creaturse sunt ab 
seterno. Nam qui negat tempus esse seternum, affirmat 
aliquando tempus non fuisse, i. e., prius non fuisse, 
et postea fuisse. Ergo affirmat tempus semper fuisse, 
quia prius et postea denotant successionem, adeoque 
tempus. 

7*. Motus non habuit initium, quia motor debuisset a 
quiete ad motum procedere, quod non potest fieri si ne 
motu ; ergo debuisset dari motus antequam motus exis- 
tat, quod est absurdum. Ergo ab aeterno existunt cor- 
pora mota. 

Principia ad solv, diff. : 1°. Actio Dei est seterna, quia 

est Ipse Deus ; sed terminus ad extra non requirit 
aeternitatem. Defectus termini extrinseci non efiScit ut 
Deus careat actione, quia spiritus habet actus imma- 
nentes et vitales, quorum lerminus in Deo est ipsa Ejus 
essentia. 

2". Posita causa sufficiente, ponitur effectus, si causa 
necessario agit, non vero si est causa libera^ quia tunc ef- 
fectus ponitur secundum propositum voluntatis. 

3". Deus est causa necessaria hoc sensu, quod Ipse 
necessario existit^ et quod necessario est potens creandiy 
non vero quod necessario causai, 

4". Deus creando in tempore non mutatur, nam non 
elicit novum actuni, sed novara extrinsecam denomi- 
nationem acquirit, quae mutationem non supponit (III. 

§ 55)- 

5". Deus non facit semper quod tnelius est in se seu 

absolutCy quia quidquid Deus producit, cum necessario 

sit finitiim et limitatuni, potuisset esse perfectius, si 

Deus voluisset. Sed Deus semper facit quod meliiis est 

ad fineni obtinendum quem Ipse intendit. Etsi ergo 

melius fuisset mundo ut ab aeterno existeret, non inde 

sequitur Deum necessario eum ab aeterno creare debere, 

quia Deus liber est et mundo minime eget. 

6°*. Prius et postea in casu proposito non significant 
realem successionem, quia unus terminus idealis est et 
alter realis ; reale autem tempus requirit realem succes- 
sionem entium realium. 

7". Motus non necessario est aeternus, nam falsum est 
primum motorem Deum, ut motum rebus communicet 
debere a quiete transire ad motum. Deus enim non 
movetur, neque ex potentia transit ad actum, sed actus 
purissimus est. 

§ 8. Prop. vi. Mundus de facto non est ìEter- 

NUS. 

Frob, Agitur hic de facto, quod optime per tradi- 
tionem probari potest. Atqiii omnium populorum tra- 
ditione constai mundum initium habuisse. Ergo mundus 
non est aeternus. — Praeterea monumenta quae supersunt 
de genere humano non ultra 6,000 annos progrediuntur. 
Ergo recens est origo hujus mundi. — Quae sit aetas gene- 
ris humani patet ex libris Moysis, quorum autìienticitas 
probatur in Evidentiis de religione ; quae vero sit aetas 
mundi, non potest facili ratione determinari, quia non 
constat an dies, de quibus mentio fit in sacro codice, sint 
dies naturales, an vero epochse plus minusve longiores. 
Observaliones geologorum videntur indicare hos dies 
esse epochas. 

§ 9. Quaestio agitatur inter pliilosophos, utrum crea- 
tio ab aeterno sit possibilis. Magni nominis philosoplii 
creationem ab aeterno aiunt implicare contradictionem, 
sic Albertus magnus et S. Bonaventura. Sanctus vero 
Thomas ait omnia argumenta aliata non esse sufficientia 
ad hanc contradictionem ostendendam. Sic autem ar- 
guit : Creati© aeterna non repugnat ex parte Dei, quia 
virtus Dei aeterna est ; non ex parte creaturae, quia 
quamvis creatura requirat causam, non est necesse ut 
effectus tempore suae causae posterior sit, posterioritas 
enim naturae sufficit ; neque ex parte ipsius creationis, 
quia ista non est successiva, et praeterea ut ens dicatur 
creatura non requiritur initium existendi, sed solummodo 
ut creatura habeat esse receptum, et producta sit e nullo 
subjecto praejacente. Qui vero affirmant repugnantiam 
creationis aet^rnae, cara non ex parte Dei deducunt, §ed 

ex parte creaturae, qu» aeterna esse non potest. Oranis 
enim creatura successivos actus habet, atqui ubi est 
successio terminorum necesse est ut habeatur initium. 
Successio sine initio concipi non potest. — Omnis crea- 
tura antequam crearetur possibilis fuit, et ex statu pos- 
sibilitatis per virtutem Dei ad esse transiit ; ergo initium 
habeat necesse est. — Ipsa eductio ex nihilo momentum 
aliquod signat, quod a sequentibus mutationibus entis 
distinguitur. Et hoc est teraporis initium. — Si dicitiir 
sufficere ad creationem dependentiam a Deo et non re- 
quiri novitatem essendi, conceptus creationis cum con- 
ceptu conservationis confunditur. 

§ IO. Prof. VII. Creatio non competit nisi soli 
Deo. 

Prob, Creatio requirit vira infinitam, quia est produc- 
tio totius entis creati, tura substantiae, tura ceterarum qua- 
litatum. Ergo non potest fieri nisi ab eo, qui in se con- 
tinet totam rationem hujus entitatis. Atqui solus Deus 
continet in se rationem adsequatam rerum. Ergo Deus 
solus creare potest. — Praeterea cum creator sit ratio adac- 
quata totius entis creati, hoc ipso est ejus ultimus finis, 
quod repugnat creaturae. Neque potest Deus creaturae 
communicare vim creandi, quia creatura non est capax 
actus infiniti. 

Quae quidam de viribus plasticis somniaverunt, absurda 
SLint. Spontanea generatio plantarum aut animalium a 
materia inorganica oriri non potest, quia effectus sua 
causa non potest esse perfectior. Insectae ex putredine 
non oriuntur, neque ranae ex pulvere, sed ex ovis jam 
ibi existentibus. 

Multa experimenta facta fuere ad investigandum num 

generatio spontanea in materia inorganica locum habere 
possit, sed omnia hucusque absque exitii fuerunt, et sine 
ullo dubio sempererunt. Quando in aqiia pura post ali- 
quod tempus organismi àpparuerunt, isti non spontanee 
orti sunt, sed seminibus aut ovis in aere volitantibus de- 
bentur. Quotiescumque enim semina aut ova prius per 
fortem ebullitionem aut alio modo destruunlur, et liqui- 
dum ab omni aéris contactu arcetur, nulli in liquido or- 
ganismi fieri cernuntur. 

Veteres Scholastici putarunt quasdam species anima- 
lium generari ex corruptione materiei inorganicae, seu ad- 
miserunt spontaneam generationem. Ast eorum opinio 
differt ab opinione eorum qui Transformistae vocantur. 
Isti enim aiunt viventia oriri ex materia inorganica per 
solas vires physicas et chemicas. Scholastici autem pu- 
tarunt species animalium infimorum oriri identidem a 
sola materia inorganica, non quia materia inorganica vim 
habeat naturalem ad ea producenda, sed quia Deus initio 
mundi indidit elementis quandam virtutem fcecundantem 
quae in quibusdam circumstantiis, et adjuta actione cau- 
sarum exteriorum, vim seminis suppleat. Haec opinio 
Scholasticorum minime favet materialismo, altero vero 
materialistica est. 

§ II. Deus, cum sit sapientissimus, non potest non 
intendere finem in creatione. Finis operantis aliirs esse 
non potest nisi Ipse Deus ; qui, cum sit perfectissimus, 
nulla re eget propter cujus consecutionem Ipse operetur. 
Motivum ergo determinans Deum ad creandum aliud non 
est qiiam ut bonitatem suam creaturis communicet. Finis 
autem operis est externa Dei glorise manifestatio, quae in 
eo consistit, ut creaturse rationales agnoscant ex creatis 

Dei Ipsius perfectiones, eumque laudent et venerentur, 
ac sic omnia et semetipsas ad Deum referant ut ad ulti- 
mum fìnem. Hinc patet solas res materiales crearì non 
posse, quia ipsae nequeunt semetipsas ad Deum referre, 
cum intelligentia careant. Patet etiam fìnem mundi ma- 
terialis proximum esse ut creaturis intelligenti bus inser- 
viat ad cognoscenda Dei opera et ad Ipsum veoerandum 
et amandum. 

§ 12. Prof. Vili. Perfectio mundi est in se finita; 

UNDE, ABSOLUTE LOQUENDO, MUNDUS NON EST NEC ESSE 
POTEST OPTIMUS ; RELATIVE VERO OPTIMUS EST. 

Prob. I. Mundus est contingens et fìnitus ; atqui quod 
ejiismodi est, non potest esse optimum, quia optimum est 
id quo nihil melius esse possit, unde debet continere in- 
finitas perfectiones. Ergo mundus nec est nec potest 
esse optimus. 

IL Relative optimum dicitur, quod etsi in se non sit 
perfectissimum, est tamen optimum medium ad fìnem 
intentum, ita ut melius medium ad eundem fìnem non 
possit excogitari. Jamvero mundus ejusmodi est. Nam 
mundus est opus sapientissimum Dei, adeoque non potuit 
non esse optimus relate ad fìnem quem Ipse intendit. 

§ 13. Sequentia notanda sunt : 1°. Finis mundi est ex- 
terna manifestatio perfectionum Dei ; cum autem finito 
tantum modo Dei perfectiones possit mundus manifes- 
tare, finis ipsius non est nisi finitus. Attamen, attento 
fine quem Deus intendit, non potuit Ipse meliorem creare. 

2*. Mala moralia, quae in hoc mundo a Deo permittun- 
tur, etiam conducunt ad finem quem Ipse intendit, quia 
et ipsa inserviunt ad manifestationem gloriae Dei. Deus 
malum morale non vult voluntate antecedente, sed illud 

fieri sinit, et ex ipso malo scit obtinere bonum. Plura 
de his in Libro VI. 

3^ Hinc repugnat optimismus Leibnitz, qui ut solverei 
difficultates quae contra Dei providentiam fiunt, statuit 
Deum non potuisse meliorem quam praesentem mundura 
creare, in eoque mala, quae inveniuntur inter homines, ad 
ordinem totius pertinere. Et hanc assertionem ex Dei 
sapientia fluere ipsi videtur. Ast etsi mundus absolute 
optimus possibilis esset, non teneretur Deus eum creare, 
quia liber est. Si semel admittatur Deum ad optimum 
teneri, cum melius sit mundo esse quam non esse, tene- 
retur Deus eum creare ; et cum unus solus optimus sit, 
teneretur Deus hunc et non alium creare. Ergo non li- 
-bere sed necessario creasset. Ei ror in hac materia ex eo 
procedit, quod Leibnitz perfectionem Dei ex termino ac- 
tus desumit, et non ex natura ipsius actus. 

§ 14. Omnibus continua experientia patet, maximum 
esse ordinem in hoc universo. Hunc ordinem constan- 
tem esse jam dictum est in Logica. Sed jam investigan- 
dum an ita constans esse debeat, ut nullo in casu possit 
fieri suspensio alicujus effectus hujus ordinis. Naturae 
constantes modos operandi vocamus Meges physicas/ 
quia entia materialia in suis modis operandi normam 
quandam stabilem sequuntur, quae nihil aliud est quam 
decretum Dei statuens qua ratione omnia agentia natura- 
lia operari debeant. 

Prof. IX. Etsi ordo naturìE sit constans, HìEC 

CONSTANTIA NON IMPORTAT ABSOLUTAM IMMUTABILITA- 
TEM HUJUS ORDINIS. 

Prob* Deus est auctor hujus ordinis, ergo etiam prò 
lubito potest suspendere effectum alicujus legis physicae ; 

quia Ipse est supremus Dominus totius universi. — Prae- 
terea aliquae leges pendent a viribus materiae, quae ipsi 
non sunt essentiales, ut est gravitas. Aliae fluunt ex 
ipsa essentia materiae. In utroque casu potest Deus 
suspendere eorura effectum. Nulla difficultas in priori 
supposito habetur. In altero res etiam patet. Nam etsi 
in tali casu essentiale sit enti ut talem operandi modum 
habeat, ejus actus tamen impediri possunt. Sic mens 
humana sine cognoscendi facultate esse non potest, non 
repugnat tamen ut ejus actus irapediatur. Atqui Deus, 
cum patrat miraculum, non mutat leges quibus res ma- 
teriales subjiciuntur, sed in casu particulari effectum 
alicujus legis suspendit, seu efficit ut corpus aliquod, 
quod, juxta ordinarium naturae cursum, determinatum 
effectum producere deberet, illum non producat. 

§ 15. Objici potest : i". Principium, " Ordo naturse est 
constans," est analyticum, ergo nullam exceptionem pati 
potest. 

2°. Si exceptiones in legibus naturae fieri possent, ac- 
tum esset de scientia ; nihil enim amplius certum esset. 

3^ Miraculum contradicit certitudini physicae, ergo 
rejiciendum est. 

4°. Certitudo moralis certitudini physicae cedere debet, 
quia haec illa major est. 

5°. Sicuti ordo moralis est immutabilis, sic etiam ordo 
pliysicus immutabilis esse debet. Nam 

6°. Etiam ordo physicus pendet ab essentiis rerum, 
quae immutabiles sunt. 

7^ Deus patrando miraculum mutaret consilium suum, 
quia leges naturae sunt decreta Dei, quae immutabilia 
sunt. 

J^rincipia ad solv, diff, : 1™. Hoc principium, quamvis 
analyticum, non impedit quominus miracula fieri possint. 
Nani hsec constantia, quam ordo naturae expostulat, non 
requirit omnimodam iramutabilitatem. Leges ipsae con- 
stantes sint necesse est, ast per miraculum lex naturae 
minime mutatur, sed in casu particulari aliquis ejus 
effectus impeditur. 

2™. Possibilitas^ miraculi non impedit quominus scien- 
tiam physicam acquiramus; quia per miraculum leges 
naturae non mutantur. 
^ 3° Certitudo physica supponit possibilitatem alicujus 
exceptionis quse a Deo fieri possit. Hinc miraculum 
non est in oppositione cum certitudine physica. 

4" Certitudo moralis de existentia miraculi non con- 
tradicit certitudini physicae. Nam certitudo physica ad- 
mittit exceptionem fieri posse, certitudine autem morali 
constai eam factam fuisse. 

5™. Nulla est paritas inter ordinem moralem et physi- 
cum. Violatio ordinis moralis est malum intrinsecum. 
Suspensio autem legis physicae in casu particulari nullum 
est malum. 

6™. Non omnes leges physicae fluunt ab essentiis re- 
rum, et etiam illae quae ab ipsis naturis entium profluunt, 
a Deo in casibus particularibus suspendi possunt, quia 
Deus potest impedire effectum virium horum entiura ; 
per hoc etiim ncque natura entis, ncque ejus operandi 
modus mutatur. 

7™. Deus patrando miraculum non mutat consilium ; 
nam Ipse a tota aeternitate statuit non solum leges quibus 
mundana corpora regantur, sed etiam quando et quomodo 
miracula patranda sint. 

GAP. II. 

DE NATURA CORPOREA. 

§ 16. Corpora, quid sint generali ter cognoscimus, eorum 
qualitates sensibus percipimus ; sed in quonam essentia 
specifica corporurn consistat, nos latet. Ratione tamen 
investigare nobis licet quaenam sint principia essendi 
rerum corporearum. Quaestio haec jam ab initio ingenia 
philosophorum exercuit, et varia systemata inventa sunt 
ad eam solvendam. Quamvis sensus nostri non possint 
nobis manifestare intimam corporurn naturam, plura ta- 
men ad hanc naturam spectantia cognoscimus. Syste- 
mata ergo quae bisce corporurn proprietatibus ope expe- 
rientiae cognitis contradicunt, ut falsa rejicienda sunt. 

§ 17. Jamvero dementa ad quae per chemicam ana- 
lysira devenimus, alia sunt simplicia, alia composita seu 
mixta ; priora non dicuntur simplicia ratione quantitatis, 
sed quia jam nequeunt in alia diversae speciei elementa 
resolvi ; altera vero ulterius resolvi possunt. Haec eie- 
menta, ut constat ex lege formationis crystallorum, va- 
rias determinatasque figuras habent. Ab his elemen- 
torum figuris, positione, varia dispositione atque diversa 
proportione ex parte saltem dependent qualitates corpo- 
rum mixtorum. Praeter haec elementa, quae ponderabilia 
dicuntur, habentur et alia imponderabilia dieta, quae 
' aether ' vocantur. Iste aether per totum universum dif- 
fusus et omnia interstitia corporurn ponderabilium im- 
plens, videtur phaenomena lucis, caloris, vis electricae, et 
magnetismi producere. Elementa haec materialia, utut 
parva, extensa sunt, sed prseter extensionem necesse est 

admittere in elementis et vim agendi. Vim agendi in- 
esse bisce elementis satis patet ex formatione crystal- 
lorum, adhaesione, affinitate, etc. Un de duo in elemen- 
tis veniunt consideranda, extensio nempe et agendi vis. 
Constat insuper corpora non solum numerice sed etiam 
specifice inter se distingui. Veniamus nunc ad systemata. 

§ 18. I. Atomismus. Cartesius opinionem Democriti 
fere renovavit. Juxta ipsum essentia materiae in sola ex- 
tensione consistit, quae divisibilis est in infinitum. Ad- 
mittit ipse haec dementa habere quasdam figuras, quae 
tamen illis non sunt essentiales, et a varia horum elemen- 
torum conjunctione repetit naturam corporum. — Alii po- 
nunt dementa ultima corporis esse quasdam parvas ex- 
tensiones habentes §uas proprias determinatasque figuras, 
quae eorum essentiam constituunt, proinde ea esse phy- 
sice indivisibilia; atque eavocant * atomos.' Varietatem 
corporum aiunt oriri ex diversitate figurarum, dispositio- 
nis, et prop>ortionis dementorum. — Alii atomos supradic- 
tas admittunt, eis tamen addunt vim resistendi ; ast quia 
sola vis resistendi omnia phaenomena corporum nequeat 
explicare, alii auctores vires alias elementis tribuunt, 
quamvis non intrinsecas, sed eis jam constitutis superad- 
ditas. — Alii denique putant vires has elementis esse in- 
trinsecas, unde ponunt elementa materialia esse quasdam 
determinatas extensiones variis viribus donatas. 

Hoc systema contradicit phaenomenis naturae experi- 
entia cognitis. Astruit extensionem, sed eam non ex- 
plicat. Extensio enim non potest essentiam materialis 
elementi constituere, quia est solum qualitas rei extensae, 
et hic de substrato hujus extensi sermo est. Debet 
unumquodque dementum esse unum, non per accidens, 

sed per se ; atqiii extensio qua talis non est principium 
unitatis sed distinctionis partiiim, quia extensionis est 
habere partes extra partes. Vis attractiva non potest 
adhiberi ad unitatem gignendam, quia hic agitur de 
ultimis elementis quae non habent partes sese invicem 
attrahentes, secus enim necesse foret procedere in in- 
finitum. — Hoc systema toUit distinctionem specificam 
corporura : svnpliciuìny quia quamvis aliqua figura sit 
unicuique extenso essentialis, haec tamen aut illa deter- 
minata figura accidentalis est ; w/r/t;r^»i corporum, quia 
ea dicuntur unica pendere a vario numero, proportione, 
figura ac dispositione elementorum, atqui talis formatio 
efficit unitatem artificialem, non substantialem. Dici non 
posset aquam^ v. g., esse unam substantiam, quia in dieta 
hypothesi elementa tum oxygenii tum hydrogenii perma- 
nerent in composito ; ac proinde non unaquaeque vel 
minima pars aquae vera aqua ess^t, sed partim oxyge- 
nium et partim hydrogenium. Ad perfectam compene- 
trationem recurri non potest, quia ea naturaliter impossi- 
bilis est et a fautoribus hujus systematis haud admitti- 
tur. — Activitas denegatur corporibus ; vel si admittitur 
elementa donari vi attractiva et repulsiva, istse vires ne- 
quaquam essentialem differentiam variorum corporum 
explicare valent ; istae enim vires eaedem sunt semper, 
et differunt solum quoad majorem vel minorem intensio- 
nem ; ipsae ad summum explicant majorem vel minorem 
elementorum cohaesionem vel adhsesionem. Si praeterea 
vires cliemicas eis attribuas, istae vires aut concipiuntur 
elementis jam constitutis superadditae, et tunc sunt mera 
accidentfa quae non possunt efficere substantialem differ- 
entiam elementorum ; aut vires istae dicuntur constituere 
partem essentialem ipsorum elementorum, et tunc inci- 

deret ista sententia in illam Scholasticorum de materia 
et forma. 

§ 19. II. Dynamismus. Alii auctores, ut vim agendi 
corporibus insitara explicarent, imaginati sunt materiam 
constitui elementis simplicibus nulla extensione praeditis, 
quae tamen non sunt concipienda ut mera puncta mathe- 
matica, sed ut quaedam substantiae inextensae, quae viri- 
bus diversis donatae, mutua sua actione extensionem alia- 
que phaenomena corporum producunt. — Leibnitz vide- 
tur eis obscuram percipiendi vim tribuisse ; hoc omnino 
falsum est, nani si percipiendi vi gauderent elementa, 
essent animae. — Boschowicz eis attribuit vim attrahendi 
et repellendi intra certas distantias. Ast si hoc esset, 
oporteret admittere spatium reale independenter a cor- 
poribus. — Hinc alii auctores, hujusce systematis defen- 
sores, dicunt nullum spatium ante elementorum action em 
supponi, sed solummodo requiri ut elementa sibi prse- 
sentia sint. Haec elementa, utpote simplicia, non egent 
contactu ut agant, neque in spatio sunt, sed sua actione 
extensionem et spatium constituunt. lidem auctores, ut 
sese expediant a difficultate quae contra eos urgetur — in 
eorum nempe opinione extensionem non esse quid reale — 
aiunt extensionem esse realem effectum substantianim 
realium, ac proinde eam etiam esse realem. Nec timen- 
dum esse, dicunt, ne confundantur ista elementa cum 
spiritibus, nam etsi generice conveniant, differunt tamen 
specifìce propter diversam naturam, proindeque materiae 
elementa nunquam cogitare poss^ 

Sed neque hic modus explicandi systema dynamicum 
admitti potest. Extensio enim, etsi supponatur realis 
effectus virium realium, non videtur quid reale a parte 

rei. Negandum non est posse puros spiritus per exerci» 
tium activitatis propriae resisten tiara opponete corpori- 
bus, sed talis resisten tia non est realis extensio. Prsete- 
rea haec simplicia dementa deberent esse substantiss per 
se existentes et propria actione donari independenter a 
spatio et a materia ; ergo essent veri spiritus, nam unica 
ratio qua ostenditur spiritualitas animse est, quia actus 
habet independentes ab organis corporeis. Hinc non 
adeo absonum erat assertum Leibnitzii, qui, serio an joco, 
nescio, suis elementis vira quandam percipiendi attri- 
buii. Haec eleraenta perfectiora essent animis brutorum, 
quae independenter ab organis nullius actionis capaces 
sunt. Irao perfectiora natura sua ordinarentur ad entia 
iraperfectiora, ut sunt raaterialia dementa, constituenda, 
— Tandem non explicatur unitas substantialis corporum 
saltem mixtorum. Tota enira deraenti siniplicis essen- 
tia in viribus constituitur ; ergo in corpore raixto debe- 
rent eae vires permanere, hinc nulla substantialis muta- 
tio in elementorum combinatione cheraica haberetur, sed 
solum accidentalis. 

In eo etiara peccat haec theoria, quod ejus fautores 
velint pervenire ad principia essendi corporura per me- 
ram divisionem mechanicam. Argumentum praecipuum 
eorum est.: Eleraentum extensura habet partes extra 
partes, ergo corapositum est. Orane antera ens corapo- 
situra resolvi potest in simplicia, quae partibus non Con- 
stant. Ergo ultima eleraenta sunt siraplicia. Jaravero 
hoc pacto non possumus pervenire ad principia essendi 
corporum, haec enim daterminanda sunt ex eorum modo 
agendi et ex proprietatibus quibus gaudent. Praeterea 
quaecumqu^ concipiatur divisio eleraenti extensi, ejus 
partes seraper specifice eaedem erunt cura toto, et hinc 

per illam divisionera, utcumque protractam, nunquara 
ad partes simplices omni extensione expertes pervenire 
possumus. 

§ 20. III. Systema scholasticum. Juxta hoc syste- 
ma, dementa materialia duplici Constant principio sub- 
stantiali incompleto, altero potentiali, determinabili, quod 
materia prima vocatur ; altero actuali atque determinante, 
quod forma substantialis dicitur. Materia prima est re- 
alitas quaedam substantialis homogenea, indifferens ad 
haec vel illa corpora constituenda, quae per se solam, i. e., 
absque forma existere nequit. Forma vero est alia re- 
alitas substantialis quae nec ipsa per se existere potest, 
sed quae materiam primam actuat, determinat et mate- 
riale elementum constituit. Materia prima extensionem 
non habet, quia haec jam supponeret materiam actuatam, 
sed est radix extensionis ; forma per se simplex est, et 
materiam actuat. Inde fit ut elementa extensa sint ac 
simul capacia actionis, agalque elementum ratione formae, 
quae specifice diversa est in diversis elementis sive sim- 
plicibus sive mixtis ; quia id agit quod existit, sed exis- 
tentia praedicatiir de materia prima per formam actuata. 
Materiale elementum extensum est ; eamque extensio- 
nem debet materiae primae principairter sed non exclu- 
sive, quia actuata est per formam, et activitate gaudet ob 
eandem formam actuantem. 

§ 21. Prof. X. Principia essendi substantiarum 

MATERIALIUM, SIVE ELEMENTARIUM SIVE MIXTARUM, 
SUNT MATERIA PRIMA ET FORMA. 

Prob. Constat thesis ex refiitatione Atomismi et Dy- 
namismi. Nam praeter illa tria systemata nuUum aliud 

excogitari potest ad explicandam essentiam substantiarum 
materialium. In eis enim cernuntur et extensio et vis 
. agendi. Ergo aut earum essentia reponitur in mera ex- 
tensione, sive determinata sive indeterminata, et habetur 
atomismus ; aut in mera vi agendi, et hoc est dynamis- 
mus ; aut in unione utriusque principii, et hoc est systema 
Scholasticorum. Nam illa theoria, quae vocatur atomis- 
mus dynamicus, vel supponit vim, quae materialibus sub- 
stantiis tribuitur, superadditam esse elemento extenso, 
et tunc in purum atomismum incidimus, quia vis illa 
superaddita erit quid accidentale, et essentia materialis 
substantise in mera extensione constituitur. Vel sup- 
ponitur utramque realitatem, nempe eam a qua exurgit 
extensio et eam aqua fluitactivitas, concurrere ad consti- 
tuendam substantiam materialem, tanquam duo essendi 
principia incompleta, et hoc nihil aliud est nisi systema 
Scholasticorum de materia et forma. Realitas enim quae 
radix est extensionis, quaeque eadem est prò omnibus 
corporibus, erit materia ; vis autem erit illud principium 
quod naturam specificam entis materialis determinat, ac 
proinde jure merito ejus forma appellatur. — Praeterea 
neutrum systema explicat extensioneni. Extensio enim 
habet partes extra partes, quae tamen actu non sunt di- 
visce, dementa ergo debent habere principium unitatis, 
quod non aliunde quam a vi ipsis elementis intrinseca 
oriri potest. Debet enim eis inesse aliquid quod efficit 
ut partes istae, inter se distinctae, aliquid unum consti- 
tuant ; sed hoc non potest esse nisi vis quaedam quae 
prohibet quominus partes istae diffluant. Et ista vis de- 
bet esse ipsis elementis intrinseca, si enim istae partes 
per vim extrinsecam in unum adunarentur, jam non ha- 
beretur ultimum elementum, sed plura dementa extrin- 

sece unita, et necesse foret procedere in infinitum. Cura 
ergo haec vis intrinseca in ipsis elementis admittenda sit, 
tum ob rationem allatam, tura ob principium activitatis, 
quod eis inest, ea vis concipi non potest nisi atomi es- 
sentise prorsus necessaria, quatenus nempe tum materia, 
tum vis, primum esse substantiale atomi constituunt. Et 
quia vis materiam actuat ipsique tribuit specificam natu- 
ram, ipsa jure meritoque forma substantialis vocatur. — 
Insuper corpora omnia inertia sunt, id est passive se 
habent relate ad causas extrinsece in ea agentes, sed 
praeterea etiam activa sunt ; ambae proprietates ex eo- 
rum essentia fluant necesse est. Atqui istae duae proprie- 
tates non possunt ex uno eodemque principio provenire, 
quia ipsae non solum sunt diversae, sed etiam sibi om- 
nino opponuntur. Ergo duobus principiis Constant cor- 
pora, materiali nempe a quo pendet passivitas, et dyna- 
mico a quo pendet activitas ; primum est materia, aite- 
rum est forma.^-Denique in corporibus mixtis certuni 
est haberi proprietates specifice diversas a proprietati- 
bus corporum simplicium ; pariterque constat posse mix- 
ta corpora iterum in simplicia resolvi ; sunt ergo mixta 
corpora substantiae diversae a simplicibus et vice versa. 
Sed inter substantiam quse desinit esse et eam quae ex 
compositione aut resolutione oritur, debet esse aliquid 
utrique commune, nec non aliquid singularium pro- 
prium ; secus enim non haberetur conversio unius in al- 
teram, sed una annihilaretur, altera vero de novo cre- 
aretur. Id quidem quod remanet materia prima est, 
quod vero mutatur est forma ; nam id quod mutatur est 
activitatis principium, corpus enim mixtum habet pro- 
prietates specifice diversas a proprietatibus componen- 
tium. Sola autem diversa dispositio molecularum non 

faceret essentialem substantianim differentiam. Hinc 
novae vires insunt mixto corpori, seu forma substantialis 
mutata est. 

Sequentia notanda sunt : Materia prima die itur 'po- 
tentia pura/ non eo sensu quod ipsa habeat tantum 
idealem existen tiara. Existit ipsa physice, seu non est 
potentia objectiva sed subjectiva, sed dependenler a 
forma per quam actuatur ; dicitur ipsa potentia pura, 
quiaformam quamcumque recipere potest. Forma dici- 
tur * educi e materia,* quia per virtutem agentium nata- 
ralium producitur liaec vel illa forma dependenter a sub- 
jecto circa quod operatio versatur. Agentia naturalia 
non possunt quamcumque formam inducere in materiam 
primam. Sed Deus initio mundi materiae primae certas 
determinatasque formas tribuit, atque statuit ut quaedam 
elemcnta affinitatem inter se haberent, ita ut per agentia 
naturalia, calorem nempe, vira electricam, etc, si ad con- 
tactum ponantur dementa, formse priores expellantur, 
aliajque introducantur. Hinc fit, ut, si aqua resolvatur, 
iterum gignantur oxygenium et hydrogenium ; quia illa 
materia prima, quae per formam aquae actuata est, retinet 
in se prcedisposilionem ut per formam oxygenii et hydro- 
genii actuetur. Praeterea illa formula Scholasticorum, 
** forma educitur e materia," nonnisi mixtis corporibus 
a})|)licari potest ; non vero primis nec simplicibus eie- 
mentis, quae suas formas initio creationis a Deo acce- 
perunt. 

Asserunt atomistae ultima materiae dementa in infini- 
tum dividi non posse quin eorum essentia destruatur ; 
hoc verum est, sed in eorum systemate hujus assertionis 
rationem assignare non valent. Nam etsi physice talis 
divisio fieri non posset, quia semper qusedam extensio 

ulterius dividenda maneret, Deus tamen id unico actu 

efficere posset. In Scholasticorum theoria valida ratio 

hujus impossibilitatis assignatur. Nam etsi in abstract© 

talis indefinita divisi© possibilis videretur, in concreto 

illa fieri non posset quin ipsum materiale elementum de- 

strueretur. Etenim extensi© materialis elementi, quam- 

vis radicaliter a materia prima ©riatur, ea tamen formae 

actuanti debetur ; hinc ©mne elementum materiale a 

forma actuante determinatam accipit figuram seu exten- 

sionem determinatam quse ad ejus physicam integritatem 

pertinet. Si ergo conciperetur divisi© pr©tracta ultra 

hos limites a f©rma actuante tribut©s, forma ipsa destru- 

eretur, et hinc elementum ipsum subsistere n©n p©sset. 

Objici p©test : 1°. Essentia c©rporum nos latet. 

2°. Ad chemiam spectat investigare naturam c©rp©- 
rum, ea autem tradit doctrinam atomistarum. 

3^ Omnes per materiam intelligunt corpus extensum. 
Ergo essentia materiae constituitur per extensionem. 

4^ Materia prima cum sit pura p©tentia est ens logi- 
cum tantum, erg© n©n potest esse pars c©nstitutiva sub- 
stantiae materialis. 

5°. Nemo sibi potest formare ideam hujus materiae 
primae. 

6^ Ridicula videtur definiti© Aristotelis : N©n quid, 
non quantum, nec aliud quidpiam per quod ens determi- 
natur. Si enim non est aliquid, est nihil. 

7^ Intelligi nequit quid sit formam e materia educi. 

8*. Etsi duae distinctae proprietates in materia cernan- 
tur, n©n sequitur eam du©bus principiis substantialibus 
c©nstitui ; secus enim etiam anima deberet dici c©mp©- 
sita, quia diversas habet vires. 

9*. Vires ipsae in substantia materiali sunt extensae, 

ergo extensio sufficit ad essentiam substantise materialis 
constituendam. 

Prituipia ad solv, diff. : i". Latet nos in quonam con- 
sistat specifica differentia substantiarum corporearum ; 
sed sciiiìus materiam et formam esse principia essendi 
omnium corporiim. 

2". Chemia non potest investigare nisi sensibiles cor- 
poriim qualitates, quia per experimenta ad intiniam es- 
sentiam corporum penetrare non possumus. 

3". Materia secunda, id est materia per formam deter^ 
minata, est corpus, non autem materia prima. 

4". Materia prima est potentia pura, non objectiva sed 
subjectiva, est realitas physica, quae tamen absquc forma 
existere non potest ; dicilur pura potentia, quia per se 
indilTerens est ad omnes formas substantiales recipien- 
das, et quia est principium passivitatis corporum. 

5". Non possumus assequi imaginatione quid sit ma- 
teria prima, quia ipsa est objectum solius intelligentiae. 

6"*. Definitio Aristotelis, si rite intelligatur, optima est. 
Nam non esse quid nec quantum significat eam fieri ens 
determi natum per formam sine qua existere non potest. 
Materia prima est realitas physica, ergo non est nihil. 

7°. Cum Deus materiam primam non creaverit separa- 
tim, sed ci formas determinatas tribuerit, corpora demen- 
tarla sunt materia proxima mixtorum, unde in ipsis sunt 
dispositiones ad quasdam formas determinatas accipien- 
das ut fiant corpora mixta, aut ut mixta iterum induant 
formas primitivas, quando corpus mixtum per agentia 
naturalia corrumpitur. Hinc formam educi e materia 
sii;nificat eam produci per virtutem agentis naturalis, sed 
dependenter a subjecto circa quod operatio versatur. 

8". Proprietates extensionis et unitatis, inertiae et ac- 

tivitatis non solum diversse sunt, sed sibi opponuntur, 
ergo ab .uno eodemque principio fluere non possunt. 
Proprietates autem animae diversae quidem sunt, sed 
non sibi opponuntur. 

9™. Forma in substantia materiali inorganica extensa 
quidem est, sed non per se et ratione sui, sed per acci- 
dens et ratione subjecti cui inest. Ergo sola extensio 
non potest constituere essentiam corporis. 



GAP. III. 

DE PRiECIPUIS CORPORUM PROPRIETATIBUS, 

§ 22. De extensione. Extensio, seu quantitas con- 
tìnua, est illa proprietas per quam corpus habet partes 
extra partes, quae communi vinculo colligatae sunt, atque 
unum per se efficiunt. Ista extensio realis est, et non 
merum phaenomenon, quia non sentimus corpus nisi qua- 
tenus extensum, sed sensitiva© perceptiones reales sunt, 
ut probatum fuit in Logica. Praeterea cum quantitas 
sit fundamentum ceterarum qualitatum sensibilium, si 
quantitas esset quid mere subjecti vum, nullam de corpo- 
ribus cognitionem habere possemus, ac propterea scepti- 
cismus admittendus esset. 

Corporis tamen essentia non consistit in extensione 
seu trina dimensione, ut voluit Cartesius. Nam hsec 
trina dimensio invenitur in loco et spatio, quse non sunt 
corpora. Praeterea, ut jam dictum fuit, quantitas realiter 
a substantia corporea distinguitur, estque accidens sub- 
stantiae, quia extensio postulat rem quae est extensa. 
Multo minus potest essentia corporis consistere in col- 

lectione plurìum substantiarum compositaruni, quia tunc 
corpus non esset unum per se sed per accidens. 

Essentia ergo corporis in eo posila est, quod sìt sub- 
stantia ad trinam dimensionera recipiendam apta. Quia 
cum corpus naturaliter sit extensum, et cum extensio sit 
fundamentum ceterarum qualitatum, essentia corporis 
vel in actuali vel in aptitudinali extensione consistere 
debet. In actuali extensione non consistit. Ergo in 
aptitudine substantise ad recipiendam trinam dimen- 
sionem consistit essentia corporis. 

Effectus quantitatis duplex est. Primus est ordo par- 
tium ad se invicem et respectu totius (extensio in ordine 
ad se). Iste effectus a quantitate, et consequenter a sub- 
stantia corporea inseparabilis est. Ordo vero partium 
ad locura, utpote effectus secundarius et accidentarìus, 
separari potest a quantitate, et consequenter a substan- 
tia corporea, manente taraen in ea aptitudine quam habet 
vi quantitatis ad locum occupandum. 

§ 23. De impenetrabilitate. Impenetrabilitas est 
illa proprietas, qua omne corpus cetera corpora expellit 
a loco quem occupat. 

Haec proprietas sequitur ex quantitate continua, qua 
corpus in partes, quarum una est extra aliam, extendatur, 
et unaquaeque suum locum occupet, aliasque a loco suo 
excludit. Quamvis impenetrabilitas a materia exurgat, 
quia convenit corpori ratione quantitatis, ea tamen etiam 
a forma dependet. Nam impenetrabilitas supponit vim 
resistendi, omnis autem vis a forma repeti debet. 

Quamvis impenetrabilitas sit corpori natùralis, fieri 
tamen potest, per Dei virtutem, ut plura corpora eundem 
locum occupent seu sese compenetrent. 

Prof. XI. Compenetratio corporum non est ab- 

SOLUTE IMPOSSIBILIS. 

Proò, Compenetratio importat possibilitatem, ut duo 
corpora simultanee in eodera loco existant. Atqui hoc 
non potest probari impossibile. Non per experientiara, 
hsec enim docet solum quid factum sit, non quid fieri 
possit. Non per ratiocinium, quia ratio ostendit naturam 
corporis non destrui per compenetrationem. Nam esse 
actu in loco est corpori quid extrinsecum ; quod autem 
ipsi extrinsecum est, non potest ipsius naturam afficere. — 
Praeterea extensio quse impedit quominus duo corpora in 
eodem sint loco, consistit in resistentia quam unum alteri 
offert ; atqui corpus hac resistentia privatum, non de- 
sinit esse corpus, quia omne agens impediri potest ab 
actione, quin ejus substantia ideo pereat. 

Notanda sunt : i**. In compenetratione non perit ex- 
tensio in ordine adse^ sed effectus extensionis in ordine ad 
locum suspenditur a Deo. 

2^ Duse substantiae non possunt una in altera existere, 
quia unaquseque per suam propriam existentiam actu est, 
sed corpora in eodem loco existentia suas proprias exis- 
tentias retinent. 

3*. Duo extensa ahstracta^ si concepta sint in eodem 
loco, non possunt concipi nisi ut unum extensum, quia 
ejusmodi extensa abstrahunt a substantia ; idem dici non 
potest de duobus extensis concretisi quge substantiae sunt 
habentes proprias qualitates. Ipsa suas proprias quali- 
tates in compenetratione retinent, etsi forsitan qualitates 
unius solummodo sint sensibiles. 

§ 24. Reduplicatio corporis dicitur simultanea ejusdem 
corporis in duobus aut pluribus locis existentia. Talis 

reduplicatio non est possibilis (iv. "Sentent. Dist." xliv. 
q. ii. a. 2). Quia corpus, cum in loco sit circumscriptive, 
comprehenditur a loco secundum commcnsurationera 
propriarura dimensionum. Quod autem a loco aliquo 
comprehenditur, ita in ipso loco est quod nihil est ejus 
extra illum locum. Ergo ponere quod aliquod corpus sit 
localiter in loco, et tamen sit in alio loco, est ponere coh- 
tradictoria (" Quodl." iii. art. 2). 

Nota tamen : Corpus D. N. J. Christi est simul in 
coelo et in sanctissimo sacramento, et in sacramento est 
simul in pluribus locis. Sed in coelo corpus Christi est 
divisibiliter et extensive, in sacramento vero indivisibili- 
ter et inextensive. In sacramento altaris corpus Christi 
non est secundum modum quantitatis dimensivse, i. e., 
non est ibi totum in toto loco, et singulse ejus partes in 
singulis loci partibus ; sed per modum substantiae cujus 
natura est tota in toto, et tota in qualibet parte (S. Th. 
iii. q. Ixxvi. art. 4 et 5). Hinc ista reduplicatio corporis 
Christi nullam involvit contradictionem. 

§ 25. De figura corporum. Figura corporum con- 
sistit in terminatione quantitatis, ac proinde est qui- 
dam forma circa quantitatem. Omne corpus quadara 
figura praeditum est. Corpus enim terminis determinatis 
comprehenditur, quia quidquid existit determinatum sit 
oportet. Haec determinatio quantitatis a forma pendet, 
quia materia per se indifferens est ad quamlibet deter- 
minationem quantitatis. Hinc quia figura corporis a 
forma pendet, patet figuras diversas esse secundum di- 
versas corporum species. Hoc etiam experientia docet 
non solum quod attinet corpora viventia sed etiam mi- 
neralia, ut patet ex Crystalogia. 

§ 26. MoTUS localis est successiva translatio alicujus 
entis de loco in locura. Tria in motu habentur : sub- 
jectum tendens, terminus ad quem tendit, et ipsa ten- 
dentia per quam actu transit per successiva puncta spatii, 
quse int^r ipsum et terminum interponuntur. Motus 
proprie in illa tendentia consistit ; ea enim cessante, 
mobile non amplius in motu est, sed quiescit. Omnis 
tendentia realis requirit terminum realem, tendenti» 
proportionatum. Unde terminus motus debet esse ali- 
quid reale ; adeoque si unum solummodo corpus existe- 
ret, illud moveri non posset. 

§ 27. Corpora non solum sunt indifiFerentia ad motum 
aut ad quietem, sed etiam inertia ; i. e., non possunt ipsa 
vi sibi insita a motu ad quietem transire, aut vice versa, 
sed egent aliquo principio sibi extrinseco, a quo ad unum 
aut ad alterum statum determinentur. Ut enim ens se 
ipsum moveat, debet percipere terminum suae actionis, 
quod a solis entibus sensu aut ratione praeditis prsestari 
potest. Proinde inertia corporum non significat ipsa 
nulla vi ad agendum donari, sed ex se ipsis non posse 
mutare suum statum. Motus proprie dicitur de corpore 
quod de loco in locum successive transit. Ast quia 
spiritus definitive potest esse in loco, non repugnat ip- 
sum omnibus punctis spatii, quse Inter duo loca inter- 
ponuntur, successive esse praesentem. Huic tamen suc- 
cessivse praesentiae non potest vox motus proprie appli- 
car!, quia spiritus nullo loco, cui successive praesens 
est, circumscribitur aut commensuratur, neque uUo cor- 
pore impediri aut retardari potest. Hinc patet animam, 
cum simul cum corpore per varia loca transit, proprie 
non moveri. 

GAP. IV. 

DE CAUSALITATE CAUSARUM SECUNDARUM. 

§ 28. Quidam negaverunt causas secundas agere, et 
asseruerunt Deum omnes effectus ad praesentiam causa- 
rum secundarum per se producere ; quare causas secun- 
das non vocant efficientes sed occasionales. Assertores 
hujus sententiae dicti sunt * Occasionalistae.* Quidam eo 
progressi sunt ut ipsis spiritìbus rationem causas dene* 
gaverint. Sed ista assertio tara absurda est, ut refuta- 
tione non egeat. Contradicit enim conscientise, quae 
testatur nos velie, nos movere brachi^ra, etc. ; contra- 
dicit sensui communi, qui actiones nostras nobis ut veris 
causis tribuit; destruit ipsa fundamentum moralitatis, 
quia homini liberum arbitrium adimit. Sed neque causis 
materiali bus deneganda est vera causalitas. 

§ 29. Prof. XII. Assertio occasionalistarum as- 
surda EST. 

Prob. Haec assertio est opposita sensui communi homi- 
num, qui semper judicarunt solem illuminare, ignem 
calefacere, etc. — Et hic consensus in veritate fundatur. 
Nam Deus dedit creaturis aptitudines, facultates et ten- 
dentias ; multis insuper dedit organa, quibus aptse red- 
derentur ad effectus productionem. Proinde si Deus 
omnia operaretur, et creaturae nihil in efFectum infiue- 
rent, sed merae essent occasiones, frustra omnino eis has 
facultates dedisset, quod de Deo asseri nequit. 

Objici potest : i\ Corpora sunt inertia, ergo activitate 
non gaudent. 

2**. Unum corpus non potest aliud corpus ad motum 
determinare, quia 

3**. Tangit solummodo extimam ejus partem. 

4*. Spiritus in corpus agere non potest, quia toto coelo 
a corpore dififert. 

5*. Idea causse efficientis exhibet aliquid divinum, 
quia 

6**. Aliquid e nihilo producit. 

7®. Deus est causa prima et influit in omnes efifectus, 

8^ Imo est causa integra et adacquata omnis effectus. 

9^ Deus potest omnes effectus per se producere, ergo 
causalitas causarum aliarum superflua est. 

Principia ad solv, diff. : i"*. Inertia quidem sunt cor- 
pora, i. e., semetipsa ad actum determinare non possunt, 
egentque determinatione extrinseca. Ast etiam activitate 
gaudent. 

2". Corpora ad motum determinata ab alio agente, 
possunt alia ad motum excitare, dummodo haec in eorum 
sphaera agendi posita sint. 

3°. Corpus motum impingens in aliud non tangit nisi 
extimas partes, sed hoc sufficit ad communicandum mo- 
tum toti corpori ; ejus enim omnes partes nexu physico 
conjunctse sunt. 

4". Spiritus toto genere differt a corpore, nec possu- 
mus determinare modum quo unus in alterum agit ; sed 
non est necesse hoc determinare, quia conscii sumus 
nobis nosmetipsos membra nostra movere, etsi ignore- 
mus modum quo hoc fiat. 

5". Idea causae efficientis independentis aliquid divinum 
prae se fert ; non idem dici potest de causa quae tum in 
esse^ tum in agendo a prima csLUsa. pende t 

6". Creatio quidem supponit causane infinitae virtutis; 

ad inducendas vero formas sive substantiales sive acci- 
dentales in subjectum jam praeexistens, non requiritur 
causa infinita. Producitur quidem aliquid quod antea 
non existebat, sed non ex nihilo. Veteres vocabant cre- 
ationem productionem ex nihilo sui et subjecti j ceteras 
productiones dicebant esse productionem ex nihilo sui 
sed non subjecti ; videlicet effectus quidem non existebat, 
subjectum vero in quo aut ex quo efifectus producitur jam 
praeexistebat. Duplex enim est modus causandi. Unus 
quidem quod aliquid fit prsesupposito altero. Et hoc 
modo dicitur aliquid fieri per informationem, quia illud 
quod posterius advenit se habet ad illud quod praesup- 
ponebatur per modum formae, sive substantialis sive ac- 
cidentalis ; alio modo causatur aliquid nullo prsesuppo- 
sito. Et hoc modo dicitur aliquid fieri per creatio?tem, 

7° Deus in omnes effectus positi vos influit ut causa 
prima ; sed non ideo est causa unica^ quia Deus solura- 
modo concurrit ad actionem creaturaruni. 

8™. Causa prima integra est et adaequata in suo ordine, 
i. e., ut causa prima, non ut causa unica ; non potest ipsa 
admittere consortium causae independentis sibi non sub- 
ordinatae, sed cooperari potest causis sibi subordinatis. 

9°. Deus posset per se producere effectus positivos, 
quos creaturae producunt; sed id noluit facere, quia 
causis secundis vim tribuit agendi, ut fines, quos ipsis 
assignavit, assequi possint. 



LIB. V. 

DE PSYCHOLOGIA. 

PsYCHOLOGiA tractat de entibus viventibus. Hinc in 
primis quid vita sit definiendum, atque ostendendum 
vitae principium a viribus chemicis et mechanicis essenti- 
aliter distinctum esse. 

Deinde agendum est de vita vegetativa et animali, ac 
quid de bnitorum anima sentiendum. 

In secundo capite de variis facultatibus cognoscendi 
hominis sermo est, de sensatione, imaginatione, etc. 

In tèrtio agemus de appetitu, tum sensitivo tum ratio- 
nali, et hominis liberum arbitrium adstruemus. 

In quarto capite, ex facultatibus quibus homo praeditus 
est deducimus animae ipsius simplicitatem et spirituali- 
tatem, ut sic ejus naturam determinemus, et ostendemus 
animam esse substantiam, eam esse unicum principium 
vitae in homine, et uniri corpori ut forma substantialis. 

In quinto capite de ejus origine et duratione sermo erit. 

In sexto demum agendum est de variis systematibus 
quae inventa fuere ad explicandam originem idearum, et 
scholasticum systema adstruendum. 



GAP. I. 

DE VITA. 



§ I. Quaedam corpora non solum gaudent vi agendi 
in alia corpora, sed etiam se ipsa evolvunt atque perfi- 

ciunt. Illa dicuntur vita praedita esse. Vita consistit in 
actibus immanentibus, sed se manifestat per motum, et 
principium a quo procedunt istae actiones immanentes 
est principium vitale. Vita haec potest esse ve! sola 
vegetativa, ut cernitur in plantis, vel vegetativa simul et 
sensitiva, ut est in animalibus. In homine praeter vitam 
animalem habetur etiam vita intellectualis. 

§ 2. Prof. I. Corpora viventia essentialiter dif- 

FERUNT A NON VIVENTIBUS. 

Prob. Corpora viventia instruuntur organis, quibus 
utuntur ad actiones vitales peragendas non item corpora 
inorganica. Et quamvis, facta decorapositione corporis 
viventis, exurgant corpora inorganica praesertim hydro- 
genium, oxygenium, nitrogenium et carbo, in omnibus 
organicis tamen carbo praedominatur, quod in inorgani- 
cis locum non habet. 

Magna est affinitas chemica inter oxygenium et carbo- 
nem, plantae vero per folia decomponunt acidum car- 
bonicum, et sibi appropriant carbonem, liberantqtie oxy- 
genium. 

In inorganicis oxygenium corpora cum quibus unitur 
decomponit, animalia vero illud respirant, ut vitam con- 
servent. 

Organica corpora e cella originem ducunt, ex qua vél 
per multiplicationem cellae, vel per evolutionem ejusdem, 
totus organismus paulatim evolvitur. 

Corpora inorganica, utut dividuntur, omnes eorum par- 
tes semper eandem naturam retinent ; organica vero diver- 
sis partibus Constant, quae ad vitae functiones necessariae 
sunt, quaeque si a toto divelluntur, jam non possunt per 
se existere, sed corrumpuntur, nam in toto et per totum 

tantummodo subsistunt. Quod si in multis plantis, et 
in aliquibus animalibus infimi generis, partes quaedam 
avulsse adhuc vita praeditse esse possunt, id fit quia jam 
in eis habentur omnia ad vitse functionem necessaria, et 
neque ipsa utcumque secari aut dividi possunt. 

Corpora inorganica quamcumque figuram accipere pos- 
sunt, et si in crystallizatione determinatas figuras assu- 
munt, semper lineis rectis limitantur. Organica autem 
corpora determìnatam semper figuram habent, unum- 
quodque juxta suam speciem ; et forma eorum lineas non 
rectas sed curvas seqtiitur. 

Inorganica crescunt per juxtapositionem, et eorum 
moles crescere potest inindefinitum ; organica vero cres- 
cunt per intussusceptionem, et per transformationem ele- 
mentorum in suas proprias substantias ; et unumquodque 
a natura determinatam molem habet, quam excedere 
non potest. 

Inorganica^ in indefinitum perdurare possunt in sua 
existentia, et non alterantur nisi per actionem agentis 
externi. Organica vero non sese conservant nisi per 
assimilationem aliarum substantiarum quas in se sus- 
cipiunt, et per expulsionem earum quoe organismo jam 
inservire non possunt. Prseterea tempus eorum dura- 
tionis limitatum est et eorum species conservatur per 
reproductionem individuorum ejusdem speciei. 

Hisce positis sic argumentari licet : Essentia rerum 
determinanda est ex earum proprietatibus et operationi- 
bus. Ergo ubi proprietates et operationes sunt diversae, 
etiam essentiae divers^e sint necesse est. Atqui viven- 
tia gaudent proprietatibus et operationibus toto coelo 
diversis a proprietatibus et operationibus non viventium. 
Ergo essentialiter differunt viventia a non viventibus. 

Volunt aliqui videre in crystallizatione corporum inor- 
ganiconim aliqiiid simile functionibus vitae, ast perperam, 
quia haec formatio fit per externam juxtapositioneni, non 
per inlussusceptionem et transformationem in propriam 
substantiam. 

§ 3. Prof. II. Vita vegetativa plantarum essen- 

TIALITER DIFFERT A VITA ANIMALIUM. 

Prob. In plantis tres vitae functiones cernuntur, nempe 
augmentum seu evolutio, nutritio, et reproductio medi- 
antibus seminibus. Vita plantarum in forraatione semi- 
num culminatur, quia auctio et nulrìtio hanc prò fine 
habent ; tunc enim evolutio plantae perfecta est quando 
usque ad seminum formationem progressa est, et haec 
etiam inservit ad conservationem specierum. Hisce tri- 
bus functionibus tota plantarum vita absolvitur. Plan- 
tae enim nulla sensationis facultate donantur ; nam et 
organis sensationi aptis carent, et sensatio eis inutilis 
foret, quia ad objecta sensu percepta sese movere non 
possent. Patet autem vim illam cui vita^ debetur in 
plantis omnino organis alligatam esse, cum nonnisi in 
ipsis et per ipsa vitae functiones peragi possint. 

In animalibus vero etiam istae tres functiones vitae in- 
veniuntur, cum hac tamen differentia, quod plantarum 
nutritio derivetur a corporibus inorganicis, et animalia 
utantur tantum organicis corporibus vita privatis ; et 
reproductio eorum fit per conjunctionem maris cum 
f Gemina. 

Sed praeter istas functiones etiam habetur in animali- 
bus vis percipiendi per sensus, ex qua perceptione oritur 
appetitus versus objecta sibi propria, et fuga a nocivis ; 
bine facultate sese movendi gaudent. Non omnia ani- 

malia eadem perfectione gaudent ; sunt quaedam infimi 
generis, quae vix a plantis differunt quoad formam, in 
hoc tamen discriminantur, quod et sensu saltem tactlis 
praedita sint, et quamvis etiam saxis adhaereant, motura 
tamen aliquem spontaneum habeant. 

Animalia autem gaudere facultate sentiendi, et non 
esse mera automata, ut voluit Cartesius, patet tum ex 
communi omnium sensu, tum ex eo quod instructa sint 
organis ad sensationem idoneis, tum etiam quia gaudent 
motu spontaneo, qui provenit ex perceptione objectorum. 
Ex vocibus quas edunt, et ex membrorum ac totius cor- 
poris motu, deducitur ea dolorem aut voluptatem perci- 
pere. Animalia autem perfecta etiam phantasia et me- 
moria sensibili dotata sunt. 

Patet ergo esse essentiale discrimen inter principium 
vitse animalium et plantarum. 

Quod spectat plantam quae sensitiva dicitur ; quia 
ad contactum folia ejus sese contrahunt, ea non habet 
sentiendi facultatem, quia organa sensationi apta non 
habet, et quia haec contractio satis explicatur per reac- 
tionem mere mechanicam contra influxum externum. 

§ 4. Prop. ih. Principium vitìE tum in plantis 
TUM IN animalibus essentialiter differt ab omnibus 

VIRIBUS MECHANICIS ET CHEMICIS CORPORUM INORGANI- 
CORUM. 

Prob* Materialistae omnes tenent vitam non oriri nisi 
ex concursu virium quae inorganicis substantiis insunt, 
quae in unum conspirantes omnia phaenomena vitalia 
producunt. Ipsi hoc asserunt, quia omnem vim mate- 
riam ipsam transcendentem rejiciunt, et ita viam sibi 
parare conantur ad animam humanam negandam. Nullo 

autem argumento, ne probal)ili quidem, suam sententiam 
adstniere valent. Plura autem argumenta evidenter os- 
tendunt veritatem nostrce propositionis. 

I*. Ex probatis patet esse differentiam essentialem In- 
ter corpo ra organica viventia et in ter corpora inorga- 
nica. Ergo et vires a quibus operationes vitae pendant, 
essentialiter distinguuntur a viribus corporis inorganici. 
Non enim sunt operationes vitae solum diversse ab actione 
aliorum corporum, sed omnino oppositae. 

2*. Quamvis vires inorganicarum substantianim etiam 
plus minus influunt in evolutionem et conservationem 
vivcntium, attamen principium vitae debet esse vis supe« 
rior omnibus aliis viribus, quia ipsa unitatem dat sub- 
stantia? viventi ; quia debet regere vires alias, easque di- 
rigere ad conservationem et evolutionem vitae, earumque 
effectum prohibere ; vires enim chemicae, etc, natura 
sua tendunt ad organismum destruendum, et tamdiu 
vita permanet quamdiu vitce principium capax est resis- 
tendi effectibus aliarum virium ; si istae vires praevalent, 
mors sequitur. 

3^ Experientia teste constat vitam nonnisi a viventi- 
bus procedere. Ergo vitce principium superius sit aliis 
viribus necesse est. 

4*. Chemici nunquam possunt reconstruere materìam 
organizatam, quamvis per analysim sciant elementa in 
qu?e organismus resolvi possit ; et quamvis hoc possent 
facere, quod tamen nunquam praestabunt, nondum pro- 
bassent, vitale principium a viribus mechanicis et che- 
micis non differre essentialiter. Nam ipse organisinuSy 
quamvis suam evolutionem debeat principio vitali, non 
est ipsum principium vitale, etenim ille post mortem per 
aliquot tempus adhuc perdurai, vitae principio extincto. 

5°. Organismus vivens non potest macbinje comparali, 
cujus partes moventur a principio extrinseco, et omnes 
ejus operationes sunt transeuntes. Organismus vero a 
principio intrinseco movetur, et actiones immancntes ha- 
bet. Insuper ipse sese evolvit, partes suas reparat, et 
alia individua ejusdem speciei reproducit, quod machina 
prsestare non potest. 

§ 5. Obiici potest : i®. Simplicius est explicare princi- 
pium vitae pervires corporum inorganicorum. 

2*. Etsi effectus corporis viventis diversi sint ab efFec- 
tibus aliorum, hoc sufficienter explicari potest per novas 
modifìcationes quse ex eorum concursu procedunt. 

3**. Posset dici Deum voluisse ut vires inorganicoe in 
deterroinatis circumstanliis organismum gignerent. 

4°. Deberet admitti prò plantis principium simplex seu 
anima, quod contra sensum' communem est. 

5°. Non potest intelligi quid sit hoc principium vitale 
distinctum ab aliis corporum viribus. 

6^ In plantis non cernuntur nisi actiones chemicoe, 
ergo vita earum non requirit principium distinctum a 
viribus inorganicis. 

Prifuipia ad solv, diff, : i". Quamvis simplicior appa- 
reat theoria materialistica, ea tamen omnino insufficiens 
est. 

2". Non solum habetur diversitas effectuum, sed vera 
opposi tio. 

3". Deus voluit ut causae secundae propria activitate 
gaudeant ; ergo si vires inorganìcae non sufficiunt ad 
vitam explicandam, aliud principium ab eis distinctum 
et superius admittendum est. 

4"". Principium vitale plantarum recte dici potest 

anima, quia est forma qugedam simplex per se, quae non 
est substantia completa, sed substantiale principium in- 
formans materiam primam cum qua substantiam vita 
proeditam constituit. Convenit haec forma cum forma 
corporum inorganicorum, in eo quod per se subsistere 
non possit, sed in et per materiam subsistit. Est tamen 
forma superior aliis formis et essentialiter ab eis dis- 
tincta.* 

5™. Non possumus imaginari quid sit hoc principium, 
sed possumus illud intelligere. 

6™. Non habentur in plantis solge operationes chemicse, 
quia pianta substantias inorganicas per vinj vitalem in 
suam ipsam substantiam transformat ; cum pianta habeat 
unitatem tum esse tum operandi, debet esse etiam in 
ipsa principium unicum vitae. Endesmosis et fexosmosis, 
etc, qnoe in plantis cernuntur, non sunt ipsse principium 
vitae, sed insirumenta quibus illud utitur ad actiones 
vitales peragendas. 

§ 6. Prof. IV. Principium vitm in animalibus 

UNUM EST. 

Prob, Etsi animai gaudeat tum vegetatione tum sensu, 
tamen unum est ens, unaque substantia, quae utrasque 
operationes peragit. Est in eis unitas organismi, qui 
quidem constai variis partibus, per quas diversae opera- 
tiones fiunt, sed tamen omnes ad unum scopum ordi- 
natae sunt. Hinc et ab uno solo principio hae actiones 

* Anima ab Aristotele definitur: Actus prknus corporis physici organici 
potentia vitam habentis. Actus priinus AicitViT nt si^nificetur eam esse formam 
siibstantialcm, corporis physici organici^ quia anima facit ipsum corpus oi^anicum 
sicut lumen facit aliquid esse lucidum (S. Th. "QQ. Disp.," De Anima, art. i ad 
15), potentia vitam habentis ; quia cum anima sit actus primus corporis org'anfci, 
ipsa efficit ut corpus organicum ad vitales operationes potentiam habeat (ibid.) 

vitales procedunt. — Destructo in animali principio senti- 
ente, propter dissolutionem organorum sentiendi, omnis 
vita in ipso cessat. Ergo vita vegetativa et sentiens ab 
eodem principio procedit. 

Notandum est quod etsi organa utriusque vitae sint 
distincta, non ideo nos compelli ad duplex principium 
vitale admittendum; nam organorum diversitas indicat 
solummodo diversas vitae functiones. Omnia tamen 
unum tantum organismum constituunt, et omnes partes 
intimo nexu inter se coUigantur. 

§ 7. Prof. V. Principium viTìE in animalibus est 

VERA FORMA CORPORIS VIVENTIS, QVM ETSI SIMPLEX SIT, 
NON EST TAMEN SUBSTANTIA PER SE SUBSISTENS, SED 
EXISTIT DEPENDENTER A MATERIA QUAM INFORMAT. 

Prob, Principium vitse est id quod non solum deter- 
minat naturam animalis, sed ipsius esse primum constituit. 
Per illud enim est animai organismus vivens, et tota ejus 
activitas ab ilio dependet. Ergo est forma substantialis. 

Ipsa forma est simplex, tum quia omnis forma per se 
simplex est, tum quia hsec simplicitas requirituradactum 
sentiendi. Unum enim debet esse principium quod per- 
cipit ea quae a diversis sensibus attinguntur, quod recolit 
actus sentiendi qui jam transierunt, ac proinde ea appe- 
tat quae sunt sibi delectabilia, et refugiat ab eis quae sibi 
molesta sunt. Atqui hoc principium debet esse simplex. 
Nam si esset compositum, vel omnes partes totum sensum 
experirentur, vel partem tantum sibi correspondentem. 
Si prius, tot essent entia sentientia quot partes, quod est 
absurdum. Si posterius, sensus non esset possibilis, quia 
non haberetur unus atque integer sensus, v. g., soni ; 
dimidius autem sensus soni est aliquid absurdum. Si 

dicas integram perceptionem oriri ex summa totali par- 
tialium perceptionum, rem minime explicas. Nam totus 
organismus non posset totalem sensum percipere, nisv 
qiiatenus omnes partes suas partiales perceptiones sibi ad 
invicem communicarent ; ergo iterum tot essent sentien- 
tia quot partes ; quod si non communicarent suas par- 
tiales perceptiones, nuUum esset subjectum totalem sen- 
sum percipiens, adeoque nuUus esset sensus possibilis. 

Omnis actio vitalis in animali reducitur ad functiones 
vegetativas et sensitivas, ut patet experientia (deinceps 
probabitur animalia nullo modo intelligentia prsedita 
esse). Atqui actio tum vegetativa tum sensitiva omnino 
alligata est organis corporeis, et ab eis intrinsece pendet. 
Ergo etiam principi um vitale animalium in suo esse alli- 
gatum est organis corporeis, ita ut sine illis, sicuti non 
potest operari, sic nec essepossit. Operatio enim sequi- 
tur esse, et unumquodque sicuti est, sic etiam operatur. 
Ergo forma substantialis animalium non potest per se 
subsistere, sed subsistit in materia quam informat. 

§ 8. Ex bis sequitur : i**. Formam hanc substantialem 
non esse substantiam, sed principium substantiale quod 
simul cum materia quam informat constituit esse anima- 
lis. 

2**. Formam hanc naturaliter desinere existere seu 
corrumpi per accidens quando organismus ineptus fit ad 
actiones vitales peragendas. 

Notanda : i™. Dici posset aliqua animalia dividi posse 
quin partes vitam amittant. Ergo et principium vitale 
divisibile est, ac propterea non simplex. Ast non est pro- 
prie vitae principium quod dividitur, sed illud multipli- 
catur. Ista divisio in annulatis, sicuti in plantis, non 

potest fieri utcumque, sed -solummodo secundum eas 
partes quae jam iis instructae sint organis quae ad vitae 
functiones sunt necessariae. Si illa divisio fit et aliae 
conditiones ad vitam evolvendam concurrant, illa vita, 
quae jam in potentia in eis partibus erat, ad actum re- 
ducitur. 

2". Brutorum animae non oriuntur per creationem, 
siculi animae ratione praeditae. Dicuntur educi e ma- 
teria, non eo sensu quasi jam formaliter in materia con- 
tinerentur, sed quod Deus initio creationis viventibus 
indiderit vira qua sese reproducere possint, quae repro- 
ductio tamen independenter a materia non potest fieri. 

3™. Generati© aequivoca aut spontanea nulla est, ut 
jam superius dictum fuit. Omne vivum originem a vi- 
vente ducit, ut patet experientia. 

§ 9. Prof. VI. Anima brutorum caret intelli- 

GENTIA. 

Frob. Intelligentia in eo consistit, quod ens intelligens 
apprehendat universale seu ideale, atque ex jam cognitis 
per ratiocinium alias veritates deducat. Hinc etiam fit 
ut ens intelligens sciat id quod facit, et rationem quare 
id faciat. Atqui nihil eorum deprehenditur in actionibus 
animalium. Eorum cognitio limitata est ad res singula- 
res, et determinatur a solo sensu ; nunquam se ipsa ad 
aliquam actionem determinant, sed semper ad operandum 
ab objectis in sensum agentibus determinantur. Hoc 
autem patet ex eo, quod animalia non sint perfectibilia 
seu quod semetipsa perficere non possint. Animalia 
nihil addiscunt, sed statim ab initio jam a natura 
habent omnia ea quae sibi ad vitae sustentationem et 
conservationem necessaria sunt. Eorum actiones sem- 

per cxdem permanent. Si aliquid didicerint eo quod ab 
liominibiis eoriim activitas determinata fuerit ad aliquos 
habitus acquirendos, id proli suas tradere non possunt — 
Animalia carent principio moralitatis, nullumque signum 
dant ciiriositatis. — Si intelligentia prsedita essent, pos- 
sciit ipsa pcrcipere relationem inter causam et effectum, 
ac proinde ad cognitionem Dei pervenire ; hinc gaude- 
rent propria jìcrsonalitate, et nos erga ea officia servan- 
da hahcreniiis, nec eis ut rebus in proprium commodum 
uti possenius. — Animalia carent loquela, seu facultate 
cxprimcndi per articulatos sonòs sua sensa. Possunt 
ipsa solummodo exprimere quasdam sensationes gaudii, 
doloris vt*l aversionis per voces naturales inartìculatas. 
Si autem quicdam animalia quasdam voces articulatas ab 
homine addiscunt, satis patet experientia, ea non intelli- 
gere cpiid per ilLis voces significetur. 

Hinc patet animalia non uti ratione, sed ea duci in- 
stimiity qui est impulsus eis inditus ab Auctore naturse, 
quo ipsa determinali tur ad eas actiones peragendas, quae 
naturai et dcslinationi eorum convenientes sunt. Non 
est nomen iìistinctits vox aliqua inventa ad tegendam 
nostrani ignorantiam, quia talis instinctus etiam in nobis 
relate ad quasdnm operationes invenitur. Sic qui in sù- 
bito pe riculo cadendi versatur, ante omnem reflexioném 
motum corpori imprimit ad prsecavendum casum aut eum 
minus periculosum reddendum. Cum per istum instinc- 
tum animalium actiones determinantur ad ea quae naturae 
eorum conveniunt, animalia propter finem agunt. Iste 
quidem finis ab eis ncfn cognoscitur, sed isti fines deter- 
minati eis fuerunt ab Intelligentia divina. Ex hoc fìt ut 
Siepe actiones animalium analogiambabeant cum actibus 
qui in homine a ratione procedunt. 



Liber Quintus, 189 

§ IO. Objici potest : i*. Animai ia mira qiiaedam ope- 
rati tur, quae intelligentiam manifestant. 

2*. Multa addiscunt, et voci hominis ad nutum obe- 
diunt. 

3°. Multge eorum actiones vix ac ne vix quidem dif- 
ferunt ab eis quae homines ope ratiocinii perficiunt. 

4*. Mutant saepe suum operandi modum, quando in 
diversis circumstantiis inveniuntur. 

5^ Darwin ostendit aliqua animalia profecisse, quia 
caiìis sex latratus differentes edit ad diversas affectiones 
significandas. 

6^ Simiae miro modo imitantur hominum actiones. 

7*. Animalia habent sensa moralia, quia ostendunt 
amorem, gratitudinem, iram, vindictam, etc. 

8**. Animalia etiam puniuntur. 

I^rincipia ad solv. diff» : i"". Omnia quae ab animali- 
bus praestantur instinctui debentiir ; quia semper eodem 
modo agunt, et omnia individua ejusdem speciei easdem 
operationes perficiunt. Si apum, v. g., opera intelligentiae 
deberentur, eae utique plus intelligentiae monstrarent quam 
generalitas hominum. 

2"'. Nihil animalia per se ipsa addiscunt ; sed homi- 
num industria possunt assuefieri ad quasdam operationes 
peragendas, ita ut ad signum aliquod ab homine datum 
id praestent ad quod praestandum fuere assuefacta. Ta- 
men quae. hoc modo didicerunt, proli suae tradere non 
possunt. 

3". In animalibus oportet admittere vim aestimativam, 
associationem sensibilium perceptionum, quae tamen 
limites cognitionis sensibilis non transcendunt. Cum 
per instinctum agant propter fineni, qiiem tamen non 
cognoscunt, videntur agere rationabiliter. Sed ratioci- 

nium nullum ab eis perfìcitur, quia ideis universalibus 
carent. Ratiocinium est in mente hominis eorum ac- 
tion em considerantis. 

4". Mutatur identidem operandi modus, si in dìversis 
circumstantiis inveniuntur, id autem non fit ratiocinio, 
sed quia eorum natura sese adaptat istis circumstantiis ; 
signum hujus rei est, quia iste novus modus agendi per 
generationem transmittitur. 

5°*. Darwin debuisset ostendere hos latratus non esse 
canibus naturales, et eos ab initio jam bisce latratibus 
non usos fuisse. 

6°, Mera facultas imitandi quasdam honiinum actiones 
non excedit facultatem percipiendi sensibilem. Non 
competit illa nisi paucis speciebus. 

7"*. Istae affectiones amoris, etc, non ostendunt pe^ 
ceptionem moralitatis, sed per meras perceptiones sensi- 
biles satis explicantur. 

8". Animalia proprie non puniuntur, sed ut desistant 
ab aliqua actione, sensatio dolorosa connectitur cum illa 
actione, ut sic ab ea absterreantur. 



GAP. II. 

DE FACULTATE COGNOSCENDI HOMINIS. 

§11. De SENSITIVA COGNITIONE. Experientia constat 
nos quinque sensibus, visu, auditu, olfactu, gustu et 
tactu, praeditos esse, qui omnes propria sua objecta 
liabent. Per eandem experientiam pariter constat nos 
per sensus attingere qualitates corporum. Harum quse- 
dam ab uno tantum sensu percipiuntur ; aliae a plurir 

)us sed diversimode attinguntur. Sic auditu percipimus 
;onos, olfactu odores, gustu sapores. Lux, et colores 
i^ui a radiis lucis pendant, sunt objectum visus, sed per 
Bum etiara percipere possumus extensionem, figuram, 
situm, quietem et motum. Ad tactum pertinent calor, 
resistentia corporum, eorum extensio, figura, durities, 
etc. Hinc tactus inservire potest menti ad errores prae- 
cavendos qui ex solo visu oriri possent relate ad figuram, 
etc. 

- Ad sensationem tria requiruntur : sensitiva potentia, 
objectum sensibile, et unio objecti cura potentia ; haec 
unio autem fit per speciem intentionalem sensibilem. 
Mera impressio objecti sensibilis in organum non sufficit 
ad progignendara sensationem, quia haec impressio etiam 
fit in organo vitae principio destituto. Sensatio est ac- 
tus vitalis, distinctus ab impressione in organum sensus. 
Per illam impressionem tamen determinatur potentia 
sensitiva ad actum sentiendi eliciendum, et haec deter- 
minatio fit per speciem intentionalem sensibilem, per 
quam fit illa unio potentiae cum objecto, quae ad sensa- 
tionem necessaria est. Objectum enim sensibile prouti 
est in sua natura physica, in potentiam ingredi non po- 
test, neque potest fieri sensatio, ut voluerunt quidam 
veteres, per quaedam Idola, quae ab objectis jugiter avel- 
luntur et in sensum ingrediuntur. Hinc sensatio fieri 
aliter non potest nisi per quandam similitudinem rei ex- 
ternse, quae per actionem objecti externi in sensum in 
potentia sensitiva imprimitur, et per quam similitudinem 
ipsum objectum percipitur. 

Sensaiio recte vocatur cognitio, quia est actus vitalis 
réceptus in ipsa potentia, quo enti sentientialiquid mani- • 
festatur. 

Objectum, seu terminus sensationis^ non est neque im- 
pressio facta in organum, neque ipsa objecti similitudo 
in potentiam recepta, sed ipsum objectum extra nos posi- 
tum. Nam, experientia teste, per sensationem certiores 
fìnìus de ipso objecto externo nos afficiente. Pariter si 
solas impressiones in sensum factas perciperemus, objec- 
tum perceptum non esset nisi organum hoc vel ilio modo 
affectum, et nullo modo ad cognitionem objectorum ex- 
ternorum pervenire possemus. Hoc autem contradicit 
nostrae experientise et sensui communi omnium homi- 
num. Hinc patet similitudinem objecti seu speciem in- 
tentionalem sensibilem non esse objectum cognitum, sed 
principium quo objectum externum cognoscitur ; est 
enini id per quod potentia sensitiva ad cognitionem sen- 
sibilem determinatur. 

Sensationis actus non a sola anima perficitur, quia vir- 
tus sensitiva ex composito humano resultat, eo quod 
actus sentiendì intrinsece dependeat ab organo corporeo. 
In nobis conscientia actus sensationis, actus animae est, 
quia conscientia haec est actus intellectus, qui in brutis 
non invenitur. 

Ope sensuum externorum in cognitionem qualitatum 
sensibilium corporum venimus ; ast probe animadverten- 
dum, non omnes eas qualitates corporibus inesse for- 
maliter, sicuti sunt in sensatione nostra. Quaedam enim 
sensationes supponunt solummodo certas dispositiones in 
corporibus, quibus apta redduntur ad determinatas sen- 
sationes in nobis producendas ; tales sunt sensationes 
quse pertinent ad gustum, et auditum, sicuti etiam,.sen- 
satio coloris, etc. 

Aliae autem qualitates revera insunt corporibus, ut mag- 
nitudo, figura, durities, etc. Priores dicuntur qualitates 

pure sensibiles^ aliae vero sunt reales, Sensus externi 
directe quidem solummodo attingunt qualitates sensi- 
biles, sed cum sensus eas percipiant in concreto^ nos per 
sensus ipsa corpora quibus istae qualitates insunt, perci- 
pimus. 

§ 12. De sensu interno. Praeter sensus externos 
admittendus est etiam sensus internus, quia non solum 
objecta externa percipimus, sed etiam affectiones sensi- 
biles quae nobismetipsis insunt, ut famem, sitim, dolo- 
rena, etc. - Praeterea necesse est admittere sensum inter- 
num, qui communis dicitur, quique sit veluti centrum 
commune in quo omnes sensationes, quae per sensus ex- 
ternos experiuntur, uniantur, et quo fiat ut deprehenda- 
tur diversitas sensationum, et una ab alia discriminatur. 
Talis discriminatio etiam in brutis obtinet, bine oportet 
ut adsit facultas organica quae id praestari valeat. Nam 
sensus externi versantur solum circa objecta sibi propria, 
ncque ad alia sese extendere possunt ; si ergo non ades- 
set sensus internus communis, animai non posset perci- 
pere discrimen inter varia objecta sensibilia. Per sensum 
internum attingimus affectiones nostras sensibiles in con- 
creto^ hinc etiam per illum corpus nostrum sensibili cog- 
nitione percipimus. 

Sensus hic internus toto ccelo differt a conscientia. 
Nos non solum sentimus nos sentire, sed etiam conscii 
samus nostrae sensationis. Ista cognitio in brutis omni- 
bus deest^ quia ut perveniamus in cognitionem intellec- 
tualen nostrarum affectionum et nostri Ego^ necesse est 
reflectere super actus nostros ; facultas autem organica 
non potest se supra se ipsam veluti replicare, ut sua 
activitas et subjectum a quo procedit, objectum fiant suae 

cognitionis. Conscientia ergo est actus intellectualis, 
quamvis a multis nomea sensus intimi sortita sit. 

§ 13. Imaginatio est facultas sensibiles perceptiones 
ante habitas, cum earum objecta absunt, reproducendi, 
aut varias has perceptiones divérsimode conjungendi. 
Haec facultas etiam phantasia vocatur. £a non solum 
versatur circa ea quas visu attinguntur, sed ad omnes 
sensationes sese extendit, nam etiam sonos, aut sapores, 
etc, nobis imaginari possumus. Facultas h^c pendet in 
sua actione ab organis, et in brutis (saltem perfectis) 
etiam invenitur. In homine tamen, ob intimam unio- 
nem aniraae cum corpore, cum principium nostrum sen- 
tiens etiam intelligens sit, imaginatio plerumque sine actu 
intelligentiae non exercetur ; et vicissim nihil mente intelli- 
gimus, quin statim phantasia illud conetur vestiri aliqua 
sensibili imagine, aut si agitur de re quae sensibili ima- 
gine repraesentari non potest, quin nomen objiciat quo 
illud objectum exprimimus. Hinc imaginatio est quasi 
speculum, in quo reflectitur intelligentia. Ex hoc tamen 
non sequitur mentem nostram in sua actione alligatam 
esse organis, ut deinceps probabitur. 

Objectum imaginationis identidem ita vividum esse 
potest, ut mens, vel defectu attentionis, vel ex eo quod 
ejus actio impedita sit, judicet objectum hoc actu esse 
praesens. Hinc oriuntur hallucinationes. 

§ 14. De somnio. Cum organa nostra defatigentur 
per continuum exercitium, necesse est ut identidem qui- 
escant. Ad hoc somnus a Deo institutus est, in quo sen- 
sus nostri ligati jacent, ut sic iterum ad suas operationes 
peragendas idonei fiant. In somno profundo, etiam ima- 

ginatio ligata manet ; ast saepe imaginatio in somno ex- 
citatur, et sensibilium objectorum repraesentationes olim 
habitas reproducuntur, miro modo mixtas et combinatas. 
Haec excitatio phantasiae pendei a vario statu corporis, 
nervorum et spirituum vitalium. Hinc somnia enascun- 
tur. In somniis intellectus non omnino impeditus est, 
quia imagines nobis praesentes intelligimus, saepe in som- 
niis ratiocinamur, sed intellectus capax non est coordi- 
nandi has imaginationes siculi in stalu vigiliae. Imo et 
voluntatis operationes in somniis perficiuntur, sed non 
libere. Quo vividiora somnia sunt, eo minus eliam vires 
per somnum reficiuntur. Ex dictis patet quam absurdum 
sit velie e somniis futura conjicere. Somnambulismus 
est status morbosus, in eo situs, ut praeter imaginationem 
alii etiam sensus plus minusve suas operationes peragunt, 
quin tamen agens hujus operationis reflexe sibi conscius 
sit, et saepe aut non recordetur omnino qiiae in eo statu 
fecit, aut credat se ea somniasse. Iste status videtur 
pendere a vitiato systemate nervoso. 

§ 15. De memoria. Memoria est facultas reprodu- 
cendi et recognoscendi praeteritas cognitiones. Haec, 
prout est quaedam specialis facultas, ad facullates sen- 
tientes pertinet. Nam proprium objectum memoriae est 
praeteritum, ut praeteritum est. Sed praeteritum ut prae- 
teritum est objectum sensile, non vero intelligibile, quia 
primum significat aliquod tempus determinatum ; aliud 
est indeterminatum ac universale, proinde extra omne 
tempus consideratur. Facultates autem discriminantur 
per objecta circa quae versantur. Ergo memoria est fa- 
cultas sentiens. Hinc etiam belluae memoria praeditae 
sunt, ut patet ex earum operandi modum (Comp. Sanse- 

verino, " Dynainologia," cap. iii. art. x.) Habetur etiam * 
memoria intellectiva, cujus est species intelligibiles con- 
servare ; sed haec memoria non constituit facultatera spe- 
cialem, quia est ipse intellectus prouti conceptus semel 
habitos conservat (S. Thom., i p. q. Ixxix. art. 7). 

" Reminiscentia," ut ait S. Thomas, " nihil aliud est 
quam inquisitio alicujus quod memoria excidit. Et ideo 
reminiscendo venamur, id est inquirimus id, quod con- 
sequenter est ab aliquo priori, quod in memoria tenemus, 
puta si quaerit memorari id quod ante quatuor dies fecit, 
meditatur sic : hodie feci hoc, heri illud, tertia die aliud, 
et sic secundum consequentiam motuum assuetorum per- 
venit resolvendo in id quod fecit quarta die " (" De Mem. 
et Rem.," lect. i. et iii.) In reminiscentia est quoddam 
raliocinìuni imperfectum, quod procedit ex quibusdam 
particularibus, quorum anima recordatur, ad aliorum re- 
cordationem. Non ideo est diversa facultas a memoria, 
sed est tantum dos, quae memoriam perficit, eamque bel- 
luina prsestantiorem reddit. 

§ ló. De facultate ^estimativa. Facultas aestima- 
tiva ea est qua in rebus sensibilibiis apprehenduntur 
qualitates quse per sensus non innotescunt, v. g., ilkis 
esse aut utiles aut noxias. estimativa in belluis inveni- 
tur. Sic ovis quae lupum nunquam vidit, eo viso, statim 
fugit. Per hanc facultatem fit quoddam judicium circa 
particularia ; sed in eo proprietas subjecto attribuitur 
prout cum ipsa re singulari conjungìtur ; hinc non cog- 
noscitur quid proprietas illa sit (ut fit in judicio intel- 
lectus), sed illam proprietatem inesse rei quse sensibus ob- 
viam fit. -estimativa facultas ergo non est facultas in- 
tellectiva sed sentiens. Ea tamen in homine multo prse- 

stantior est qùam in brutis, quia in ipso conjuncta est cura 
ratione. 

§ 17. De intellectu. Experientia nostra constat 
nos non solum percipere res sensibiles, sed ulterius pro- 
cedìmus et etiam rationes rerum sensibilium cognosci- 
mus. Sensus non attingit nisi ea quse sub sensum ca- 
dunt, et limitatur ad res singulares physice existentes, 
quse in sensum agunt ; imaginatio non potest versari 
nisi circa objecta per externum sensum percepta, quam- 
vis ea miro modo hsec objecta conjungere possit. In- 
tellectus vero apprehendit ea quae sensum transcendunt, 
rei rationem percipit, ejusque varias relationes ; imo in- 
tellectus ad omne id quod rationem entis habet sese ex- 
tendere potest, dummodo illud ei sufficienter manifes- 
tetur. 

Unde patet, magnum discrimen intercedere inter sen- 
sum et intellectum. Sed nunc quseritur quomodo intel- 
lectus ad cognitionem suam intellectualem perveniat. 
Sicuti ad operationem sensitivam tria requiruntur, facul- 
tas cognoscitiva, objectum, et unio objecti cum facultate, 
per quam fit sensus in actu, sic etiam ad intellectum haec 
tria requiruntur. Experientia constat activitatem nos- 
tram per semetipsam non posse ad actum cognitionis 
pervenire, sed debere determinari ad cognitionem objec- 
torum, et ipsam pendere a sensu in sua cognitione, non 
eo quidem sensu, quod cognitio intellectualis eliciatur ab 
anima quatenus alligata est organis — si enim hoc esset, 
super sensibiles apprehensionessese elevare non posset — 
sed quod sensus ei materiam suae cognitionis subminis- 
tret. Ergo objectum proprium intellectus humani est 
intelligibile in sensibili. Veritatem enim noster intellec-. 

tus in rationibus aeternis, prouti in Dei mente existunt, 
non intuetiir, neqiie Deus nobis indidit omnes species 
earum rerum quae naturaliter cognoscere possumus, ut 
in fine hujus libri ostendetur. Hinc non alio modo 
quara per cognitionem sensibilium ad cognitionem in- 
telligibilis ascendere possumus. 

Quando intellectui prgesentatur objectum sensibile per 
sensum, ipse in specie sensibili, quae rem in concreto 
reprgesentat, deprehendit elementum intelligibile seu 
essentiam rei (quid res est) per abstractionem. Istara 
abstractionem peragit mens activitate sua, habet enira 
sibi a Deo inditum lumen intellectuale, quae est simili- 
tudo qugedam luminis infiniti ; ad hanc abstractionem, 
quae directa vocatur, nulla necesse est comparatio inter 
varia objecta ejusdem naturae, ut mens deprehendat qii2e 
proprietates omnibus sint communes, sed ipsa directe fit 
per activitatem intellectus ab illa concreta specie sensi- 
bili. Illa ratio seu essentia rei abstracta est species in- 
telligibilis, quae menti imprimitur, et per quam in se ipsa 
progignit similitudinem intellectualem rei intellectae, seu 
verbum mentis exprimit; et per hoc fit actu cognoscens. 
Prima species vocatur species impressa^ verbum autem 
mentis dicitur species expressa. In ista cognitione mens 
partim activa est et partim passiva ; activa quatenus 
speciem intelligibilem abstrahit, passiva quatenus spe- 
ciem liane in se recipit ; activa etiam est in formando 
verbum mentis. Hinc illa distinctio admissa a Scho- 
lasticis inter intellectum agentem et intellectum pos- 
sibi lem. 

Per illam igìtur speciem intelligibilem impressam in 
mente determinatur mens ad actum cognoscendi, illa, ut 
ait Sanctus Thomas, consideratur ut principium actionis 

intellectus {** QQ. Dispt.," De Potentia, q. viii. a. i), ver- 
bum autem mentis est terminus actionis intellectus sive 
ultimum quod intellectus potest in se operari (ibid.) No- 
tandum tamen est neque speciem impressam ncque expres- 
sam esse id quod cognoscitur, sed prima est principium 
quo objectum cognoscitur, species expressa autem in quo 
illud cognoscitur, et id quod cognoscitur est ipsa ratio 
rerum existentium extra mentem. 

§ 18. Ex dictis ergo sequitur primum et directum ob- 
jectum intelligentise esse universale^ quia ipsa percipit 
rationem rei per sensum objectse, seu percipit id quod 
res est; talis autem est perceptio universalis. Hoc tamen 
universale non idem est ac illud de quo in secundo libro 
sermo erat, tractando de ideis universalibus ; primum 
enim est universale directum^ alterum reflexum, quod 
quidem sine primo concipi non posset, et in ilio nititur, 
sed quod per comparationem entium ejusdem naturae 
Inter se efformatur. Ast quamvis primarium objectum 
intellectus sit universale, nos tamen etiam attingimus 
cognitionem singularium, illa tamen non directe cognos- 
cimus, sed per reflexionem intellectus, sive supra actus 
nostros, si agitur de cognitione nostri ; sive supra actus 
sensibilitatis, si sermo sit de aliis entibus hujus mundi 
visibilis. 

§ 19. Sunt quidam conceptus fundamentales, qui in 
omnibus aliis conceptibus supponuntur, ut ens, ratio rei, 
vis, causa, relatio, etc. ; isti statim apprehenduntur a 
mente quando ipsa incipit uti sua activitate. Sed etiam 
istorum conceptuum mens non habet statim reflexam 
cognitionem, ast illi obtinentur per reflexionem, Isti 

conceptus non sunt innati, sed per vim intellectus agen- 
tis etiam a sensibili perceptione abstrahuntur, et ad illos 
naturaliter acquirendos nulla necessaria est comparatio, 
nuliumque judicium. Nostra cognitio igitur incipit a 
perceptione singularis per sensum, mens concipit uni- 
versale directum, deinde attingit cognitionem intellec- 
tualem individuorum, ex cognitione individuorura pro- 
cedit ad perceptionem universalis reflexi per compara- 
tionem. 

Sicuti naturaliter per activitatem intellectus percipimus 
primos conceptus, sic etiam per eandem intellectualem 
vim percipimus prima principia quae necessaria sunt ad 
evolvendos primos illos conceptus, quaeque prima ra- 
tionis principia vocantur. Hinc donati sumus ab ipsa 
natura habitu primorum principiorum J sed sicuti per 
reflexionem solummodo conscii fimus primorum concep- 
tuum, sic etiam horum principiorum explicitam cognitio- 
nem habemus per reflexionem. Hinc etiam patet pri- 
mum intellectus actum esse simplicem apprehensionem, 
qu3e omne judicium semper antecedit, sed completa cog- 
nitio non fìt nisi per judicium seu componendo aut di- 
videndo. 

§ 20. Judiqia nostra, ut dictum fuit in Logica (Lib. I. 
§ 19), sunt vel analytica vel synthelica. Kant tertiam 
speciem judiciorum introducere voluit, nempe judicia 
synthetica a priori. Ast perperam. Omne judicium fìt 
per comparationem duorum conceptuum, afiìrmando vel 
negando eorum convenientiam. Hanc convenientiam 
vel discrepantiam mens videt vel per simplicem com- 
parationem conceptuum Inter se, et judicium a priori 
est ; vel nititur experientia in sua comparatione, et ju- 

dicium est synthetlcum aiit a posteriori. Judicia ergo 
Kantiana contradictionem involvunt, et ut ea fierent, 
oporteret admittere mentem determinari ad ea profe- 
rendaper csecum quendam impulsum, quia, ut vult Kant, 
per experientiam illa non fiunt, et tamen mens non videt 
praedicatum contineri in notione subjecti. Jamvero in- 
tellectus necessario determinari non potest ad actum nisi 
per suum objectum, quod est veritas ei evidenter mani- 
festata. Insuper omnia judicia, quse adducit ad suam 
opinionem fulciendam, sunt aut judicia a priori aut 
judicia synthetica. 

§ 21. Judicium est actus ab intellectu elicitus, quia in 
omni judicio mens affirmat aut negat convenientiam inter 
duos conceptus ; hsec autem affirmatio aut negatio est 
actus inteliectus. Voluit Cartesius omne judicium ac- 
tum esse voluntatis, quia est actus potentise appetitivae ; 
ast perperam. Inteliectus quidem est tendentia ad ve- 
rum, sed ejus actio toto coelo a voluntatis actu dif- 
fert. Inteliectus enim intelligendo rem sibi appropriai, 
eam intus legit, quia actus cognoscendi consistit in con- 
formitate mentis cum suo objecto, et per judicium, pro- 
prie loquendo, veritas a mente apprehenditur. Voluntas 
autem veluti extra se fertur ut suum objectum assequa- 
tur. Quando judicia non sunt evidentia ncque immediate 
ncque mediate, ea quidem a voluntate pendent, sed tunc 
etiam assensus ab intellectu prsestatur, quamvis iste as- 
sensus a voluntate imperetur. 

§ 22. De ratione. Ratio non est facultas diversa ab 
intellectu, sed diversus modus operandi, qui ex ipsius im- 
perfectione oritur ; ideo enim ratiocinamur, quia imme- 

diato intuitu non cognoscimus omnes veritates. Ratio- 
cinium, ut perfici possit, requirit ideas universales. Hinc 
animalia, cura sola sentiendi facultate gaudeant, ratioci- 
nari non possunt, sed mero instinctu in suis operationi- 
bus ducuntur. 

§ 23. De loquela. Mens in conceptione idearum 
veluti sibimetipsi loquitur per verbum mentis, et istud 
sese exterius prodit per varia signa sensibilia, sed prae- 
sertim per loquelam, quae sine verbo mentis impossibilis 
est. Loquela proprie dieta consistit in vocibus articu- 
latis, possumus tamen conceptus nostros exterius mani- 
festare etiam per scripturam, quae vel ideographica est 
(per imagines) aut phonetica (per litteras). 

Naturale quidem homini est ut verbum mentis verbo 
oris exprimat, non solum exterius prolatum, sed etiam 
in actu cogitationis ; nam dum cogitamus, conceptus nos- 
tros verbis interius prolatis exprimimus, et verbo mentis 
formam quandam corporeara tribuimus, ut attentionem 
nostram in illud figere possimus. Verba tamen illa qui- 
bus utimur, non sunt signa naturalia sed arbitraria, quia 
varÌ3e nationes non iisdem vocibus easdem ideas expri- 
munt, et saepe eadem vox diversas omnino significationes 
habet apud varias nationes. Hinc quamvis homini fa- 
cultas loquendi omnino sit naturalis, ejus usum acquirere 
non potest nisi jam voces habeat quibus sua sensa expri- 
mere valeat. Nos linguam addiscimus ab aliis quibus- 
cum versamur, et experientia teste constat, nobis loque- 
lam valde necessariam esse ut mentis nostrae activitatem 
magis explicemus et perficiamus. Qui loquela carent, 
quamvis non omnino expertes sint omni intellectuali 
cognitione, parum tamen in ea proficere possunt, et ut 

ejus defectus suppleatur necesse illis est ad geslus recur- 
rere. 

Ex hac necessitate loquelse ad perficiendam activita- 
tem mentis, aliqui deduxerunt loquelam ita homini ne- 
cessariam esse, ut sine ea nullatenus ad rationis usum 
pervenire valeat ; et hoc probare voluerunt ex eo quod 
surdimuti nulla gaudeant intellectuali cognitione ante- 
quam per signa ab aliis instruantur. Ast hoc omnino 
falsum est, neque ullo ne probabili quidem facto com- 
probatum. Tales homines etiam morales conceptiones 
habere, ex eorum agendi modo satis in comperto est. 
Sed praeterea impossibile est ut sóla vocum articula- 
torum communicatione oriatur in mente intellectualis 
conceptio, nam voces cum arbitrarise sint, nullam habent 
cum conceptibus, quos exprimunt, naturalem et necessa- 
riam connexionem ; vox quae auditur, nisi mens illius 
significationem intelligat, solam sensationem in auditu 
produceret ; etenim ei, qui vim significandi vocum quas 
proferimusnon intelligit, inutiliter loquimur. Hoc etiam 
patet ex modo quo tum adulti tum infantes linguam ad- 
discunt, nam necesse est ut prius videant aut tangant 
objectum ut illud concipiant, deinde indicatur vox per 
quam illud objectum exprimitur. Ex quo sequitur con- 
ceptum mentis semper prsecedere debere usum vocis, ac 
proinde falsum esse sine loquela nos ad usum rationis 
pervenire non posse. 

§ 24. Quod attinet ad originem loquelae, novimus eam 
primo homini in initio suse creationis a Deo infusam 
fuisse. Ast quseri potest num homo, loquela adhuc 
destitutus, potuisset sibi linguam efformare. Qui tenent 
opinionem quae mox refutata fuit, id omnino negant. 

Moderni evolutionistae seu transformistae, qui tradunt 
hominem ex aliqua familia simiarum ortum duxisse, 
tradunt de facto hominem loquelam sibi efformasse, et 
voces naturales, quae animalia edunt, paulatim in ser- 
monem transformasse. Hoc autem impossibile prorsus 
est. Nam, ut dictum est, homo nullo modo uti potest 
vocibus articulatis, nisi prius in mente praecedat mentis 
conceptus. Isti autem evolutionistae statuunt hominem 
simul et usum rationis et loquelam evolvisse. Lingua 
non oritur ex imitatione vocum quas animalia edunt ; si 
hoc locum habuisset, id provenisse! vel ex lege aliqua 
necessaria, et tunc omnes homines eadem semper lingua 
usi fuissent; vel ex arbitraria hominum voluntate, et tunc 
usus expeditus rationis praecedere debuisset. Insuper 
radices omnium vocum deberent esse interjectiones, quod 
taraen in nulla lingua cernitur. — Idem dici debet de ea 
opinione quoe statuit voces articulatas non esse nisi imi- 
tationes eorum sonorum, qui sensibus percipiuntur. 

Cum homo natura sua sit ens intelligens, et suos con- 
ceptus efformet independenter ab uso loquelae, habeat- 
que ab Ipso Deo facultatem loquendi, nulla apparet ratio 
negandi homines, absolute loquendo, non potuisse sibi 
aliquam linguam formare, si usum loquelae non statim in 
creatione accepisset primus parens noster. Fatendum 
tamen est hanc linguae formationem multis gravissimis- 
que difficultatibus obnoxiam esse, si supponeretur homi- 
nem nondum expeditum usum rationis assecutum fuisse ; 
si autem usu pieno rationis gaudet, hoc multo facilius 
prsestare posset. 

GAP. III. 

DE APPETITU SENSITIVO ET RATIONALI. 

§ 25. In omnibus viventibus deprehenditur tendentia 
naturalis ad qusedam ipsoruin naturis conformia ; sed 
bsec tendentia clarius sese manifestai in eis quae facul- 
tate cognoscendi donata sunt. Illa enim, apprehenso 
objecto sibi convenienti vel nocivo, ad illud aut sibi 
procurandum, aut ab ilio fugiendum per liane apprehen- 
sionem moventur. Tendentia haec in bonum apprehen- 
sum vocatur appetitus sensitivus^ si bonum per sensum 
cognoscitur; rationalisy seu voluntas, si ad bonum per 
intellectum perceptum tendit. 

Homo, cum sit animai rationale, duplici ilio appetitu 
gaudet, sensitivo nempe et rationali ; voluntas non solum 
appetit bona supersensibilia, sed etiam velie potest bona 
sensibilia, sed hsec ultima non appetit nisi mediante 
sensitivo appetitu, cui ipsa vel obsecundari vel resistere 
potest. 

Appetitus sensitivus a composito liumano orilur, et in 
suo exercitio ab organo corporeo pendet. Non ita vo- 
luntas, cujus activitas sine organo corporeo exercetur. 
Hinc animalia appetitum sensitivum quidem habent, sed 
sicuti carent intellectu, ita et voluntate carent. 

Ex illis appetitibus in homine variae oriuntur tenden- 
tiae tum naturales tum etiam acquisitse, ut habitus; pariter 
in eis radicantur passiones et affectiones. 

Appetitus sensitivus cum varia bona sensibilia appetere 
possit, indifferens est, ast ejus indifferentia non est activa 
sed mere passiva ; ipse enim semetipsum determinari non 

potest ad actum, sed necessario ad actum determinatur 
per objectum apprehensum sive a sensibus externis sive 
per imaginationem. Hinc appetitus sensitivus in suo 
exercitio nulla libertate gaudere potest ; et omnia ani- 
malia ea carent. 

Cum homo unus sit, et cum appetitus sensitivus ssepe 
tendat ad objecta, quse horaini, ut animai est, grata qui- 
dam sunt, sed quse ei minime conveniunt ut ens intelligens 
et morale, necesse est ut appetitus sensitivus subordine- 
tur appetitui rationali et ab eo regatur. Quamvis appe- 
titus sensitivus non pos^it non moveri ab objecto sensi- 
bili sibi prsesenti, voluntas tamen imperium in illum ex- 
ercere potest, non despoticum, sed, ut ait S. Thomas, 
politicum (i*, 2***, q. 9, art. 2 ad 3"). Hoc autem triplici 
modo fieri potest. Ratio potest movere appetitura sen- 
sitivum mediante imaginatione, proponendo ei objectum 
quo vel gaudium ve! aversio in appetitu sensitivo cau- 
satur. Voluntas etiam potest motu intenso aliquod ob- 
jectum prosequi, et sic appetitum sensitivum secum 
trahere. Tandem potest voluntas impedire ne membra 
corporea exsequantur ea ad quse appetitus sensitivus in- 
clinat. Id autem voluntas prsestare non posset si libera 
in sua actione non esset. 

§ 26. Libertas voluntatis duplex est : libertas a coac- 
itone et libertas a necessitate j prior est immunitas ab 
omni vi extrinseca contra voluntatis propensionem illata. 
Altera est immunitas a determinatione intrinseca ad 
unum. Haec est proprie dieta libertas, de qua hic ser- 
mo, et consistit in eo quod voluntas, positis omnibus ad 
agendum requisitis, possit velie aut non velie. Proposito 
aliquo objecto per intellectum, voluntas potest aut velie 

aut voluntatis actum non elicere ; hsec vocatur lìbertas 
contradictioniSy seu libertas quoad exercitium ; rursus po- 
test voluntas velie aut positive nolle, et haec est libertas 
contrarietatis s potest etiam velie aut ad aliquod aliud 
objectuin sese determinare, et hoc dicitur libertas spe- 
cificationis. 

Probe distinguendum est Inter spontaneum, volunta- 
rium et liberum. Spontaneus dicitur actus cujus princi- 
pium est in agente ; qui actus, si fiat cum cognitione 
finis, erit voluntarius j si praeterea principium non est 
natura sua determinatum ad hunp actum, sed est in ip- 
sius potestate eum elicere aut non elicere, tunc liber est 
actus. Belluarum actiones sunt spontaneae ; desiderium 
felicitatis in genere, quod omnes homines experiuntur, 
est voluntarium ; electio mediorum ad finem est libera. 

In omni actu libero varii continentur actus : - 

1°. Intentio finis ; haec, quatenus respicit determina- 
tionem voluntatis ad felicitatem in genere, non est libera, 
verum quoad fines particulares semper libera est. 

2°. Consilium et deliberatio circa media ad finem sunt 
actus liberi, in quantum voluntas applicai intellectum ad 
media consideranda. 

3*. Electio mediorum ad finem, quae semper libera est. 

4^ Exsecutio seu applicatio f acuì tatù m ad exsequen- 
dum voluntatis decretum. Haec est libera quatenus a 
voluntate imperatur. 

§ 27. Prof. VII. Voluntas humana libertate ar- 
bitrii GAUDET. 

Probatur ex testimonio conscìentiae. Omnes conscii 
sumus nos in plerisque nostris actibus ita agere, ut, dum 
agimus, in nostra sit potestate desistere ab actu, pronti 

nobis placet ; actumqueanobiselicitum ita in nostra esse 
potestate, ut, si voluissemus, eum potuissemus non elicere. 
Etiam conscii sumus nos, cum intellectus duo bona pro- 
ponit, unum altioris, alterum inferioris ordinis, non solum 
posse, sed de facto nos non raro nos determinare ad bonura 
inferioris ordinis amplectendum, etsi ratio dictet nos illud 
rejicere debere. Pariter constai in nostra esse potestate 
agere contra inclinationem sensibilitatis, etiamsi vehe- 
menter nos ad aliquod bonum sensibile impellat. — Ex- 
perientia nostra interna comperimus quaedam facta quae 
explicari non possunt, ni liberiate dotata sit volnntas 
nostra. Quaecumque sint motiva quae ad actum impel- 
lant, nos possumns deliberare actumque suspendere, et 
sajpe ad oppositum nos determinare. — Saepe nos poenitet 
aclionis peractae. — Probatur etiam ex sensu naturae com- 
muni. Omnes nationes semper et ubique legibus rege- 
bantur. Ipsae agnoverunt existentiam/^^r/y et obligationis. 
Omnes admiserunt dari intrinsecum discrimen inter vir- 
tutem et vitium. Bonum morale faciendum esse, malum 
vero vitandum. Bonas actiones laudaverunt, malas vero 
vituperio dignas cxistimaverunt. Omnes semper con- 
sideraverunt liomines esse dominos suorum actuum, et 
illos ei imputabiles esse vel ad meritum vel ad demeri- 
tum. Legum violatores punierunt ; sed in punitione in- 
fligenda omnes semper distinxerunt inter actus, quos 
homo deliberate peregit, eX eos qui ab ejus libera volun- 
tate non pendent. Atqui baec omnia supponunt liber- 
tatem arbitrii. 

Haec persuasio omnium hominum de liberiate arbitrii 
volunlatis ita insita est liumanae naturae, ut etiam illi qui 
theoretice negant nos liberos esse practice tamen co- 
gantur illam libertatem admittere. Si liberi non sumus, 

absurdum esset loqui de juribus, de obligationibus, de 
legibus. Absurdum esset vituperari eos qui eorum doc- 
trinam non sequuntur. Nulla darentur crimina, nullae 
actiones morales. Attamen practice haec omnia a dene- 
gatoribus libertatis admittuntur. 

Hisce argumentis a posteriori addi possunt duo a priori: 
Voluntas non tendit ad objecta, nisi pronti ab intellectu 
reprgesentantur. Atqui intellectus repraesentat bona finita 
ut voluntati non absolute necessaria; ergo neque potest 
voluntas ea velie necessario. — Potentia appetitiva, quae 
objective est infinita, non potest necessario ad actum de- 
terminari ab objecto finito, quia tale objectum non est 
capax exhauriendi totam potentiae capacitatem. Atqui 
voluntas est objective infinita. Ergo patet nostra thesis. 

Duo ultima argumenta ostendunt libertatem arbitrii 
esse entibus ratione prseditis essentialem, quoad bona 
finita. Quoad bonum infinitum dare cognitum, nulla 
datur enti rationali libertas, quia bonum infinitum dare 
cognitum ab intellectu reprsesentari non potest ut vo- 
luntati indifferens ; bine voluntas illud necessario amat. 
Sic Deus necessario amat se Ipsum. Beati in ccelo 
necessario amant Deum, et necessario volunt omne id, 
qiiod cum amore Dei necessario est connexum, adeoque 
amplius peccare non possunt. Nos in hac terra Deum 
sufficienter cognoscere non possumus, ut desiderium 
nostrum naturale expleatur, et ejus consecutio connexa 
est cum magno labore. Hinc fit, ut ob hunc laborem, 
tendentiam ad Deum sub ratione mali percipere pos- 
simus, ac propterea physicam habeamus libertatem re- 
jiciendi Dei amorem. Felicitatem in genere in hac vita 
necessario volumus. Unde patet libertatem versari circa 
finita bona, aut circa ea quse sub ratione finiti apprehen- 

diintur ; pariter constat essentiara libertatis non con- 
sistere in peccandi pò testate. Haec fluit ex imperfec- 
tione entis fìniti, non vero ex essentia libertatis. 

§ 28. Con tra libertatem arbitrii sequentia objici pos- 
simi : 

i". Putamus nos esse liberos, quia non sumus conscii 
causarum quae voluntatis actus determinante 

2^ Conscientia testatur existentiam actus, non ejus 
modum aut causam. 

3*. Etiamsi necessitemur ad actum, adhuc nos liberos 
esse putare possemus, quia nos agimus spontanee et li- 
benter. 

4". Homo nunquam sine motivo agit, unde motiva sunt 
causae determinantes voluntatem. 

5°. Posita ratione sufficiente, ponitur effectus, sed mo- 
tiva sunt ratio sufficiens actus voluntatis. 

6°. In iisdem circumstantiis aut conditionibus, idem 
numerus criminumconstanter apparet, ut statistica fidem 
facit ; ergo hsec crimina a lege physica, siculi alia phae- 
nomena, pendant. 

7^ Inter duo bona, semper majus, aut id quod nobis 
apparet majus, eligimus. 

8°. Secus enim defectum, ut defectum, eligeremus, 
quod impossibile est. 

9°. Semper eligimus quod magis nobis placet. 

10°. Secus enim sine ratione ageremus. 

11^ Ratio esset. Volo quia volo^ quod nulla est ratio. 

12^ Voluntas est indifferens, ergo determinari debet, 
et se ipsam determinare non potest. 

13®. Voluntas necessario sequitur ultimum judicium 
practicum, judicia autem non sunt libera. 

14**. Voluntas non potest agere sine motivo ; si autem 
voluntas posset eligere aliquid aliud qiiam illud quod 
intellectus decernit ultimo judicio practico, ageret sine 
motivo (Sanseverino," Comp.*' pars i. § 233). 

15**. Deliberatio non probat libertatem, quia delibera- 
mus quando nullum e motivis praevalet. 

16*. Punitio criminum non ostendit libertatem, quia 
punimus etiam animalia. 

17°. Deus omnes actiones hominum determinat, adeo- 
que non sunt ipsae in hominum potestate ; nam Deus ad 
omnes actiones hominum concurrit. 

i8^ Omnes actiones a Deo ab aeterno praevisae sunt, 
adeoque in tempore necessario eveniunt ita ut Deus ea 
prsevidei, et homo aliter agere non potest. 

19**. Deus sua providentia omnes actiones praedefinivit 
et praedeterminavit. 

§ 29. Principia ad» solv, diff, : i™. Non solum putamus 
nos liberos esse, sed conscii revera sumus nostros ac- 
tus esse in nostra potestate, et non determinari sive ab 
occulta sive ab aperta causa. 

2". Cum conscientia testetur actum voluntatis esse in 
nostra potestate, non solam existentiam actus, sed ejus 
modum manifestai. 

3". Si necessitaremur ad actum, non possemus conscii 
esse nostrum actum in nostra potestate esse ; apprime 
scimus distinguere inter actiones spontaneas quae liberae 
non sunt, et eas quae nostro arbitrio subduntur. Novi- 
mus gustum quem ex cibo capimus, nos impedire non 
posse, sed nos habere in nostra potestate cibum non 
sumere. 

4". Voluntas agere non posset nisi objecta ei ab in tei- 

lectu praesententur, quia ignoti nulla cupido, ast bonitas 
rei per intellectum apprehensa est solum conditio sine qua 
non^ non vero causa actionem determinans ; base causa 
est ipsa voluntas. 

5". In agentibus non liberis ratio sufficiens agendi 
secum trahit effectum, quia ipsa actum cobibere non 
possunt ; non idem est si agitur de voluntate. Pro ipsa 
ratio sufiSciens volendi alia est a ratione determinante 
volitionem. Prima est quodcumque bonum apprehen- 
sum ut eligibile, altera est ipse actus voluntatis quo ipsa 
sese determinat ad bonum illud volendum aut respu- 
endum. 

6". Ex statistica minime probatur in iisdem circum- 
stantiis eundem semper numerum haberi criminum ; et 
etiam si hoc aliquomodo verificaretur, inepte deduce- 
rctiir hoc ab aliqua lege physica repetendum esse, nam 
tiinc omnis homo, qui in talibus circumstantiis versare- 
tiir, crimen patrari deberet, quod tamen minime locum 
habet. 

7°. Non semper eligimiis illud bonum quod ratio os- 
tendit majus esse, sed sjepe bona inferiora amplectimur. 

8°*. Qui minus bonum prse majori eligit, non amplec- 
titur illud prsecise sub ratione defectus, quem illud prae 
majori habet, sed ob bonitatem posiiivam quse buie bono 
inest. Unde non tendit in malum, ut malùm est. 

9"*. Homo semper eligit quod magis sibi placet conse- 
qucnter ad actum liberum, non vero quod magis placet 
antecedcnter ad illum. Magis illi placet quia elegit illud. 

10°. Voluntas sine ratione non agit eligendo minus 
bonum, quia cum bonum aliquod sit, potest allicere vo- 
luntatem ; sed voluntas ssepe contra rationem agit, si bo- 
num apparens vero bono praefert. 

II™. Ratio sufficiens volendi est quod voluntas sit ten- 
dentia ad bonum, et quod intellectus apprehendat in 
objecto rationem bonitatis ; voluntas vult media, quia 
vult finem quem necessario appetii, nempe bonum in 
genere. 

12". Voluntas est potentia indifferens adiva et non 
mere passiva. 

13™. Judicium ultimum practicum est vel judicium quo 
judicamus aliquid faciendum esse, vel ipsum verbum volo 
a mente conscitum. Si prius, patet experientia non nos 
illud sequi necessario, quia ssepe contra dictamen con- 
scientise agimus. Si alterum, hoc ipsum judicium sup- 
ponit liberum voluntatis exercitium. Unde falsum est 
nos necessario sequi ultimum judicium practicum. Prse- 
terea falsum est omnia judicia esse necessaria, quia plura, 
quando veritas non evidenter percipitur, a libera volun- 
tate imperari possunt. 

14". Voluntatem agere sine motivo, si non sequitur 
ultimum judicium practicum, negandum est ; nam mo- 
tivum est bonitas objecti propositi ab intellectu. Judi- 
cium illud practicum non potest esse necessarium, quia 
tunc nulla libertas homini remaneret. Si autem liberum 
dicitur solummodo quia hoc judicium ejusmodi est ut 
aliter fieri posset (Sanseverino, ibid.), libertas salvari non 
potest. Hinc liberum debet esse hoc judicium, quia vo- 
luntas libere determinai intellectum ad hoc judicium 
eliciendum, et sic habemus exercitium libertatis ante 
judicium practicum. 

• 15°. Deliberamus ssepe etiam quando motiva quam 
maxime inclinant voluntatem ad aliquod objectum, ut 
constat experientia. 

16". Animalia proprie non puniuntur, sed ut eos ab- 

sterreamus ab alìquo in posterum faciendo, cum ilio actu 
conjungimus castigationem eo fine, ut in eorum phanta- 
sia exurgat imago sensationis ingratse quotiescumque ali- 
unde impelluntur ad taletn actum. Homines autem 
puniuntur non solum ut ab actibus pravis abstineant 
in posterum, sed quia actum pravum jam patrarunt. 
Punitio etiam saepe infligitur quando jam tempus longum 
intercessit inter actum et punitionem, aut quando jam 
nuUum periculura adest ut crimen a delinquente rei- 
teretur. 

17". Deus cum causisHberis concurrit, sed hicdivinus 
concursus non destruit naturam earum, ncque eis aufert 
facultatem se ipsas libere determinandi. 

i8°*. Praescientia Dei non destruit libertatem, quia Dei 
scientia non mutat naturam objecti cogniti ; ideo res 
cognoscuntur a Deo quia futurae sunt, non e converso ; 
si aliter res se haberet, Deus in sua scientia falleretur. 
Quod Deus praevidet eveniet infallibiliter sed non neces- 
sario. 

19°'. Omniaa Dei providentia disponuntur. Ast Deus 
in hac praeordinatione supponit liberos hominum actus, 
quos sua scientia futures cognoscit. Unde non tollit 
haec praeordinatio libertatem. 



GAP. IV. 

DE NATURA ANIMìE HUMANìE. 

§ 30. Materialistarum doctrina est animam nostram 
seu principium cogitans non esse substantiam a materia 
distinctam, sed omnes actus nostros tum sentiendi tum 

intelHgendi ortum ducere ex actione materialium elemen- 
torum quibus corpus constai. Cogitatio juxta ipsos non 
est nisi activitas cerebri. Confundunt ipsi intelligentiam 
ipsam cum facultate sentiendi, et liane ultimam conside- 
rant ut vim resultantem exviribus materiae. Hoc autera 
omnino falsum est. 



§ 31. Prof. Vili. Anima human a est principium 

SIMPLEX. 

Prob, Per animam M |telligimus principium illud a quo 
procedunt actus nostn cognoscendi et volendi. Atqui 
hoc principium est simplex. Ergo ncque corpus est, 
ncque in organizatione ipsius corporis consistit, quia 
utrumque compositum est. 

Patet autem simplicitas principii cogitantis ex eo quod 
in ipsis animalibus principium vitae simplex sit, ut pro- 
batum est supra ; ergo si principium sentiens simplex 
est, et a corpore ejusque organizatione distinctum, multo 
magis necesse est admittere simplicitatcm principii cogi- 
tantis. Ens compositum per partes agit, ita ut nulli 
parti compositi totalis actio tribui possit. Ast princi- 
pium cogitans sua actione attingit et partes alicujus to- 
tius et simul totum ipsum ; ergo compositum esse non 
potest. Sed hoc clarius etiam demonstratur ex actione 
principii cogitantis. Nam idese sunt simplices, quse nec 
dividi nec in partes secari possunt ; non possumus su- 
mere tertiam aut quartam partcm idese *veritatis,* *justi- 
tiae/ * infinitatis/ etc. Ergo subjectum habens has ideas 
est simplex. Etenim si principium cogitans esset com- 
positum, tunc.vel, 1°, unaquaeque pars compositi haberet 
has ideas ; vel, 2°, bae ideae essent diffusae per totum com- 
positum ; vel, 3°, una tantum pars compositi eas haberet. 

Si i", tot essent cogitantia principia quot partes, et ta- 
men in nobis non est nisi unum principium cogitans, ut 
patet experìentia. Si 2", ideae utpote modificationes 
subjecti cogitantis, cum afficiant totum corapositum, 
etiam ipsius naturam sequerentur, ac proinde simul cum 
composito dividi possent, sicuti extensio, figura, etc. Si 
3", instauratur argumentum ; pars enim haec est aut sim- 
plex aut composita. Si composita, absurdum idem se- 
queretur ; si simplex, habemus quod volumus. Ergo 
subjectum cogitans est simplex. 

§ 32. Contra hanc thesim objici potest : 1°. Non pò- 
test concipi principium simplex, ergo non est adniit- 
tendum. 

2*. Nulla positiva idea subest vocabulo animcB simplicts^ 
quia per meras negationes exprimitur. 

3°. Principium cogitans iisdem mutationibussubjicitur 
ac corpus ; ejus vires crescunt et decrescunt cum viribus 
corporis, ergo cum istis identificantur. 

4°. Anima movetur, quod autem movetur est corpus. 

5°. Quod movet et movetur agit per contactum, tangi 
autem non potest nisi id quod materiale est. 

6°. Vires animae non sunt nisi vires cerebri, quia laesa 
cerebri parte, actiones vitales illi corrcspondentes exer- 
ceri non possunt, ut patet experientia. 

7°. Insiiper ostendunt phrenologi, ab organis in cere- 
bro, quae per protnberantias in cranio sese manifestant, 
omnem activitatem et omnes animae affectiones ac ten- 
dentias oriri. 

Principia ad solv. diff. : i". Vis simplex itnaginatione 
repraesentari non potest, sed a mente intelligitur. Imo 
ipsas vires corporum imaginari non possumus, quia et 

l'psse simplices sunt; experientia enim non attingimus 
nisi eorum effectus. 

2™. Etsi vocabula quibus utimur sint negantia, id 
tamen quod per ea significatur et intelligitur exprimit 
perfectiones positivas. Ipsa vocabula signa sensibilia 
sunt ; quid mirum ergo quod ras, quae sub sensura non 
cadunt, negantibus vocabulis exprimamus ? 

3™. Falsum est vires intellectuales semper crescere et 
decrescere cum viribus corporis, nam saepe in corpore 
valde debilitato potest inveniri mens valde perspicax et 
vigore piena, sicuti in robusto corpore saepe mens valde 
debilis. Attamen cura homo constet anima et corpore, 
cumque in suis intellectualibus operationibus uti debeat 
organis corporeis tanquam instrumentis, nihil mirum est 
si, laeso organo, mentis operatio impediatur. Material- 
istae semper confunduntipsum instrumentum cum agente 
quod ilio utitur. Affectiones aut operationes animae 
crescunt intensive^ non extensive* 

4". Quod movetur per impulsum extrinsecus acceptum 
corpus est, sic autem anima non movetur. 

5". Anima tangit corpus contactu vtrtutis, non vero 
contactu tnolts. Anima cum sit forma corporis, in illud 
sua virtù te agit. 

6°. Cerebrum non est principium cogitationis, sed or- 
ganum imaginationis. 

7*°. Phrenologorum systema nullo argumento fulcitur ; 
nam absurdum est supponere tot activitates ab invicem 
independentes, cum hoc contradicat unitati principii 
cogìtantis. Protuberantiae in cranio non semper corre- 
spondet conformatio ipsius cerebri ; nec istis protube- 
rantiis semper correspondet ea facultas aut aptitudo quam 
imaginati sunt. Sed etiamsi daremus phronologis (quod 



2i8 Compendium Philosophics. 

tamen nullo modo concedere possumus) istas protube- 
rantias esse organa earum facultatum, non inde seque- 
retur solum cerebrum esse principium operationum intel- 
lectualium, quia semper adhuc requireretur principium 
simplex ab organis omnino diversum, quod utitur istis 
organis ad suas operationes peragendas. Insuper in se- 
quenti thesi ostendetur intellectuales operationes non 
posse per organa perfici, quia intellectus facultas inor- 
ganica est. 

Prof. IX. Anima humana spiritualis est. 

§ ^^, Ad spiritualitatem animae probandam non suf- 
ficit ostendisse principium cogitans simplex esse, nam 
etiam forma substantialis animalium simplex est, et ta- 
men non est spiritualis, quia ipsa tum in sua operatione, 
tum in suo esse a materia intrinsece pendet. Ad spiri- 
tualitatem ergo requiritur ut ens illud simplex non solum 
sit substantiale principium, sed sit vera substantia, quae, 
etsi, ut anima humana, materiam informet, tamen ea non 
egeat ad suam existentiam, ac proinde etiam separata a 
materia propriam suam existentiam et operandi modum 
habeat. 

Prob. Nos, ut experientia constat, habemus ideas quae 
omnem sensum superant, quaeque res omnino immate- 
liales repraesentant, ut ideas infinitatis, aelernitatis, veri- 
tatis, moralitatis, etc, quae nulla sensibili imagine reprae- 
sentari possunt. Atqui ni anima humana esset principium 
immateriale, tales ideas habere non posset. Nam, ut op- 
time arguit S. Thomas : Nihil agit nisi secundum suam 
speciem, eo quod forma est principium agendi in uno- 
quoque. Si ergo intellectus est corpus (aut a materia in 
sua actione omnino penderet), actio ejus ordinem corpo- 

rum non excedit ("Contr. Gentes," lib. ii. cap. 49). — In- 
tellectus ipsas res materiales apprehendit cognitione im- 
materiali, nam eas non cognoscit solum ut sunt res ma- 
teriales et individuales, sed eas cognoscit secundum 
quod sunt intelligibiles ; universale in eis apprehendit. 
Nos eas cognoscimus non solum secundum quod in sen- 
sum agunt, sed pariter cognoscimus earum rationes et 
causas. Jamvero si intellectus in actu cognitionis in- 
trinsece penderet ab organis, id efficere non posset ; 
nam, ut iterum arguit S. Thomas ; Forma non recipitur 
in corpore nisi individuata ; si igitur intellectus esset 
corpus (aut ab organis omnino penderet), formae rerum 
intelligibiles non reciperentur in eo hisi ut individuatae 
(l. e.) — Idem probat'ur ex voluntate. Objectum enim 
voluntatis non est solum bonum sensibile, sed etiam bo- 
num quod superat sensum, bonum nempe spirituale ; 
atqui si anima alligata esset organis in omni sua opera- 
tione, non posset ipsa appetere nisi bonum sensibile, quia 
organa corporea nonnisi a re sensibili affici possunt, et 
appetitus qui alligatur organis, nonnisi ad bona sensi- 
bilia tendere potest. — Voluntas saepe in pugna versatur 
cum appetitu sensibili, cum identidem tendat ad bonum 
spirituale, quod sensitivo appetitu opponitur. Atqui ta- 
lis oppositio impossibilis foret, si omnis activitas animse 
organis alligata esset, nam tunc voluntas a sensitivo ap- 
petitu distincta non esset, et eadem activitas sibimet 
ipsi contradiceret, quod est absurduni. — Voluntas libera 
est, ut jam probatum fuit. Atqui libertas arbitrii impos- 
sibilis esset, si anima in omni suo actu ab organis pen- 
deret, nam actio organi necessario determi natur a suo ob- 
jecto, ac proinde nullum organum semetipsum ad actum 
determinare potest. Hinc etiam fit, ut materialistse co- 

gantur Hbertatem arbitrii negare, quamvis sit factum evi- 
denter a conscientia nobis manifestatum. — Conscientia 
id ipsiim manifestat. Non solum cognoscimiis, sed prse- 
terea conscii sumus nostrae cognitionis ; bine cognitione in 
nosmetipsos redimus, seu actum ipsum cognitionis ut ob- 
jectum nostrae cognitionis habemus, et per illum ipsum 
subjectum cogitans, i. e., nostram animam, attingimus. 
Atqui talis reflexio, seu replicatio agentis supra se ipsum, 
impossibilis foret, si anima in omni sua oj)eratione sensi- 
bus alligata esset ; nani tunc ipsum organum in se ipsum 
deberet redire. Jamvero hoc impossibile est. Ens ma- 
teriale enim, cum extensum sit, potest quidem diversam 
positioneni relativam suarum partium assumere, sed nun- 
quam totum in se ipsum redire. — Hoc etiam evinci potest 
ex co quod homo sit ens morale. 

Ex dictis sequltur animam humanam non esse solum 
principium substantiale sicuti anima brutorum, sed esse 
veram substantiam. Nam humana anima habet propriam 
subsistentiam, quamvis ejus subsistentia non sit ejusdem 
ralionis ac subsistentia quse de supposiio'^x7&àìc2XMX. Quia 
quamdiu anima humana in format corpus, id de quo ex- 
istentia prcedicatur est proprie compositum. Attamen 
anima humana liabet proprium esse, eo quod habeat ac- 
tiones independentes ab organis corporeis. Illud esse 
commujiicatur ab anima, et participatur a materia, etpos- 
sidettir a supposito humano. Cum vero anima separatur 
a corpore, ipsa suum esse ad se trahit, et subsistit et 
exercet operationes illas quae ipsi competunt ut sub- 
stantiae spirituali. Anima brutorum e contra in omni 
sua operatione ab organis intrinsece pendet, quia non 
habet nisi sensationes, ergo ipsa sicuti sine organis agere 
non potest ncque sine illis existere valet ; non est ergo 

substantia proprie dieta, sed solummodo principium sub- 
stantiale.* 

a 

§ 34. Objici potest : 1°. Nos nullas ideas universales 
habere, quippe ideae universales sunt mera nomina ; et 
omnes conceptus versantur circa singularia. 

2°. Anima in intelligendo pendei ab organismo, tum 
quia omnis intelligentise actus a sensibus originem ducit, 
tum quia eliam omnes conceptus vestiuntur aliquo phan- 
tasmate, quod sine organismo non producitur. 

3°. Animae brutorum non sunt spirituales, et tamen 
cogitant. 

4°. Anima informai corpus, ergo in omnibus suis actio- 
nibus a corpore dependet. 

Principia ad solv. diff. : i". Nos ideas universales ha- 
bere ostensum est in Logica. Si universale non percipe- 
remus, nec ratiocinari possemus. 

2°. Etsi omnis nostra intellectio incipiat a sensu, quia 
naturale est homini intelligere intelligibile in sensibili, 
non ideo sequitur omnem nostram cognitionem pendere 
ab organis corporeis, quia intelligibile a sensu attingi 
non potest. Non est sensibile causa nostrse intellectionis, 
sed dat materiam causse. Vestimus quidem intelligibile 
phantasmate, aut illud saltem vocabulo aliquo exprimi- 
mus, sed ncque per phantasma ncque per vocabulum fit 
actus intelligentiae, illa enim solum inserviunt ut figere 
possimus in conceptus nostros attentionem nostram, et 

* Illa principia substantialia etiam vocantur identidcm substantise, ut facit 
Arìstoteles, Suarez et alii, sed cum addito incontpietce. Verum quidem est etiam 
animam humanam, quia natura sua destinata est ad informandum corpus, incom- 
pletam dici substantiam ; sed sicuti differunt essentialiter formse substantiarum 
inorgan'carum a formis qu» sunt principia vitse. sic etiam anima brutorum essen- 
tialiter diifert ab anima humana, quia prior ita incompleta est substantia, ut sine 
materia nullatenus existere possit, e centra anima humana, quamvis incompleta 
dicatur, tamen suam propriam existentiam habet independenter a corpore. 

actus quo vidimus convenientiam aut discrepantiam inter 
conceptus minime a phantasmatibus aut vocabulis pen- 
dei, nisi sicuti a conditione, quse in hac vita dum cor- 
pori unitur anima praerequiritur ad actum. Idem de 
actu ratiocinii et voluntatis dicendum est. 

3°*. Anima brutorum non habet alios actus cognitivos 
nisi sensationes, unde omnes ejus actus intrinsece pen- 
dent a materia. 

4". Etsi anima sit forma corporis, habet tamen actus 
proprios qui a materia intrinsece non pendent. 

§ 35. Locke, ut vim argumenti prò spiritualitate ani' 
mae debilitaret, emisit dubium num Deus, cum omnipo* 
tens sit, non possit materiae tribuere vim intelligendi* 
Ast haec dubitatio absurda est. 

Prof. X. Materia omnino incapax est intelli- 

GENDI. 

Prob. Materia est essentialiter ens extensum et compo- 
situm, ergo non potest capax esse actus simplicis, quia 
agere sequitur esse. Actus antera intelligendi essen- 
tialiter est actus simplex et ab organis intrinsece inde- 
pendens. Ergo materia non potest ullo modo habere 
actum intelligendi. Absoluta est contradictio inter sub- 
jectum compositum et actum simplicem. 

Objicit Locke : 1°. Materia sentiens fieri potest, ergo 
etiam intelligens. 

2°. Non cognoscimus adacquate materiam, ergo inter- 
proprietates ignotas potest esse vis quaedam, quae eam 
capacem reddere possit ad intelligentiam. 

3°. Dei omnipotentia non est restringenda. 

4**. Si materiae dementa simplices sunt substantiae, non 
eis repngnaret vis intelligendi. 

Principia ad solv, diff, : i°*. Materia, ut materia, non 
potest fieri sentiens, sed sentiens fit vi alicujus principii 
simplicis, distincti ab omnibus aliis viribus materiae, quod 
illam informai. Hoc autem principium simplex, nisi sit 
substantia quse suam propriam existentiam et operationem 
independenter a materia babet, non potest esse princi- 
pium intelligens. Ergo multo minus potest materia, ut 
materia, habere vira intelligendi. 

2™. Etsi materiam adsequate non cognoscamus, notum 
tamen est eam habere ejusmodi proprietates quae cum 
intelligentia omnino pugnant. 

3™. Dei omnipotentia non limitatur per assertionem 
quod Deus non possit facere ea, quae intrinsece repug- 
nant, quia haec sunt nihilum absolutum. Nihilum autem 
absolutura non potest esse terminus actionis. 

4°^. Materialistae nunquam concedent materiae elementa 
esse substantias simplices ; ergo objectio non est ad rem. 
Insuper non posset elementum simplex hoc accipere vim 
intelligendi quin ejus essentia mutaretur, ac proinde quin 
illud cesset existere. Denique tales vires de facto- non 
existunt, ut supra probatum est. 

§ 2i^, Philosophi qui animam a corpore ejusque or- 
ganismo distinxerunt, illamque ens spirituale esse as- 
seruerunt, in varias sententias abierunt circa explica- 
tionem vitae in homine. Aliqui posuerunt tria prin- 
cipia vitalia inter se omnino distincta, seu tres animas, 
vegetativam, sensitivam et intellectivam ; alii duo prin- 
cipia posuere, spiritum nempe et principium anima- 
litatis a spiritu distinctum. Alii iterum concesserunt 
spiritum etiam esse principium sentiendi, sed vitam 
vegetativam a solis viribus elementaribus in humano 

corpore repetunt. Omnes autem hse opiniones falsse 
sunt. 

§ 37. Prof. XI. Principium vitìE in homine est 

UNUM, 1. E., ANIMA RATIONALIS EST PRINCIPIUM ETIAM 
Vn\E SENSITIV.E ET VEGETATIVìE. 

Proò. Ex testimonio conscientiae constat nos unam 
esse substantiam viventem. Ergo unum est principium 
vitae in nobis, seu una forma, quae vitam corpori tri- 
buit. — Insuper si diversae vires vitales in homine a diver-. 
sis principiis penderent, non posset intelligi quomodo 
una aliam impediat, cum taraen earum actiones non sunt 
contrariae, sed solummodo diversae. Atqui de facto 
constat per immoderatum usum virium intellectualium 
functiones vitae vegetativae quam maxime turbari, et, vice 
versa, per excessivum exercitium functionum vitae vege- 
tativce et animalis hebetari vim intelligendi. Sic pas- 
siones omnes et affectiones quae a sensibilitate pendant, 
magnum influxum in vires intellectuales exserunt ; et 
iterum mens per seriam attentionem super aliquam co- 
gitationem ita arripi potest, ut objecta in sensum ex- 
ternum agentia vix aut ne vix quidem impressionem in 
animam producant. Si vero principium vitae unum sit, 
quod variis viribus dotatum est, facile intelligitur quo- 
modo exercitium unius vis alteram impedire possit. 

Objici potest : 1°. Vires corriiptibiles et incorrupti- 
biles non possunt esse unius substanliae simplicis, vis 
autem sensitiva et vegetativa corruptibiles sunt. 

2°. Secus enim dicendum esset in anima post mortem 
manere vires sensitivas et vegetativas. 

3°. Inter potentias sensitivas et intellectivas habetur 
pugna, ergo non procedunt ab eodem principio. 

4°. Vegetativae vitae principium distinguitur ab anima 
intellectiva, quia de ipsius operationibus nunquam fimus 
conscii. 

Principia ad solv, diff, : i™. Vires sensitivae et nutri- 
tivae quatenus insunt in anima rationali non corrumpiin- 
tur, se^ solum quatenus sunt in composito. 

2™. In anima remanent istae vires in radice, non autem 
in actu. Anima enim adhuc capaxest animandi corpus. 

3™. Pugna hsec non supponit contrarietatem principi!, 
sed contrarietatem objectorum ad quae diversae potentiae 
ejusdem principii tendunt. Imo haec pugna potius pro- 
bat unitatem principii, quia idem subjectum has varias 
inclinationes experitur. 

4™. Vegetativae operationes non possunt consciri nisi 
prius fiant sensibiles ; quando vires istae normaliter agunt 
sub sensum non cadunt, sed quando abnormaliter per- 
aguntur sensationem dolorosam causant, et tunc conscii 
ejus abnormae operationis fimus. 

§ 38. Animam rationalem corpori uniri est factum, 
quod negari nequit. Ast varia systemata excogitata 
fuere ad hanc unionem explicandam. Plato posuit ani- 
mam rationalem in cerebro, quo veluti auriga totum cor- 
pus dirigit. Cartesius asseruit corpus non ab anima sed 
a Deo moveri, occasione actuum humanae voluntatis. 
Leibnitz statuit Deum sua sapientia praevidisse omnes 
tum corporum motus tum voluntatum, et unicuique ani- 
mae corpus adaptasse ita ut motus voluntatis ad amus- 
sim correspondeant motibus corporis, quin tamen ab in- 
vicem dependeant. Alii corporis nexum cum anima ex- 
plicant permutuam utriusque actionem, seu per influxum 
physicum. Gtinther, philosophus Germanus, tribuit cor 

pori formam quandam animalem, quam psychem vocat, 
et islam psychem cum anima rationali seu spiritu uniri 
dicit, per unionem hypostaticam, quia psycha subsistit 
in spiritu ; et in psycha, corpus. Omnia autem hgec 
prorsus rejicienda sunt. 

§ 39. Prof. XII. Anima humana unitur corpori 

UT FORMA SUBSTANTIALIS. 

Prob. Ex conscientiae testimonio constat nos esse 
unam substantiam viventem ; atqui in omnibus aliis sys- 
tematibus non servatur unitas substantiae. Nam semper 
distinguuntur duae substantiae completae, quae quomodo- 
ciimque concipiatur mutua earum relatio, nunquam pos- 
sunt constituere unum ensper se^ sed solum/^-r accidens, 

Hinc ni anima rationalis ponatur ut forma substantia- 
lis corporis, unitas humanae substantiae nullo modo ex- 
plicai i potest. — Homo non est neque solum corpus neque 
sola anima rationalis, sed est aliquid vere unum in unJone 
naturae etpersonae resultans ex unione animae et corpo- 
ris, ita ut ex ea unione resultet homo. Ergo cum corpus 
humanum constituatur vivens per animam, et per eam 
recipiat specificam suam naturam, anima est forma sub- 
stantialis ipsius. 

Insuper anima tribuit corpori humano primum esse 
substantiae viventis, nam ab ea omnis activilas vitalis 
pendet, ut supra dictum est. Atqui illud a quo operatio 
primo pendet est etiam principium essendi, seu forma 
dans actualitatem, quia unumquodque ens solum opera- 
tur in quantum est ; ergo anima est forma corporis. 

§ 40. Objici potest : 1°. Si anima est forma corporis, 
tunc pereunte corpore, perit etiam ejus forma. 

2°. Anima ipsa esset extensa, quia materia prima non 

fit extensa nisi per formam, ita ut extensio resultet ex 
composito. 

3^ Dici amplius non posset hominem compositum esse 
ex anima et corpore, sed dici deberet hominem esse ma- 
teriam primam et animam. 

4". Revera adest influxus mutuus inter corpus et ani- 
mam ; ergo per illum mutuum influxura potest explicari 
unio animae et corporis. 

5**. Si admittitur unio personalis inter animam et cor- 
pus, habetur unitas subjecti, cui omnes operationes tum 
animae tum corporis tribuuntur. Ergo haec saltem suffi- 
cit ad hanc unionem explicandam. 

6°. Personalitas humana ex sola anima constituitur, 
quia ipsa per se individua est, propriam suam subsisten- 
tiam habet, quia permanet post mortem, et corpus non est 
nisi instrumentum animse, quod in unitate personge non 
unitur principali agenti ; ergo non est anima forma corpo- 
ris, quiasecus personalitas humana ex composito exurgeret. 

7**. Sufficit dicere animam dare vitam corpori, et non 
primum esse ; corpus humanum est aggregatum molecu- 
larum, in quas per decompositionem chemicam resolvi 
potest. 

8°. Si anima daret primum esse corpori humano, 'opor- 
teret post mortem admittere formam cadavericam, quo 
nihil videtur ineptius. 

9^ In cadavere manet eadem extensio, eadem struc- 
tura et dispositio partium. Ergo remanet eadem sub- 
stantia corporea quae prius erat. 

§ 41. Principiaad solv. diff. : i". Anima est forma sub- 
stantialis subsistens. Ergo pereunte corpore, non perit 
ipsa. 

2". Anima quidem communicans corpori priraum esse 
etiam dat illi extensionem ; sed ipsa extensio non afficit 
nisi compositum, non vero animam, quae neque per se 
ncque per accidens fit extensa, quamvis materiam ipsam 
informet. 

3°. Anima informans materiam dat ^^^^ corpori. Ergo 
homo anima et corpore constat. 

4™. Adest infliixus corporis in vires animse, qui tamen 
influxus sequitur unionem animae cum corpore, sed ipse 
influxus hanc unionem nec constituit nec constituere po- 
test ; quia non haberetur una substantia humana, nisi 
dicatur conversionem fieri ita ut duje illae substantiae in 
unam combinarenlur, sicuti hydrogenium et oxygenium 
efficiunt aquam. Hoc modo enim anima destrueretur. 

5°*. Personalis unio inter animam et corpus non suffi- 
cit ad unionem aninioe cum corpore explicandam. Nam 
tunc haberetur quidem unum subjectum cui omnes ac- 
tiones tribui possent, sed non esset una substantia, neque 
unum subjectum quod omnes actus vitales eliceret. 

ó"™. Personalitas hominis resultat ex unione animge 
cum corpore, quamvis prsecipue ab anima pendeat. 
Homo enim non est substantia completa et sui juris, 
nisi quatenus est animai rationale, seu nisi quatenus 
actu corpus in format. Anima habet quidem a natura 
sua quod sit individua, sed individuationem in una ea- 
demqne specie desumit anima ex unione cum corpore ; 
etenim animae ideo sunt numerice plures, et unam spe- 
ciem constituunt, quia natura sua destinantur ad unio- 
nem cum corporibus sibi propriis. Si enim animae hu- 
manae essent puri spiritus non destinatae ad unionem cum 
corpore, tunc unaquaeque, sicuti unum individuum est, 
sic etiam una esset species. 

Anima est forma subsistens, attamen ipsa eget nniri 
cum corpore, non qiiidem ut existat, sed ad complemen- 
tum suae speciei. Hinc post mortemexisterepotest, quia 
corpore ad existendum non eget, sed ipsa tamen retinet 
aptitudinem ad suum corpus informandum ; hinc existit 
ut. pars naturae, sed non ut natura completa in propria 
specie. Corpus dicitur instrumentum animae, ast non 
est instrumentum extrinsecum sed intrinsecum. 

7™. Anima non potest dare vitam corpori, nisi etiam 
primum esse illi communicet. Nam secus non ageret in 
ipsum nisi ut motor, seu unio esset extrinseca, non vero 
intrinseca ; non esset una substantia sed duae. Corpus 
humanftn est essentialiter vivens ; a principio vitse habet 
non solum motum sed ipsam organizationem, quia ea 
mediante principio vitae evolvitur et conservatur. Ergo 
principium vitale in homine constituit ipsius corporis 
humani essentiam specificam, adeoque illi primum esse 
dat. 

8™. Non est quod vereamur admittere formam cada- 
vericam ; nam cum post mortem corpus humanum non 
illieo reducatur in primitiva elementa, sed remaneant ad 
tempus carnes, ossa, etc, oportet utique ut, recedente 
forma priori, succedant aliae formse, quia materia sine 
forma esse non potest. Num autem forma illa cadave- 
rica sit una, num omnes partes corporis humani, v. g., 
ossa, carnes, nervosa substantia, suas habeant formas 
proprias, parum nostra interest. 

*9™. In cadavere non manet eadem substantia corporea 
quae fuit antea, nam ea fuit vivens, nunc autem vivens 
jam non est. Remanet quidem eadem extensio, quia 
ipsa in ,corpore vivente non afficiebat animam, sed mate- 
riam tanquam accidens naturale. Hinc remanente eadem 

materia nihil rairum quod remanent accidentia materia, 
licet haec post mortem diverso principio substantiali in- 
forraetur. 

§ 42. Cum anima sit forma corporis, necesse est ut sit 
tota per essentiam suam in toto corpore, et tota pariter 
in qualibet ipsius corporis parte; est enim anima omnino 
simplex. Quia autem anima varias habet vires, et inter 
eas quaedam sunt inorganicse, aliae vero organicae, secun- 
dum priores non unitur corpori, secundum alias vero non 
est in toto corpore, sed solummodo in iis organis ^uibus 
utitur ad actiones vitales sive vegetativae sive sensitiva 
vitae peragendas. Ex eo quod anima per essenti Jm suam 
sit tota in toto corpore, non sequitur eam esse extensam, 
quia non solum tota est in toto corpore, sed etiam tota 
in qualibet ejus parte. 



GAP. V. 



DE ORIGINE ET DE DURATIONE ANIMìE. 

§ 43. Varii errores exstitere circa originem ipsius ani- 
mae. Plato posuit animas praeexstitisse, quod deducere 
voluit ex eo quod novae cognitiones, quas mens acquirit, 
non sint nisi recordationes cognitionum quae jam habitse 
fuere, nam per meram interrogationem in animam susci- 
tari possunt. Hoc autem falsum est, quia per interroga- 
tiones apte directas mens non recordatur ideas olim ha- 
bitas, sed determinatur ad reflexionem, et sic novas ideas 
acquirit. Insuper si animae prseexstitissent, non esset 

ipsae naturaliter formse corporis, et unio animae cum cor- 
pore non naturalis sed violentum quid esset. 
- Hinc dicendum omnino est animam non existere nisi 
quando unio ejus fit cum corpore. 

Alii dixerunt animam esse derivatam a divina substan- 
tia. Hoc perabsurdum est, quia divina substantia, quse 
simplicissima est, in partes dividi non potest. 

Alii vero dixerunt animam a parentibus propagari per 
actum generationis. Hoc pariter absurdum est, quia 
quidquid generatione oritur est aut corpus, aut a materia 
omnino dependet, quia virtus activa materiae qualis in 
generatione exercetur, non potest sese extendere ad ef- 
fectum qni super materiam est, et a materia omnino inde- 
pendens. Atqui anima humana immaterialis est. Ergo 
per generationem oriri non potest. Ncque potest dici 
animas parentum producere animam, quia quod simplex 
omnino est in partes dividi aut discerpi non potest.* 

Ergo anima cum simplex et immaterialis sit, non potest 
oriri nisi per creationem. Ast a parentibus in actu gene- 
rationis non creatur. Nam creatio soli Deo competit. 
Et ridiculum sane foret tribuere creationem actui qui 
homini cum brutis communis est, cum homo per actum 
voluntatis hujus creationis omnino incapax sit. Nec 
possunt dici parentes instrumenta Dei ad actum crea- 
tionis, quia creatio cum per solum actum voluntatis Dei 
fiat, per nullum instrumentum exerceri potest. 

Remanet ergo ut anima uniuscujusque creetur imme- 

* Rosmini dìcit animam sensitivam hominis generati a parentibu<> sicuti bni- 
torum anima prodticitur, sed eam fieri intelligentem per revelationemidea ^«//j. 
Ast ina anima sensitiva aut jam habet facultatem intellìgendi, et tunc putidus 
traducianismus admittitur, aut eam non habet, et tunc animae sensitivae essentia 
mutaretur, quod fieri non potest, quin anima sensitiva cesset existere et anima in- 
tellectiva creetur. 

diate a Deo, quando in corpus quod animare debet in- 
funditur. Num autem hoc fiat statim in ipso actu gene- 
rationis, num quando embryo jam dispòsitum sit ad 
animam recipiendam, ita ut prius forma mere vegetativa 
informetur, et deinde succedat sensitiva, ac demum, illa 
etiam pereunte, intellectuali informetur, ut docuit S. 
Thomas, difficile dictu est. Id certum est, fcetum ante- 
quam in lucem edatur, jam hominem esse, quamvis di- 
cere non possimus quo tempore gestationis homo esse 
incipiat. 

§ 44. Pauca hic addenda sunt de absurdo systemate a 
Lamark invento, et nuper a Darwinio iterum proposito. 
Vult ipse hominem nihil aliud esse nisi simios melius 
evohitos magisque perfectos. Hanc absurditatem ex eo 
deducere nititur, quod juxta ipsum omnia entia vivenlia 
sive vegetalia sive animalia ab uno vel paucis primordia- 
libus germinibus orta sunt, quae per longum saeculorum 
decursum paulatim et quidem per gradus impercepti- 
biles sese evolverunt ac semper perfectioribus speciebus 
originem dederunt. Cum autem homo sit animai sicuti 
brutn, non alia origo ei assignari potest. Ast in primis 
notandum est, hujus evolulionis, quam naturalem selec- 
tionem vocat, nullum ne leve quidem vestigium in rerum 
natura exstare. Experientia patet omnes species nunc 
existentes fixas esse et permanentes ; omniaque viventia 
similia sibi individua progignere. Historicis monumentis 
constai idem antiquitus locum habuisse. Inter eandem 
speciem identidem oriuntur quaedam varietates, quae qui- 
dem prsesertim cura hominis, per intermixtionem eorum 
individuorum easdem varietates manifestantium, trans- 
mitti possunt proli et permanentes reddi, ita ut novae 

familiae ejusdem specie! habeantur, utpatet in animalibus 
domesticis. Inter animalia silvestria minores varietates 
cernuntur. Sed istse varise familiae utut forma externa, 
magnitudine, imo instinctu inter se differunt, ejusdem 
speciei esse ostenduntur, ex eo quod istae familiae facili 
ratione inter se copulentur, eorum proles propagationi 
apta sit, et generatim loquendo, si sibimetipsis relinquan- 
tur, ad pristinum typum revertantur. Ast animalia di- 
versse 3peciei, etsi ad idem genus pertinentia, difficili ra- 
tione copulantur, et quamvis in quibusdam raris casibus 
proles oriatur, ea tamen propagationi minime apta est. 
In aliquibus plantis quidem constai quosdam hybridas 
propag.ìtioni aptos fuisse, sed etiam omni adhibita cura 
impediri non potuerunt, quin ad unum vel alium pris- 
tinum typum reverterentur. Concedit Darwinius nunc 
temporis species fixas esse, ast geologicis temporibus 
rem aliter se habuisse affirmat. Sed hucusque nullam 
hujus assertionis rationem afferre potuit. Imo fossilia e 
variis terrae stratis defossa ostendunt quidem multas spe- 
cie^ olim exstitisse quae omnino perierunt ; sed pariter 
constat omnia olim existentia animalia ad determinatam 
speciem pertinuisse, nullumque vestigium inventum fuisse 
individuorum quae indicarent insensibilem progressum a 
plantis ad animalia, ab articulatis ad vertebrata, a pisci- 
bus ad aves aut mammalia, etc. Ncque dici potest cum 
Darwinio intermedia individua omnino periisse ; nam mi- 
raculi instar foret nonnisi determinatas species fossilium 
conservatas esse et omne vestigium intermediorum indi- 
viduorum prorsus obliteratum. Totum hoc systema in- 
numeris suppositionibus nulla ne probabili quidem ra- 
tione suffultis, constructum est, ac proinde ne minimum 
quidem valorem scientificum habet. 

Sed etiamsi Darwinio concederemus hsec omnia, mini- 
me sequereturhomini eandem'originem assignarì posse; 
nam nullum animai, utut ejus sensitiva cognitio, imagi- 
natio et instinctus perficiantur, ad intellectualem cogni- 
tionem rationisque usum pertingere potest. Simius in 
omni sua actione ab organis pendei, intellectualis autem 
cognitio ab organis independens est. Similis structura 
organorum hominis et animalium nihil prorsus probat ; 
homo enim non solum spiritus est, sed etiam animai; 
cum ergo sensibus utatur, organa animalium organis si- 
milia habeat necesse est ; sed praeterea ratione utitur, 
per quam a brutis omnino distinguitur. 

§ 45. Prof. XIll. Anima humana, pereunte cor- 

PORE, NEC EXISTENTIAM PROPRIAM NEQUE OPERATIONES 
AMITTIT. 

Frob. Anima non potest corrumpi, cum simplex sit ; 
corruptio enim est entis compositi in suas partes disso- 
luti©. Ncque potest anima per ullum agens naturale 
destrui. Nam anima non solum simplex est sed etiam 
spiritualis, quae cum sit substantia, incompleta quidem ; 
sed proprium habens esse, non potest desinere nisi per 
annihilaiionem. Si solum simplex esset anima humana, 
haec ejus simplicitas non sufficeret ad 'asserendum quod, 
morte interveniente, ipsa non desinat existere. Anima 
enim bruti, quamvis sit simplex, cessat existere eo mo- 
mento quo mors intervenit, quia omnis ejus activitas 
organis corporeis alligata est, ac proinde in sua existen- 
tia a materia pendet, et hinc quando animai moritur 
ejus anima per accidens corrumpitur. Jamvero anima 
hominis habet vires inorganicas, nempe intellectum et 
voluntatem ; ergo in omni sua operatione non pendet a 

materia, hinc siculi in operatione, sic etiam in sua exis- 
tentia, a materia independens est. Non ergo perit, pere- 
unte corpore. 

Objici potest : i^ In praesenti vita omnis cognitio in- 
cipit a sensu, et etiam res intelligibiles semper phantas- 
mate vestiuntur aut saltem vocabulo exprimuntur. Haec 
autem requirunt corporis organa. 

2*. Anima habet affectiones oppositas et contrarias, 
ergo continet in se principium corruptionis. 

3^ Vires animae crescere possunt aut diminuere, ergo 
etiam naturaliter omnino cessare possunt. 

Principia ad solv. diff, : 1°. Quamvis anima in hacvita, 
quia corpus informai, intelligat convertendo se ad phan- 
tasmata, non ideo sequitur eam, cum a corpore separata 
sit, intelligendi et volendi vires non posse exercere. 
Modus enim operandi sequitur modum essendi ; si ergo 
separata est a corpore, non amplius ad phantasmata sese 
convertii in actu intelligendi, sed tunc eodem modo in- 
telligit siculi alise substantiae intellectuales, quse ad unio- 
nem cum corpore non sunt destinatae. Conversio ad 
phantasmata in hac vita homini quidem naturalis est, sed 
quia intelligibile etiam in praesenti statu ab organo cor- 
poreo non attingitur, in altera vita non egei amplius illis 
phantasmatibus ut actum intelligendi perficiat ; tunc 
enim se ipsam per suam essentiam cognoscere potest. 
Deum cognoscere potest ratiocinando supra perfectiones 
quas in se ipsa deprehendit ; praeterea post mortem non 
amittet anima cognitiones intelligibiles quas in hac vita 
sibi comparavit. Etiam in hac vita eo melius intelligi- 
mus, quo magis mentem a corpore avocamus. Ergo 
post mortem, multo distinctius poterimus pura intelligi- 
bilia percipere. 

2". AfiFectiones animae varise sunt et contrariae ratione 
objecti et modi agendi, non vero ratione principii agentis. 

3". Cum anima sit substantia simplex, viribus suis nun- 
qiiam destitui potest, quamvis vires istae perfici possint. 
Vires sensitivae etiam in anima remanent radicaliter, etsi 
eas, corpore absente, exercere non valeat. 

§ 46. Prof. XIV. Anima de facto post mortem 

ERIT SUPERSTES. 

Prob. Dei justitia et providentia expostulant ut vitium 
puniatur atque virtus praemium accipiat, Verum id non 
semper obtinet in hac vita. Ergo necesse est ut sit vita 
post mortem, in qua Deus unicuique retribuet juxta merita. 
— Si nulla daretur altera vita, actum esset de moralitate, 
cum homo prò fine solum bona temporalia haberet. — Ex- 
istentia alterius vitse constat etiam ex sensu communi om- 
nium gentium ; omnes enim tribus etiam silvestres vitam 
futuram esse credunt. 

Objici potest : 1°. Vitium in hac vita punitur per sti- 
mulos conscientiae. 

2°. Si homo vitam futuram speraret, non timeret mor- 
tem. 

3*. Finis animae est ut corpus informet, ergo pereunte 
corpore, non est ratio cur existat amplius. 

4**. Negata vita futura, homo melius virtutem exercere 
potest, tunc enim eam exercet propter se ipsam, et non 
ut per eam in altera vita praemium accipiat. 

5°. Per negationem vitae futurae homo a timore mortis 
liberatur ; e contra expectatio vitae futurae hominis ani- 
mum maximis terroribus agitat. 

Principia ad soIzk diff. : i"". Si nulla foret vita futura, 
nulla ratio esset quare homo stimulos conscientiae ex- 

periatur. Unica illi cura esset efficere ne crimen ejus 
detegatur, et ut pcenas per leges infligendas vitet. 

2™. Homo timet mortem, quia mors est separatio ani- 
mae a corpore, quse in praesenti ordine providentiae poena 
est peccati^ et quia timet Deum judicem. 

3™. Finis praecipuus animse non est informatio corpo- 
ris, sed ut beatitudinemassequaturquse in Dei cognitione 
et amore consistit. Conjunctio animae cum corpore est 
fitìis secundarius, seu potius medium, ut conformiter ad 
suam naturam opera virtutis exercere possit. 

4™. Si nulla futura vita esset, nec ullum esset motivum 
exercendae virtutis. Unicum motivum abstinendi se a 
criminibus esset timor poenarum ab aliis hominibus in- 
fligendarum ; ubi hic timor abest, nihil hominem a quovis 
flagitio patrando absterreret. 

5". Si homo per mortem omnino periret, non libe- 
raretur a timore mortis, quia ab ea naturaliter refugit. 
Qui turpiter vivunt, judicem Deum, quem probe sentiunt 
se non posse effugere, timere debent, et hinc sibi persua- 
dere cupiunt Deum non esse neque futurum judicium. 

§ 47. Ad probandam immortalitatem animae non suf- 
ficit ostendereanimam superstitem esse post mortem, sed 
estendere oportet ipsius vitam semper esse duraturam. 

Prof. XV. Anima nostra immortalis est. 

Anima nostra non pótest desinere esse nisi a Deo an- 
nihilaretur. Atqui Deus non subtrahit rebus quod pro- 
prium est suis naturis. Naturis autem intellectualibus 
proprium est ut sint perpetuae. Ergo hoc eis a Deo non 
subtrahitur (S. Thom., "C. G." lib. ii. cap. 55). — Proba- 
tur hoc etiam ex desiderio felicitatis, cui satisfieri non 
potest si anima non esset immortalis. Deus enim animae 

indidìt desiderìum perfectse felicitatisi quam consequi 
anima non potest, nisi sit seternum duratura. Nam si 
anima non semper esset victura, nunquam piene con- 
tenta sua sorte esset, cum semper timeret momentum 
quo illa felicitate privanda esset ; maxime enim cruciat 
timor amissionis boni summe amati. Nec dici potest 
illam, aut per ignorantiam credere statum felicitatis esse 
setcrnum, aut nescire an statum illum amittere debeat ; 
absurdum enim est animam, quae intellectualis est, suam 
felicitatem in ignorantia et errore invenire. — Idem erui 
potest ex appetitu immortai ita tis, anima enim appetit 
esse et refugit a sui destructione non sicuti cetera ani- 
malia ; sed quia cognitione intellectuali gaudet, intelli- 
git jquid sit semper esse, et se capacem esse ut semper 
existat. Ergo etiam quam maxime desiderai semper esse. 
Hoc autem cum naturale sit desiderium, a Deo inditum 
est, et frustra esse non potest. 

Objici potest : i*. Sunt qiisedam desideria naturalia, 
quibus non satisfit. 

2°. Immortalitasestpropter bealitudinem. Sed omnes 
non consequuntur eam, ergo non est necesse ut omnes 
animse sint immortales; secus enim sequeretur, posse nos 
ratione probare poenas damnatorura esse aeternas. 

Principia ad solv. diff. : i™. Sunt quaedam desideria 
naturalia, quibus non semper satisfit. Ast ista non sunt 
desideria totius naturae, sed alicujus facultatis sensitivae, 
et rationali appetitui, seu desiderio totius naturae, subor- 
dinanda sunt, eadem proinde saepe reprìmi debent, quia 
eatenus tantum admitti possunt, quatenus sunt media ad 
finem ullimum. 

2". Ordinatio in finem est absoluta, et praescindit ab 
actuali finis consecutione. Hinc etiam iis, qui finem 

sua culpa amittunt, in aeternum vivendum est, seu eorum 
poena, quae consistit in privatione possessionis Dei, aeter- 
na esse debet. 

§ 48. Solo lumine naturali ostendi non potest, neque 
esse poenani sensibilem subeundam dariinatis, neque, si 
jliqua subeunda sit, qualis ipsa sit in inferno. Neque 
ratiocinio ostendi potest, post mortem nullam esse pos- 
sibilitatem redemptionis. Hoc tamen constat, eos qui 
sua culpa finem suum non sunt assecuti, si jam sint con- 
stituti in termino, non amplius ad finem tendere posse, 
ac proinde per totam aeternitatem debere carere summo 
bono, seu esse infelices. Non enim potest homo semper 
manere in via ad terminum, nec tenetur Deus reconnec- 
tere cum vero et proprio fine hanc ad finem tendenliam, 
quam homo per peccatum libere abrupit, nec ulla homi- 
nis aedo id mereri potest, quod a sola Dei liberalitate 
pendet. Hinc tandem psitet pcenarum (Bternitatem lumini 
rationis esse consentaneam. 



GAP. VI. 

DE ORIGINE COGNITIONUM INTELLECTUALIUM. 

§ 49. Quaestio de origine cognitionis jam inde ab initio 
philosophorum ingenia vexavit, et multa systemata in- 
venta fuerunt ad explicandum quomodo' veritates intelli- 
gibiles attingimus. Et nihilominus est una ex quaestio- 
nibus fundamentalibus, quae ni recte solvatur, omnia in 
philosophia nutant. 

Non est hic necesse refutare eos, qui materialismum 
profitentes, omnem actum cognoscendi ad meram sensa- 
tionem reducunt, et omnes'ideas universales menti dene- 
gane 

§ 50. Locke, philosophus Anglus, quamvis non dene- 
gaverit animae omnem vira intelligendi, docet nos perci-^ 
pere ideas simplices, quae aliud non sunt nisi sensationes, 
quae tamen ab intelligentia ope attentionis et reflexionis 
elaborantur, et exinde idese composìtae efformantur, quas 
ad tres categorias reducit : Substantiam, modos, et rela- 
tiones. Per istas ideas compositas mens assurgit ad ideas 
generales, quateniis proprietates communes, quae in ideis 
simplicibus inveniuntur nomine aliquo generali exprimit. 
Idex simplices realitatem habent, quia a rebus pendent ; 
compositas vero realità te privan tur, nisi in casu, quo ideae 
simplices ex quibus formantur re vera in rebus inveni- 
antur. Ideoe autem universales nullam objectivitatem 
realem habent, quia sunt mera nomina. 

Ista theoria omnino falsa est, quia omnes ideae sensum 
transcendentes e medio tolluntur ; nullae essent ideae mo- 
rales, quia istae a sensationibus erui non possunt. Ope 
attentionis et reflexionis supra meram sensationem nihil 
intelligibile cognosci posset, nam hoe non cadunt nisi su- 
pra id quod menti praesens est, nempe supra sensationes. 
Omnis scientia etiam physica destrueretur, quia nulla 
haberentur principia a priori, ipsa enim fundantur in 
ideis universalibus quae juxta Locke nullum valorem ob- 
jectivum habent. Rationes hic allatae refutant etiapi 
theoriam modernorum positivistarum, qui plus minusve 
doctrinam Locke propugnant. 

Positivistarum systema in eo situm est, ut dicant sci- 

entiam habere prò suo objecto tantum ea quse positiva 
sunt, nempe quse experientia testatur. Talia autem sunt 
phaenomena sensibilia. Metaphysica illusione piena est. 
Hinc eorum systema materialisticum est, et destruit 
ipsam scientiam physicam, quam ut unica veram ad- 
struunt. 

§ 51. Kant, philosophus Germanus, mentem vera intel- 
ligentia prseditam esse affirmat, sed ideas, quibus mens 
instructa est natura sua, meras formas subjectivas esse 
docet, nullam habentes realitatem objectivara. Istse 
formse applicantur rebus a sensibus perceptis, et cogni- 
tiones nostrse eatenus solum realitatem habent, quatenus 
formae istae subjectivas per sensationem complentur. Per 
eas tamen non attingimus naturam rerum quae in sensus 
agunt, sed sola phaenomena cognoscimus ; noumena autem, 
id est, quid res sint^ nulla ratione scire possumus. Formae 
quae ad percipiendi facultatem pertinent sunt intuitio 
pura spatii et temporis, quia omnia phaenomena percipi- 
untur in spatio et tempore, Formae pertinentes ad facul- 
tatem judicandi sunt quantitas (unitas, pluralitas, univer- 
salitas) ; qualitas (affirmatio, negatio, limitatio) ; relatio 
(substantia, causalitas, reciprocitas), et modalitas (possi- 
bilitas, realita s, necessitas). Ad rationem spectat vis 
inferendi; omnis autem conclusio, ait Kant, supponit 
unam ex ideis, animam, Deum et mundum ; conclusio 
categorica supponit ideam animae, seu subjecti absoluti ; 
conclusio hypothetica supponit ideam Dei, seu causae 
absolutae ; conclusio tandem disjunctiva supponit ideam 
absolutae totalitatis, seu mundi. Omnes tamen istae formae 
spectantes ad intelligentiam et rationem sunt formae om- 
nis realitatis vacuae, quae tantum inserviunt ad coordi- 

nanda phsenomena a sensìbus percepta. Hinc ratione 
nihil de anima et de Deo scire possumus, quia haec om- 
nem nostram experien tiara excedunt. Dei tamen exis- 
tentiam admittimus ratione /rar//Vtf, tanquam postulatum 
ad leges moralitatis explicandas. 

Hoc sy stema omnino absurdum est. Nititur falso sup- 
posito, ncmpe dari judicia synthetica a priori (§ i8). 
Illud nobis ad imi t omnem realitatem objectivam intellec- 
tualium cognitionum, quia istae supponuntur mere sub- 
jectivae. Nulla haberetur realis scientìa^ quia omnia 
principia, quibus utimur ad scientiam comparandam, es- 
sent sine uUo valore reali ; imo ipsa scientia physica 
periret, quia Kant negat principium causalitatis esse ob- 
jective reale. Absurdse sunt illae formae inanes quibus 
mens dicitur donari, quia si ideae sunt, debent ipsae ob- 
jecta reprgesentare ; si id non faciunt, nihil prorsus sunt. 
Systema hoc ad merum et putidum idealismum ducit, 
quia nihil reale extra mentem cognitione intelligibili ap- 
prehendimus, cum istae formae dicantur nobis solum in- 
servire ad phaenomena per sensus percepta in mente ipsa 
coordinanda, et, quid res sint, seu, ut ait, noumena, nos 
non cognoscere. Sed etiam ad materialismum viam ster- 
nit, nam de facto omnis nostra cognitio realis ad meras 
sensationes restringitur ; et asseritur nos ratione nihil de 
anima, nihil de Deo cognoscere posse. 

§ 52. Cartesius, ut originem idearum explicaret, sup- 
ponit quasdam ideas menti ingenitas esse, nempe ideas 
quae repraesentant aliquid supersensibile et necessarium. 
Sensationes autem ajebat esse causas occasionales per 
quas conscii fimus harum idearum. 

Illa Cartesii assertio nititur falsae theoriae de causis oc- 

casionalibus, et de modo quo concipit unionem animae 
cum corpore. Praeterea nullo solido fundamento fulcitur. 
Nam illae idese innatae aut existunt formaliter in mente 
aut solum virtualiter, ut Cartesius aliquando saltem vi- 
deturinnuere. Si formaliter in mente inveniuntur, mens 
jam a primo instante suae vitae eas habere deberet ; et 
cum sensationes non sint nisi causae occasionales, omnes 
sequali ratione eas habere deberent, neque illa ignorantia 
de Deo et de animae natura, qualis viguit et adhuc vi- 
get apud multos populos, prorsus inexplicabilis foret. Si 
virtualiter solum innatae dicuntur, tunc aut mens de suo 
proprio fundo depromit has ideas, quod impossibile om- 
nino est ; aut eas haurit abstrahendo per virtutem intel- 
lectus intelligibilem speciem a sensibili, et jam tota theo- 
ria de innatis ideis corruit. 

In illa theoria non potest probari objectivitas idearum, 
quia istae ideae innatae mere subjectivae sunt, et cognitio 
a rebus externis non hauritur, cum perceptiones sensi- 
biles dicantur esse mere causas occasionales. Hinc illa 
doctrina ducit ad idealismum. Et re quidem vera Leib- 
nitz et Wolf ad hunc idealismum progressi sunt ; quia 
putaverunt ingenitam nobis esse ideam universi confu- 
sam quidem, quam mens ope sensationum paulatim evol- 
vit ; ast has sensationes non putaverunt concurrere efifi- 
cienter, sed solum occasionaliter. 

Rosmini unam tantum ideam ingenitam posuit, ideam 
nempe abstractam et indeterminatam entis possibilis seu 
idealis ; quae est veluti forma mentis et lumen intellec- 
tuale constituit. Per applica tionem hujns ideae ad sen- 
sationem cognoscimus omnia alia entia determinata ; et 
cum illam conjungimus cum sensatione, judicamus illa 
entia reapse existere. 

Illud autem systema aut est punis ontologìsmus, aut 
nilìil prorsus explicat. Nam si dicitur hanc ideam entis 
eminenterin se continere omnes rationes alianim entium, 
tunc ontologismus adstruitur. Aut illa idea est solum 
idea entis in genere, et tunc nullam per eam determina- 
tam cognitionem haurire possumus, quia nihil aliud re- 
prsesentat hsec idea nisi fsse in genere. 

Statuii ipse nos cognoscere realitatem objeclorum per 
conjunctionem ideae entis cum sensatione. Jamvero vel 
jam cognosco quid sit objectum per sensum oblaturo, 
quodque ut reale judico per applicationem ideae entis ad 
actum sentiendi ; vel illud nondura cognosco. Si pri- 
mum, idea entis necessaria non est ; si secundum, appli- 
cando ideam entis in genere objecto prorsus ignoto, nihil 
cognosco ; aut si supponitur me tamen illud cognoscere, 
totum hoc mens e suo proprio fundo haurire deberet, et 
in purum idealismum incideremus. 

Hoec tbcoria pariter incidit in Kantianam, nam revera 
sensationihus applicatur forma in mente existente ; in eo 
solum differt, quod Kant posuerit formas determinatas, 
Rosmini vero unam solum, eamque maxime indetermi- 
natam. Unde non solum omnibus laborat vitiis iisdem 
quam Kantiana doctrina, sed insuper addit absurditatem 
illam, quod ex idea omnino indeterminata, quae nihil nisi 
meruin esse reprsesentat, omnes aliae idese erui debeant. 

§ 53. De mysticismo seu ontologismo. Plato sta- 
tuii praeter mundum visibilem existere mundum idealem 
realem, quem anima ante conjunctionem cum corpore 
intuebatur. Hsec cognitio nunc consopita est, sed acce- 
dente sensatione mens veluti e somno excitata ad has 
ideas iterum sese convertit, easque obscuro tamen modo 

veluti recognoscit. Cum autem mundus ille idealis non 
possit per se existere, alii statuerunt Deum, qui menti 
sémper praesens est, esse solem intelligentiarum, lumen 
intellectuale, per quod omnia intelligibilia cognoscimus, 
Ipsum Deum nos jam ab iniiio creadonis animae intue- 
mur, non intuitu reflexo, sed directo ; et per illum intui- 
tum nobis datum est cognoscere quid sint res quae per 
sensus nobis praesentantur. Sed ne cogantur dicere nos- 
tram cognitionem naturalem eandem esse qua beati in 
coelo gaudent, asserunt ipsi nos Deum intueri in praesenti 
vita ut Ens eminens est, et ut continet in Se omnes en- 
tium rationes, seu ut est exemplar omnium rerum ; sed 
nos non intueri ipsam divinam essentiam ut est in Se, 
i. e., una in natura et trina in personis. Gioberti insuper 
addidit nos etiam intueri directe ipsum actum creatio- 
nis, ac ut primum principium totius philosophiae statuii 
axioma, Ens creai existentias, 

§ 54. Prof. XVI. Ontologismus omnino rejicien- 

DUS EST. 

Frob, Ontologistae confundunt ideam eniis in genere 
cum idea Dei, quae duae ideae tamen toto coelo differunt 
(Lib. III. § 4). — Dei ideam non per intuitum habemus, 
sed ratiocinio illam nobis comparamus. Si enim per in- 
tuitum eam obtineremus, non posset explicari illa igno- 
rantia veri Dei, quae viguit apud omnes gentes lumine re- 
velationis destitutas. Quamvis enim dicatur ideam illam 
solummodo directe intueri, tamen sensatio non concurrit 
ad efformandos conceptus nostros in hac theoria, sed 
solum nos excitat ad reflectendum in objectum ideale 
menti jugiter praesens ; et cum in omni sua cognitione 
in illud objectum refiectere debeat, impossibile esset ut 

mens non haberet claram ac distinctam ideam Dei, ejus- 
que aitributorum. Si vero per sensus manuducimur ad 
cognitionem Dei per ratiocinium efformandam, satis ap- 
paret quare tanta ignorantia possibilis sit. — Istius intui- 
tus deberemus habere conscientiam per actum reflex- 
um, quia supponitur menti essentialis, in quem mens in 
omni sua cognitione reflectere debet, quia est unica ratio 
omnis cognitionis intellectualis. Atqui nullam hujus rei 
conscientiam habemus. — Contradicunt sibi ontologistae. 
Negant quidem nos intueri divinam essentiam, quia, ne 
haeretici fiant, debent ipsi ordinem naturalem a super- 
naturali distinguere ; attamen asserunt nos in Deo intueri 
onines rerum rationes quas cognoscimus ; istas autem in- 
tueri non possemus nisi ipsam Dei e^entiam videremus, 
quia istae rationes non sunt aliud nisi ipsa Dei essentia 
qiiatenus est exemplar omnium rerum, seu quatenus imi- 
tabilis est ad extra. Ad distinctionem virtualem attribu- 
torum Dei a divina essentia ipsi non possunt recurrere, 
quia quamvis mens fundamentum habeat ad eam facien- 
dam, ea tamen unice ofitur ex mentis conditione, quse, 
cum Deum immediate non intueatur, Ipsum per diver- 
sos conceptus attingere debet. — Deus immediate visus, 
est objectum excedens conditionem animae in hac vita. 
Nam, ut recte S. Thomas, " I. P./* q. 12, art. 12, " natu- 
ralis nostra cognitio a sensu principium sumit ; unde in 
tantum se cognitio naturalis extendere potest, in quan- 
tum manuduci potest per sensibilia." — Sententia nostrae 
opposita, proscripta fuit decreto Congregationis dato die 
16* Nov., 186 1. Proscriptse fuere sequentes proposi- 
tiones : 

** Immediata Dei cognitio, habitualis saltem, intel- 
lectui humano essentialis est, ita ut sine ea nihil cog- 



Liber Qutntus. 247 

noscere possit : siquidem est ipsum lumen ìntellec- 
tuale." 

** Esse illud, quod in omnibus, et sine quo nihil intel- 
ligimus, est esse divinum.*' 

Insuper ista doctrina valde periculosa est, et ad pan- 
ili eismum ducit. Supponitur enim res creatas nullam 
habere in se intelligibilitatem ; cum autem realitas et 
intelligibilitas convertantur, si nullam habent in se intel- 
ligibilitatem, realitate etiam privantur; et hinc siculi in 
Deo solum intelligibiles sunt, sic etiam in ipso solum- 
modo habent realitatem. Ordo enim logicus et realis ab 
ontologistis identificatur. Hoc autem est pantheismus. 

Asserunt ontologistae ipsas nostras cognitiones intellec- 
tuales non esse nisi evolutiones seu explicationes ipsius 
^fj^ infiniti quod intuemur ; sequitur ergo omnes nostras 
ideas esse determinationes ideae esse simpliciter, Objec- 
tivse autem sunt ideae nostrae solum eatenus quatenus 
eas in Deo videmus, quia ontologistae negant posse ob- 
jectivitatem idearum explicari quin eorum theoria admit- 
tatur. Ergo objectivitas rerum non est nisi determinatio 
aut modificatio divini Esse. En iterum pantheismus. 

Quod attinet systema Gioberti, satis est animadvertere 
quod si actum creatiònis intueremur, nequiret explicari 
illa ignorantia creatiònis, quae exstitit ante cognitam ve- 
ri tatem religionis revelatse. 

§ 55. Objicitur contra hanc thesim : i^ Objectum cog- 
nitionis intellectivse debet esse reale, a mente indepen- 
dens; hinc necesse est ut mens prò objecto habeat 
archetypa divina. 

2*^ Secus ideae nostrae universales omni realitate care- 
rent. 

3*. Ideae universales sunt aeternse, immutabiles et ne- 
cessariae ; ergo sunt Ipse Deus. 

4". Res in se ipsse non sunt intelligibiles, omnis enim 
intelligibilitas in absoluta ventate, quae Deus est, mo- 
rati! r. 

5". Finitura et limitatum cognosci non possunt quin in- 
finitum cognoscatur. 

6*. Mens nostra debet habere typum juxta quem verum, 
bonuni, pulchrum, justum, etc, dijudicet; hinc oportet ut 
cognoscat absolutam veritatem, bonitatem, etc. 

7". Ad cognoscendos varìos gradus perfectionis ne- 
cesse est cognoscere infinitam perfectionem, quia ideo 
raagis et minus ens est perfectum, quo magis aut minus 
ad perfectionem Dei accedit. 

8®. Deus est prima veritas, ergo prius cognosci debet, 
et alia per Ipsum cognoscuntur. 

9". Ordo logicus debet esse identicus cum ordine on- 
tologico. 

10°. Dei cognitio a rebus creatis progigni non potest, 
quia res finita infinitum non continet. 

11°. Dei existentia ratione probari non potest, quia 
qui hanc probare instituit, jam ideam Dei habet, et 
solum vult inspicere an ei praedicatum existentiae com- 
petat. 

12°. Si Deus per intuitum non cognosceretur, nullo 
modo cognoscibilis esset ; quia nunquam possemus scire 
num idea nostra objecto extra mentem correspondeat. 
Ut enim proferamus judicium, Idea nostra Dei est Ipsi 
Deo conformis, vel praedicati notionem habemus per 
aliam ideam vel immediate ; si primum, habetur com- 
paratio ideae cum idea, et non cum objecto ; si aliud, 
oportet agnoscere nos Deum per intuitum cognoscere. 

§56. Principia ad solv. diff. : i". Quatnvis objecta a 
Tiobis cognita intellectualiter sint a mente independen- 
tia, quia ipsa veritatem non facit, sed invenit; non est 
necesse ut objecta immediate cognita sint ipsae ideae 
archetypae divinse. 

2°*. Idese nostrse realitate non carent, quia eas desu- 
mimus ab objectis extra nos existentibus. 

3™. Subjective spectatae, idese nostrae non sunt seternae 
nec necessarise. Objective dici possunt aeternae, immu- 
tabiles et necessariae, non quidem per se, sed quia ea quae 
repraesentant sunt conformia exemplaribus divinis, quae 
vere sunt aeterna, necessaria et immutabilia. 

4". Res in se ipsis etiam intelligibiles sunt, quia suam 
habent realitatem, et quia sunt exemplata conformia 
ìdeis divinis. 

5". Non est necesse ut mens prius cognoscat infinitum 
ut possit ideam finiti habere ; ad hoc enim sufficit conci- 
pere esse in uno ente proprietates quae non sunt in alio. 
Insuper absurdum esset concipere finitum veluti deter- 
m'inationem aut limitationem infiniti, hoc enim pantheis- 
ticum esset ; et praeterea infinitum ut limitatum conci- 
pere involvit contradictionem. 

6°. Ut mens judicet res veras, bonas, pulchras esse, 
debet habere typum, ast istum typum concipit per ab- 
stractionem virtute intellectus agentis ; ac proinde non 
est necesse ut prius cognoscat Absolutam Veritatem, seu 
Deum. 

7™. Ut varios gradus perfectionis percipiamus, com- 
paratio sufficit inter perfectiones ipsas, et non est necesse 
ut illas comparemus cum Absoluta Perfectione. Entia 
in se spectata perfectiora sunt quo magis ad Dei perfec- 
tionem accedunt ; sed non requiritur consideratio hujus 

relationis ad Deum ut fìnitas perfectiones cognos- 
camus. 

8°. Deus est prima veritas in ordine ontologico, non 
vero in ordine logico. 

9°. Ssepe ex effectibus procedimus ad causas cognos- 
cendas ; ergo ordo logicus non est idem ac ontologicus. 

10°. Dei existentia non continetur in existentia entis 
finiti, sed argaimus ex relatione quse intercedit inter ens 
finitura et ejus causam. 

II". Qui probat existentiam Dei debet utique jam ha- 
bere conceptum entis necessarii ; ast hunc conceptum 
acquirimus non per immediatum intuitum, sed per con- 
siderationem entis contingentis, seu entis quod potest 
esse aut non esse ; exinde enim statim percipimus con- 
ceptum entis quod necessarium est. Probatio deinde 
ostendit bine conceptui correspondere objectum reale 
extra mentem nostram. 

12". Tota illa argumentatio innititur falso supposito 
quod nempe idese sint /V ^«^^ directe cognoscimus ; cum 
non sint nisi id quo objectaintelligimus. Unde illa com- 
paratio inter ideam et objectum per ideam repraesenta- 
tam oullo modo necessaria est. 

§ 57. Prof. XVII. Ad originem idearum expli- 

CANDAM NIHIL ALIUD REQUIRITUR NISI VIS QUA ANIMA 
DONATUR, UT RERUM QUIDDITATES AB EIS QUìE SENSU 
PERCIPIUNTUR, ABSTRAHERE POSSIT. 

Frob. Res quae sensibus percipiuntur habent suam es- 
sentiam, quia habent eas proprietatés per quod sunt id 
quod sunt. Hsec autem essentia, quamvis in concreto ex- 
istat, i. e., cum suis proprietatibus individuantibus, cog- 
noscibilis est ; nam sicuti res habent suam realitatem in 

se ipsis, SIC etiam suam intelligibilitatem habent, siint 
enim a Deo factse, et conformes exemplaribus divinis. 
Ergo si mens habet vim abstractivam, qua possit separare 
qualitates individuantes, et solam quidditatem rei con- 
siderare, hgec vis sufficiens est ad cognitionem intellectu- 
alem rei per sensum oblatae obtinendam. Atqui talis vis 
in anima admittenda est. Nam per eam solummodo ex- 
plicatur origo cognitionum nostrarum. Modus enim nos-» 
ter cognoscendi naturge nostrae conformis esse debet. At- 
qui nos non sumus puri spiritus, sed anima nostra corpori 
ita unita est, ut cum eo formet unam substantiam viven- 
tem. Ergo sensibus manuduci debemus ad cognitionem 
intellectualem. Hoc patet experientia, nam omnes theo- 
rise quas exposuimus operationem sensus a cognitione 
intellectuali non excludunt , sed omnes in eo peccant, 
quod vel sensui nimium tribuant, ut faciunt sensistae ; vel 
quod denegent sensibus efficientem concursum ad cogni- 
tionem intellectualem, et solummodo admittant causali- 
tatem occasionalem. Jamvero in nostra theoria uterque 
scopulus vitatuf, admissa enim vi Illa abstrahendi, sensis- 
mus rejicitur, et sensibus suae partes in intellectuali cog- 
nitione tribuuntur. Sensus enim non est ipsa causa in- 
tellectionis, sed intellectui praebet materiam causae ; et 
prgeterea phantasmata juvant intellectum ad conceptus 
intellectuales evolvendos, et ad attentionem nostram in 
conceptus figendam. — Praeterea ista theoria evitat sco- 
pulum idealismi, ostenditque rationem quare ideae nostrae 
non sint quid mere subjectivum, sed habeant objectivam 
realitatem. — Insuper patet veritas nostrae theoriae ex re- 
futatione omnium aliarum, quas supra exposuimus. Ergo 
haec theoria, pronti supra (§ 17 et seq.) exposita fuit, om- 
nino admittenda est 



252 Compendium Phiiosophice. 

Ex hactenus dictis satis dare apparet duas illas Scho- 
lasticorum doctrinas de materia et forma et de origine 
idearum ita connexas esse, ut una sine altera stare non 
possit. Qui theoriam de materia et forma rejiciunt ne- 
que admittere possunt animam esse formam corporis, 
ita ut corpori primum communicet esse ; qui vero hoc 
negat ncque theoriam scholasticam de origine idearum 
defendere potest, sed ad unam aut alteram ex falsis doc- 
trinis recurrere debet, nisi velit sibi contradicere. 

§ 58. Objici potest : i\ Per abstractionem universale 
cognosci non potest, quin jam cognoscantur individua 
quid sint, ut quod omnibus coramune est eis concipiatur. 

2®. Quidditatem rerum non cognoscimus nisi per dis- 
cursum ; ergo ea non abstrahitur per intellectum agen- 
tem. 

3°. A rebus materialibus nihil immateriale abstrahi 
potest. 

4°. In individuis essentia identificatur cum individua- 
tione , ergo mens unum ab altero separare non potest. 

Principia ad solv. diff. : i". Si agitur de universali re- 
flex©, veruni est quod objicitur, non autem de directo de 
quo nunc sermo est. Ista abstractio nulla eget compa- 
ratione individuorum Inter se. 

2™. Nos plerumque non cognoscimus quidditates re- 
rum nisi per discursum, si agitur de iis rationibus quse 
entia in proprias species determinant, non vero si sermo 
sit de rationibus generalibus, ut sunt ratio entis, existen- 
tis, substantiae, unitatis, effectus, etc. 

3™. Physice nihil immateriale a rebus materialibus ab- 
strahi potest, ncque id mens concipere potest, quia in- 
volveret contradictionem ; sed mens sua virtute potest 

concipere proprietates rerum materialium prsescindendo 
a materia cui ipsae insunt. 

4". Mens non potest separare individuationem a sub- 
jecto individuo per judicium, id est, non potest unum de 
alio negare, sed per simplicem mentis apprehensionem 
potest unum absque alio concipere. 

LIB. VI. 

DE THEOLOGIA NATURALL 



GAP. I. 

DE EXISTENTIA DEI. 

§ I. Nomine Dei intelligiraus ens aliquod supremum, 
causam liujus universi, intelligentia prseditum, cui homi- 
nes suae vitae rationem recidere tenentur. Sub hoc con- 
ceptu nenio est qui Dei existentiani ignorare possit, quia 
ad liane cognitionem duo solum requiruntur principia, 
videlicet principium causalitatis et cognitio proprise con- 
tingentiae. Priori qui caret, rationis usum nondum adep- 
tus est ; qui altero, mente captus est. Ergo homini 
sanse mentis impossibile est ignorare Numinis existen- 
tiam. Passionibus quidem potest humanus intellectus 
sic obcaecari, ut per breve momentum liane veritatem in 
dubium revocet*, nunquam vero firmiter sibi persuadere 
potest, nullum existere Numen. Potest tamen homo 
praedicata tribuere Numini, quse illi non conveniunt, ast 
hoc supponit Numinis existentiam. Hinc patet impos- 
sibilem esse atheum theoreticum. 

§ 2. Fuerunt non pauci qui, quamvis Dei existentiam 
admiserint, tamen negarint nos posse vera demonstra* 

«54 

tione Dei existentiam probare. Ontologistse omnera vim 
demonstrationum, quae prò existentia Dei adducuntur, 
inficiunt ; quia Deus, ajunt, est prima Veritas non so- 
lum in ordine ontologico, sed etiam in ordine logico, 
unde nullo modo demonstrabilis est, quia demonstratio 
procedit ex eis quse sunt priora cognitione. Cum jam 
refutaverimus hanc doctrinam, non est quod in ea rejici- 
enda moremur. Traditionalistse asserunt nos Deum non 
cognoscere nisi per revelationem, quae nobis manifesta- 
tur per communem consensum omnium hominum ; hinc 
omnia alia argumenta praeter argumentum morale rejici- 
unt. Eorum theoriam falsam esse probatum fuit in li- 
bro superiori (§ 23). Alii denique argumento a priori, 
ut ajunt, demonstrare volunt Dei existentiam, seu eam 
deducere volunt ex mera idea entis infiniti, aut entis 
summe perfecti. 

Increduli autem, ut nobis eripiant possibilitatem de- 
monstrationis, quae in principio causalitatis fundatur, hu- 
jus principii objectivitatem aut certitudinem negant, aut 
illius valorem ad sola phsenomena investiganda restrin- 
gunt. In libro tertio (§ 47) probavimus principii causa- 
litatis et objectivitatem et absolutam certitudinem. 

Prof. I. Existentia Dei non potest probari ar- 
gumento A priori. 

Proh. Demonstratio a priori ea est quae fìt per cau- 
sas. Atqui Deus cum sit prima omnium causa, nul- 
lam causam habet. Ergo Ejus existentia argumento 
a priori nullo modo demonstrari potest. Hinc solo 
argumento a posteriori^ nempe ex effectibus, demon- 
strari debet. 

Sed ncque per rationem sufficientem probari potest ex- 
istentia Dei, id est, non potest erui Dei existentia ex eo 

qiiod nos concipiraus ens infìnitum, aut ens surame per- 
fectum, aut quod videamus non repugnare ut tale ens 
existat. Namcum nos in hac vita non intueamurDeum, 
sed omnes nostri conceptus formati sint per viam ab- 
stractionis, conceptus infiniti entis aut summe perfecli 
non est nisi idealis seu aòsiractivus. Ex ilio ordine lo- 
gico non licet nobis transire ad ordinem realem seu ad 
ordinem existentiae extra menfem, nisi aliunde demon- 
stretur tale objectum revera existere extra mentem. 

Objici potest : 1°. Conceptus entis infiniti est objectì- 
vus ; ergo ex hoc inferri debet quod ens infìnitum exis- 
tat, secus enim objectivus esse non posset. 

2**. Non est paritas inter conceptum montis aurei et 
conceptum entis infiniti, quia primus ut possibilis tan- 
tum concipi potest, alterum autem ut possibile concipi 
non potest. 

Principia ad solv. diff. : i". Conceptus entis infiniti 
objectivus est eo sensu, quod formatus sit per conceptus 
entium realium, et quod propterea non sit merum mentis 
figmentum ; sed non ex sola ideali objectivitate inferri 
statim potest objectum hoc reapse extra mentem ex- 
istere. 

2'". Ens infìnitum non potest concipi ut in statu merae 
possibilitatis, hinc conceptus illius includit etiam exis- 
tentiam in ordine ideali, i. e., intelligimus tale ens, si de 
facto existit, debere necessario existere ; sed exinde non 
sequitur nos statim ab existentia in ordine ideali posse 
transitum facere ad existentiam realem extra mentem, 
nisi alias rationes habeamus quibus ostenditur tale ens 
de facto existere. 

Hinc patet omnia argumenta sic dieta a priori ad ex- 
istentiam Dei probandam, non concludere, quia semper 

fit transitus ab ordine mere logico ad ordinera realem seu 
existentiae. 

§ 3. Prof. II. Existit ens necessarium, causa hu- 

JUS UNIVERSITATIS RERUM. 

Proh, Existunt entia contingentia, nam nosipetipsos 
ut contingentes cognoscimus, non fuimiis semper, et in 
omnibus hujus universi corporibus eandera non essendi 
possibilitatem percipimus. Entia autera contingentia re- 
quirunt ens necessarium, quod sit eorum causa. Etenim 
ens contingens est indifferens ad existendum aiit non ex- 
istendum. Ergo requirit causam existentiam ei tribu- 
entem. Nam hanc existentiam ncque habet ens contin- 
gens a natura sua, quia ad esse aut non esse indifferens 
est ; neque sibi ipsi eam dedit, quia nemo agit antequam 
existat. Jamvero illa causa debet esse necessaria. Si 
enim non esset necessaria, deberemus iterum quserere 
ipsius causam, usque dum ad causam necessariam pei- 
veniamus, quae ita existat, ut nulli alii enti suam- debeat 
existentiam. Non est enim possibile procedere in infi- 
nitum in ista causarum connexione, quia solummodo ha- 
berentur contingentia, quae nullam suae existentiae ratio- 
nem haberent. 

Objici potest : 1°. Demonstratio haec nititur principio 
causalitatis quod incertum est et subjectivum tantum- 
modo. 

2®. Hoc principium non potest applicari nisi phaeno- 
menis per sensum perceptis, et non ad ea quae citra ex- 
perientiam sunt. 

3*. Est methodo scientificae contrarium ut rerum phy- 
sicarum quaeratur causa metaphysica. Scientia Inter cau- 
sas physicas sistere debet. 

4*. Orìgo mundi optime explicatur si admittatur vis in 
materia qiice juxta leges quasdam necessarìas sese paiila- 
tim evolvit, et sic omnia corpora sive inanimata sive vi- 
ventia producit. 

5*. Si requiritur ens necessarium, ipsa materia necessa- 
rio existit. 

6*. Entium contingentium existentia etiam optime ex- 
plicatur per seriem infinitam entium producentium et 
productorum. 

7*. Etsi omnia singula individua istius serici essent con- 
tingentia, tota tamen series supponi posset necessaria. 

8^. Nam a distributivo ad collectivum non valet illatio, 
potest enim collectio habere prsedicatum, quod indivi- 
duis collectionis non competit. 

9^ Ex existentia entis contingentis non potest deduci 
existentia entis necessarii, nam ens contingens non conti- 
net ens necessarium. 

io". Non valet recurrere ad relationem ìnter ens con- 
tingens et necessarium, nam ea deberet esse necessaria; 
sed si hoc ponitur, ens contingens necessario existit, et 
non auiplius contingens est. 

11^ Nulla est proportio inter ens contingens et neces- 
sarium, ergo nulla est inter ea relatio. 

12^ Conclusio latius patet quam prsemissse. Nam in 
praemissa est ens contingens, et in conclusione invenitur 
ens necessarium. 

I3^ Argumentum hoc supponit quod probandum est. 
Nam in prsemissis jam supponitur cognitio entis neces- 
sarii, ac proinde jam asseritur illud existere, quia ens ne- 
cessarium necessario existit. 

§ 4. Principia ad solv, diff. : 1°*. Principii causalitatis 

objectivitas et veritas jam probatae fiierunt in Libro III. 
§ 47. Ergo jure merito adhiberi potest 

2". Quando adhibetur hoc principium ad investigan- 
das causas phaénomenorum, etiam deducuntur causae 
quae sensibus percipi non possunt. Sensus enim, gene- 
ratim loquendo, non manifestant nisi effectus, causas 
autem per ratiocinium deducere oportet. Sic effectus 
lucis visibiles quidem sunt, sed causa ipsa nullo sensu 
percepta fuit ; sic pariter vires quae effectus producunt 
sola ratione investigari possunt. Absurdum ergo est 
dicere hoc principio nos uti non posse ad causam ulti- 
mam omnium rerum investigandam, cum multi effectus 
hujus causae profecto visibiles sint. 

3". Scientiae niunus est non solum investigare causas 
proximas, sed etiam ultimam, quae inter causas mere 
physicas contineri non potest. Deus est causa meta- 
pbysica eo sensu, quod sit super omnes causas finitas 
tum materiales tum spirituales; non autem est causa 
metaphysica, si per id vocabulum intelligitur merum ens 
rationis. 

X^. Cum materia non possit existere a se, explicatio, 
quam evolutionistae de origine mundi dant, omnino ab- 
surda est. Ridiculum est statuere legem aliquam cui 
materia in sua evolutione subjicitur, sine aliquo legis- 
latore a quo ea dependeat ; admitteretur enira effectus 
absque causa. 

5°. Hinc materia non potest esse hoc ens necessarium 
quod requiritur ad rerum contingentiam explicandam. 

6". Series infinita entium producentium et producto- 
rum non potest explicare existentiam entis contingentis; 
quia talis series est absurda, et praeterea, data etiam hac 
serie, ea non sufficit, quia, cum omnia entia seriei sint 

conlingentìa, tota series contingens sit necesse est ; adeo- 
que adhuc requireretur ens necessariuro. 

7". Praedicatum quod omnibus individuis alicujus col- 
lectionis convenit essentialitery etiam toti collectioni tri- 
bui debet. 

8". A distributivo ad collectivum non valet illatio ; id 
est, quae paucis individuis competunt, toti collectioni tri- 
bui nequeunt ; aut incapacitas singulorum ad aliquem 
effectum praestandum, non potest tribui collectioni, si 
jam singulis individuis inest aptitudo partialis ad eun- 
dem effectum. Ast quando agitur de essentiali proprie- 
tate aut de absoluta incapacitate alicujus effectus prae- 
slandi, licet semper a distributivo ad collectivum arguere. 
Sic collectio caecorum nunquam erit videns. Ergo cum 
omnia entia sint contingentia, tota series est contingens. 

9". Non continetur 'ens necessarium in contingente, 
noe ex eo deducitiir ; sed deducimus existentiam Dei ex 
relatione quae intercedit inter ens contingens et necessa- 
rium. 

IO™. Relatio bsec necessaria quidem est, non vero mu- 
tua (III. § 29). 

1 1"*. Inter ens necessarium et contingens nulla datur 
proportio cntitatisy sed datur proportio dependentice, 

12"". Conclusio nostri argumenti non patetlatius quam 
pracmissae. Etenim ipsum sic proponi potest : " Existen- 
tia entis contingentis requirit existentiam entis necessarii ; 
alqui existit ens contingens ; ergo existit ens necessa- 
rium." 

13*". In eo argumento supponuntur idea entis necessa- 
rii et cognita veritas majoris propositionis. Haec veritas 
immediate evidens est omnibus reflexione utentibus, et 
id, quod ©stendere oportet, e^t, ideam entis necessarii ita 

esse objectivam, ut ci correspondeat objectum reale ex- 
tra mentem. In majori propositione cognoscitur conclu- 
sio implicite quidem, non vero explicite, 

§ 5. Prof. III. Causa hujus mundi est intelli- 

GENS. 

Prob. Existit ordo in hoc mundo, ut patet ex conside- 
ratione legnm physicarum. Ordo autem requirit causam 
intelligentem ; quia supponit aptam dispositionem me* 
diorum ad finem, debetque causa ordinans relationem 
Inter finem et media cognoscere, ut ea apte ad finem dis- 
ponere possit. Hoc principium ita evidens est, ut ille 
mente captus a toto genere humano haberetur, qui di- 
ceret rotas et ceteras horologii partes, si in pixide po- 
nantur et agitentur, posse horologium producere. 

Absurdum est igitur mundum fato adscribere ; fatum 
est vox sine significatu ; si autem supponeretur fatum esse 
èns existens, caeco modo operans, admittere oporteret ef- 
fectum absque causa, ordinem nempe sine causa ordi- 
nante. Si dicas eam causam natura sua determinatam 
esse, ut sic et non aliter agat, asseris eam esse contin- 
gentem ; requireret enim determinationem, ut hoc potius 
modo agat quam alio. 

Objici potest : i*. Multa cernuntur in hoc mundo, 
quae nullum finem habent; multa mala et imperfectiones 
pariter inveniuntur. Ergo mundus non est opus intelli- 
gentiae. 

2**. Si vires agentes juxta certas leges constantes sup- 
ponuntur existere, ordo in hoc mundo sufiìcienter absque 
causa intelligente explicatur. 

3*. Non omnia opera ordinata ab intelligentia oriuntur, 
ut patet de operibus ab animalibus quibusdara productis. 

4^ Casu potest quid ordinatum aliquando oriri ; sic si 
quaedam litterse projiciantur, eae sic sese disponere pos- 
sunt ut verbum aliquod, imo totam sententiam, efficiant. 
Ergo ordo mundi etiam casu oriri potuit. 

5**. Argumeniura ex ordine mundi depromptum non 
evincit causam intelligentem infìnitam, nam cum ipse 
fìnitus sit, causa finita sufficit ad hunc ordinem produ- 
cendum. 

Principia ad so/zk diff, : i". Nili il cerni tur quod evi- 
denter nullum fìnem habeat, quamvis multa sint quorum 
fìnem non cognoscimus. Hinc cum ordo in hoc mundo 
per innumerabilìa argumenta evidenter omnibus pateat, 
absurdum esset ex nostra ignorantia particularis finis ali- 
quorum entium arguere, mundi ordinem absque intelli- 
gentia productum fuisse. Praeterea dantur qusedam im- 
perfectiones relativse in hoc mundo, non vero absolutse ; 
ex nostra ignorantia fit, ut non semper intelligamus quo- 
modo istje imperfeciiones relativae cum perfectione totius 
mundi cohaereant. 

2". Vires constantes non sufficiunt ad ordinem expli- 
candiim ; semper deberet esse ens intelligens, quod has 
vires determinaverit, ut hoc modo agant. 

3°*. Beìluae quaedam ordinata perficiunt, quia dirigun- 
tur a prima causa intelligente, quae ipsis indidit instinc- 
tum juxta quem ordinate operantur. 

4™. Facilius esset asserere posse casu oriri horologium, 
si partes illud componentes projiciantur aut in pixide 
agitentur, quam mundi ordinem e fortuitu concursu ma- 
teriae ortum esse ; et tamen nemo incredulorum primam 
absurditatem posset aut vellet propugnare, quin risura 
omnium horainum moveret. 

5™. Quamvis optime defendi posset intelligentiam 

illam, quae hujus mundi ordinem constituit, necessario 
debere esse infinitara, praesertim si attendamus ad ac- 
tiones liberas hominum, tamen id in praesenti necessa- 
rium non est. Sufficit ostendisse contra incredulos ens 
necessarium, causam hujus mundi, esse ens intelligens. 

§ 6. Prof. IV. Existit summus Legislator, cui 

OMNES RATIONEM SUìE VITìE REDDERE TENENTUR. 

Prob» Existit lex naturalis, ut patet tum ex consensu 
communi hominum, tura ex conscientiae testimonia 
Omnes enim populi coguntur adraittere esse intrinse- 
cum discrimen inter bonum et malum morale, et quos- 
dam actus esse illicitos, independenter a quavis humana 
lege. Experimur stimulos conscientiae, si hanc legem vio- 
lamus, etsi absit timor pcenae ab hominibus infligendae. 
Ergo existit Legislator, qui hanc legem tulit, quique hujus 
legis violatores puniet. 

Objici posset : 1°. Has leges introductas fuisse ab ho- 
minibus 

2®. Stimulos conscientiae ortos esse ab hominum prae- 
judiciis. 

Principia ad solv. diff. : i"". Lex haec non fuit intro- 
ducta ab hominibus, quia semper et ubique eadem est. 

2°^. Si nullus esset vindex scelerum, explicari non pos- 
set existentia stimulorum conscientiae. Ab educatione 
et praejudiciis pendet, quod aliqua credamus licita aut 
illicita, quae talia non sunt, sed non ipse remorsus con- 
scientiae, quem sentimus quando judicamus nos male 
egisse. Existunt quaedam monstra sub figura humana, 
quae ob perditos mores conscientia vix remordet, sed 
nec ipsa sese ex toto conscientiae imperio subducere 
possunt. 

§ 7. Prof. V. Existentia Numinis constàt ex 

SENSU NATURA COMMUNI. 

Prob. Est factum certum omnes homines ubique tct^ 
rarum semper admisisse ens aliquod supremum, cui vitas 
rationem reddere teneantur. Ergo existit Numen. 

Principia ad solv, diff, : i". In antiquis scriptoribus 
mentio fit de atheis, sed ipsi dixerunt atheos eos, qui 
deos populares non coluerunt, aut idololatriam irrise- 
runt. Qui nunc dicuntur athei sunt athei practici, non 
theoretici. 

2°. Cum hactenus nulla gens sine numine inventa 
fuerit, nullum est periculum, ut talis gens aut exstiterit 
aut sit exstitura, quia nemo sanse mentis hujus cognitio- 
nis expers esse potest (§1). Vide Principia, Lib. IL 
§ 22. 



GAP. II. 



DE ATTRIBUTIS ENTIS NECESSARII QUiE A NECESSITATE 

ESSENDI PROFLUUNT. 

§ 8. Prof. VI. Ens necessarium est -«ternum, ab- 

SOLUTE INDEPENDENS ET IMMUTABILE. 

Prob. I. Ens necessarium existit vi susenaturae. Ergo 
est seternum. 

II. Ens necessarium est absolute independens. Nam 
ex eo quod vi suae naturae existat, nemini suam existen- 
tiam debet ; ergo existit independenter ab omnibus en- 
tibus, non solum quoad suam substantiam, sed etiam 
quoad suum modum existendi. Etenim nullum ens in- 
determinate existit, sed eo quo existit momento semper 
modum determinatum habeat oportet. Ergo ens quod 

necessario existit debet etiam vi suae naturae determina- 
tum modum existendi habere, qui cum ab ipsa ejus na- 
tura profluat, illi necessarius est. Ergo etiam quoad mo- 
dum existendi independeris est. 

III. Ens necessarium est immutabile. Etenim modus 
existendi quem vi suae naturae habet, est ei omnino ne- 
cessarius. Ergo eum nunqiiam amittere potest, adeoque 
immutabile est. — Insuper si mutari posset, status seu mo- 
dus quem nunc habet, non esset illi necessarfus ; quia 
eum amittere posset ; nec praecedens status necessarius 
fuisset, quia ex supposito eum amisit. Ergo nullus iho- 
dus in specie ei necessarius esset, adeoque contingenter 
existeret. 

Hinc Dei aetemitas non consistit solum in eo quod 
Ipsius esse nec initium habet nec finem, sed quod ex- 
cludit omnem successionem, estque unus atque infinitus 
Dei actus, ac recte definitur a Boetio : Inlerminabilis 
vitae tota simul et perfecta possessio. Etsi in dura- 
tione Dei nulla dentur realia instantia, quia nulla in ea 
successio, .tamen possumus in ea distinguere puncta 
temporis virtualia; quatenus nempe Deus unico et in- 
finito suo actu coexistere potest cuicumque serici tem- 
poris. Omnes creaturae coexistunt aeternitati, sed non 
existunt in aeternitate. Et omnes successiones temporis 
Deo praesentes sunt, quia nullum tempus ultra aeterni- 
tatem existere potest. 

Quae ex libertate Dei pbjiciuntur, postea solventur. 

§ 9. Prof. VII. Ens necessarium non est neque 

MATERIA, NEQUE MUNDUS, NEQUE CORPUS, NEQUE ENS 
COMPOSITUM EX SPIRITU ET CORPORE. 

Frob, Deum non esse materiam patet ex Lib. IV. § 3. 

Deus non est corpus, quia orane còmposituni partibus 
constat, divisibile est, ac proinde mutabile ; totum a par- 
tibus pendei, aligeri et minui potest. Propter easdem 
rationes non potest ens necessarium esse compositum ex 
spi ri tu et corpo re. 

Principium ad solv. diff, : In sacra scriptura membra 
Deo tribuuntur, quod intelligi oportet sensu metaphori- 
co, non litterali. Scriptura enim sacra sese accommodat 
modo nostro loquendi, quia per comparationem ad ma- 
terialia res spirituales concipimus. Vide etiam Princi- 
pia, Lib. IV. § 4. 

Coronaria : 1° Absurda sunt systemata atheorum, qui 
omnia vel casui vel fato tribuunt, vel mundum explicarè 
volunt per suppositionem materiae necessariae. Epicuri 
systema tot absurda quot assertiones continet, quippe 
quod mundi genesim explicarè conatur per atomos nu- 
mero infìnitas, quae a tota aeternitate in vacuo infinito 
volitabant, quaeque declinantes paulisper a linea recta 
per mutuum accessum varias compositiones effecerunt, 
ex quibus tandem mundus praesens ortus est. 

2°*. Absurda etiam est opinio Stoicorum, qui assere- 
bant : Mundum totum esse animai quoddam rationale, 
cujus anima Deus est. 

De Pantheismo infra sermo erit. 

§ IO. Prof. Vili. Ens necessarium est ens sim- 

PLICISSIMUM EXCLUDENS OMNEM POSSIBILEM COMPOSI- 
TIONEM. 

Frob, I*. Non est in eo compositio realis partium, quia 
non est materia. 2°. Non est in eo compositio materiae et 
formae, quia corpus non habet. 3^ Non distinguitur in 
eo existentia ab essentia, quia natura sua existit. 4®. Non 

est in eo distinctio accidentis a substantia, quia cum 
sit immutabile nihil novi ei accidere potest. 5*. Non 
sunt in ipso actus et potentia, quia immutabile est, adeo- 
que essentialiter in actu. 6**. Non habet Deus attributa 
realiter distincta a natura, quia secus varios actus ha- 
beret, essetque mutabilis. 7*. Non est in Deo compo- 
sitio logica, i. e., ex genere et specie non constat, quia 
nullum ens potest habere aliquod attributum commune 
cum Deo. 

Hinc Deus recte dicitur actus purissimus. 

Principia ad solv. diff.: i". Fides docet in Deo esse 
tres personas realiter distinctas, sed ista distinctio non 
cadit in naturam, quae una eademque est in tribus per- 
sonis. 

2°. Etsi attributa Dei absoluta, ut *bonitas,* ^justitia,' 
' potentia,' etc, realiter in Deo non distinguantur, admit- 
tenda tamen est distinctio virtualis, quae fìt a ratione 
cum fundamento in re (III. § 16). 

§ II. Prof. IX. Deus est infinitus. 

Prob. Infinitum est ens, quod caret initio et fine, quod 
limitibus expers est ; nec minui nec augeri potest. At- 
qui Deus est tale ens. Ergo est infinitus. Etenim Deus 
seternus est et immutabilis. — Insuper Deus unico actu 
complectitur suam vitam, quia nulla in ipso mutatio, ergo 
habet actum aeternum sine initio et sine fine. Ejusmodi 
actus est infinitus ; ergo Deus est infinitus. 

Notio infiniti confundenda non est cum notione inde- 
finiti. Infinitum est omnino singulare, suas habens per- 
fectiones, quae nec augeri nec minui possunt, et cui nihil 
novi accidere potest. Ens indefinitum non est ens reale, 
sed logicum, quod a mente concipitur sese evolvere per 

jugem nccessionem novae entitatis, quin unquam ad finem 
perveniat. 

Deus ergo non est ens indeterminatum et impersonale, 
ut Pantheistae asserunt. Determinatum esse potest ens 
duplici modo, vel quia limitatum est, et hoc sensu Deus 
minime determinatus est ; vel quia habet esse suum 
proprium distinctum ab aliis, et hoc pacto Deus deter- 
minatus est, quia Ejus esse est singulare et distinc- 
tum ab esse omnium creaturarum, eo quod Ejus esse 
est ipsa Natura Divina subsistens, quod nulli creaturae 
competit, qu3e omnes habent esse receptum ac per con- 
sequens limitatum. 

§ 12. Cum Deus non comprehendatur sub aliquo ge- 
nere, patet nos non posse veram de Ipso dare definitio- 
nem (I. § i8). Essentia Dei, prouti est in se, a nobis non 
cognoscitur (V. § 54), sed a creatis rebus per viam ana" 
logicB et remotionis procedimus ad Dei cognitionem. Quia 
Deus est causa nostra, perfectiones Ejus ex analogia cum 
perfectionibus quas nobismetipsis dedit, determinamus ; 
sed quia Deus imperfectiones continere non potest, ab 
his perfectionibus removemus quidquid imperfectionis in 
eis deprehendimus. Ex variis conceptibus, quos sic de 
Deo nobis efformamus, illam perfectionem ut Dei essen- 
tiam consideramus, quam ratio nostra concipit tanquam 
primum Dei constitutivum, quo a creaturis dìffert, et a 
quo mens progredi potest ad ceteras perfectiones de- 
monstrandas, quas attributa vocamus. Hinc ex dictis 
patet * Aseitatem ' seu necessitatem essendi spectandam 
esse ut essentiam Dei. 

GAP. III. 

DE UNITATE DEI. 

§ 13. Prof. X. Ens necessarium est intelligens. 

Probatur hoc argumento jam allato, § 5.^Praeterea 
agere cura cognitione finis, perfectius est quam agere 
caeco modo. Atqui spiritus finiti, a causa necessaria 
producti, agiint cum finis cognitione. Ergo etiam Deus, 
quia nemo dat quod non habet sive virtualiter sive emi- 
nenter sive fornialiter, et effectus sua causa perfectior 
esse non potest (III. § 42). 

§ 14. Prof. XI. Ens necessarium est fons totius 
veritatis. 

Prob. Ens necessarium cognoscit veritatem. Eam au- 
tem cognoscere non potest a rebus extra se positis, secus 
enim a rebus externis in suo agendi modo penderet ; et 
cum hsec entia successive existant, ipsius cognitio eorun- 
dem mutabilis esset. Ergo ens necessarium debet in se 
ipso continere rationem cognoscendi omnem quam cog- 
noscit veritatem, seu eam in se ipso intueri. Atqui ens 
necessarium cognoscit omne id quod est cognoscibile. 
Nam secus penderet ab alio ente, quod gradum ejus cog- 
nitionis determinasset. Insuper, si non omnem cognos- 
ceret veritatem, id esset quia intellectus ejus non posset 
omnem veritatem cognoscere. Atqui hoc est impossibile, 
Nam intellectus per se est cognoscendi potentia, et ideo 
solummodo non omnem veritatem cognoscit, quia finitae 
virtutis est. Ens autem necessarium non est finitum. 
Ergo etiam omnem veritatem cognoscit, quia a nemine 
actus ejus impediri potest. Eam autem non potest cog- 

noscere nJsì in scmetipso. Ergo in ipso est ratio cognos- 
cibilitatis omnis veritatis. Ergo ipsum est fons totius 
veritatis. 

§ 15. Prof. XII. Ens necessarium est ens perfec- 

TISSIMUM. 

Frob. Ens necessarium est fons totius veritatis ; ergo 
totius entis et realitatis ; ergo nulla datur perfectio quae 
ab ipso non pendeat. Hinc ens necessarium in se conti- 
net omnem perfectionem, eo modo quo enti simplicissimo 
inesse potest ; formaJiter nempe si nullam in se involvat 
imperfectionem, virtualiter vero et eminenter, si aliquam 
in se imperfectionem involvat. 

§ 16. Prof. XIII. Ens necessarium est unicum. 

Prob, Nulla potest perfectio concipi quae a Deo non 
pendeat. Ergo alius sit Deus impossibile est ; alius enim 
Deus dependens esset, quippe cujus perfectio a priori 
penderet, et independens esset, quia Deus siipponeretur 
esse. — Insuper nomine Dei intelligimus ens summe mag- 
num, quo nihil majus esse potest. Ergo sequale sibi ha- 
bere nequit. — Denique duo infinita repugnant. 

Princìpium ad solv, diff. : Fides docet tres esse perso- 
nas in Deo, sed non tria infinita, quia una sola est natura 
divina, et per trinitatem personarum non multiplicatur 
natura, eo quod unaquaeque persona subsistit in eadem 
natura infinita. 

§ 17. Prof. XIV. Absurdus est ManichìEismus. 

Prob, Manichaei, ut rationem darent existentiae malo- 
rum, quam negabant explicari posse per existentìam so- 
lius principii summe boni, imaginati sunt ens aliquod 

siimme malum, quod existat independenter ab ente sum- 
me bono, et sit causa omnium malorum, quae in mundo 
cernuntur. Atqui hoc est absurdum. Nam duo entia 
necessaria existere nequeunt, et principium summe ma- 
lum esset summum nihil (III. § 20). — Praeterea Mani- 
chaeismus non explicat existentiam malorum. Nam duo 
illa principia aut sunt aequalis virtutis, et unius effectus 
ab altero elidetur, proinde nec bonum nec malum exis- 
tere posset ; aut unius virtus major est, et alterius opera 
destruet, unde aut solum malum aut solum bonum ex- 
isteret ; aut pactum iniere, ut mutuo sese tolerarent, quo 
supposito, principium bonum deberet positive malum 
permittere. Jamvero ad vitandam permissionem negati- 
vam malorum fuit inventus Manichaeismus. Ergo nihil 
explicat hoc absurdum systema. 

Objici potest : i^ Si principium summum mali non 
existeret, existentia mali non esset explicàbilis, quia prin- 
cipium bonum non potest esse causa mali. 

2*. Si nullum principium summe malum habetur, in 
Deum refundi deberet existentia peccati. 

3^ Deus praevidit abusum libertatis, ergo hunc abusum 
voluit. 

4°. Posset Deus hunc abusum impedire, ergo quia non 
impedit eum vult. 

5°. Qui malum impedire potest et non impedit, cense- 
tur causa illius. 

6*. Pater dans filio gladium quem scit eo abusurum, 
hujus abusus reus est ; ergo a pari Deus dans liberta- 
tem quam cognoscit fore ut creatura ea abutatur, hujus 
abusus causa est. 

7^ Qui peccata permittit, ea positive vult. 

8°. Deus tenetur peccata impedire, quia summo odio 

peccatum prosequitur ; nam si illud permitteret, etiam 
solummodo negative, raajus odium concipi posset, nempe 
ut ncque ejus existentia negative permittatur. 

Principia ad solv. diff, : i". Existentia malorum sub 
uno principio summe bono, optime explicatur. Mala 
physica sequuntur ex ordine physico, qui requirit ut ha- 
beantur generationes et transformationes entium, ac pro- 
inde multa corrumpi debent et transmutari. Multa mala 
esse apparent, quae si illorum fines cognoscerentur, opti- 
ma esse judicarentur. Insuper haec mala sunt vel mala 
poenae, et sunt optima ; vel a Deo diriguntur ad virtù tis 
exercitium, et pariter optima sunt. Concupiscentia (quas 
nunc malum poenae est, quia a peccato oritur) originem 
in statu naturse duceret ex lìmitatione naturae humanae, 
potestque homo ei resistere, quod si faciat, magnum emo- 
lumentum exinde hauriet. Malum morale oritur ex abusu 
liberae voluntatis. 

2*°. Malum morale in Deum refundi non potest, quia 
liberum arbitrium non necessario cum peccato connecti- 
tur. Deus libertatem ut magnum bonum contulit, et sub- 
ministrat media, ut homo illa bene utatur. Si creatura 
libero arbitrio abutitur, contra Dei voluntatem agit. 

3™. Deus hunc abusum praevidit, sed non tenetur Ipse 
abstinere a conferendo dono libertatis, cum homo per 
illud felicitatem aeternam consequi possit ac debeat. 
Abusus unice provenit a malitia voluntatis, quae et pò- 
tuit et debuit abusum praecavere. 

4"*. Potuisset Deus hunc abusum impedire, sed id fa- 
cere minime tenetur; Ipse enim non vult hominis liber- 
tatem auferre. 

5"*. Qui malum impedire potest et non impedi t, causa 
mali est, si illud impedire tenetur. Deus autem minime 

ad hoc tenetur; quia nulli legì subjicitur, et prseterea ex 
malo a creatura commisso magnum bonum eruere valet. 

6"*. Comparatio hominis qui filio dat gladium, licet 
sciat fore ut ilio abutatur, cuni Deo qui concedit liber- 
tatem homini, inepta est. Pater gladium filio ad nuUuna 
bonum finem dare potest, si scit filium eo abusurura; 
Deus autem ad finem optimum dat libertatem, et sub- 
ministrat media, ut homo libertate recte utatur ad hunc 
finem, nempe vitae aeternae consequendum. 

7". Permissio mali a Deo facta, non est positiva sed 
negativa. Deus non dat veniam peccandi, imo et vetat 
peccatum et severe punit ; sed Ipse illud non impedit. 

8™, Deus odio summo prosequitur peccatum eo sensu, 
quod essentialiter odio habet quidquid suse sanctitati 
contrarium est ; sed ex hoc non sequitur illum debere 
impedire peccatum. 



GAP. IV. 

DE SCIENTIA DEI ET DE EJUS VOLUNTATE. 

§ 18. Scientia Dei simplicissima est, quia Ipse omnia 
unico actu cognoscit. Ncque sunt in Deo plures idese, 
si ipsae considerentur subjective. Ipsa tamen divina es- 
sentia, quia infinita est et fons totius veritatis, rerum om- 
nium proprias rationes repraesentat, absque uUo errore, 
obscuritaté vel dubio. 

Etsi scientia Dei in se spectata simplicissima sit, tamen 
ratione objectorum, ad quse sese extendit, tripartitur : 

I. Scientia necessaria (simplicis intelligentiae), cujus 
objectum est Deus Ipse et omnia possibilia. 

2. Scientia libera (visionis), cujus objectum a Dei li- 
bero decreto pendet ; haec complectitar omnia quae in 
aliqua temporis dififerentia efifectum sortiuntur, seu om- 
nia praesentia, praeterita et futura. 

3. Scientia media seu conditionatorum, quae complec- 
titur cognitionem actuum liberorum quos eliceret* creatura 
quaevis, si existeret, aut in his vel illis determinatis cir- 
cumstantiis poneretur. 

Deum Se ipsum perfectissime cognoscere patet, quia 
Ipsius intelligentia infinita est, atque Ipsius essentia, fons 
totius veritatisy est summe intelligibilis. 

§ 19. Prof. XV. Deus cognoscit omnia possibilia, 

PRiETERITA, PRìESENTIA ET FUTURA, SIVE EA SINT AB- 
SOLUTE SIVE CONDITIONATE FUTURA. 

Prob, Deus est fons totius veritatis. Ergo omnia vera 
in Se ipso cognoscit. Atqui omnia in propositione enu- 
merata sunt vera. Ergo Deus ea omnia in Se ipso cog- 
noscit. 

I. Quod spectat possibilia, quatenus extrinsece sunt 
possibilia, ea pendent a Dei omnipotentia ; cum ergo 
Deus suam omnipotentiam adacquate cognoscat, etiam 
omnia possibilia cognoscat oportet. Deus haec possibi- 
lia dare et distincte cognoscit, quia nulla in Ipso imper- 
fectio admitti potest. Notandum tamen est, Deum non 
videre numerum possibilium, quae nempe numero ca- 
rent, et sub ratione numeri non sunt cognoscibilia. Pos- 
sibilium enim horum est multitudo infinita, quia Dei 
omnipotentia limite caret ; ncque primus ncque ultimus 
eorundem terminus inveniri potest ; quae autem sub nu- 
merum cadunt, habent primum et ultimum terminum. 

II, Praeterita et praesentia Deus cognoscit, quia nihil 

existere potest sine decreto Dei aut illud positive volentis 
aut illud saltem permittentis. Deus autem cognoscit ea, 
quae Ipse vult. Ergo Deus cognoscit omnia praeterita et 
praesentia. 

III. Deus cognoscit futura. Nihil potest esse futu- 
rum, nisi quod Deus a tota aeternitate aut vult aut per- 
mittit esse futurum. Ergo omnia futura a Deo cognos- 
cuntur. — Prseterea oporteret saltem concedere Deum fu- 
tura cognoscere, quando actu praesentia fiunt. Atqui 
hoc ipso Deus ea a tota aeternitate cognoscit ; si enim 
in tempore cognitionem eorum acquireret, mutabilis esset 
et a creaturis dependens. 

IV. Deus etiam cognoscit conditionate futura, quia 
et ipsa determinatae sunt veritatis; eo quod verum est 
agens liberum in tali vel tali circumstantia positura, re- 
vera hoc vel ilio modo acturum ; non enim ad utrumque 
sese simul determinare potest. — Insuper, si Deus haec 
conditionate futura non cognosceret, caeco modo de- 
buisset ordinem suse providentiae stabilire, et aut ab ho- 
mine frustrari posset, aut hominis libertatem auferret, 
ut finem a Se intentum obtineret. — Denique omnes homi- 
nes hanc scientiam Deo inesse profitentur per preces 
quas ad Eum dirigunt ; qui nempe petunt multa sub ea 
conditione, ut Deus ea sibi concedat, si ea utilia fore ab 
Ipso praevideantur. 

Objici potest : i**. Videtur contradictio inter praescien- 
tiam Dei futurorum liberorum et ipsam libertatem homi- 
nis ; ergo aut unum aut alterum negandum est. 

2°. Nullum datur medium quo Deus haec futura libera 
cognoscat. 

3°. Homo deberet agere antequam existat, ut Deus eum 
a tota aeternitate agentem videret, quod est impossibile. 



276 Compendium Philosophia* 

4*. Quod Deus praevidit non potest non evenire, ergo 
liberum non est. 

5'. Saltem Deus in sua scientia a creaturis penderet. 

§ 20. Principia ad soIik diff. : i". Etsi difficile, imo im- 
possibile nobis esset intelligere modum quo Deus futures 
actus liberos cognoscit, non ideo liane cognitionem Deo 
denegare deberemus. Verum est Deum omnia cognos- 
cere, verum pariter est n»s esse liberos, veritas autem 
ventati non potest esse opposita. 

2". Si agitur de medio in quo Deus cognoscit ve! 
conditionate vel absolute futura libera, aut sermo est de 
ipsa Dei cogiiitione aut de termino Ipsius cognitionis. 
Ratio determinans Ejus cognitionem non potest esse 
alia quam Ipsius essentia, quia a nulla re extra Se posita 
Ejus intellectus determinar! potest. Si autem de ter- 
mino sermo est, futura conditionata cognoscit, quia ha- 
bent determinatam veritatem (IV. § 19). Futura abso- 
luta videt, quia suo decreto definivit aut permisit ut 
eveniant aliquando. 

3"*. Deus a tota aeternitate videt hominem agentem, 
non quidam agentem ab aeterno, verum in tempore ; hinc 
liaec prrevisio, etsi respectu temporis antecedat actum 
futurum, non efficit ut praedeterminetur actus hominis 
ita, ut ini libera agendi facultas auferatur. Deus enim 
in sua aeternitate videt actum prouti futurus est in 
tempore ; cum autem actus ille libere sit ab homine 
ponendus. Deus eum ut libere ponendum videt. At- 
que ille actus futurus non ideo est, quia Deus eum 
cognoscit, sed ideo cognoscitur a Deo, quia futurus est. 
Hinc non sequitur hominem agere antequam existat ; 
nam Deus in sua aeternitate non videt hominem agen- 

tem ab seterno, sed videt actionem prouti in tempore 
est futura. 

4™. Quod Deus videt, infallibiliter quidem est fu tu rum, 
Dei enim scientia falli non potest ; verum non est ne- 
cessario futurum, quia Dei scientia non mutat naturam 
actus. Infallibilis praevisio eventus futuri importat qui- 
dem quandam necessitatem ; necessitas vero haec come- 
quens est, non antecedeiis determinationem liberi arbitrii. 

5°. Dei scientia supponit suum objectumtanquam ter- 
minum ipsius cognitionis, non verotanquam molivum de- 
terminans hanc cognitionem^ Hinc non sequitur Deum 
in sua cognitione pendere a creaturis ; quia ad cognos- 
cenda futura Deus ab essentia sua determinatur. 

§ 21. Deum voluntatem babere in coraperto est ; ast 
Dei voluntas non est sicuti nostra, mera potentia agendi 
capax, sed est actus. Deus enim cum sit prorsus immu- 
tabilis, nulla in Ipso est potentia, sed Ipse est actus pu- 
rissimus. Objectum praecipuum et necessarium divinae 
voluntatis est ipsa divina essentia, secundarium vero et 
liberum sunt res finitae. Se ipsum vult Deus necessario 
et ut finem, cetera autem quae vult, libere vult, et ut me- 
dia ad finem, quatenus nempe per illa divina bonitas 
manifestetur. Quae Deus vult, non diversis actibus, sed 
uno et infinito actu vult. 

Clarum est in Deo non posse esse passiones, non solum 
quae corpus supponunt, sed ncque quae sunt merae animae 
affectiones, quia istae affectiones necessario involvunt 
imperfectiones. In Deo tamen sunt amor et gaudium, 
quae sine ulla imperfectione esse possunt. Dei autem 
amor aliter se habet erga res ac amor noster. Deus 
enim res amando eis bonitatem communicat, nos vero 

supponimus bonitatem in rebus, qua ad eas amandas 
movemur. 

Distinguimus in Deo voluntatem antecedentem et con- 
sequcntera. Antecedens praescindit a quavis conditione. 
Consequens vero est volunlas dependens a conditione 
ponenda a creaturis. Sic Deus vult omnes homines 
salvos fieri, et tamen raultos damnat, quia vult quidem 
ut salventur, et propterea eis omnia media necessaria 
tribuit ; ' sed non vult ut conseqiiantur salutem, nisi 
positis quibusdam conditionibus, quas qui non ponit, 
a Deo damnatur. Etiam distinguimus voluntatem Dei 
efficacem et sinceram ; prior semper sortitur effectum, 
altera vero non, cum conditio a creatura ponenda non 
ponatur. 

§ 22. Prof. XVI. Deus liber est in suis actibus 

AD EXTRA. 

Actus ad extra vocantur actus voluntatis Dei, qui re- 
spiciunt creaturas. 

Frob. Deus est ens necessarium et independens, sum- 
meque perfectum ; ergo relate ad creaturas volendas aut 
non volendas liber omnino est. Etenim ab ente sibi 
extrinseco determinari ad volendum non potest ; quippe 
qui a nemine pendet. Ab intrinseco nequit determinali 
ad volendum ; quia cum sit Sibi sufficiens summeque 
perfectus, nulla re egere potest, nihilque extra Se naturae 
Ejus necessarium esse valet. Si Deus ab intrinseco de- 
terminaretur ad aliquid necessario volendum, non posset 
Ipse esse sine illa re, ergo Ejus perfectio ab illa re finita 
compleretur, quod est absurdum. — Prseterea voluntas non 
potest velie necessario ea media, quse ad beatitudinem 
nullo pacto necessaria sunt. Nulla autem bona creata 

Deo ad Ipsius beatitudinem sunt necessaria. Ergo Deus 
nulla bona creata necessario potest velie. 

Objici potest : i^ Deus peccare non potest, ergo liber 
non est. 

2^ Libertas supponit potentialitatem, ergo in Deo in- 
veniri non potest. 

3°. Deus potuit carere exercitio suse libertatis, ergo po- 
tentialitatem supponit. 

4". Per decretum creationis Deus mutatus est. 

5". Deus ex non creante factus est creans, ergo muta- 
tus est. 

6°. Actus liber est contingens, nihil autem contingens 
in Deo esse potest. 

§ 23. Principia ad solv. diff. : i". Essentia libertatis 
non consistit in peccandi possibilitate. 

2™. Libertas in finitis supponit potentialitatem, non 
autem in ente infinito. Liberum Dei arbitrium non est 
concipiendum ut potentia indifferens ad actum, sed ut 
actus indifferens ad hanc vel illam relationem cum crea- 
turis. 

3". Exercitium libertatis est Deo essentiale. 

4™. Decretum creationis nullam novam Deo attulit 
perfectionem, neque caruisset Deus aliqua perfectione, 
si mundum non creasset. Mutatio tota est in termino 
producto, nulla in actu producente. 

5". Deus ex non creante non fit creans, sed quod 
Deus ab aeterno decrevit, in tempore per actum infini- 
tum Ipsius a non existente fit existens. 

6", Actus Dei non est contingens, sed contingenter se 
habet ad creaturas. Libertas in Deo nullam arguit mu- 
tationem entitative sed terminative. 

§ 24. Prof. XVII. Deus est omnipotens. 

Prob. Omnia possibilia pendent a Deo ; ergo Deus 
qurecumque vult efficere potest. Ergo est omnipotens; 
etenim cum sit independens, Ejus potentia a nemine limi- 
tari potest. 

Objici potest : i". Deus non potest omnia possibilia 
creare, ergo non est omnipotens. 

2®. Impossibilia non potest facere. 

3®. Non potest peccare. 

4°. Non potest creare ens infinitum. 

5°. Non potest creare ens perfectissimum. 

6°. Non potest creare ens aeternum. 

Principia ad solv. diff. : i™. Deus potest omnia possi 
bilia creare seorsim sumpta^ non collectivey quia secus Dei 
potentia exhauriretur ; et praeterea repugnat ut omnia 
possibilia simul existant, quia contradictoria simul exis- 
terent. 

2™. Deus impossibilia facere nequit, quia impossibile 
est nihilum. 

3*". Posse peccare non est perfectio sed imperfectio. 

4". Deus non potest creare ens infinitum, quia crea- 
tura et infinitum sunt contradictoria. 

5™. Deus non potest creare creaturam perfectissimam, 
quia ea esset infinita. 

6". Si Deus non posset aeternam creaturam creare, hoc 
non proveniret ex defectu potentiae, sed ex eo quod crea- 
tura aeterna necessario implicaret contradictionem. 

GAP. V. 

DE ALIIS DEI ATTRIBUTIS. 

§ 25. Prof. XVIII. Deus est immensus. 

Prob. Immensitas Dei significat Ipsum nullo loco cir- 
cumscribi posse, ita ut extra ilhim non sit, nullumque lo- 
cum aut creaturam existere posse, cui Deus substantiali- 
ter non sit prsesens. Atqui ita res se habet. Deus enim 
infinitus est. — Insuper Deus est causa omnium creatu- 
rarum, nec ulla existere potest quae a Deo non pendeat 
in esse et in sua actione. Ergo Deus actu suo attingit 
omnem creaturam. Actus autera Dei est Ipsius substan- 
tia. Ergo Deus omnibus creaturis est essentialiter prae- 
sens. 

Notanda sunt : i". Immensitas Deo est essentialis, 
eaque nunquam carere potest ; actualis vero prsesentia 
pendet a voluntate Dei, supponitque actum creationis. 

2° Immensitas Dei non est concipienda veluti quae- 
dam diffusio substantiae divinse. 

§ 26. De pantheismo. Pantheistge dicuntur qui rerum 
naturam cum Deo confundunt. Diversis sub formis error 
iste absurdus sese manifestavit, omnes tamen formae ad 
has tres reduci possunt : 

1. Mundus est emanatio transiens a divina substantia. 
Hic error naturaliter ortus est post obliteratam ideam 
creationis. Stoici putabant mundum in Deo Ipso sub- 
sistere, illum enim ajebant esse ens vivens, cujus anima 
Deus est. 

2. Unum solum existit ens infinitum et seternum, quod 

est vera et realis omnium entium substantia et essentia. 
Omnia particularia entia, quae in hoc mundo cernuntur, 
non sunt nÌ!»i formae, individuationes aut manifestationes 
hujus entis infiniti. 

3. Omnes res visibiles sunt merae apparentiae et ideales 
evolutiones entis infiniti. Ista absurditas rectius vocari 
potest Autotheismus, quia qui hoc asserit se ipsum.facit 
Deum. Conceptus enim rov Eyoo purum quod Fichte 
somniatus est, aut intuitus Absoluti Schelling, aut con- 
ceptus logicus entis Hegelii, nihil aliud est nisi conceptus 
entis in genere quam mens habet in mente. Hunc con- 
ceptum idealem cum ipsa realitate confundunt, et ex il- 
lius evolutione omnia fieri existimant ; hinc unusquisque 
sua mente mundum totum imo et ipsum Deum ponit. 

Omnes Pantheistae secundae ef tertise classis in eo con- 
veniunt, ut admittant unam tantum substantiam, cujus 
cetera entia non sunt nisi modifìcationes aut manifesta- 
tiones. 

§ 27. Prof. XIX. Pantheismus absurdus est. 

Proò. Quod attinet ad Pantheismum primse classis, 
quam vis distinctionem admittat Inter Deum et entia 
creata, tamen Deum facit mutabilem ; quia asserit omnia 
entia esse partes ipsius divinitatis, quse ab ipsa divinitate 
avulsa sunt. Sic pariter Stoici mutabilitatem Deo tri- 
buunt, eo quod Eum dicant animam esse mundi. 

Quod spectat ad alias opiniones, Pantheismus contradi- 
cit experientiae tum externae tum internae. Experientia 
enim ostendit distinctionem -esse inter actum sentiendi 
et objectum sensu perceptum. Manifestat pariter multi- 
plicitatem objectorum ; unumquodque suis limitibus cir- 
cumscribitur, suas habet proprietates individuas. Unica 

identitas, quae inter varia objecta percipitur a mente, 
est identitas generica aut specifica, quae realis non est sed 
logica. Experientia interna constat nobis de nostra per- 
sonalitate ; constat etiam nos in actu sentiendi esse pas- 
sivos ac determinari ad actum ab objectis a nobis diver- 
sis, et nos habere tendentias ad varia objecta nobis ex- 
trinseca. — Pantheistse, si ab aliis intelligi cupiunt, de- 
bent in modo loquendi eas adhibere voces, quae eorum 
systema subvertunt ; coguntur nempe uti pronominibus, 
ego, tu, ille, etc, quse diversas personas aut res signifi- 
cant, ideoque ad substantias diversas referuntur. — Insu- 
per quse ut substantias habemus, substantise revera sunt; 
quia in eis apprime distinguere possumus inhaerentes 
qualitates a subjecto inhgesionis. — Praeterea mundus est 
compositus, finitus, contingens, etc. ; Deus autem est ens 
simplicissimum, infinitum, necessarium, seternum. Ergo 
mundus cum Deo nequit confundi, ut a Pantheistis con- 
funditur. — Pantheistae faciunt Deum ens impersonale ; 
dicunt Ipsum esse ens indeterminatum, Ipsura se evol- 
vere, esse subjectum modificationis, etc, quae omnia sunt 
absurda. Error eorum ex eo procedit, quod conceptum 
entis universalis abstractum ut reale et physice existens 
habeant, et eam idearum evolutionem, quae a mente 
cogitante fit, a parte rei fieri existiment ; seu ordinem 
logicum cum reali confundant. — Si unica existeret sub- 
stantia, ea esset simul cogitans, ideoque simplex, et ex- 
tensa, adeoque composita, seu esset substantia contradic- 
tionem involvens. — Denique Pantbeismus evertit omne 
discrimen inter bonum et malum morale, et fatalismum 
inducit. 

Objici potest : 1°. Creatio est impossibilis, ergo Pan- 
tbeismus admittendus est. 

2®. Nullam ideam nobìs de creatione formare possu- 
mus, ergo impossibilis est. 

3^ Creatio est producilo ex nihilo, ex nihilo autem 
nihil fìt. 

4®. Deus necessario res producit, quia causa necessaria 
est ; ergo mundum e sua substantia educit. 

5**. Deus necessaria causa est, quia sine actu concipi 
non potest 

6°. Creaturge non sunt nisi evolutiones essentiae divinge, 
quia possibilia quse creantur in Deo existunt antequam 
creentur. 

7**. Deus enim debet in Se continere omnes rerum per- 
fectiones. 

8°. Deus est ens simpliciter. Ergo est omne ens, ergo 
praeter Illum nullum aliud existere posset. 

9°. Deus est ipsum esse, ergo praeter Illum nullum aliud 
est ens. 

IO®. Infinito nihil addi potest ; ergo si praeter Deum 
aliud esset ens, haberetur plus entis quam infinitum. 

11°. Deus non potest esse ens determinatuni, quia 
secus limitibus circumscriberetur. Ergo ens indetermi- 
natum Pantheistarum admittendum est. 

Principia ad solv. diff, : i™. Creatio non ideo impossi- 
bilis est, quia modus quo nos Deus creavit nos latet. Ex 
eo quod existant contingentia, scimus ea non aliter quam 
per creationem oriri potuisse. 

2". Ideam creationis habemus ; etenim scimus quid sit 
ens contingens, quid existere, quid non existere ; jam- 
vero ad ideam creationis sufficit ut concipiamus ens 
contingens non existens, et causam illi existentiam 
tribuentem. Haec causa realis est, et per voluntatem 
operatur. 

3". Creatio est productio ex nihilo ; i. e., ens quod non 
erat existens, quodque nihil erat, per voluntatem causse 
primse nunc existit, quin hgec causa eguerit ad hanc pro- 
ductionem materia prsejacente ex qua illud ens eduxerit. 
Non est nihilum materia ex qua res creanda fit, neque 
pixis ex qua res educitur, sed'solummodo indicat termi- 
num a quo. 

4". Causa prima est necessaria in essendo^ non in agendo 
ad extra. Existit necessario, sed non necessario causat, 

5™. Causa prima essentialiter est in actu ; id est, actu 
est essentialiter, non vero causat essentialiter. 

6™. Creatura non est concipienda ut evolutio essentiae 
rerum quse in Deo est ; quia exemplaria divina non cre- 
antur, nec creabilia sunt. Deus creando non actuat Se 
ipsum, nec Se ipsum ad extra ponit, sed Ipse sua infinita 
voluntate actuat possibilia, quae, antequam actuentur, 
nihil sunt in se ipsis, sed solummodo ut termini divini 
intellectus a Deo cognoscuntur. 

7". Ens necessarium continet omnes perfectiones vir- 
tualiter et eminenter, non formaliter. 

8". Ens necessarium est ens summum, sed non unicum. 
Omnia alia entia ab ente summo pendent, tum in essendo, 
tum in agendo. 

9™. Deus est ipsum esse^ 1. e., non habet esse participa- 
tum, Ipsiusque esse nullam continet imperfectionem ; sed 
Deus non est esse formale creaturarum. 

IO™. Infinito nihil addi potest, neque coalescit ex fini- 
torum additione ; ast ens infinitum non necessario exclu- 
dit coexistentiam finitorum. Post creationem non ex- 
istit plus entis^ quia Deus omnem realitatem creatura- 
rum in sua essentia eminenter continet ; sed habentur 
numerice plura entia. Existentia creaturarum nihil Deo 

addit perfectionis, sicuti non existentia earutn nihil £i 
detrahit. 

II". Deus dicitur ens determinatum, non eo quidem 
sensu, quod habeat limitesaut terminos sicuti entia finita; 
eo vero, quod Ejus essentia infinita sit individua et per- 
sonalis, non autem ens impersonale et indeterminatum, 
ut somniant Pantheistse. 

§ 28. Non solum pendent res creatse a Deo quoad suam 
originem, sed ipsae egent perpetuo influxu divino, tum ut 
esse acceptum conservent, quum ut agant. Prior influxus 
vocatur conservatio, alter concursus. 

CoNSERVATio est vel indirecta vel directa. Prior im- 
portat remotionem omnium eorum quse rei conservandae 
sunt contraria, aut resistentiam bisce contrariis. Hac 
conservatione egent ea quae viribus naturalibus destrui 
possunt. Altera vero dicit infiuxum a quo res tanquam 
a causa dependet ut in esse perseveret ; sic figura liquidi 
in vase contenti a vasis figura directe pendet. 

Prof. XX. CreaturìE, ut in suo esse perseverent, 

EGENT SINGULIS MOMENTIS DIRECTA ET POSITIVA CON- 
SERVATIONE A DeO EIS PRìESTANDA. 

Frob. Nullus habetur nexus necessarius inter existen- 
tiam contingentem, quae actu est, et futuram ; quod enim 
natura sua contingens est, tale semper manet. Ergo ut 
ens contingens in existentia perseveret, requiritur aliqua 
causa hanc perseverantiam determinans. Atqui illa 
causa alia esse non potest nisi Deus. Ergo Deus con- 
servat creaturas in esse. — Praeterea ut perfectio alteri 
communicata maneat in ilio, cessante actione agentis, 
necessario requiritur, vel ut haec perfectio communicetur 
subjecto habenti jam prseviam virtù tem sibi eam appro- 

priandi, vel ut effectui communicetur illa ipsa perfectio, 
qu3e est in agente actionis principium, aliter enim per- 
fectio communicata maneret in effectu sine causa. At- 
qui neutrum in creatione obtinet ; nam subjectum nuUum 
prgeexistit, et principium creationis est ipsa divina essen- 
tia, quae non est communicabilis. Ergo cessante actione 
creatoris, non possunt creaturse in esse perseverare. 

Notanda sunt : i". Conservati© dicitur continuata rei 
creatio, non eo sensu, quod ens creatura singulis momen- 
tis desinat existere, et iterum creetur ; sed quod eadem 
voluntas Dei, quse ens creavit, requiratur ut illud in esse 
perseveret. 

2". Annihilatio non requirit actum positivum, sed suf- 
ficit ut Deus actum conservantem a creatura subtrahat. 

3". Artefacta sine artificis influxu suam servant exis- 
tentiam, quia artifex non creat substantiam, sed subjec- 
tum jam praeexistens raodificat. 

§ 29. Concursus Dei naturalis cum causis secundis 
est cooperatio Dei cum ipsis quando agunt, seu influxus 
divinse virtutis in actionem agentis finiti. Iste concursus 
non solum mediatus est, sed immediatus ; attingens non 
tantum vires, sed ipsum actum causse secundse. 

Concursus prsevius est et concomitans. De priori non 
est hic sermo, quia iste requiritur, ut causa secunda sit 
expedita ad agendum. Ast agitur de concursu conco- 
mitante, quo divina virtus una cum creatura agit, atque 
tendit ad eundem effectum producendum ad quem actio 
creaturae tendit. Effectus productus et totus Deo tri- 
buendus est, et totus creaturae, sed diversimode : Deo 
nempe ut causse primae et independenti, creaturae ut 
causae secundae et a prima dependenti. 

Prop. XXI. Deus immediate concurrit cum omni- 
bus ET SINGULIS ACTIBUS CAUSARUM SECUNDARUM. 

Prob, Causae secundae exigunt Dei influxum ut exis- 
tant, ergo etiam ut agant ; plus enim est agere quam ex- 
istere. Ergo Deus cum ipsarum actibus concurrit. — Prae- 
terea, causae secundae a prima totaliter dependent, ergo 
etiam in ipsarum actionibus ; ergo agere non possunt, 
quin ipsarum actiones subsint influxui virtutis divinae. 

Objici potest : i". Concursus mediatus sufficit, nam 
creaturae habent vim agendi quae a Deo conservatur; 
ergo sine ullo alio concursu agere possent. 

2°, Quando duo agentia concurrunt ad unum effectum 
producendum, non sunt nisi causae partiales, ergo homo 
totum actum non eliceret. 

3*. Per immediatum concursum laeditur liberum arbi- 
trium. 

4®. Nam sine hoc concursu agere non potest voluntas ; 
et eo praesente, non potest non agere illud ad quod Deus 
concurrit. 

5^ Si Deus ad omnes actus concurreret, etiam ad actum 
flagitiosum concurreret, adeoque auctor esset peccati. 

Principia ad solv. diff.: i". Per conservationem in esse, 
creaturae habent potentiam agendi completam in actu 
(\màtTCi primo, non vero in actu secundo, Possunt ipsae 
agere, sed sine Dei concursu non transeunt de potentia 
ad actum. 

2". Si duae causae in eodem ordine ad eundem effec- 
tum conciirrunt, sunt ipsae causae partiales effectus. Deus 
autem non est in eodem ordine cum creatura. Deo debe- 
tur totus effectus ut causae primae, creaturae vero ut causae 
a prima dependenti in sua actione. 

3". Deus per concursum non aufert creaturae rationali 

libertatem arbitrii, quia Ipse eam non determinat ad unum. 
G^^currit cum ipsa, sed non prcscurrìi. 

4°*. Sine concursu Dei homo agere non potest, sed cum 
concursu Dei homo libere actionem ponit, quia Deus 
concurrit juxtaexigentiam causae liberae. Deus vi suae 
scientiae infinitae cognoscit quidquid homo acturus est 
in quacumque positus sit circumstantia ; juxta hanc sci- 
entiam decernit concurrere cum hominis liberis determi- 
nationibus. 

5°*. Deus concurrit ad materiale peccati, non vero ad 
formale ; materiale peccati est ipse actus physicus volùn- 
tatis, et physicus ipsius effectus, qui in se spectati boni 
sunt. Formale autem peccati consistit in defectu recti- 
tudinis debitae, seu in defectu a regula morum. Deficere 
potest homo absque concursu, sed positive agere sine ilio 
non potest. 

§ 30. Prof. XXII. Deus omnium et singularum 

RERUM PROVIDENTIAM HABET. 

Prob, Providentia rerum in eo consistit, quod Deus 
res omnes ad fines ipsis proprias dirigat, eisque media 
tribuat quìbus hos fines consequi possint. Atqui Deus 
hsec omnibus creaturis praestat. Ergo omnium rerum pro- 
videntiam habet. Etenim Deus, cum sit sapientissimus, 
nihil agere potest absque fine, seu nonnisi propter finem, 
nihil enim inutile facit ; ergo omnibus praestat proprios 
fines. Qui autem vult finem, vult et media sine quibus 
finis obtineri nequit. Ergo Deus etiam omnibus creatu- 
ris dat media ad finem eis praestitutum consequendum 
idonea. Ergo Deus omnium rerum habet providentiam. 
— Haec divina providentia patet etiam ex admirabili hu- 
jus mundi ordine. — Pariter constai ex eo, quod omnes 

populi sibi bona a Deo precentur ; Ipsumque habeant ut 
remuneratorem virtutis et scelerum vindicem. 

Objici potest : i**. Si omnia a Dei providentia rege- 
rentur, nihil fortuitum darì posset in hoc mundo. 

2''. Indecens esset, ait Epicurus, Deum, qui beatissi- 
mus est, tot curis onerare. 

3"". Saltem indecens esset dicere Deum etiam de infìmis 
curam agere. 

4^ Si Deus omnia sua providentia regit, inutilis esset 
hominum providentia, et fatalismus admittendus esset. 

5**. Non adest providentia, quia habetur tanta miseria 
in hoc mundo, et tanta inequalis distrìbutio bonorum. 

6^ Virtus non semper praemiumaccipit nec vitia punì- 
untur prò merito in hac vita. 

Principia ad solv. diff. : i". Nihil respectu Dei fortui- 
tum est, omnia enim subsunt divinae providentiae ; re- 
spectu nostri fortuita dicuntur ea quorum non percipi- 
mus rationem, vel cum causis connexionem. 

2°. Deus cum sit infinitse virtutis, defatigari non po- 
test in mundi administratione ; omnia uno infinitoque 
actu peragit. 

3™. Omnia entia, etiamsi sint perfectissima, infinito in- 
tervallo a Deo distant ; ergo sicuti non dedecet Ipsum 
curam habere summorum, sic nec infimorum. Peculiarem 
tamen gerit Deus curam entium rationalium. 

4". Ex Dei providentia non sequitur inanem esse soli- 
citudinem et rationalem curam nostram. Omnia a Deo 
praeordinata quidem sunt, ea vero prseordinatio suppo- 
nit liberam hominis determinationem. 

5". Inaequalis bonorum distributio non est contra 
Dei providentiam. Finis homini necessarius est con- 
secutio Dei; mala autem temporalia optimum possunt 

esse medium quo homo Deum consequatur, adjuvante 
gratia. 

6°*. Virtus suum prsemium adaequatum in altera vita 
habet, in qua etiam vitia prò merito punientur. Si Deus 
semper in hac vita puniret vitia poenis temporalibus, mul- 
ta miracula patrare deberet, et homines potius ob emolu- 
mentum temporale virtutem sectarentur. 

